
Tervetuloa tasavallan 
tietokonelehteen 


itelet käsissäsi Suomen ainoaa tietokoneharrastajien omaa lehteä. Skrolli on paitsi suunnat- 
tu tietokoneharrastajille myös täysin heidän tekemänsä. Aloitamme tämän numeron myö- 
tä lehtipistejakelun yli 850 marketissa ja myyntipisteessä ympäri Suomen ja haluamme toi- 
vottaa uudet lukijat tervetulleeksi Skrolliin. Janne Siren 
Suomessa tietotekniikan uusista tuotteista ja it-alan yritystoiminnasta kirjoittaa monikin media, päätoimittaja 
mutta harvempi kertoo, mitä tietokoneilla tehdään — ja miten. Tietotekniikan tekemiskulttuuri on- 
kin usein englanninkielisten lähteiden varassa ja tämän myötä suurten maiden tapahtumien värit- 
tämää. Tietotekniikkatarinat pieniltä kielialueilta, kuten omaltamme, jäävät kertomatta. 
Skrolli on poikkeuksellisesti suomenkielinen lehti tee-se-itse-tekijälle, koodaajalle, elektroniikan 
rakentelijalle ja pelaajalle. Kutsumme itseämme leikkimielisesti tasavallan tietokonelehdeksi, koska 
tavoitteenamme on yhdistää erilaisia tietotekniikan alakulttuureita ja kirjoittaa kattavasti koko suo- 
malaisesta tietotekniikkakentästä. Emme silti unohda kansainvälisiä yhteyksiäkään, ovathan mo- 
net Suomessa keskeiset teknologiat ja teknologiayhteisöt kansainvälisiä — kuten se alkuperäinen ta- 
savallan tietokone, Commodore 64. 
Skrolli onkin lehti sekä uuden että vanhan tietokonekulttuurin ystävälle. Uskomme, että kult- 
tuurimuoto on vahvimmillaan, kun sillä on vuosikymmeniä jatkuneita perinteitä, ja pyrimme tuo- 
maan tätä ajattelua myös tietotekniikan pariin. Ajattelemme, ettei nykyinen markkinavetoinen 
vaihtuvuus ole ainoa lähestymistapa tietotekniikkaan, vaan kestävämmälle kehitykselle on paik- 
kansa. Niinpä valotamme säännöllisesti nykyteknologian yhteyksiä menneeseen ja kerromme, 
kuinka vanhaa teknologiaa hyödynnetään vielä tänäkin päivänä. 
Uskomme myös, että tietotekniikka on viihdettä. Tietokonepelit ovat lähellä sydäntämme ja kir- 
joitamme sekä niiden pelaamisesta että tekemisestä. Skrolliin liitteenä, lehden loppusivuilla, ilmes- 
tyy lisäksi retropelilehti Retro Rewind. Toivottavasti viihdyt kanssamme! 4 





PS. Jotain uutta myös Skrollin tilaajille: Tilaajat saavat jatkossa uudet lehdet pakattuna auringon- 
kukka- ja ohdakeöljystä valmistettuun biohajoavaan kalvoon. Tämä pitää sekä lehdet että luonnon 
eheämpänä. Jos et vielä ole tilaaja, voit tilata Skrollin osoitteessa tilaaskrolli.fi. 


PPS. Tämän lehden ilmestyessä Skrolli täyttää kahdek- 
san vuotta. Suuri kiitos kaikille lukijoille ja tekijöille. Ohei- 
sessä valokuvassa Skrollin ensimmäinen näytenumero 
WÄRK:fest-tapahtumassa lokakuussa 2012. 

2 Pääkirjoitus 64 = C256Foenix PONIKISNN 
Ensimmäinen uusista Commodore 64:n * seuraajista". 
4 Suomalaiset tietokoneet 69 Muinainen Amstrad! 
Sarjavalmisteiset kotimaiset 1969—1987. Uutta luettavaa vanhalle kotitietokoneelle. 
1 Linnunpönttö-Macit koulussa 70 ReAmiga 1200 
Ala-asteen atk:n alku. Rakennetaan uusi Amiga. 
(15 Bisneksiä Ihmisiä Muistumia 7A Ei näin! 
Kirjaesittelyssä Suomen IBM 1936-2000. Retrolaitekaupan villi viidakko. 
ilö Uhkamallinnus TÄS Sarjakuva 
Ennakoi tietoturvaongelmat. Turrikaanien yö lisämuistelee menneitä. 
20 Suurin neuroverkko 77 Dungeons & Dragons -pelit 
Skrollin neuroverkkopalsta Äly hoi! tutkii. Neljäkymmentä vuotta digitaalisia luolastoja. 
DS Kolumni: Janne Siren S6 D&D-elokuvat 
Tietokoneet julkkistentekijöinä. Varoituksen sana. 
28 Spektrogrammi 87 Kolumni: Jarkko Lehti 
Ohjelmoidaan signaalianalysaattori C++:lla. Harrastatko sinäkin tietokoneita väärin? 
32 = Kunkone puhui 87 30-vuotinen konesota 
Varhaisia muistoja puhuvista kotitietokoneista. Kyllä. 
35 Tomb Raider SS Cyberpunk-pelit 
Lara Croft — valkoinen pelastaja. JOKin pelipalstalla tyyli ennen tarkoitusta. 
40 = Kolumni: Mitol Meerna 900 = JOKstoriaa XIV 
Kuinka tietokonelehti visualisoidaan? Kadonneita muistoja ja epämääräisiä atsimuutteja. 
A1 Vammala Party verkkoon 9 Sekret Teknik 
Demojuhla sopeutui korona-aikaan. Retrokulttuuri poikii dystooppista syntetisaattorimusiikkia. 
42 Commodoren salaiset aseet 95 Skrolleri 
Erikoispiirit Akiko ja Amber. Skrollin demopalstalla Boozembly. 
428 = ZX Spectrum Next 96 Postipalsta 
8-bittisen uutuuden kuulumiset. Perkaamme Skrollin saamaa palautetta. 
5] Dataraita vinyylilevyllä 98 Skrolli 6,4 vuotta sitten 
*LP-ROM" jälleen testissä. Lehden toinen varsinainen vuosikerta alkaa. 
5 Sirenin sisäpiiri 101 Retro Rewind 


Teknologiapalstalla Commodore-sisäpiiri 2020. 





Videopelilehti Skrollin liitteenä! 

Amiga ei kuole vaan uusiutuu. 





ESKO eli Elektroninen sarja- 
komputaattori oli ensimmäinen 
Suomessa valmistettu tietokone. 
Koneen rakentaminen aloitet- 
o] a TTT N tiin vuonna 1955 Teknillisessä 
' L] 5 4 korkeakoulussa Helsingissä ja se 

sk 1 Wan 8 valmistui vuonna 1960. ESKO pe- 

rustui osin saksalaisen G1a:n 
piirustuksiin, mutta käytännössä 
se oli ainutlaatuinen. Tietokonei- 
den sarjatuotanto alkoi Suomes- 
sa vuosikymmen myöhemmin — 
ensimmäistä 'volyymikonetta” val- 
mistettiin yhdeksän kappaletta. 
ESKO on nykyisin esillä Tekniikan 
museossa, mutta mitä muille kävi? 
Vastaus sivulta 4 alkaen. 


m ran 

sa rjavalmist: SE 
tietokoneet ”* 


Teksti: Tapani Joelsson 


Millaisia Suomessa valmistetut 
tietokoneet ovat olleet, ja onko 
kyseisiä laitteita tai niiden 
ohjelmistoja enää tallessa? 


pple, Dell, HP, Lenovo ja 

i Microsoft ovat tuttuja nimiä, 
A J joiden tietokoneiden kanssa 
saatamme olla tekemisissä niin vapaa- 
ajalla kuin töissäkin. Kaikkia niitä yh- 
distää se, että laitteet on tehty jossain 
kaukana, merten tuolla puolen. Tieto- 
tekniikan aamuhämärissä asiat olivat 
vielä toisin, ja tässä artikkelissa Skrol- 
lin avustaja Tapani Joelsson vie mei- 
dät matkalle aikaan, jolloin tietokonei- 
ta suunniteltiin ja valmistettiin myös 
Suomessa. 








Etsivä löytää 

Harrastan tark teollaan osana Ka- 
settilamerit ry:tä, jossa roolinani on 
jäljittää vanhoja ohjelmistoja ja pe- 

lejä taltioitaviksi. Aiemmin etsintä- 
ni oli keskittynyt pitkälti 1980-luvun 
kotimikrojen — ohjelmistoihin, = jois- 
ta suurimman osan teini-ikäiset tieto- 
koneharrastajat naputtelivat kotona. 
Vuoden 2019 aikana aloin kuitenkin 
etsiä ohjelmistoja Nokian Mikko 3 -mi- 
nikoneelle, ja siitä etenin pian muihin 
Mikko-sarjan koneisiin sekä niiden ai- 
kalaiskoneisiin. Etsinnän = siirtymi- 
nen 1960-70-luvuille muutti etsintä- 
kriteereitä. Koneiden ja ohjelmistojen 
tekijät eivät tuolloin olleetkaan tei- 
nejä vaan teollisuudessa toimineita in- 
sinöörejä, ohjelmoijia ja rautasuunnit- 
telijoita. Tämän eron taustat näkyvät 
jo 1970-luvun tietokoneiden synty- ja 
käyttöhistoriassa. 

Aikakauden puu- ja metalliteollisuus 
tarvitsi laitteita, joilla ohjata valmistus- 
prosesseja ja mitata raaka-aineiden sekä 
tuotteiden laatua. Tähän tarpeeseen vas- 
tattiin kehittämällä erilaisiin käyttökoh- 
teisiin prosessitietokoneita. Osaa koneis- 
ta voitiin käyttää — ja käytettiin — myös 
yleisemmissä tietojenkäsittelyn tehtä- 
vissä, toisista puolestaan jatkokehitettiin 
uusi versio, jonka myötä käyttöalueet 
laajenivat. Vaikka koneet tehtiin usein 
"vakavaan" teollisuuskäyttöön, liittyi nii- 
hin kuitenkin paljon myös vähemmän 
vakavia kokeiluja ja sivupolkuja. 

Suihkulähde, valoteos Vesikehä. 
(Kuva: Marja Palonen) 





Artikkeli kokoaa yhteen hajallaan ole- 
vaa tietoa useista lähteistä. Näihin sisäl- 
tyy niin lehtiartikkeleita, mainoslehtisiä, 
historiikkeja, tutkimusartikkeleita kuin 
vanhoja kotisivuja sekä uutisryhmien 
viestejä. Näiden lisäksi olen keskustel- 
lut ihmisten kanssa, jotka ovat olleet te- 
kemässä jotain tai joitain näistä koneista. 
Tarinoissa on jonkin verran päällekkäi- 
syyksiä, koska sekä ihmiset että koke- 
mukset kiersivät jo tuolloin yrityksestä 
toiseen. Monissa lähteissä on myös risti- 
riitaisuuksia ja jopa virheitä, mutta olen 
uskoakseni saanut näitä korjattua yhdis- 
tämällä useita lähteitä sekä aikalaisten 
kertomuksia. 

Koneiden teknisiin yksityiskohtiin ei 
tässä juurikaan syvennytä, varsinkaan 
sellaisten osalta, joista on helppo itsekin 
löytää tietoa. Tämä näkyy etenkin Noki- 
an mikrotietokoneiden lyhyessä osuu- 
dessa. Saloran VTech-kloonit ohitetaan 
tyystin, sillä ne tulivat ulkomailta (ks. 
Skrolli 2018.3). Sen sijaan keskitytään 
erikoisuuksiin ja taustoihin sekä siihen, 
mitä koneista on säilynyt näihin päiviin 
saakka. Esittely alkaa sarjavalmisteisten 
suomalaisten tietokoneiden synnystä. 

Strömbergin oman koneen tarina al- 
kaa Reflacista, Teknillisen korkea- 





Ström 


koulun teknillisen fysiikan osastolla 
vuonna 1967 valmistuneesta tietoko- 
neesta. Strömberg oli mukana Reflacin 
kehityksessä ja toimitti siihen vuosien 
1967-1968 aikana 'liukuvanpilkuna- 
ritmetiikkalaitteen. Tämän projektin 
seurauksena syntyi uutta digitaalitek- 
niikan osaamista, jota hyödynnettiin 
yrityksen oman tietokoneen Ström- 
berg-1000:n kehityksessä. 

Tästä koneesta tuli alkuvuodesta 1971 
ensimmäinen kotimainen sarjavalmis- 
teinen tietokone. Sarjavalmistus tar- 
koittaa tässä vaiheessa vaatimatonta yh- 
deksää kappaletta, mutta olihan koneen 
listahinta puoli miljoonaa silloista mark- 
kaa (noin 745 000 euroa). Reflac oli mu- 
kana kehityksessä, sillä sitä käytettiin 
ohjelmistokehityksen alustana ristiin- 
kääntäjän avulla, ennen kuin Strömber- 
gin omat työkalut valmistuivat. 

Koneen virallinen nimi oli Ström- 
berg-1000, mutta se tunnetaan usein 
myös tuttavallisemmin nimellä SEL- 
CO(-1000) joka oli henkilökunnan va- 
linta koneen nimeksi. Kehityksen aikana 
nimi oli PTK eli prosessitietokone, mikä 
kertoi samalla sen käyttötarkoituksen. 

SELCOa esiteltiin Ruotsissa Götebor- 
gin metsäalan messuilla vuoden 1971 
marraskuussa. Messuvieraita varten ko- 
neelle tehtiin reaktioaikapeli, jota haluk- 
kaat pääsivät kokeilemaan. Messut eivät 
johtaneet kauppoihin Suomen ulkopuo- 
lelle, eikä messuilta ole tiettävästi ole- 
massa kuva- tai videomateriaalia. Ko- 
timaisen myynnin tueksi tehtiin myös 
markkinointimateriaalia, jossa koneen 
teknisiä ominaisuuksia esitellään. 

Valmistetuista koneista yksi oli Ström- 
bergin oman ohjelmistokehityksen 
alustana. Myydyistä koneista viisi toi- 
mitettiin paperiteollisuuteen, kaksi säh- 
köyhtiöiden keskusvalvomoihin ja yksi 
Teknillisen korkeakoulun säätötekniikan 
laboratorioon. Säätötekniikan laborato- 
riossa koneen yleiskäyttöisyyttä hyödyn- 
nettiin useissa opinnäytetöissä, joissa tut- 
kittiin esimerkiksi prosessitietokoneen 
käyttöä panimotuotteiden valmistuksessa. 

SELCOlla tutkittiin myös konenäköä 
vuonna 1977. Tutkimuksessa SELCO- 
keskustietokone ohjasi robottikättä, jon- 
ka avulla napattiin matriisikameran ha- 
vaitsema pallo. Ainakin Strömbergin 
omat ohjelmistokehittäjät kirjoittivat ko- 
neelle myös kokeilumielessä pelejä, ku- 
ten ristinollan, joka sai innoituksensa 
alan lehdessä julkaistusta lähdekoodista. 

Viimeinen SELCO poistui aktiivi- 
käytöstä 1992, kun se poistettiin Sa- 


von Sähkön keskusvalvomosta. Yhdek- 
sästä koneesta kolme on säilynyt joko 
osittain tai kokonaan museoituina. Säi- 
lyneet yksilöt ovat esillä Tekniikan mu- 
seossa, Paimion sähkömuseossa sekä 
Masuuni Brunoussa (ks. Skrolli 2020.2). 
Tekniikan museossa on myös konees- 
sa käytettyä reikänauhaa. SELCO käyt- 
ti tallennusvälineenä reikänauhaa sekä 
-kortteja. Reikäkorttilukijan liitännän 
suunnittelutyö ja prototyyppi tilattiin 
Digelius Electronic Finlandilta, jolla on 
myös oma lukunsa kotimaisten tietoko- 
neiden historiassa. 


Digelius Electronics Finland 
Digelius Electronics Finland oli elekt- 
ronisen musiikin pioneerina tunnetun 
Erkki Kurenniemen vuonna 1970 pe- 
rustama yritys. Digelius valmisti DIMI- 
syntetisaattoreiden lisäksi muutakin 
elektroniikkaa, pääosin teollisuuden 
käyttöön. Yritys oli pieni mutta silti No- 
kian ohella Suomessa toinen yritys, joka 
sai testikäyttöön Intelin maahantuojalta 
Havulinna Oy:ltä Intel 8008 -mikropro- 
sessorin vuonna 1971'. 

Myöhemmin prosessorin ympärille 
rakentui kaksi järjestelmää: DIS-system, 
joka oli ajalle tyypillinen korttipohjai- 


' Intel 8008 julkaistiin vuonna 1972. Testikäy- 

tön tarinaan liittyy maininta 8008:n bugista, joka 
raportoitiin Intelille ja kuinka ollakaan, markki- 
noille saapui päivitetty 8008A. Virhe vuosilukutie- 
dossa — vai oliko käytössä testisarjan prosessori? 





Sarjaliitäntäkortteja 

Prosessorikotrtti 


nen tietokone, sekä DIMI-6000-synte- 
tisaattori. DIS-systemiä käytettiin aina- 
kin Rautaruukki Oy:n Raahen tehtaille 
vuosina 1975-1976 toteutetussa rauta- 
tiekuljetusten punnitusjärjestelmässä. 

Digelius ajautui konkurssiin jo 
vuonna 1976, joten DIS-system ei eh- 
tinyt olla kauan markkinoilla. Konees- 
ta ei ole löytynyt juurikaan materiaalia, 
lukuun ottamatta opinnäytetyötä, jossa 
Rautaruukin järjestelmän rakenteesta 
ja toiminnasta raportoidaan. 

Kurenniemen tuotantoa ja elämää 
on puolestaan arkistoitu niin Kias- 
maan kuin Kuvataiteen keskusarkis- 
toonkin. Lisäksi hänen valmistamiaan 
soittimia on niin Helsingin yliopiston 
musiikkitieteen studion, Tukholman 
musiikkimuseon kuin Tukholmassa si- 
jaitsevan Andromeda-studion kokoel- 
missa. 


Digeliuksen vaikutus ei jäänyt näihin kah- 
teen koneeseen. DIS:n herättämien ajatus- 
ten pohjalta syntyi suomalaisen yritysjou- 


kon epävirallinen Comsas-yhteenliittymä. 
Toimijoina olivat (ainakin) Digelius Elec- 
tronic Finland Oy, Sähköliikkeiden Oy, Wal- 
lac Oy, Field Oy, ja Datatek Oy. 





Sähköliikkeiden Oy 

Sähköliikkeiden Oy eli nykyinen SLO 
Oy valmisti laitteita prosessien val- 
vontaan. Yrityksessä huomattiin Intel 

RAM-muistikortteja 


ROM-muistikortti 


ADT-8-järjestelmän piirikortteja. (Kuva: Matti Pikarla) 


8008:n saapuminen markkinoil- 
le ja pääteltiin, että mikrotietoko- 
neella järjestelmä olisi yksinker- 
taisempaa toteuttaa. Tästä syystä 
yritykseen hankittiin Digeliuksen 
DIS-system tutustuttavaksi. Tässä 
vaiheessa todettiin, että se ei sovel- 
tunut sellaisenaan yrityksen kaa- 
vailemiin käyttökohteisiin proses- 
sien valvontajärjestelmissä. 
Sähköliikkeiden Oy (osallis- 
tui Comsas-yhteistyöhön (ks. laa- 
tikko edellä), mikä johti ADT-8:n 
kehittämiseen. Näitä koneita ra- 
kennettiin ainakin 50-100 kappa- 
letta. Eräs käyttökohteista oli Van- 
taan Sähkölaitoksen sähköverkon 
kaukokäyttölaitteiston ala-asemina 
toimiminen. Nimi ADT-8 saatiin 
aiemmasta ADT-16 -laitteesta, jon- 
ka nimi muodostui sen käyttämäs- 
tä 16 bitin sananleveydestä ja sa- 
noista ”Analogi Digitaali Tulostin. 
ADT-8:n kortteja tai kokonai- 
sia koneita ei ole löytynyt, eikä 
myöskään sen ohjelmistoja. Itse 
järjestelmästä on tallessa kuiten- 
kin ainakin edellisellä sivulla ole- 
va kuva. Tiedossa on myös, että 
koneelle kehitettiin ainakin Moni- 
tor-niminen käyttöjärjestelmä. 


Televa 
Televa Oy oli Suomen valtion, 
Outokumpu Oy:n ja Valmet Oy:n 
omistama yhtiö, joka myöhem- 
min sulautui Nokiaan. Yrityksen pää- 
paino oli radio- ja puhelinviestinnän 
tuotteissa, esimerkiksi erilaisissa pu- 
helinkeskuksissa. Osassa näistä käytet- 
tiin mikroprosessoreita, kuten Intelin 
8080:aa, apuna ohjauksessa. Vuoden 
1977 syyskuussa Televa Oy osti osa- 
ke-enemmistön — Elektroniikkayhty- 
mä Oy:stä saadakseen lisää tietotaitoa 
mikroprosessoreista (loput osakekan- 
nasta ostettiin vuonna 1980). Samaan 
aikaan vuonna 1977 perustettiin myös 
yrityksen oma tietokoneosasto. 
Tietokoneosasto valmisti Televa 85 
-pientietokoneita sekä Televa Data Sys- 
tems 8 (TDS-8) -pientietokonejärjes- 
telmää. Näistä Televa 85:ssä oli Intelin 
8085-prosessori ja sitä oli mahdollista 
käyttää myös yleiskäyttöisenä CP/M- 
koneena. Pääasiassa käyttö oli kuiten- 
kin erikoistuneempaa esimerkiksi TI- 
MECON-kulunvalvontajärjestelmänä. 
TDS-8 oli Intel 8085 -pohjainen mik- 
rotietokone, joka suunniteltiin yhdes- 
sä Valtion tietokonekeskuksen (VTKK) 

Mikko 1:n prosessorikortti. 
(Kuva: Tommi Lempinen) 


kanssa. Yhteistyön kautta yksi koneen 
käyttöjärjestelmistä oli VIKK:n kehit- 
tämä FASOS, Muita olivat TREX (Tele- 
va Real Time Executive), CP/M ja Inte- 
lin ISIS-järjestelmät. VTKK-kytköksen 
kautta TDS-8 oli Nokian Mikko 3:n 
ohella ensimmäisiä alustoja, joille sai 
myös VTKK:n FAS-kielellä kehitetyn 
TEKO-tekstinkäsittelyohjelman. Eräs 
TDS:n käyttökohteista oli kauppojen 
kassajärjestelmien keskuskoneena toi- 
miminen, esimerkiksi Eka-marketeissa. 
TDS-8- tai Televa 85 -koneita tai nii- 
den ohjelmistoja ei ole löytynyt. Tal- 
lennusmedioina — käytettiin ainakin 
C-kasettia, kahdeksantuumaisia le- 
vykkeitä sekä kiintolevyjä. Tuotekehi- 
tyksessä olivat myös vuonna 1980 pro- 
jektit ”Televa 85/86” sekä ”TDS8/16”. 
Näissä kehitettiin koneita perustuen 
Intel 8086 -prosessoriin. Vuonna 1981 
Nokia osti osake-enemmistön Televas- 
ta ja näiden koneiden kehitys päättyi. 


Elektroniikkayhtymä 
Ennen sulautumistaan Televaan 
Elektroniikkayhtymä Oy ehti 
tehdä ainakin kaksi mikropro- 
sessoreihin pohjautuvaa proses- 
siohjaustietokonetta. Nämä oli- 
vat PPS 800, joka perustui Intel 
8008:aan sekä PPS 808 (1977), 
joka puolestaan käytti Intel 
8080:aa. Näistä koneista on säi- 
lynyt mainos- ja lehtimateriaa- 
lia. 


Nokia 


Nokian nimi on ollut jo esil- 
lä muiden yhtiöiden tarinoissa, 
mutta monialaisena yrityksenä 
sillä oli myös omaa tietokonei- 
siin liittyvää kehitys- ja myynti- 
toimintaa jo 1970-luvulla. Tässä 
käsiteltävä tarina käsittää ajan- 
jakson, joka alkaa Mikko 1:stä 
vuonna 1971 ja päättyy Mikro- 
Mikko 4 -koneisiin 1987 jolloin 
Nokia Datan nimellä tällöin kul- 
kenut osasto myytiin brittiläisel- 
le ICL:lle. 


Mikko 

Nokian Mikko-sarjan historias- 
ta löytyy paljon valmista histo- 
riikkia ja perimätietoa. Koneita 
on myös tallessa niin museoil- 
la kuin yksityisillä harrastajilla- 
kin. Tiivistetysti sanoen konesar- 
jaan kuuluivat Mikko 1, Mikko 2, 
Mikko 3 ja Mikko MPS-10. Näistä Mik- 
ko 1 ja Mikko 2 olivat prosessikoneita, 
kun taas Mikko 3 oli varsinainen pien- 
tietokone. MPS-10 oli sarjan päättänyt 
ADA-arkkitehtuuriin perustunut eri- 
koisuus. Ainakin yksi Mikko 1 on sääs- 
tynyt harrastajan kokoelmassa, ja osa 
sen mikrokoodista on saatu tallennet- 
tua. MPS-10:n osalta laitteistoja ei ole 
löytynyt, mutta tallennusta odottaa yksi 
kahdeksantuumainen levyke, jossa eti- 
ketin mukaan on ”ADASYS installoita- 
vat” vuosimerkinnällä 1984. 

Mikko 3 oli Mikko-sarjan koneista 
myydyin, ja sitä meni kaupaksi niin ko- 
timaahan kuin ulkomaillekin, varsin- 
kin silloiseen Neuvostoliittoon, jonne 
konetta myytiin esimerkiksi öljynjalos- 
tamoihin. Mikko 3:lle tehtiin runsaas- 
ti erilaisia ohjelmistoja, joista löytyy 
mainintoja historiikeissa ja muisteluis- 
sa. Näistä selviää, että konetta käytettiin 
niin kalakantojen tarkkailuun ja kirjas- 
tojen aineistojen taltiointiin kuin Suo- 
men Lontoon-suurlähetystön tietoko- 





Mopo käynnissä Mikko 3/16 -koneessa. 
Kuvan on ottanut Johannes Thelen, jonka 
blogista löytyy luettavaa vanhoista koneista: 
ennenmikrotietokoneita.blogspot.com. 


Mopo-käyttöjärjestelmä kehitettiin Hel- 
singin yliopiston tietojenkäsittelytietei- 
den laitoksella Ilkka J. Haikalan ja Petri 
H. Kutvosen johdolla. Monien osien to- 
teuttamisesta vastasivat laitoksen opis- 
kelijat tehden samalla työstään opinnäy- 
tetyön. Aikanaan järjestelmä oli käytössä 


ainakin Helsingin yliopistossa useilla eri 
laitoksilla sosiaalitieteiden laitoksesta tie- 
tojenkäsittelytieteiden laitokseen. Muita 
Mopoa käyttäneitä tahoja olivat ainakin 
Jyväskylän yliopisto, Oulun yliopisto, (en- 
tinen) Oulun kauppaoppilaitos sekä La- 
pin yliopisto. 





neenakin. Mikko 3:n käyttöjärjestelmä, 
tai ainakin yksi niistä, tunnettiin nimel- 
lä RTX II. Näitä Nokian ja tytäryhtiö 
Softplanin valmistamia käyttöjärjestel- 
miä ei ole vielä löytynyt. 

Säilyneiden ohjelmistojen osalta ti- 
lanne oli vielä jonkin aikaa sitten ää- 
rimmäisen heikko, mutta tilanne on 
parantunut. Tällä hetkellä Mikkoon liit- 
tyviä kahdeksan tuuman levykkeitä on 
löytynyt jo kymmeniä kappaleita. Nii- 
den datan avulla päästään toivottavasti 
vielä tarkemmin näkemään, mitä kaik- 
kea koneella on tehtykään, varsinkin 
työtehtävien ulkopuolella. Jo läpikäyty- 
jen levykkeiden perusteella Mikko 3:lle 
tehtiin myös pelejä toimisto- ja tieto- 
kantasovellusten lisäksi. 

Mikko 3:lle kehitettiin Helsingin yli- 
opistolla myös vaihtoehtoinen käyttö- 
järjestelmä Mopo, eli MOnitoimiPää- 
teOhjelmisto. Mopon avulla Mikko 
3:ia voitiin käyttää paikallisina mini- 
koneina, jotka olivat linjayhteydes- 
sä yliopistojen keskustietokoneisiin. 
Käyttöjärjestelmä tuki paikallista tie- 
tojenkäsittelyä, tekstinkäsittelyä ja töi- 
den syöttöä suoritettavaksi keskustie- 
tokoneelle. Tämän käyttöjärjestelmän 

Euroka ja SYNTE-2-pohjainen puhetulostin. (Kuva: R.o.t / Wikimedia Commons) 


levykkeitä on taltioitu, ja niiden avulla 
on yksi Mikko 3 käynnistettykin. Mo- 
pon suunnitteluun ja käyttöön liittyviä 
käsikirjoja on löytynyt, ja toiveissa on, 
että näiden avulla Mikko 3:een pääs- 
tään tutustumaan paremmin. 


MikroMikko 

Nokialla oli jo valikoimassaan pää- 
te, joka käytti Intel 8085 -mikropro- 
sessoria. Tätä laajennettiin muistika- 
pasiteetin sekä tarpeellisten ohjainten 
osalta, ja näin saatiin kehitettyä CP/M 
2.2 -pohjainen MikroMikko 1 vuon- 
na 1981. Parin vuoden päästä Mikro- 
Mikko 2:ssa prosessori vaihtui Intel 
80186:een ja käyttöjärjestelmä MS- 
DOS 2:een sekä Intelin RMX -moni- 
ajokäyttöjärjestelmään. Tämän jälkeen 
MikroMikko-sarja käyttikin x86-sar- 
jan prosessoreita ja pysyi Microsoftin 
käyttöjärjestelmissä. MikroMikoilla on 
oma keräilijäkuntansa, jonka piirissä 

Euroterm-6:n emolevy. (Kuva: Kate Alhola) 





niin laitteet kuin ohjelmistotkin ovat 
säilyneet kiitettävän hyvin. 


Euroka ja Field 

Euroka Oy ja Field Oy esiintyvät tässä 
artikkelissa yhdessä, sillä niiden välillä 
oli luonnollisia synergiaetuja ja toimin- 
taa yhteisen omistajan kautta. Field Oy 
oli Motorolan tuotteiden maahantuoja 
ja Euroka Oy valmisti sekä möi elekt- 
roniikkatuotteita, joista osa perus- 
tui Motorolan tuotteisiin. Field Oy oli 
mukana aloittamassa Comsas-yhteis- 
työtä, vaikka muista osallistujista poi- 
keten yrityksessä käytettiin Motorolan 
eikä Intelin prosessoreita. 

FEurokan valikoimassa oli kaksi eri 
konetta, Euro-6 ja Euroterm-6. Euro- 
6 oli prosessorikortti, johon perustu- 
en tehtiin erilaisia prosessiteollisuu- 
den vaatimia ratkaisuja. Euroterm-6 ei 
ollut yhtiön omaa suunnittelua, vaan 
M6800 Team -käyttäjäkerhon suun- 


44 IL0UN Bn. 


v Midas") 


- 8 | p. * 


M6800 Team oli nimensä mukaisesti käyt- 
täjäkerho M6800-prosessorin käyttäji!- 

le sekä siitä kiinnostuneille. Field Oy tuki 
kerhon toimintaa maahantuojan ase- 


massa tarjoamalla kerholle tilat kokouk- 
sia varten. Ajan hakkerihengen mukaises- 
ti Euroterm-6:n emolevyn ja muiden osien 
kytkentäkaaviot jaettiin kerholaisten kes- 
ken, kuten myös ohjelmien koodit. 


nittelema emolevy, jonka Euroka tuot- 
teisti. Maksuvälineenä tässä kehitys- 
työssä toimi valmiiden emolevyjen ja 
tarvittavien komponenttien luovutus 
kerholaisille. 

Furoka tuotti myös kotimaisen SYN- 
TE-puhesyntetisaattorin = eurokortti- 
version, joka integroitiin Euroterm- 
6:een. Näin tehtiin kuvan (SYNTE) 
mukaisia puhuvia tietokonepäätteitä 
(1979) näkövammaisten ”puhetulos- 
timeksi”. Tästä versiosta tuotteistettiin 
myös Didata-opetusjärjestelmä sama- 
na vuonna. Tätä järjestelmää käytet- 
tiin ilmeisesti vain kolmessa koulus- 
sa: Vantaan Veromäessä, Jyväskylän 
normaalikoulussa ja Pohjolan poika- 
kodissa. Historiaa kaivelemalla löy- 
tyy myös maininta siitä, kuinka 
yksi Didata myytiin Venezue- 
laan ja kauppaa koetettiin hie- 
roa myös muun muassa USA:n 
suuntaan. 

Euroterm-6:sta on edelleen 
olemassa niin laitteita kuin oh- 
jelmistoja. Lisäksi Didatasta on 
säilynyt datakasetteja, joita ei 
ole vielä taltioitu, mutta itse ko- 
neita ei ainakaan vielä ole löy- 
tynyt. On löytynyt myös yksi yli 
vuosikymmenen vanha viite sii- 
hen, että eräällä harrastelijalla 
olisi ollut kokoelmassaan Didata, 
mutta kyseinen johtolanka ei vai- 
kuta lupaavalta. 

Eurokalta ja M6800 Teamilta 
tuli myös eurokortteihin perustu- 
vat sarjat Eurosys ja Ninekit. Nine- 
kitin osalta tallessa on ainakin 
yksi sarja kortteja sekä sii- 
hen liittyviä ohjelmistoja ja 
suunnitelmia. 


Telercas 
Telercas Oy oli RCA:n 
tuotteiden — maahantuoja. 


Jatkumona tälle yhtiö myös kehitti ja 
möi Telmac-nimisiä koneita, jotka pe- 
rustuivat RCA:n mikroprosessoreihin. 

Telmac 1800 oli Osmo Kainulaisen 
suunnittelema kone, joka tuli markki- 
noille 1977. Alkuperäisessä 1800-ko- 
neessa videosignaalista vastasi piiri, 
joka tuotti mustavalkoista NTSC-sig- 
naalia. Koska Suomessa käytetään PAL- 
standardia, tästä seurasi ongelmia, jo- 
ten myöhemmin videopiiri vaihdettiin. 
Päivitettyjen koneiden rakennussarjan 
mallinimi oli 1800F, ja nämä koneet 
tuottivat myös värikuvaa. 

Vuonna 1980 myyntiin tulleet Tel- 
mac 2000 ja 2000E olivat 1800-mallis- 
ton seuraajia. Niiden suunnittelija oli 
Timo Virtaneva. Kolmas kone yhtiön 
mallistossa oli vuonna 1982 julkaistu 
TMC-600, jonka suunnittelija oli Han- 
nu Peiponen. TMC-600:n suuri muu- 
tos oli BASIC-kielen sisällyttäminen 
koneeseen. TMC-600:sta tehtiin myös 
erikoisversio nimeltä Jantunen, joka 
oli suunnattu ammattikäyttäjille. Myös 
Telmac 2000:sta tehtiin erikoisversio, 
kotikäyttöön markkinoitu TMC 121, 
vuonna 1982. 

Telmac 1800/2000- sekä TMC- 
600-koneita on säästynyt, ja niil- 
le sopivia ohjelmistoja on sekä har- 
rastajilla että museoilla tallessa 


















































Paavo-Paimen Oy:n PP-1000. 
(Kuva: Mikko Ekström) 


C-kaseteilla. Myös Telmac 1800 -ko- 
neen ympärille syntyneen 1800 Users 
Clubin kerholehdet sekä kerhokasetit 
ovat säästyneet, ja ne on taltioitu. Jan- 
tunen-järjestelmiä tai niiden ohjelmis- 
toja ei ole löytynyt. 


Oscom 

Suunnittelija Osmo Kainulaisen ja Te- 
lercasin tiet erkanivat Telmac 1800:n 
jälkeen. Kainulainen jatkoi mikrotie- 
tokoneiden suunnittelua omassa Os- 
com Oy -yrityksessään. Yrityksen oma 
kone oli Telmac-yhteensopiva Oscom 
Nano. Yhteensopivuuden takasi tuol- 
loin suositun RCA1802-prosessorin 
käyttö, joka oli jo Telmac 1800:n yti- 
menä. Lisäksi myyntiesitteissä on tar- 
jottu ennakkotilauksen mahdollisuus 
Oscom 1000 D1:stä, mutta tämän ko- 
neen valmistumista ei ole onnistuttu 
varmistamaan. 


Paavo-Paimen 
Paavo-Paimen Oy oli vuonna 1964 pe- 
rustettu yritys, joka sai nimensä sähköi- 
sistä karjapaimenista, joita se valmisti ja 
möi. Yritys oli aktiivinen tuote- ja palve- 
lukehityksen saralla ja kauppasi muun 
muassa — metsäkoneiden — kauko-oh- 
jausyksiköitä sekä korjasi televisi- 
oiden kuvaputkia. Valikoimaan 
mahtui myös RCA1802-mikro- 
prosessorilla ohjattu karjapai- 
men. Tämä toimi ehkä kimmok- 
keena Paavo-Paimenen omille 
mikrotietokoneille PP-200:lle ja 
PP-1000:lle. 
PP-200 perustui RCA1802- 
mikroprosessoriin, josta yrityk- 
sellä oli jo aiempaa kokemusta. 
Kone siis oli ainakin CHIP-8-yh- 
teensopiva, mutta on mahdollis- 
ta, että se perustui Telercasin tai 
Oscomin tuottamiin rakennus- 
sarjoihin. Spekulaation pohjana 
ovat myöhemmän, PP-1000-mal- 
lin markkinointimateriaalin vih- 
jeet. Niissä kerrotaan, että PP- 
1000 on CP/M-yhteensopiva ja 
että keskusyksikkönä on ”ASBC- 
1" Tämä sama lyhenne esiintyy 
konsulttitoimisto Aivoriihi Oy:n val- 
mistamien CP/M-koneiden yhte- 
ydessä, tarkoittaen ”Aivorii- 
hi Single Board Computer 
1”. Teknisiltä ominaisuuk- 
siltaan kortti täsmää PP- 
1000:n mainosmateriaalissa mainittui- 
hin teknisiin tietoihin. 
Molemmat koneet oli suunnattu il- 





Spectra Z -kone myyntiesitteen kannessa. Kannen taltioi Janne Rautiainen, jonka retroskanna- 
usten kokoelma löytyy osoitteesta: flickr.com/photos/pelittaako/collections 


meisesti vahvasti koulujen käyttöön, 
eivätkä niinkään kotimikroiksi. Mo- 
lemmista koneista on löytynyt leh- 
tijulkaisuja, mainoksia sekä muuta 
markkinointimateriaalia. Itse konei- 
den osalta tallessa on tällä hetkellä yksi 
PP-1000. Ohjelmistoja ei ole löytynyt 
kummallekaan koneelle. 


Aivoriihi 

Aivoriihi oli konsulttitoimisto, joka 
suunnitteli ohjelmistoja ja laitteita teol- 
lisuusyrityksille. Niiden lisäksi valikoi- 
massa oli kaksi korttisarjaa: ASBC-1 
ja ASBC-2 (molemmat CP/M-järjes- 
telmiä). Lisäksi Aivoriihessä valmistui 
ilmeisesti ainakin prototyyppi Intel- 
pohjaisesta laitteesta. Yrityksen oma 
Brainwave-kone rakentui ASBC-2:n 
ympärille. Aivoriihen koneiden erikoi- 
suus on niissä käytetty BASIC-variant- 
ti ZBasic, joka kehitettiin myös itse. 
Ainakin yksi kone on tallessa harrasta- 
jalla, ja siihen liittyvät levykkeet on tal- 
tioitu, samoin kuin ZBasic-käsikirja. 


Mikromeri 

Mikromeri Oy valmisti kolmea eri tie- 
tokonemallia. Näistä kaksi ensimmäistä 
olivat CP/M-koneet Spectra Z ja Micros- 
pectra. Ilmeisesti Microspectra oli in- 
tegroidumpi versio Z-mallista. Yrityk- 
sen kolmas konemalli oli Superspectra. 
Nimen taakse kätkeytyi Motorola 68000 
-mikroprosessorilla ja Idris-käyttöjärjes- 
telmällä varustettu työasema. 

Yksi Microspectra ja tuntematon 
määrä sen kahdeksan tuuman levyk- 
keitä on mahdollisesti vielä tallessa. Su- 
perspectran osalta tiedossa ei ole säily- 
neitä koneita. 


Muut 

Kuten alussa mainittiin, tehtiin näi- 
nä aikoina paljon erilaisia kokeiluja ja 
erikoisratkaisuja teollisuuden tarpei- 
siin. Esittelen tässä joitain, joihin olen 
törmännyt tutkiessani kotimaisen tie- 
totekniikan kätköjä. Osa näistä ei to- 
sin täytä sarjavalmisteisen koneen - tai 
edes varsinaisesti tietokoneen — määri- 
telmää. 


Amertronics 

Amertronics Oy valmisti sarjan mik- 
roprosessoritekniikan opetukseen tar- 
koitettuja TAM-opetustietokoneita. Ky- 
seiset kortit olivat tuttu näky ainakin 
suomalaisissa ammattikouluissa sekä 
elektroniikan harrastelijoilla. Tästä huo- 
limatta niitä ei löydy niin helposti kuin 
voisi kuvitella. Prosessorivaihtoehdot 
olivat Intel 8085/88, MOS 6502 tai Mo- 
torola 6803/6809. 


Fiskars 

Fiskars Oy oli monialainen konser- 
ni 1970-80-lukujen aikana, ja eräs sen 
toimialoista oli elektroniikka, jonka 
yksi osasto oli liikenne-elektroniikka. 
Osasto ei kehittänyt täysin uutta (ko- 
timaista) tietokonetta, vaan se käytti 
Data Generalin Nova-minitietokonet- 
ta FTC-12000-liikennevalotietokoneen 
pohjana vuonna 1976. Fiskarsilla oli 
kotimaassa vahva asema liikenteen- 
ohjausjärjestelmissä, ja myyntiä teh- 
tiin myös ulkomaille. Helsingissä lii- 
kenteenohjausta hoitaneilla koneilla oli 
toimialueensa mukaisia nimiä, kuten 
FCT-12000 TÖÖLÖ, joka on tallessa Ja- 
nakkalan Tietokonemuseossa. 


Ilmailuhallitus 

Ilmailuhallituksella oli Digeliuksen 
kanssa yhteisiä kehityshankkeita, mut- 
ta Digelius ajautui konkurssiin ennen 
niiden valmistumista. Osa henkilöstös- 
tä siirtyi tämän jälkeen Ilmailuhallituk- 
sen palkkalistoille. Oheisessa kuvassa 
(ilmaviestikorjaamoCPM) on Ilmavies- 
tikorjaamolla toteutettu korttisarjapoh- 
jainen CP/M-kone vuodelta 1983 näyt- 
tämässä Tampereen aluelennonjohdon 
toisiotutkakuvaa. Tähän sarjaan perus- 
tuen valmistettiin Ilmailuhallitukselle 
(nykyään Finavia) useita laitteistoja. 


Otava 
Otava Oy kauppasi jo aikanaan aktii- 
visesti opetusmateriaalia ja -teknolo- 
giaa kouluihin. Tässä roolissa Otava 
toi maahan koulujen käyttöön ruot- 
salaista Compis-tietokonetta. Com- 
pis oli Intel 80186 -mikroprosessorilla 
varustettu kone, samoin kuin Nokian 
MikroMikko 2. Koneelle tehtiin Suo- 
messa erilaisia opetusohjelmia, ja li- 
säksi VTKK käänsi FAS-ympäristönsä 
sille. Näin myös Teko II -tekstinkäsit- 
telyohjelma oli Compisilla käytössä. 
Toinen erikoisuus Otavan valikoi- 
masta on Otamatic, kokeiden arvioin- 
ti- ja tilastointikone. Koneen suunnit- 


Ilmaviestikorjaamon CP/M-testipenkki. Kone pöydällä olevassa räkissä. (Kuva: Hannu Viitasalo) 


telusta ja valmistuksesta oli vastuussa 
Kajaani Oy Elektroniikka. Otamaticin 
taustalta paljastuu itse asiassa laite ni- 
meltään Evalmatic, jota myytiin myös 
lisenssillä Iso-Britanniassa ja jonka 
käyttötarkoitus oli psykologisten testien 
automaattinen läpikäynti. Se on toki 
tehtävänä samankaltainen kuin kokei- 
den monivalintojen tarkastus. Tämän 
laitteen alkuperäinen käyttötarkoitus 
on vielä pieni mysteeri. 


Matka jatkuu 
Tämä artikkeli ei sisällä kaikkia Suo- 
messa vuoden 1970 jälkeen myyty- 
jä sarjavalmisteisia koneita, eikä et- 
sintäni ole valmis tai lopussa. Vanhoja 
lehtiä sekä myyntiesitteitä selaamal- 
la löytyy niin valmiiksi koottuja kuin 
komponentteinakin toimitettuja ko- 
neita. Niistä sekä uusista keskusteluis- 
ta aikalaisten kanssa avautuu taas uusia 
tuntemattomia sivupolkuja. Monia ta- 
rinoita on myös kotona rakennetuista 
versioista, jotka perustuivat työpaikan 
koneiden osiin (vrt. Pip-pelin tarina 
Skrollissa / Retro Rewindissa 2020.1). 
Tällaisia koneita ovat Datatro- 
nix Oy:n DDS-65, joka käytti MOS:n 
MCS6502-prosessoria, ja kohtuullisen 
hyvin tunnettu Auditek Oy:n CP/M- 
kone AMC-100. Se on tuttu monel- 
le keski-ikäiselle lukijalle koulun 

kielistudiosta. Lisäksi niin prosessite- 
ollisuuteen kuin muihinkin teknisty- 
neisiin tarpeisiin tuotettiin paljon eri- 
laisia räätälöityjä ratkaisuja. 
Mielenkiintoinen seikka useamman 
tietokoneita kehitelleen ja valmista- 
neen yrityksen kohdalla on se, kuin- 
ka tietokoneet eivät kuuluneet niiden 
ydintoimintoihin. Tämän (= ajanjak- 
son aikana perinteisiksi koetut teolli- 
suusyritykset kasvoivat voimakkaasti 
ja kasvun mukanaan tuomia resurs- 
seja käytettiin uusien toimialojen et- 
sintään. Näin elektroniikkaa sekä tie- 
tokoneita päätyivät tuottamaan siihen 
keskittyneiden firmojen lisäksi yrityk- 
set, jotka tekivät paljon muutakin. Täl- 
laisia olivat tuolloin esimerkiksi No- 
kia ja Fiskars. Näistä Fiskars harjoitti 
1970-luvulla maataloutta sekä valmis- 
ti veneitä, saksia ja liikenneohjauk- 
sen tietokoneita. Tuolloin ei kauhistel- 
tu monialaisuutta tai pyritty pysymään 
oman ”ydintoimialan” sisällä, kuten 
myöhempinä aikoina tuli tavaksi. 
Artikkelissa mainittujen koneiden 
osalta ohjelmistoja ja laitteita löytyy edel- 
leen. Usein ne ovat jo kuitenkin varaston 
perällä nuutuneessa laatikossa, joka ei 
enää selviydy seuraavasta muutosta tai 
elämäntilanteen muuttumisesta. Jos teil- 
lä on varastossanne muistoja ”wanhoil- 
ta ajoilta, niin yhteyttä voi ottaa esimer- 








keiksi Kasettilamerit ry:hyn, soveltuvaan 
alan museoon tai arkistoon. 

Miten artikkelin alkukuva sitten liit- 
tyy näihin tietokoneisiin? Kuvassa on 
Nokian kaupungin keskustassa sijaitse- 
va Poutunpuiston suihkulähde, taiteili- 
ja Veikko Eskolin-Eskin teos Vesikehä 
vuodelta 1974. Taideteoksen lahjoit- 
ti vuonna 1973 kaupungille paikallinen 
yritys nimeltään Suomen Kumitehdas 
Oy 75-vuotisen historiansa kunniaksi. 
Kyseinen yritys tunnetaan paremmin 
jo silloisella konserninimellään Nokia 
Oy. Vesikehän vesisuihkuja ja valoja oh- 
jasi Nokia Oy:n taiteilijalle lahjoittama 
Mikko 1. Valitettavasti ohjauskeskus tu- 
houtui tulvassa pian valmistumisensa 
jälkeen, joten nykyinen versio teokses- 
ta on restauroinnin tulos. 4& 


Kiitän syvästi kaikkia aikalaisia ja hei- 
dän läheisiään jotka jakoivat muisto- 
jaan vuosikymmenien takaa. 


Jos tiedät jotain Suomi-koneista, ota ih- 
LUSSA LOVE | 
Skrolli kirjoitti (ks. s. 98) suomalaisista tie- 
tokoneista myös vuoden 2014 ensimmäi- 


sessä numerossa. Tuon artikkelin ja lehden 
löydät edelleen maksuttomana pdf:nä os- 

HISTORIA 


LINNUNPONTOÖT tulivat kouluun 


Alakoulun tietokoneavusteinen opetus aloitettiin 1980-luvun puolivälissä. 


Teksti: Janne Siren 
Kuvat: Janne Sirenin perhealbumi 


”Tämän päivän lapsille atk', videot ja 
maailman laajuinen sähköinen viestin- 
tä ovat osa jokapäiväistä elämää; ker- 
too lehtileike perhealbumissani vuodel- 
ta 1988 — leike on oletettavasti Helsingin 
Sanomista. Lehti kuvittaa tekstiä valo- 
kuvalla Mäntymäen alakoulusta, Kau- 
niaisista, jossa oppilaat naputtelevat yk- 
sisormijärjestelmällä linnunpönttöä 
muistuttavan tietokoneen näppäimistöjä 
ja työntelevät mehutetran kokoisia laa- 
tikoita, joiden päällä on yksi suuri näp- 
päin. 

Kun siirryin oppilaaksi Mäntymä- 
en kouluun syksyllä 1986, vanhempa- 
ni olivat pehmittäneet muuttojärkytys- 
tä lupailemalla, että koulu olisi Suomen 
ensimmäisiä kokeilukouluja tietotek- 
niikkaopetuksessa ja -kerhotoimin- 
nassa. Toden totta pian aloittamiseni 


' Atk eli automaattinen tietojenkäsittely. 
Nykyisin puhuttaisiin informaatioteknolo- 
giasta. 


jälkeen koululla aloitti tietokoneker- 
ho, mitä seurasi tietotekniikkaopetusta 
myös kouluaikana. 

Siinä oli perinteisiä Commodoreja 
ja Spectr-alkuisia kotitietokoneita ha- 
kanneella nuorisolla ihmettelemistä, 
kun vastaan tuli kokonainen luokalli- 
nen outoja koneita, joista kukaan ei ol- 
lut kuullutkaan: Macceja. 


Kerhoista se lähti 
Tietotekniikkaa oli luonnollisesti ope- 
tettu Suomessa ennen tätä jo vuosi- 
kymmeniä. Ensimmäinen maassamme 
rakennettu tietokonekin, ESKO, sai al- 
kunsa nimenomaan Teknillisessä kor- 
keakoulussa 1950-luvulla. Jopa isäni, 
joka ei ymmärtänyt tietokoneista mi- 
tään, muisteli saaneensa 1970-luvulla 
basic-ohjelmointikoulutusta Helsingin 
yliopistolla kemianopintojensa yhte- 
ydessä. Oli kuitenkin 1980-luvun uu- 
tuus, että tietotekniikkaa tuotiin näin 
voimallisesti perusopetukseen ja vielä- 
pä alakouluun, jota kutsuttiin tuolloin 
ala-asteeksi. Muutos ei tapahtunut yh- 
dessä yössä. 


Apple Macintosh Plus 
Julkaisuvuosi: 1986 

Suoritin: Motorola 68000, 8 MHz 
Muisti: 1 Mt 

Grafiikka: 512x342 pistettä, 1-bit värit 
Näyttö: sisäinen, 9 tuumaa m/v (72 ppi) 
Levykeasema: 3,5 tuumaa, 800 kt 
Kiintolevy: ulkoinen SCSI, mm. Hard 
Disk 20SC (20 Mt) 

Lempinimi: linnunpönttö 
Erikoisuus: kantokahva 
Käyttöjärjestelmä: System 3.0—7.5.5 


Macintosh Plus ja Hard Disk 20SC (laatik- 
ko tietokoneen alla) näkyvät yhdessä kir- 
joittajan kanssa artikkelin aloituskuvassa. 


”Olkoot kouluviranomaiset mitä 
mieltä tahansa, ala-asteellakin on tar- 
vetta tietotekniikan opetukseen” julis- 
taa Printti-lehti murroksesta numeros- 
saan 4/1987. Lehti esittelee artikkelissa 
vantaalaisen Uomarinteen alakoulun 
tietotekniikkaluokkaa, jonka olivat 
pystyttäneet viranomaisten jahkailuun 

kyllästyneet vanhemmat. ”Vanhem- 
mat eivät halunneet odottaa. Meidän 
lapsemme ovat koulussa nyt!” painot- 
ti hankkeen puuhamies John Simon. 
Koululla oli artikkelin mukaan yhdek- 
sän tietokonetta: pari upouutta Ami- 
ga 1000 -tietokonetta ja Commodore 
64:sia.? 

Vastaavia opetussuunnitelman ul- 
kopuolisia kerhoja virisi muuallekin. 
Printti 13/1987 kertoo: ”Ala-asteilla lä- 
hinnä vanhempien perustama ja käyn- 
nistämä tietokonekerho on toistaiseksi 
ollut yleisin ja usein myös ainoa tapa, 
jolla koulut ovat saaneet tietokonei- 
ta käyttöönsä” Artikkeli esittelee esi- 
merkkinä Herttoniemen ala-asteen 
tietokonekerhon, jota pyöritti van- 
hempien ja muun talkooväen perus- 
tama tukiyhdistys. Jopa Suomen itse- 
näisyyden juhlavuoden rahasto SITRA 
kiinnostui ja ala-asteen tietokoneker- 
hojen perustamisesta julkaistiin ra- 
portteja ja kirjoja. 

Printti-lehti jatkaa samaa teemaa toi- 
seksi viimeisen numeronsa 19/1987 
artikkelissa Maikkana Macintosh - 
Mäntymäen ala-aste: ”Kauniaisissa Hel- 
singin kupeessa on Mäntymäen koulul- 
la harrastettu vuoden verran innokasta 
tietotekniikan kerhotoimintaa. Asei- 
na ovat Applen Macintosh Plussat, joi- 
ta koululle tähän syksyyn mennessä on 
kertynyt täysi tusina. Kerhokäytössä 
niistä on 9. Myös allekirjoittanut Skrol- 
li-lehden toimittaja, tuolloin koululai- 
nen, osallistui tähän tietokonekerhoon 
sen alusta alkaen. 

Koneiden kylkeen maalattiin myö- 
hemmin numerot — olen nähnyt ar- 
kistovalokuvan Mäntymäellä, jossa on 
Mac numero 27.5 Meidän kerhoryh- 


? Commodoren 8-bittisiä ja Amigoita näh- 
tiin myös muissa Suomen kouluissa, esi- 
merkiksi Oulun Normaalikouluun tuli 
Amiga-luokka. Monella yläasteella, jonne 
virallinen opetustoiminta levisi ala-astetta 
aikaisemmin, käytettiin PC:itä — Printti 
19/1987 mainitsee Pietarsaaren Etelänum- 
men yläasteen Ericsson-PC:t. Kauniaisten 
yläasteelle saatiin erilliset PC- ja Mac-luo- 
kat. PC-luokkaa käytettiin ohjelmointiluok- 
kana ja Mac-luokkaa medialuokkana. 


* Kone numero 27 oli jo Macintosh Ilsi 
(1990). Näin koululla myös vanhinta Macin- 
tosh 128K/512K -mallia. Myöhemmin Mac- 
ceja ilmestyi Kauniaisten koulussa käytäville 
ja useisiin |luokkahuoneisiinkin. Mallikirjo 
oli lopulta melkoinen. En ihmettelisi, vaikka 
Kauniaisten kouluissa olisi ollut useimpia 
80-luvun puolivälin ja 90-luvun lopun välin 
Mac-pöytämalleja. 

Macintoshin mustavalkoinen graafinen käyttöliittymä. Tällainen Macintosh esiintyy tämän 
Skrollin kannessa, joskin kannen kuvamanipulaatiossa näytöllä on ruutu eri tietokoneesta. 


mässämme koneita oli joka tapaukses- 
sa yksi tavallista enemmän, sillä toi- 
nen kerhoryhmämme vetäjistä, Veikko 
Mäenpää, kantoi omaa linnunpönt- 
tö-Maccia mukanaan, jotta useammal- 
le riittäisi koneita. Macintoshin sisään- 
rakennettu kantokahva tuli tarpeeseen. 
Kun Applen perustaja Steve Jobs esitte- 
li Macin vuonna 1984, demokone lau- 
sui kuuluisat sanat puhesyntetisaatto- 
rillaan: älä ikinä luota tietokoneeseen, 
jota et voi nostaa”. 

Myös Kauniaisten tietokonekerho 
lähti liikkeelle vanhempien tukema- 
na. Kerhojen vetäjiä rekrytoitiin van- 
hemmista, joihin kerholaisen Taru Mä- 
enpään isä Veikkokin kuului. Veikko 
tarttui ystävällisesti Skrollin pyyntöön 
muistella kerho-ohjaaja-aikojaan leh- 
dessä, mistä lisää artikkelimme lopulla. 


Tietokone työvälineenä 
Printin artikkelissa mainittiin, että 
varsinaista tietotekniikan perusope- 
tusta oli Suomessa tuotu vasta yläas- 
teelle. Ala-asteopetus ei vielä tuolloin 
ollut suurissa suunnitelmissa. Mut- 
ta siinä missä Vantaalla, Herttonie- 
messä ja monessa muussa alakoulussa 
asioita vauhditettiin puhtaasti van- 
hempien hartiapankilla, Printti ker- 
toi Mäntymäen toimineen virallisena 
kokeilukouluna — tietokoneavusteisel- 
le opetukselle ala-asteella. Kauniaisis- 
sa tietokonekerhotoiminta käynnistyi 
osana tätä prosessia, mutta touhulla oli 
heti kättelyssä laajempikin ulottuvuus. 
Leimallinen piirre Mäntymäen tieto- 
tekniikkaopetukselle olikin juuri tieto- 


koneavusteisen oppimisen, ei niinkään 
tietotekniikan painottaminen. Koulu- 
aikana emme juurikaan opetelleet oh- 
jelmoimaan tai ymmärtämään itse tie- 
tokoneita — tarjolla ei ollut varsinaisesti 
ala-asteen atk-opetusta — vaan käytim- 
me tietokoneita välineenä koulutyössä. 
Esimerkiksi Printti-lehden artikkelis- 
sa seurattiin biologian ryhmätyön val- 
mistumista tietokoneluokassa. Vapaa- 
ehtoisessa tietokonekerhossa mentiin 
sitten jonkin verran syvemmälle myös 
itse tietotekniikkaan. 

”Minä osasin heti, koska minä olen 
tietokonekerhossa. Sitten kun sen osaa, 
se on helppoa” hihkuu eräs Mäntymä- 
en 3 C -luokan oppilas Printissä. Var- 
sinainen tietotekniikan opetus aloitet- 
tiin Mäntymäessä juuri vapaaehtoisen 
kerhotoiminnan kautta. Useampi ker- 
horyhmä, jaettuna luokittain, kokoon- 
tui viikoittain arki-iltaisin koulun ai- 
nokaisessa tietokoneluokassa. Kerho 
lähti joka tapauksessa huomattavasti 
vauhdikkaammin liikkeelle, kuin tie- 
tokoneiden hyödyntäminen koulu- 
työssä. 

Sitten kun tietokoneita alettiin hil- 
jalleen käyttämään myös opetukses- 
sa, syntyi kahden kerroksen väkeä. Ne, 
jotka olivat tietokonekerhossa, olivat 
etulyöntiasemassa. Muistan edelleen, 
kun ensimmäisiä kertoja menimme 
tietokoneluokkaan koulupäivän aika- 
na. Meille kerholaisille paikka ja ko- 
neet olivat tuttuja, muut olivat kuin 
vieraalla planeetalla — jopa opettaja. 

Vaikka tietokonekerhoa vetivät ama- 
töörit, he olivat usein sieltä harrastu- 


neemmasta päästä, ja kerhossa ko- 
neisiin oli aikaa perehtyä rauhassa. 
Oppitunteja taas johtivat tavalliset luo- 
kanopettajat, kuten kykenivät, yrittäen 
tehdä koneita itselleen ja oppilaille tu- 
tuksi samanaikaisesti ainekohtaisen 
oppimisen kanssa. 


Paniikki kuin pörssissä 
Printti-lehti 13/1987 kertoi, että jopa 
yläasteella alkanut varsinainen atk-ope- 
tus kangerteli pätevän opettajavoiman 
puutteessa — valtion budjetissa ei ollut 
riittävästi rahaa koulutukseen. Kauni- 
aisten kaupungilla oli koulutusrahaa, 
mutta silti Printti-lehden Mäntymäki- 
artikkelikin painotti opettajien tuskaa 
uuden opetusvälineen äärellä: ”Olin 
käynyt kursseja, jotka kuntamme oli 
järjestänyt kaikille opettajille... Aluksi 
tuntui siltä, että en minä osaa, en aina- 
kaan vielä pitkään aikaan...” 

”Kun sitten tuli aika lähteä tietoko- 
neluokkaan, minua jännitti varmaan- 
kin enemmän kuin luokkani oppilai- 
ta) muisteli eräs opettajista. Artikkelin 
väliotsikko kuvaili tietokoneavusteis- 
ta opetustilannetta sanoilla ”paniik- 
ki kuin pörssissä”. Itsekin kuulin, että 
joku opettajista tai heidän kollegois- 
taan oli käyttänyt Macin hiirtä nurin- 
päin, pyörittäen hiiren palloa sormilla 
ja painaen hiiren nappia pöytää vas- 
ten. Vieläpä ihan sutjakkaasti. 

Esimakuna kirkkaammasta tulevai- 
suudesta toinen Mäntymäen opettaja, 
Kari Kanerva, jalosti kuitenkin omas- 
sa Printti-haastattelussaan jo selkei- 
tä askelmerkkejä tietotekniikan ope- 
tukseen. Hän nosti esiin esimerkiksi 
tämän oppilaiden tasoero-ongelman. 


Vaikka tietokonekerhon osanotto oli 
hyvä - Kanervan mukaan noin puolet 
oppilaista — tasoero vaikeutti opetus- 
tilannetta. ”Säännöllinen viikoittainen 
tietokoneluokan varaus totuttaisi niin 
opettajan kuin oppilaat avoimeen tie- 
tokoneen käyttömahdollisuuteen. 

Yhdessä asiassa Mäntymäen koulun 
tietokonekerho vaikutti kuitenkin mi- 
nun silmissäni lisänneen tasa-arvoa: 
tapa, jolla oppilaat kutsuttiin mukaan 
onnistui ainakin jossain määrin vält- 
tämään 1980-luvulle tyypillistä suden- 
kuoppaa, jossa tietotekniikan äärel- 
le päätyivät lähinnä pojat. Muistelen, 
että kerhoon järjestettiin tutustumis- 
käynti, johon kukin koululuokka van- 
hempineen oli kutsuttu. Mäntymäen 
koulun tietokonekerho oli sukupuoli- 
jakaumaltaan tasapuolisempi leikkaus 
luokastamme ja ikäluokastamme kuin 
mikään muu nuoruuteni teknologia- 
kerhoista. 


Mac oli jotain uutta 

Apple Macintosh, nykyisten iMaccien 
kantaisä, oli useimmille kerholaisil- 
lekin uusi tuttavuus. Mustavalkoisel- 
la graafisella käyttöliittymällä ja var- 
haisella pallohiirellä — sillä mehutetran 
muotoisella laatikolla — varustettu tie- 
tokone poikkesi suuresti tuon ajan 
8-bittisistä kotitietokoneista ja toimis- 
tojen PC-koneista. Eräs koululainen 
kuvailee Printti-lehdessä hämmennys- 
tä, kun tietokonetta ei voinutkaan na- 
puttaa heti: ”Olisin halunnut heti al- 
kaa näppäillä tai kirjoittaa. Mutta niin 
ei saanutkaan. Odotimme, että jotakin 
tapahtuisi.” 





Macin — graafinen — käyttöjärjestel- 
mä tosiaan ladattiin (osittain) levyltä. 
Mäntymäen ala-asteen ensimmäiset 
Macit oli varustettu ainoastaan levy- 
keasemalla, joten naputteluvalmiisiin 
tekstikäyttöliittymiin tottuneet käyt- 
täjät joutuivat malttamattomina odot- 
tamaan, kun käyttöjärjestelmä latau- 
tui verkkaisesti levykkeeltä. Pian myös 
erillisiä lisälevykeasemia näkyi pöydil- 
lä, mikä hieman helpotti latausrum- 
baa. Tämänkin jälkeen toimintaa joh- 
dettiin näppäimistön sijaan hiirellä, 
mikä oli tuohon aikaan poikkeuksel- 
lista. 

Kuvaputkinäyttö, tietokone ja levy- 
keasema oli varhaisissa Maceissa in- 
tegroitu samaan koteloon. Myöhem- 
min näiden koneiden alle ilmestyi 
artikkelin kuvissakin näkyvä erillinen 
laatikko, jonka sisällä oli kiintolevy eli 
kovalevy. Tämä sujuvoitti käyttöä. Tie- 
tokoneen alla olevan kovalevyn käsite 
jäikin elämään Kauniaisissa niin vah- 
vasti, että vielä lukioaikanani opetta- 
jat kutsuivat Maccien keskusyksikköä 
kovalevyksi, vaikka tuon ajan malleis- 
sa näyttö oli jo kauan ollut erillinen 
komponentti ja kiintolevy asennettu 
keskusyksikön sisään. (Emme olleet 
ainoita. Meemikuuluisa ruotsalaisleh- 
ti SAF-tidningen kutsui vuonna 1999 
Mac-tietokoneen emolevyä ”äitimo- 
deemiksi, joka on kovalevyn sydän”) 

Välitöntä naputtelua kaivannut op- 
pilas nosti kuitenkin Printissä esiin 
myös Maccien vahvuuden: ”[Odotte- 
lun jälkeen] kokeilimme kynää, suih- 
ketta ja pensseliä” Piirto-ohjelma 
MacPaint ja useita fontteja tarjonnut 
MacWrite-tekstinkäsittely olivat nekin 
jotain aivan uutta, etenkin visuaalisuu- 
dessaan ja helppokäyttöisyydessään. 
Printti-lehden artikkelissa on oppilai- 
den tekemä kuva adjektiivien vertailu- 
muodoista, jossa kuudella tekstirivil- 
lä on käytetty seitsemää eri kirjasinta 
tai kirjasinkokoa — yhtenä Cairo-sym- 
bolifontti, tietenkin täysillä tehosteil- 
la ryyditettynä: kursivoidut ääriviivat 
varjostettuna. Tänä päivänä näitä kut- 
suttaisiin emojeiksi. 

Koska tietokoneluokassa oli myös 
tulostin, tällaiset lappuset koristivat 
pian koulun seiniä. Myöhemmin lap- 
pusia taitettiin PageMakerilla, jolla an- 
saitsin itsekin varhaiset kannukseni 
lehtien tekemiseen. Osa meistä kutsut- 
tiin sittemmin koulun kautta Uuden 
Suomen ja Helsingin Sanomien (Tu- 
levaisuuden tekijät -hanke) toimitta- 

Välähdyksiä menneestä näkyy edel- 
leen Mäntymäen koulun juhlissa ja 
vitriineissä. Lavalla koulun nykyinen 
apulaisrehtori Jarmo Ranta vuon- 
na 2017. 


janaluille suunnattuihin tilaisuuk- 
siin, joissa käytettiin samanlaisia 
Macceja. Mäntymäen tietokone- 
luokkaan tuli myös tasoskanneri ja 
kuvankäsittelymahdollisuus — muistan 
katsoneeni suoraan skannerin valoon 
eräänä hämäränä tietokonekerhoilta- 
na, mikä oli virhe. 

Jotkut onnistuivat aikanaan viemään 
mediataitonsa huomattavan pitkäl- 
le. Esimerkiksi presidentti Sauli Nii- 
nistön muotokuvagrafiikkaan vuon- 
na 2018 osallistunut valokuvataiteilija 
Päivi Koskinen oli tietokonekerho- 
ryhmässämme. 


Varhaista koodaustakin 

Ohjelmointi tuli Suomessa kaikkien 
vuosiluokkien —opetussuunnitelmaan 
vasta vuonna 2016. Vuonna 1986 me 
emme juuri ohjelmoineet Maceilla. 
Monista aikakauden tietokoneista poi- 
keten Macintoshin käyttöliittymä ei 
myöskään tyrkyttänyt ohjelmointiväli- 
neitä — sellaiset piti ladata koneeseen 
erikseen. Kaiken kukkuraksi Applen 
kehittämä MacBasic oli viivästynyt ja 
joutunut Microsoft-lisenssineuvotte- 
lujen hampaisiin (ks. Skrolli 2016.4). 
MacBasic-suunnitelmat korvasi lopul- 
ta Microsoftin MS Basic. Ohjelmointi 
ei kuitenkaan täysin loistanut poissa- 

olollaan, muistikuvissani ainakin ko- 
keilimme basicia koululla jossain yh- 
teydessä. 

Kaksi erikoisempaa ohjelmointita- 
pausta on jäänyt paremmin mieleeni. 
Ensimmäinen niistä oli matemaattis- 
graafinen ohjelmointikieli Logo/Turt- 
le, jossa ohjattiin ”kilpikonnaa” virtu- 
aalisella paperilla, piirtäen algoritmisia 
kuvioita ruudulle. Tämä ei sinänsä ol- 
lut erikoista, mutta myöhemmin Män- 
tymäen koulun liikuntasaliin tuotiin 
suuri fyysinen kilpikonnalaite, joka 
piirsi algoritmisia tuotoksiamme salin 
lattialle levitetylle paperille. Taas ker- 
ran tietokonekerholaiset ehtivät nähdä 
laitteen ennen muita koululaisia. Ky- 
seinen liikuntasali on muuten nykyisin 
koulun kirjasto, jonka hyllyissä tarkka 
silmä voi edelleen nähdä pilkahduksia 
Mäntymäen Mac-historiasta. Kirjas- 
ton katossa roikkuu myös koulun vih- 
reä MM-viiri, jonka suunnitteli var- 
hainen tietokonekerholainen Joonas 
Väänänen. 

Toinen mieleen painuneista ohjel- 
mointiympäristöistä oli HyperCard, 


varhainen hypertekstityökalu. Sovelluk- 
sella rakennettiin ohjelmallisia ”kortti- 
pakkoja”; jossa kukin kortti edusti yhtä 
tekstistä, kuvasta ja äänestä muodos- 
tuvaa sivua. Korttien välille voitiin ra- 
kentaa yhteyksiä klikattavien linkkien 
muodossa. Tällaisia korttipakkoja voi- 
tiin sitten levittää levykkeillä. Meni lä- 
hemmäs kymmenen vuotta ennen kuin 
törmäisin hypertekstiin seuraavan ker- 
ran webissä. 


Ei mikään pelikerho 
Tietokonekerhossamme pelattiin yllät- 
tävän vähän. Tekemistä ei sinänsä ra- 
joitettu, mutta Mac ei yksinkertaisesti 
ollut tuohon aikaan omimmillaan pe- 
laamisessa. Enemmänkin muistan ker- 
holaisten leikkineen graafisen käyttö- 
liittymän erikoisuuksilla, kuten edellä 
mainituilla kirjasimilla. Myös ääniase- 
tuksista riitti hupia. Yksi mustavalkoi- 
nen peli tietokonekerhosta on kuiten- 
kin jäänyt mieleeni — siinä pudoteltiin 
ihmisiä helikopterista alla kulkevaan 
hevoskärryyn. Pelin nimi oli StuntCop- 
ter. Sen kehittäjä Duane Blehm kuo- 
li vuonna 1988, minkä jälkeen hänen 
vanhempansa vapauttivat pelin ja läh- 
dekoodit avoimeen jakeluun. 

Varhaisia linnunpönttöjä seurasi use- 
ampi sukupolvi erinäköisiä ja -kokoisia 
Mac-tietokoneita Mäntymäessä ja muis- 
sa Kauniaisten kouluissa. Myöhemmin 
Kauniaisten lukiossa näin tehokkaita 
Ouadra-malleja ja mahdollisesti vuon- 
na 1994 ilmestyneitä PowerPC-suoritin- 
ta käyttäneitä Macceja. Pääsin jopa asen- 
tamaan niitä ”kovalevyjä. 

Nykyisin Mäntymäen koulun oppi- 
laiden työkoneet ovat vaihtuneet Li- 
nux-rautaan. Mac-luokan on korvan- 
nut iPad-medialuokka. f& 


Linkit Printti-lehden artikkeleihin, Stunt- 
Copteriin ja vanhoihin Skrolleihin verk- 
kojatkoilla: skrolli.fi/numerot. 


PS. Vaikka Mac oli uusi ja outo, sen 
graafinen käyttöliittymä herätti myös 
kateutta ja kaipuuta meissä kotimik- 
roilijoissa. Useampikin Commodore 64 
-käyttäjä kaveripiiristäni hankki osin 
kerhon innoittamana graafisen GE- 
OS-käyttöliittymän, Final Cartridge III 
-laajennuksen (joka sisälsi sangen rajal- 
lisen ikkunointiympäristön) tai Ami- 
gan. Tänä päivänäkin Macin klassinen 
käyttöliittymä on monien mielestä ajat- 
toman kaunis. Samaa ei voi sanoa kai- 
kista muista aikalaisista. 


Kerho-ohjaajana 
Mäntymäellä 


Hankin itselleni Macintoshin vuon- 
na 1986 ja Mäntymäen ala-asteen tie- 
tokonekerho aloitettiin jotakuinkin 
näihin aikoihin. Kerho lähti liikkeel- 
le joidenkin opettajien ja muualta al- 
kukouluttajaksi tulleen tutkijan tuke- 
mana. Innokkaiden opettajien lisäksi 
— ehkä jopa opettajia innokkaammin 
— muutamat koululaisten vanhem- 
mat olivat ideoineet toimintaa ja oli- 
vat mukana käynnistämässä sitä. 

Itse tulin mukaan, kun nämä en- 
simmäiset = ideanikkarit — selvitti- 
vät, ketkä vanhemmista haluai- 
sivat kerho-ohjaajiksi. Lisäoppia 
tällaisesta kerhotoiminnasta saim- 
me muistaakseni Keravalta. Meitä 
kerholaisten vanhempia oli mukana 
noin 20 ja oppilaita yli 100. Innok- 
kaimpia opettajia olivat Päivi Sor- 
vettula ja taustalla hänen miehen- 
sä Mika sekä Ulla Laitinen. Aluksi 
rehtori Esko Helminen suhtautui 
kerhoideaan lievän kielteisesti, mut- 
ta innostui pikkuhiljaa tukemaan 
hanketta hänkin. 

Vanhempia oli jokaisessa kerho- 
ryhmässä käsittääkseni kaksi — ja 
joissain opettajakin. Ryhmässä, jos- 
sa minä olin toisena vetäjänä, oli Pir- 
jo Numminen toisena. Kouluun oli 
muistaakseni hankittu alkuun vii- 
si Macintoshia ja ryhmässämme tai- 
si olla lähes parikymmentä oppilasta. 
Koska minulla oli itselläni saman- 
lainen Macintosh, jonka toimintaan 
olin jo perehtynyt, kannoin koneeni 
koululle lisäkapasiteetiksi jokaiselle 
kerhotunnille. 

Pirjo oli ehdottomasti minua tai- 
tavampi opettamaan, koska tausta- 
ni oli tekninen. Aluksi opettelimme 
käyttämään MacWrite-, MacDraw- 
ja MacPaint-ohjelmia. MacPaint 
oli ohjelmista suosituin, koska sillä 
saattoi piirrellä mitä tahansa kunkin 
mieleen juolahti. Ehkä alkuvaiheen 
paras anti oli oppia käyttämään näp- 
päimistöä ja hiirtä. Sitten siirryimme 
alakoululaisille tarkoitettujen yksin- 
kertaisten ohjelmointikielten käyt- 
töön, joita me ”opettajatkaan” emme 
olleet koskaan käyttäneet. Ohjel- 
mointikieliä oli kaksi, joista mielee- 
ni muistuu Turtle — kerholaisten oh- 


jelmoinnin lopputuloksista muistan 
tuikkivan tähtitaivaan. 

Kerhon loppupuolella meillä väläh- 
ti ajatus järjestää luokan vanhemmil- 
le atk-oppitunti, jossa oppilaat olivat 
opettajina. Oppitunti oli mielestäm- 
me hauska, kun näimme miten in- 
nokkaasti vanhemmat olivat oppilai- 
na ja oppilaat opettajina. Ryhmämme 
luokan luokanopettaja Marja Tuo- 
melakin oli silloin paikalla. 

Noin kymmenen vuotta myöhem- 
min pyysin Jokke Sellin kanssa reh- 
tori Helmistä järjestämään tietokone- 
kerhotoiminnan kerho-ohjaajille ja 
koulun opettajille yhteistapaamisen 
Mäntymäen koululla. Tapaamises- 
sa oli tarkoitus analysoida ja rapor- 
toida, mitä vaikutuksia kerhotoimin- 
nasta oli ollut. Ajatus oli, että rehtori 
Helminen kutsuisi kerho-ohjaajat tä- 
hän yhteistapaamiseen, koska koulul- 
la oli heidän yhteystietonsa. 

Tästä ”jälkikaronkasta” tuli pan- 
nukakku. Kokoontumiseen saapui- 
vat vain rehtori Helminen, joitakin 
koulun opettajia sekä Jokke ja minä. 
Rehtori oli olettanut, että me kut- 
summe ja me oletimme, että rehtori 
kutsuu osallistujat — eli ketään mui- 
ta ei kutsuttu eikä myöskään tullut. 
Pöytä oli katettu, kahvia ja pullaa oli 
runsaasti tarjolla. Koulun opettajat 
saivat varmaan herkutella pullakah- 
veilla seuraavan viikon. Kun muuta 
ei ollut tehtävissä sovimme rehtorin 
kanssa järjestävämme Kansalais- 
opiston puitteissa koulun tiloissa ja 
koulun laitteilla Excel-kurssin. Se 
toteutui. 8& 


Veikko Mäenpää 


PS. Kerhotoiminnan järkevyydestä 
oli keskustelua Kaunis Grani -paikal- 
lislehdessä. Kerhoa pidettiin toisaal- 
ta sekä tarpeettomana että hyvä- 
nä pohjana tulevaisuutta ajatellen. 
Kerho rinnastettiin jopa Kauniai- 
sissa järjestettyyn Äke Blomgvistin 
tanssiopetukseen = alakouluikäisille 
— tulevaisuudessa kauniaislaiset tul- 
taisiin tunnistamaan hyvistä tanssi- 
ja atk-taidoistaan. Jää arvioitavak- 
si, onko ennuste toteutunut. (Toim. 
huom. käytän Maccia paljon parem- 
min kuin tanssin. Kiitos, Veikko ja 
Pirjo. -Janne.) 


KIRJAT 





Bisneksiä Ihmisiä 
Muistumia 


Ensimmäinen Suomessa valmistettu 
tietokone oli ESKO, mutta ensimmäise- 
nä käyttöön ehti Postisäästöpankin IBM 
650 -putkitietokone Ensi (1958). Suo- 
men IBM:n tarina alkoi kuitenkin jo 
1920-luvulla, kun Systema Oy ja Amko 
Oy toivat maahan muun muassa reikä- 
korttikoneita. 

Suomen tytäryhtiö perustettiin 1936. 
Tästä alkaa myös Reijo Löytyn ja Ta- 
pio Mäenpään 2000-luvun alussa koos- 
tama kirja: Bisneksiä Ihmisiä Muistumia 
— ”Kaskuja ja tarinoita työstä ja työto- 
vereista Suomen IBM:ssä 1936-2000” 
(2003/2006). Yli 300-sivuinen teos sisäl- 
tää useiden eri kirjoittajien muistelma- 
pätkiä sekä valokuvia. 

Ensikäden muistoja on 1940-luvul- 
ta alkaen. Kuusikymmenluvulta kerro- 
taan esimerkiksi asentajasta, jolla oli tapa- 
na nukkua krapulaansa pois IBM-koneen 
sisällä ”huoltokatkon? aikana. Myös Ensi 
nousee esiin. Bengt Grönholm oli Am- 
kolta siirtyneitä IBM Suomen alkuperäis- 
työntekijöitä ja 50-luvulla toimitusjohtaja. 
Ensin käyttöönottotilaisuudessa hän pai- 
noi käynnistysnappia. Mitään ei tapahtu- 
nut. Bengt kääntyi asiakkaan johdon puo- 
leen: ”Ja muuten teillä menee hyvin?” 

30-luvulta siteerataan IBM:n kuoro- 
lauluja, joiden kopioita on säästynyt Suo- 
messakin. Suomennettuna sanoitukset 
olivat tätä tyyliä: ”Maailman parhaan yh- 
tiön... jokaiselle joukossamme jäävät 
muistot ikuisesti... yhdessä työskente- 
lemme maailman parhaaksi? 4 


Janne Siren 


Kirjaan ja päivitykseen Bisneksiä, ihmisiä, 
muistumia II voi tutustua ainakin yliopis- 
tokirjastoissa (ks. finna.fi). Suomen tieto- 
konemuseo (suomentietokonemuseo.fi) on 
myös ajoittain jaellut teosta. 

Teksti: Anne Oikarinen 


Kuvat: Mitol Meerna, Anne Oikarinen 


Ennakoi tietoturvaongelmat 


UHKAMAILL 


Ykkösvalinta tietoturvan pa- 
rantamiseksi on uhkamallin- 
nus. Sen avulla voit tunnistaa 
ohjelmistojen tietoturvaheik- 
kouksia jopa ennen kuin yh- 
täkään koodiriviä on kirjoi- 
tettu. 


krollin numerossa 2020.2 
kuvattiin, miten tietotur- 
vaa voi rakentaa ohjelmis- 
tokehityksen eri vaiheissa. 
Tässä artikkelissa kerro- 
taan tarkemmin yhdestä erinomai- 
sesta menetelmästä tietoturvan pa- 
rantamiseksi: — uhkamallinnuksesta. 
Uhkamallinnuksen avulla voi tunnis- 
taa mahdollisia tietoturvaheikkouksia 
ohjelmiston suunnitteluvaiheessa en- 
nen kuin yhtäkään koodiriviä on kir- 
joitettu. 

Ohjelmistokehityksen lisäksi uhka- 
mallinnusta voi soveltaa valmisohjel- 
mistojen tai palvelujen hankkimiseen. 
Artikkeli on kirjoitettu yrityksen nä- 
kökulmasta, mutta uhkamallinnusme- 
netelmiä voi hyödyntää myös pienem- 
missä kehitysprojekteissa. 

Mallinnus tunnistaa, 
mikä voi mennä pieleen 
Uhkamallinnuksen tarkoituksena 
on tunnistaa, mikä voi mennä pie- 
leen ja mitä pieleen menemisestä seu- 
raa. Myös uhka-analyysiksi kutsuttuun 
uhkamallinnukseen on olemassa eri- 
laisia menetelmiä, joilla voidaan sys- 
temaattisesti analysoida hyökkäysta- 
poja, vikatilanteita ja muita uhkia, eli 
ei-toivottavia tapahtumia, jotka voi- 
sivat heikentää tietoturvaa tai loukata 
tietosuojaa. Näin voidaan kehittää so- 
pivia suojatoimenpiteitä, joilla uhkiin 
varaudutaan tai jopa torjutaan ne ko- 
konaan. Uhkamallia voi rakentaa niin 
arkkitehtuurin, järjestelmän ominai- 
suuksien, sen käyttäjien kuin tietosuo- 
jankin kannalta. Tässä artikkelissa esi- 
tellään yleisimpiä menetelmiä. 
Hyödyllisintä uhkamallinnus on sil- 
loin, kun uutta ominaisuutta ollaan 
vasta suunnittelemassa. Tällöin tieto- 
turvaongelmat voidaan tunnistaa, en- 
nen kuin koodataan yhtään mitään. 
Uhkia kannattaa analysoida myös 
muutosten — yhteydessä, esimerkik- 
si kun arkkitehtuuria modernisoidaan 
tai käyttäjärooleja lisätään. Vaikka sotf- 


INNUS 


takehitys olisi edennyt pidemmälle- 
kin ja tuotos olisi jopa lähes valmis, 
uhkien kartoituksesta on hyötyä: täl- 
lä tavoin voidaan varmistua, että ris- 
kit ovat hallinnassa, ja suunnitella tie- 
toturvatestausta kriittisimpiin kohtiin. 
Kehityksen alkuvaiheessa luodun uh- 
kamallin ajantasaisuus kannattaa tar- 
kistaa ennen julkaisua ja tehdä muu- 
toksia tarvittaessa. 

Myös prosesseja, vaikkapa käyttöoi- 
keuksien päivitystä tai ohjelmistokehi- 
tysprosessia voi uhkamallintaa. Mal- 
linnuksessa voidaan miettiä, millaisia 
tietoturvaongelmia voi tulla vaikkapa 
siitä, että tuotantoonvienti tehdäänkin 
pitkälti käsipelillä tai että kiireessä jä- 
tetään koodikatselmointi ja testaus vä- 
listä. Uhkamallinnus onkin omiaan 
tutkimaan asioita, joiden tekninen tie- 
toturvatestaaminen voi olla vaikeaa tai 
viedä aikaa: laajan järjestelmän kai- 
kenkattava murtotestaus on helpos- 
ti viikkojen urakka, mutta jonkin si- 
säisen rajapinnan tai ominaisuuden 
uhkamallinnus voi nopeasti paljastaa 
merkittäviäkin uhkia, joiden toteami- 
seksi ei tarvitse potkaista porttiskan- 
nausta käyntiin. 


STRIDE-malli tunnistaa 
arkkitehtuurin uhkat 
Tunnetuimpiin uhkamallinnusmene- 
telmiin kuuluu STRIDE-malli. Lyhen- 
ne toimii muistisääntönä, sillä jokai- 
nen kirjain tarkoittaa tietyntyyppistä 
tietoturvauhkaa: 


Spoofing — väärentäminen, toisena 
esiintyminen. Toiseksi henkilöksi tai 
palvelimeksi tekeytyminen on spooffaa- 
mista. Haitallinen prosessi voi yrittää 
tekeytyä järjestelmän normaaliksi oh- 
jelmaksi. Tietoliikenteen tai tiedoston 
sisältöä voidaan pyrkiä väärentämään 
hyödyn tavoittelemiseksi tai suojaus- 
keinojen ohittamiseksi. 


Tampering — peukalointi. Tiedon 
muokkaaminen tavalla, jota järjestel- 
män ei pitäisi sallia. Tietojen ylikirjoi- 
tus, tuotteen hinnan vaihtaminen verk- 
kokaupassa, muistialueen muokkaus 
haitallisen koodin suorittamiseksi tai 
tietoliikenteen reititys hyökkääjän palve- 
limelle ovat esimerkkejä peukaloinnista. 


Repudiation — kiistäminen. Jos tapah- 
tumista ja toimenpiteistä ei jää lokijäl- 
keä, ne voi myöhemmin kiistää. Tämä 
on ongelmallista esimerkiksi ylläpitotoi- 
mintojen tai rahansiirtojen seuraami- 
sessa. 


SUOJAKEINO 







SKENAARIO 














UHKA 


Henkilötietoja vuotaa 
käyttäjäprofiilista 


Information Disclosure — tiedon vuo- 
taminen. Liiallista tietoa voi vuotaa 
esimerkiksi virheviesteistä, salaamatto- 
masta tietoliikenteestä tai lokeista, jol- 
loin henkilötietoa, yrityssalaisuuksia 
tai vaikkapa teknisiä toteutusyksitys- 
kohtia paljastuu. Henkilötiedon vuo- 
taessa kyseessä on tietosuojaongelma, 
mutta liialliset tekniset tiedot voivat 
paljastaa järjestelmän heikkouksia ja 
helpottaa tietomurtoa. 


Denial of Service — palvelunesto. Tie- 
toliikenneyhteydet tukkivan pakettitul- 
van lisäsi järjestelmän käyttö voi olla 
mahdotonta muun muassa loppuneen 
levytilan, täyttyneen muistin, sähkö- 
katkon tai muun teknisen vian vuoksi. 


Elevation of Privilege — käyttöval- 
tuuksien korotus. Käyttäjä pääsee kä- 
siksi laajempia käyttöoikeuksia omis- 
tavan käyttäjäroolin, kuten ylläpitäjän, 
toimintoihin. 


Mallin uhkat ovat siis vastakohtia omi- 
naisuuksille, joita järjestelmään tyypilli- 
sesti halutaan: luottamuksellisuus, eheys, 
saatavuus, kiistämättömyys sekä käyttä- 
jien tunnistaminen ja pääsynvalvonta. 
STRIDE-mallia on tapana soveltaa 
tietovuokaavioihin, jotka esittävät jär- 
jestelmän prosessien (eli ajossa ole- 


SUOJAKEINO SUOJAKEINO 





SKENAARIO SKENAARIO 





SKENAARIO 


SKENAARIO 





UHKA 


Asiakkaan nimissä 
tehdään ostoksia 

















Yksinkertainen esimerkkiuhkapuu verkkokauppaa koskevista tietoturvauhkista. Tär- 
keimmät uhkat on korostettu punaisella ja suojakeinot on merkitty vihreällä. Uusia 
uhkia voi lisätä puuhun ylhäältä alaspäin, eli ideoimalla mitä muuta hyökkäyksistä 





voi seurata, tai alhaalta ylöspäin, eli miettimällä millä eri tavoin uhka voisi toteutua. 
Huomaa, että uhkapuu ei ole aina puu sanan matemaattisessa merkityksessä, koska 
kuten tässä kaaviossa, joillain solmuilla saattaa olla useampi vanhempi. 







van koodin), tietovarastojen, käyttäji- 
en ja järjestelmien väliset tiedonsiirrot 
nuolilla. Täydellisen tietovuokaavi- 
on piirtely voi viedä turhan paljon ai- 
kaa, joten myös muunlaisia arkkiteh- 
tuurikaavioita tai uimaratakaavioita 
voi käyttää mallinnuksen apuna, kun- 
han ne ovat riittävän yksityiskohtaisia 
ja sisältävät oleelliset rajapinnat eten- 
kin ulkoverkon suuntaan. 

Joskus voi olla hankalaa tunnistaa, 
onko kyseessä peukalointi, spooffaa- 
minen tai yksikään STRIDE-mallin 
uhkista. Löydettyjen uhkien lokerointi 
ei kuitenkaan ole oleellista. Tärkeäm- 
pää on pohtia, miten uhka voisi toteu- 
tua ja miten siltä voidaan suojautua. 
Lisäksi malli ei välttämättä auta tun- 
nistamaan kaikkia järjestelmää koske- 
via uhkia, joten muitakin menetelmiä 
kannattaa kokeilla. 


Uhkapuut näyttävät 

uhkien syy-seuraussuhteen 
Uhkien ja suojauskeinojen taulukoi- 
minen on usein kelpo esitystapa, mut- 
ta uhkien toteutumistavat, eli hyök- 
käysvektorit, eivät välttämättä aukene 
tekstimuotoisesta esityksestä ainakaan 
pikavilkaisulla. Siksi kannattaakin piir- 
tää uhkapuita, sillä niiden avulla voi 
dokumentoida tunnistettujen uhkien 
syy-seuraussuhteet. Esimerkiksi hei- 








SKENAARIO 


SKENAARIO 


SEURAUS 


SKENAARIO 









Asiakkaat eivät voi käyttää 
palvelua 

kon salasanan arvaaminen voi johtaa 
käyttäjätilille murtautumiseen, min- 
kä seurauksena henkilötietoja voi vuo- 
taa tai käyttäjän nimissä voidaan teh- 
dä vaikkapa ostoksia palvelun sisällä. 
Myös yrityksen maine voi kokea kola- 
uksen. Muut vaihtoehtoiset tavat tilil- 
le murtautumiseen, kuten brute force 
-hyökkäykset ja haavoittuvuudet tun- 
nistautumiskomponentissa, — voidaan 
ripustaa samaan kaavioon. 

Uhkapuut toimivat myös oman uh- 
kamallinnustekniikkanaan. Puuta voi 
rakentaa alhaalta ylöspäin tai ylhääl- 
tä alaspäin joko vapaasti ideoimalla 
tai miettimällä järjestelmällisesti vuo- 
rotellen vaikkapa ihmisiin, prosessei- 
hin ja teknologiaan kohdistuvia hyök- 
käyksiä. Piirtämiseen käy periaatteessa 
mikä tahansa työkalu, jossa tekstilaa- 
tikoita voi yhdistellä toisiinsa nuolil- 
la, mutta graafin automaattinen aset- 
teluominaisuus on lähes välttämätön. 
Esimerkiksi yWorksin ilmainen yFd- 
editori on kelpo työkalu uhkapuiden 
luomiseen. 

Uhkapuun luettavuus alkaa kärsiä 
koon kasvaessa, mutta tällöin sen voi 
jakaa useampaan osaan esimerkiksi 
osajärjestelmittäin tai teemoittain. Jos- 
kus lopputuloksena syntyvä hässäk- 
kä on täysin lukukelvoton. Se voi silti 
olla kätevä ajattelun apuvälinen uhki- 
en ideointivaiheessa. 


Pahiskäyttötapaukset 
auttavat löytämään 
riskialttiit ominaisuudet 

Evil user stories eli pahiskäyttötapauk- 
set ovat helposti lähestyttävä tekniik- 
ka, jolla järjestelmän käyttäjille suunna- 
tuista toiminnoista voi etsiä uhkia. Evil 
user stories -tekniikka toimii seuraaval- 
la tavalla: 


Tunnista ja listaa suojeltavat kohteet 
järjestelmässä. 
Suojattavia asioita ovat muun muas- 
sa tärkeä tieto, kuten henkilötieto, lii- 
kesalaisuudet, talousluvut, lähdekoodi, 
tunnukset eri järjestelmiin, tai tärke- 
ät tietojärjestelmät, kuten esimerkiksi 
käytetty AWS-ympäristö, versionhal- 
lintajärjestelmä tai omat palvelimet. 
Myös maine ja lainmukaisuus voivat 
olla suojeltavia asioita. Henkilötietoja 
käsittelevän järjestelmän on noudatet- 
tava GDPR:ää, ja huonosti tietoturva- 
poikkeamat hoitaneen firman asiakas- 
määrä ja osakekurssi voivat sukeltaa 
ainakin hetkellisesti. 

Täydennä lause ”Hyökkääjän ei pi- 
täisi voida...”. 
Käy läpi luettelosi suojeltavista kohteis- 
ta ja mieti mitä ikävää ei saisi tapahtua. 
Esimerkkejä = ovat = esimerkiksi: 
”Hyökkääjän ei pitäisi onnistua teke- 
mään verkkokaupassa ostoksia mak- 
samatta; ”Käyttäjän ei pitäisi voida 
katsella toisen henkilön yksityisiä pro- 
fiilitietoja” tai ”Kiusantekijän ei pitäisi 
voida spämmätä asiakastukeamme pa- 
lautelomakkeella” 


Ideoi miten uhkaskenaariot voivat ta- 
pahtua ja mieti suojatoimenpiteitä. 
Tutki listaamiasi ikävyyksiä ja mieti, 
miten ne voisivat toteutua. 

Esimerkiksi toisen käyttäjän tiliä voi 
päästä tutkimaan arvaamalla tai ka- 
lastelemalla salasanan. Suojakeino- 
na voidaan käyttäjätunnus lukita liian 
monesta arvailuyrityksestä tai vaatia 
monimutkaisempia salasanoja tai jopa 
monivaiheista tunnistautumista. 

Voi olla, että et keksi itse kaikkia ta- 
poja hyökkäyksen toteuttamiseksi, 
mutta listan harmillisista uhkaskenaa- 
rioista voi esittää tietoturvatestaajalle. 
Pahiskäyttötapaukset ovatkin näppärä 
tapa testauksen suunnitteluun. Hyök- 
käysskenaariot voi pyrkiä automati- 
somaan testeiksi tai niitä voi käyttää 
tutkivan testauksen lähtökohtana. 


Kuka kolkuttaa porttejani? 
Uhkamallinnuksessa on — oleellista 
miettiä, kuka voisi olla motivoitunut 
hyökkäämään. Pihi käyttäjä, joka ei ha- 
lua maksaa premium-versiosta? Entä- 
pä kiristyksen tai manipuloinnin uh- 
riksi joutunut sisäpiiriläinen? 

On vaarallista jumittua ajatukseen, 
että sinun järjestelmäsi olisivat liian 
vähäpätöisiä kohteita. Vaikka järjestel- 
mässäsi ei olisikaan valtionsalaisuuk- 
sia tai mullistavia bisnesideoita, palve- 
limien ja verkkolaitteiden resursseille 
löytyy aina käyttöä. Kyberrikolliset ei- 
vät suinkaan pyöritä kalastelusivuja, 
levitä haittaohjelmia tai louhi krypto- 
valuuttaa omilla koneillaan, vaan et- 
sivät siihen haavoittuvia uhreja. Myös 
koneiden kaiken tiedon salaaminen 
kiristyshaittaohjelmilla, ja bitcoin-lun- 
naiden pyytäminen maksuksi tietojen 
vapauttamiseksi, on rahakas bisnes. 

Myös —tahattomat 'kömmähdykset 
kannattaa kartoittaa. Ehkäpä teet kir- 
joitusvirheen uutta softaversiota asen- 
taessasi tai joku tiimistäsi poistaa pa- 
lomuurisäännöistä sen = omituisen, 


hyödyttömältä vaikuttavan rivin, minkä 
seurauksena kukaan ei enää pääsekään 
verkkokauppaasi. Hyvää tarkoittava so- 
siaalisen manipuloinnin uhri voi laver- 
rella liikaa tietoja puhelimessa. 

Mikäli oma ajattelu ei tunnu tarpeek- 
si kierolta keksimään kattavasti kiusan- 
tekijöitä, apu voi löytyä pelikorteista. 
Cyber Bogies -hahmot ovat tietoturva- 
maailman arkkityyppejä, jotka voivat 
tahallaan tai vahingossa romuttaa tie- 
toturvan. Hahmoja on laidasta laitaan: 
niin valtiollisia vakoojia kuin superte- 
hokkaita siivoojiakin, jotka nykäisevät 
serverihuoneessa töpselit seinästä et- 
siessään imurin pistokkeelle paikkaa. 
Voit vaikka tulostaa työpisteen seinäl- 
le keskeisimmät arkkityypit muistutta- 
maan siitä, että kaikki eivät aina käytä- 
kään ohjelmistoa odotetulla tavalla. 


Tietosuojauhkissa 
käyttäjä on keskiössä 
Tietosuojaa ja yksityisyyttä loukkaavia 
uhkia etsittäessä näkökulma on hyvä 
siirtää käyttäjiin, vaikka edustaisikin 
itse palvelua tarjoavaa organisaatiota. 
Henkilötietojen vuotaminen, tietojen 
käsittely luvatusta poikkeavalla tavalla 
ja muut tietosuojaongelmat koskettavat 
yksilöä aina eniten, vaikka tietosuojan 
möhlimisestä saattaakin seurata orga- 
nisaatiolle sakkoja ja mainehaittaa. 
Myös tietosuojauhkien löytämiseen 
on muistisääntöjä. LINDDUN on tieto- 
vuokaavioiden analysointiin soveltuva 
lyhenne, jossa jokainen kirjain on tie- 
tosuojaa tai yksityisyyttä uhkaava asia: 


Linkability — linkitettävyys. Tieto- 
jen käsittelijä voi tunnistaa, että kak- 
si erillistä tiedonmurusta liittyvät yh- 
teen, esimerkiksi samaan henkilöön. 
Aina linkitettävyys ei välttämättä uh- 
kaa yksityisyyttä — vaikkapa tieto sii- 
tä, että kaupasta ostetaan usein limsaa 
ja popconia samanaikaisesti. Linkitet- 
tävyydestä tulee tietosuojaongelma, jos 
sen perusteella voidaan tunnistaa hen- 
kilö anonyymistä tietomassasta tai jos 
sitä käytetään haitalliseen profilointiin. 


Identifiability — identifiointi, tunnis- 
tettavuus. Tietojenkäsittelyn kohde eli 
datasubjekti voidaan tunnistaa käsitel- 
tävien tietojen perusteella. 


Non-repudiation — kiistämättömyys. 
Käyttäjä ei voi kiistää tehneensä jotain. 
Kannattaa huomata, että STRIDE-mal- 
lissa on täysin vastakkainen uhka. 


Pelillistämällä työ sujuu leikiten 
Uhkatyöpajaa ei aina tarvitse eikä kannatakaan vetää saman kaavan mukaan, sillä uh- 
kamallinnuksen avuksi on olemassa erilaisia pelejä. 


Elevation of Privilege 


Elevation of Privilege perustuu STRIDE-malliin. Pelikortit voi ladata ilmaiseksi Microsof- 
tin sivuilta, mutta jos askartelu ei innosta, valmiita pakkoja saa ostettua verkosta. 
microsoft.com/en-us/download/details.aspx?id=20303 


Elevation of Privacy 


Elevation of Privacy -kortit laajentavat Elevation of Privilege -pakkaa tuomalla mukaan 
TRIM-mallin mukaisia tietosuojauhkia. Kortit voi ladata F-Securen GitHub-säilöstä. 


github.com/F-Secure/elevation-of-privacy 


LINDDUN GO 


LINDDUN GO auttaa tunnistamaan LINDDUN-mallin mukaisia tietosuojauhkia esimerk- 
kitapausten avulla. Kortit voi ladata linddun.org-sivustolta. 


linddun.org/go 


Cyber Bogies 


Cyber Bogies -hahmot ovat karikatyyrisiä hahmoja, jotka voivat tehdä vahinkoa tieto- 
järjestelmille ja aiheuttaa tietoturva- ja tietosuojaongelmia tahallaan tai vahingossa. 


Kortit voi ladata Nixun GitHub-säilöstä. 
github.com/nixu-corp/NixuCyberBogies 


Detectability — havaittavuus, löydettä- 
vyys. On mahdollista tunnistaa jonkin 
asian tai tiedon olemassaolo, vaikka itse 
tietosisältöön ei pääsisikään. 


Disclosure of Information — tiedon vuo- 
taminen. Tämä on täysin sama uhka 
kuin STRIDE-mallissa. 


Unawareness — tietämättömyys. Data- 
subjekti ei tiedä, millä kaikilla tavoilla ja 
mihin tarkoituksiin hänen henkilötieto- 
jaan käsitellään, tallennetaan tai jaetaan. 


Non-compliance — vaatimuksia vastaa- 
maton. Henkilötietojen käsittely ei ole 
lainsäädännön, asetusten tai järjestelmän 
oman tietojenkäsittelypolitiikan mukai- 
nen. Esimerkiksi täysin anonyymiksi tar- 
koitetussa viestisovelluksessa ylläpitäjät 
voivat tunnistaa käyttäjän. 


Jotkin LINDDUN-mallin uhkis- 
ta ovat hieman hankalia. Tietoturvas- 
sa tavoitellaan tyypillisesti kiistämät- 
tömyyttä, mutta yksityisyyden suojan 
kannalta kiistämättömyys voi olla on- 
gelmallinen ominaisuus, mikäli jär- 
jestelmän tulisi esimerkiksi säilyttää 
vaalisalaisuus tai tarjota whistleblo- 
wing-ilmoituskanava. Järjestelmän eri 
osissa voidaan tarvita kumpaakin omi- 
naisuutta. Tietämättömyys taas voi 
johtua sekä siitä, että kuvaus tietojen- 





käsittelystä oli puutteellinen tai että 
käyttäjä ei vaivautunut lukemaan tie- 
tosuojapolitiikkaa. Malli ei myöskään 
täysin kata vaatimustenmukaisuut- 
ta esimerkiksi GDPR:n suhteen, joten 
kannattaa turvautua tietosuoja-asian- 
tuntijan apuun. 

Tietosuojauhkia kannattaa tarkastel- 
la myös koko henkilötiedon elinkaaren 
ajalta. Miten tiedot kerätään, voiko sii- 
nä mennä jotain pieleen? Entä tallen- 
nus, käsittely ja siirto? Onhan kaikki 
henkilötiedon tallennuspaikat ja siir- 
totiet asianmukaisesti suojattu? Jääkö 
tiedonkäsittelystä jälki? Voiko tiedon 
poistaminen määräajan kuluttua epä- 
onnistua? Onko anonyymiksi tarkoi- 
tetussa tiedossa sittenkin jotain, mikä 
mahdollistaa tunnistamisen? Monet 
tietosuojaongelmat liittyvät virheisiin 
prosessissa, joten pelkkä tilannekuva- 
mainen arkkitehtuurin tarkastelu ei 
riitä tunnistamaan uhkia. 


Ainekset onnistuneeseen 
työpajaan 
Uhkamallinnusmenetelmiä — kannat- 
taa soveltaa käytäntöön työpajassa, jo- 
hon on kutsuttu monipuolisesti järjes- 
telmää eri kanteilta tuntevia osaajia, 
esimerkiksi ohjelmistokehittäjiä, oh- 
jelmistotestaajia ja tuoteomistaja. Jos 
osallistujalista paisuu kuin pullataiki- 
na tai uhkamallinnuksen kohde on hy- 


vin laaja, järjestelmän voi jakaa osako- 
konaisuuksiin ja pitää useita työpajoja. 
Jonkun kokonaisuudesta ymmärtävän 
kannattaa osallistua kaikkiin työpajoi- 
hin, jotta mahdolliset päällekkäisyydet 
tai suojamuurien aukkopaikat voidaan 
bongata. 

Jonkun osallistujista olisi hyvä ym- 
märtää sen verran tietoturvasta, että 
tietää millaisia väärinkäytösmahdolli- 
suuksia on olemassa ja osaa suunna- 
ta keskustelua erilaisten entä jos...?” 
-skenaarioiden äärelle. Muuten voi- 
daan sortua ylioptimistiseen hymis- 
telyyn oman tuotteen hakkeroimat- 
tomuudesta. Myöskään ”peli on jo 
menetetty jos joku saa rootit” -tyyppi- 
nen asenne ei hyödytä. Tällöin jää ana- 
lysoimatta, miten pitkälle hyökkääjä 
voi edetä ja miten tietomurto voitaisiin 
havaita. Skenaarioiden tutkimista voi 
tarvittaessa jatkaa toisessa työpajassa 
tietoturva-asiatuntijoiden avulla. 

Jos järjestelmä ei ole kaikille työpa- 
jan osallistujille tuttu, kannattaa aluksi 
esitellä sen tärkeimmät ominaisuudet 
ja arkkitehtuuri. Arkkitehtuurikaavio 
toimii pohjana keskustelulle ja STRI- 
DE-mallin uhkien etsimiselle, kunhan 
kaavio on riittävän yksityiskohtainen 
eikä koostu vain parista laatikosta ja 
pilven kuvasta. Järjestelmädokumen- 
taatio kannattaa pitää käden ulottuvil- 
la yksityiskohtien tarkistamista varten. 

Myös työpajan fasilitointi on tär- 
keää. Fasilitaattorin tehtävä on var- 
mistaa, että pysytään aikataulussa, 
käsitellään halutut uhkamallinnusme- 
netelmät sekä dokumentoidaan tun- 
nistetut uhkat ja suojakeinot. Kuten 
kaikenlaisessa brainstormingissa, on 
tärkeää ettei toisten ajatuksia teilata ei- 
vätkä suupaltit vie puheenvuoroa hil- 
jaisemmilta tyypeiltä. Joskus keskus- 
televampi tyyli toimii, toisinaan taas 
itsenäisempi työskentely ja uhkien kir- 
joittaminen lapuille on tehokkainta. 


Laita löydökset backlogille 
Tunnistetut uhkat kannattaa doku- 
mentoida esimerkiksi uhkapuuna tai 
taulukkona muun järjestelmädoku- 
mentaation yhteyteen ja arvioida uh- 
kien toteutumistodennäköisyys ja va- 
kavuus, eli riski. Jos riski on kovin 
suuri, eikä mitään voida tehdä sen pie- 
nentämiseksi, voi olla aiheellista pala- 
ta takaisin suunnittelupöytään. Muut 
suojatoimenpiteet kannattaa laittaa 
projektin kehitysjonoon eli backlogil- 
le ja toteuttaa riskiarvion osoittamassa 

tärkeysjärjestyksessä. Suojakeinot kan- 
nattaa linkittää kehitysjonossa siihen 
ominaisuuteen, jonka kehittämiseen 
ne liittyvät, jotta ne tulevat varmasti 
toteutettua. Pahiskäyttötapaukset voi 
lisätä työlistalle suoraan. 

Seuraavaan uhkatyöpajaan mennes- 
sä olet todennäköisesti unohtanut osan 
riskiarvion pohjalla olevista oletuksis- 
ta tai kiivassanaisen väittelyn työkave- 
risi kanssa siitä, onko sisäpiirin uhka 
tai valtiollinen vakoilu teidän tapauk- 
sessanne merkittävä uhka vai ei, joten 
myös perustelut ja päätelmät kannattaa 
dokumentoida lyhyesti. 


Uhkamallinnusta 

oppii kokeilemalla 

Jos uhkamallinnus kiinnostaa, Adam 
Shostackin kirja Threat Modeling: De- 
sioning for Security (Wiley, 2014) on 
tuhti tietopaketti, joka esittelee useita 
uhka-analyysitekniikoita esimerkkien 
kera. Tekemällä oppii, joten tekniikoita 
kannattaa kokeilla myös käytännössä. 
Ellei sopivaa softaprojektia löydy, koh- 
dejärjestelmänä voi käyttää jotain fik- 
tiivistä järjestelmää, kuten Tähtien so- 
dan Kuolemantähteä. Löydetyt uhkat 
voi raapustaa vaikka muistilehtiöön 
tai fläppitaululle, joskin digitaalisten 
muistiinpanojen jälkikäsittely on hel- 
pompaa ja ainakin allekirjoittaneen ta- 
pauksessa niistä saa paremmin selvää. 

Aluksi voi tuntua, että uhkia löy- 
tyy vaikka millä mitalla tai sitten ei 
yhtään. Järjestelmällinen lähestymis- 
tapa, eli uhkien etsiminen ominai- 
suus tai osajärjestelmä kerrallaan, 
auttaa molempiin ongelmiin. Uhka- 
mallista ei varmastikaan tule ensim- 
mäisellä istumalla täydellistä, mutta 
tärkeintä on päästä liikkeelle ja koet- 
taa miettiä avoimin mielin, mikä voi 
mennä pieleen. Pahiskäyttötapaukset 
ja Cyber Bogies -hahmot voivat aut- 
taa pääsemään oikeanlaiseen mielen- 
tilaan, minkä jälkeen voi siirtyä tutki- 
maan arkkitehtuuria. Täysimittainen 
tietovuokaavioiden piirtely ja analy- 
sointikaan ei kuitenkaan ole välttämä- 
töntä. STRIDE- ja LINDDUN-malleja 
voi myös käyttää vain ajattelun apuna 
ja pyrkiä aluksi löytämään ainakin yksi 
uhka kutakin tyyppiä. 

Ei ole yhtä oikeaa tapaa tehdä uhka- 
mallinnusta: pääasia, että heikkoudet 
tunnistetaan ja niitä vastaan keksitään 
sopivat suojauskeinot. 8 

neuroverkko 


Teknojättien kilpailu maailman suurimmasta 


neuroverkosta kiihtyy. 


Teksti: Jarno N. Alanko 


Kuvat: Mitol Meerna, Jarno N. Alanko 


hmisen — aivoissa = arvioidaan 

olevan noin 100 miljardia ai- 

vosolua. Jokaisella näistä on 
arvioiden mukaan noin 7000 synap- 
siyhteyttä muihin aivosoluihin, mikä 
tarkoittaa yhteensä 700 terasynapsia. 
Tämä on suuri luku, mutta toisaal- 
ta tietokoneiden kanssa puuhaaville 
etuliite tera on jo arkipäiväinen. 

Milloin rakennetaan ensimmäi- 
nen ihmisaivojen kokoinen keinote- 
koinen neuroverkko? Periaatteessa 
700 teratavun kokoinen neuroverk- 
ko on mahdollinen jo nykyisellä las- 
kentakapasiteetilla. Ihmisaivojen 
tarkka kytkentäkaavio ja kemialliset 
yksityiskohdat ovat kuitenkin vielä 
hämärän peitossa. 

Nykyiset neuroverkkoarkkitehtuu- 
rit on suunniteltu siihen, että ne on 
helppo kouluttaa tietokoneella, mut- 
ta niillä ei välttämättä ole paljoa teke- 
mistä oikeiden aivojen kanssa. Neu- 
roverkkotutkimus pyrkii löytämään 
hyvin skaalautuvan arkkitehtuurin, 
joka on tarpeeksi ilmaisuvoimainen 
mallintamaan monimutkaisia ongel- 
mia mutta samalla koulutettavissa te- 
hokkaasti datalla ja sopivalla algorit- 
milla. 

Kuvantunnistuksessa vallalla on 
niin sanottu konvolutiivinen ark- 
kitehtuuri. Se erikoistuu hahmo- 
jen tunnistamiseen yleensä kaksi- 
ulotteisesta datasta, kuten kuvasta 
tai vaikka shakkilaudan ruudukos- 
ta. Arkkitehtuuria käsiteltiin shakin 
yhteydessä tarkemmin aiemmin täl- 
lä palstalla (Skrolli 2020.1). 

Kuvien tunnistamisen lisäksi hyviä 
tuloksia on saatu myös muun mu- 
assa äänen käsittelyssä. Konvoluu- 
tioverkot skaalautuvat hyvin, mutta 
niiden sovellusalue on jokseenkin ra- 
jallinen. Toisen tyyppisissä ongelmis- 

Äly hoi! -palstalla Skrollin toimittaja 
Jarno N. Alanko seuraa keinotekois- 
ten neuroverkkojen kehitystä sekä 
yrittää soveltaa niitä erilaisiin ongel- 
miin kädet loassa. 





sa, kuten luonnollisen kielen ymmär- 
tämisessä, käytetään nykyään yleensä 
toisenlaista arkkitehtuuria. 
2010-luvun — keskivaiheilla — par- 
haat tulokset luonnollisen kielen ym- 
märtämisessä saatiin pääsääntöises- 
ti LSTM-arkkitehtuurilla (long short 
term memory). Tässä arkkitehtuu- 
rissa on erityisiä muistisoluja, joiden 
tarkoituksena on auttaa yhdistämään 
tekstin sanat aiempaan kontekstiin 
oikein. Skrollissa 2019.1 julkaistu 
neuroverkon kirjoittama artikkeli on 
tehty tällä tekniikalla. Tällä hetkellä 
kuitenkin vaikuttaa siltä, että LSTM- 
arkkitehtuuri on lähes täysin syr- 
jäytetty uudella paremmalla trans- 
former-arkkitehtuurilla. 


Läpimurto 

Transformer (muuntaja) esiteltiin 
vuonna 2017 Googlen tutkijoiden 
artikkelissa Attention Is All You Need. 
Tämä uusi tapa yhdistää neuronit 
mullisti luonnollisen kielen koneel- 
lisen ymmärtämisen, ja lähes kaik- 

ki parhaat ratkaisut alalla nykypäivänä 
perustuvat siihen. Alkuperäinen artik- 
keli on kerännyt 11 tuhatta viittausta — 
yhtä paljon kuin Satoshi Nakamoton 
kymmenen vuotta vanha alkuperäi- 
nen Bitcoin-paperi ja enemmän kuin 
Google DeepMindin vuoden 2016 
sensaatiomainen AlphaGo-paperi. 
Vanhaan LSTM-arkkitehtuuriin ver- 
rattuna muuntaja-arkkitehtuurin rat- 
kaisevia etuja on se, että sen koulutus 
rinnakkaistuu tehokkaasti, ja siten ver- 
koista voidaan rakentaa järkyttävän suu- 
ria. Arkkitehtuurin synnystä lähtien tek- 
nojätit ovat kilpaa kouluttaneet toinen 
toistaan suurempia muuntajaverkkoja. 
Kilpavarustelu maailman suurim- 
man muuntajaverkon rakentamisesta 
alkoi kunnolla vuonna 2018, kun ame- 
rikkalainen = OpenAl-tutkimuslabo- 
ratorio julkaisi GPT-nimisen muun- 
tajaverkon (Generative Pre-Trained 
transformer), jossa oli 100 miljoonaa 
koulutettavaa parametria. 


Google paransi seuraavaksi 300 mil- 
joonaan parametriin omalla BERT- 


verkollaan = (Bidirectional = Encoder 
Representations from Transformers). 
OpenAl nokitti pian uudella 1,5 mil- 
jardin parametrin GPT-2-verkolla. 
Nvidia tuli peliin mukaan 8 miljar- 
din parametrin Megatronilla. Seuraa- 
vaksi Google korotti 11 miljardiin pa- 
rametriin T5-verkolla (Text-To-Text 
Transfer Transformer) ja Microsoft 
17 miljardiin Turing-NLG:llä (Turing 
Natural Language Generation). Kesä- 
kuussa 2020 OpenAI jätti kaikki muut 
varjoonsa ja julkaisi varsinaisen mam- 
mutin: 175 miljardin parametrin GPT- 
3, jonka parametrien määrä on jo 0,25 
prosenttia ihmisen aivojen synapsien 
määrästä. 


Tekstin ennustaminen 

Muuntajaverkko voidaan kouluttaa 
erikoistumaan monenlaisiin =teksti- 
muotoisiin tehtäviin, kuten esimerkik- 


si kielen kääntämiseen tai laatimaan 
tiivistelmiä dokumenteista. Kenties 
mielenkiintoisin variantti on generatii- 
vinen muuntaja, jolle syötetään tekstiä, 
ja sen tehtävänä on jatkaa sitä mahdol- 
lisimman uskottavalla tavalla. 

Generatiivisen muuntajan koulutus- 
aineistoina käytetään pääasiassa inter- 
netistä ladattuja nettisivuja. Valmii- 
ta julkisia koulutusaineistoja tuottaa 
esimerkiksi voittoa tavoittelematon 
CommonCrawl-projekti, joka julkai- 
see tuoreen aineiston kuukausittain. 
Pelkästään elokuun 2020 aineistossa 
oli 2,5 miljardia nettisivua ja 235 tera- 
tavua raakadataa. 

Generatiivinen muuntaja koulute- 
taan antamalla sille katkelmia tekstiä 
aineistosta ja pyytämällä verkkoa ar- 
vaamaan, kuinka teksti jatkuu. Verkko 
palauttaa jokaista syötettä kohti jakau- 
man seuraavalle merkille, sanalle tai 
muutamalle merkille riippuen muun- 
tajan toteutuksesta. Tämän jälkeen 

Parametreja 


verkon parametreja säädetään siten, 
että jakauma vastaa paremmin dataa. 

Aluksi verkon ennustukset ovat kir- 
joituskoneen edessä istuvan apinan ta- 
solla. Verkko oppii kuitenkin nopeasti, 
mistä sanoista kieli koostuu ja kuinka 
yleisiä eri kielen sanat ovat. Koulutuk- 
sen edetessä verkko saattaa alkaa luo- 
kittelemaan sanoja aihepiireihin. Esi- 
merkiksi sanat ”haarukka” ja ”veitsi? 
esiintyvät usein lähekkäin tekstissä. En- 
nen pitkää verkko alkaa oppia muodos- 
tamaan kieliopillisesti oikeita lauseita. 

Mutta tämä on vielä kaukana ihmi- 
sen tasosta. Jotta päästäisiin tästä eteen- 
päin, tarvitaan yhä syvempää ymmär- 
rystä. Esimerkiksi jos teksti alkaa ”hän 
palasi kotiin viimeisellä bussilla kel- 
lo..”; hyvä veikkaus jatkoksi voisi olla 
jokin kellonaika myöhäisillasta aamu- 
yöhön, koska näin bussit tyypillises- 
ti kulkevat. Pätkä sisältää myös paljon 
muuta pientä piilevää tietoa. Henki- 
lö on ehkä ollut juhlimassa ja viikon- 
päivä on todennäköisemmin perjan- 
tai kuin maanantai. Kaikki nämä asiat 
voivat vaikuttaa tekstin todennäköi- 
seen jatkoon. 

Tämä on yksi syy, miksi muuntajis- 
ta halutaan tehdä niin suuria. Pääs- 
täkseen ihmismäiselle tasolle muunta- 
jan parametrien täytyy sisältää jossain 
muodossa kaikki se arkinen tietämys, 
joka ihmisellä on. Viime vuosina kou- 
lutetut massiivisen suuret muuntajat 
antavat näyttöjä siitä, että oikein kou- 
lutettuina ne tosiaan alkavat mallintaa 
oikeaa maailmaa jossain määrin. 

Käytännössä verkon € kirjoittama 
teksti voi olla niin sujuvaa, että sitä ei 
erota ihmisen kirjoittamasta. Jos teks- 

Neuroverkkojen parametrien määrä 





Vuosi 


ti on vaikka katkelma uutisesta, verkko 
tunnistaa tekstin tyylin ja jatkaa pysy- 
en jokseenkin aiheessa ja tuo mukaan 
asiaan liittyviä seikkoja, käyttäen teks- 
tilajille tyypillisiä fraaseja. 


GPT:n ohjelmointi 

OpenAI:n GPT-3 on tällä hetkellä 
maailman edistynein generatiivinen 
muuntaja. Tutkimusyhteisön vastaan- 
otto on ollut vaihtelevan sävyistä. Jot- 
kut hehkuttavat verkkoa ihmiskunnan 
ensimmäisinä askeleina kohti yleis- 
tä tekoälyä. Toiset ovat sitä mieltä, että 
verkko ei edelleenkään oikeasti ym- 
märrä mitään, vaan se on vain entistä 
edistyneempi hahmontunnistin, jolla 
on selvät rajat. 

Sitoutumaton tutkija ja bloggaa- 
ja Gwern Branwen (gwern.net) 
on ollut yksi kuuluvimmista äänis- 
tä GPT-3:n analysoinnissa. Branwen 
tunnetaan internetissä taitavana neu- 
roverkkojen soveltajana. Hänen tun- 
netuin neuroverkkoprojektinsa lienee 
sivusto thiswaifudoesnotexist.net, jossa 
generoidaan uskottavan näköisiä ani- 
mekasvoja tyhjästä. Kylkiäisenä tulee 
muuntajalla generoitu animen juoni- 
tiivistelmä 

Branwen esittää, että GPT-3 on uu- 
den ohjelmointiparadigman alku. Sii- 
nä missä normaalissa ohjelmoinnis- 
sa kerrotaan tietokoneelle täsmälliset 
komennot siitä, mitä halutaan tehdä, 
GPT-3-ohjelmoinnissa pyritään kir- 
joittamaan sellainen tekstinpätkä, joka 
saa GPT-3:n jatkamaan sitä halutul- 
la vastauksella. Kirjoitettu tekstinpät- 
kä toimii siis ohjelmakoodina, jonka 
GPT-3-suorittaa. Esimerkiksi jos halu- 


Ihminen 


Turing-NLG 


taan tietää Saksan pääkaupunki, syöte- 
tään tekoälylle seuraava pätkä: 


Finland: Helsinki 


France: Paris 
Italy: Rome 
Germany : 


Seuraavaksi tekoäly tulostaa toden- 
näköisimmäksi katsomansa jatkon 
”Berlin”. Kokeilin tätä itse GPT-3-verk- 
koa pari kertaluokkaa pienemmällä 
GPT-2:lla, ja se todella toimi. Jossain 
verkon uumenissa on siis ilmeisesti 
tietokanta maista ja pääkaupungeista, 
jota verkko pystyy hyödyntämään kon- 
tekstin vaatiessa. 

Kokeilin myös, toimisiko konekään- 
nös samalla periaatteella. Yritin saada 
verkkoa kääntämään englannin kielen 
sanan water” espanjaksi antamalla en- 
sin muutaman esimerkkikäännöksen: 


book = el libro 
train = el tren 
table = la mesa 
water 


Verkko jatkoi ”la canal” (kanaali). 
Tämä käännös ei mennyt ihan nappiin, 
mutta verkko kuitenkin ymmärsi, että 
ollaan hakemassa espanjankielistä sa- 
naa, joka liittyy veteen. Ehkä verkkoa 
auttaisi, jos kerron alussa, mitä haluan 
sen tekevän? 


Please find an eguivalent 
Spanish word to each of the 


English words on the list: 


book = el libro 


train = el tren 
table = la mesa 
water = 


Nyt verkko tulostaa ”la huesta” — sana, 
joka näyttää erehdyttävästi espanjal- 
ta, mutta jota ei kuitenkaan löydy sana- 
kirjasta. Muistetaan kuitenkin, että sitä 
ei koskaan opetettu erikseen tekemään 
konekäännöstä, vaan konekäännösmäi- 
nen käytös on vain sivutuote, joka il- 
maantui mallin pyrkimyksistä ennustaa 
mielivaltaista tekstiä. Mitä kaikkea ver- 
kon sisuksista löytyykään? 

GPT-3 hämmästyttää tutkijoita sil- 
lä, että se tuntuu osaavan yhteenlas- 
kun alkeet. Jos teksti alkaa kolme nu- 
meroa pitkien lukujen yhteenlaskulla, 
kuten ”232 + 513 = niin verkko osaa 
tulostaa oikean vastauksen noin ker- 
ran kolmesta. Herää kuitenkin epäilys, 
että toimiessaan oikein verkko on näh- 
nyt annetun laskutoimituksen opetus- 
datassa ja muistaa vastauksen ulkoa. 

Tämä ei kuitenkaan näytä olevan 
asian laita. OpenAlI:n tutkijat löysivät 
vain murto-osan kolminumeroisten 
lukujen yhteenlaskuista suoraan kou- 
lutusdatasta. Mallin virheet muistut- 
tavat myös ihmisten tekemiä virheitä, 
kuten allekkainlaskun kymmenylityk- 
sen unohdusta. Tutkijoiden mukaan 
tämä on merkki siitä, että verkko las- 
kee asioita oikeasti, eikä vain katso 
vastauksia taulukosta. 

Yhteenlasku onnistuu paremmin, 
jos verkolle antaa muutaman esimer- 
kin yhteenlaskuista ennen varsinais- 
ta kysymystä. Syötteenä voi olla esi- 
merkiksi = ”12+53=65, 49+12=61, 
20+30=50, 15+24=". Näin verkko ym- 
märtää paremmin, että nyt ollaan te- 
kemässä yhteenlaskuja, ja verkon arit- 
metiikkaa osaavat alueet aktivoituvat. 
Tällä tekniikalla saadaan kolmen nu- 
meron lukujen yhteenlaskun osuma- 
tarkkuus nostettua 34 prosentista 80 
prosenttiin. 


Kallista touhua 

GPT-3:n kokoisen verkon kouluttami- 
nen maksaa miljoonia euroja nykypäi- 
vän pilvilaskennan hinnoilla. Onnek- 
si samaa verkkoa voi uudelleenkäyttää 
pohjana uusille verkoille. Sen sijaan, 
että koulutettaisiin uusi verkko alusta 
asti, voidaan ottaa valmis muuntaja ja 
hienosäätää sen parametreja jotain eri- 
tyistä ongelmaa varten. Tällöin kalliil- 
la hankittu perusymmärrys maailmas- 
ta ja kielestä on jo valmiina. 


Ehkä neuroverkkoalan tulevaisuus 
on sellainen, jossa isot yritykset tai 
jopa valtiot kouluttavat valtavan pe- 
rusverkon, jonka päälle on suhteellisen 
halpaa rakentaa uutta. Valtiontason 
budjetilla jopa ihmisaivoihin verrat- 
tavissa olevan kokoinen verkko pitäisi 
olla jo mahdollinen. Olennaiset avoi- 
met kysymykset ovat mikä arkkiteh- 
tuuri verkolla pitäisi olla ja miten se pi- 
täisi kouluttaa. 

Muuntaja-arkkitehtuuri näyttää tällä 
hetkellä lupaavimmalta, mutta ottaen 
huomioon alan kehitysnopeuden, se 
saattaa näyttää kivikautiselta jo muu- 
taman vuoden päästä. Kenties tämä 
hillitsee rahasäkkien päällä istuvien ta- 
hojen intoa ryhtyä miljardiluokan pro- 
jekteihin. Koulutusalgoritmi on myös 
suuri kysymysmerkki. Tänä päivänä 
verkot koulutetaan edelleen yksinker- 
taisella stochastic gradient descent -me- 
netelmällä, joka on ollut käytössä jo 
kauan ennen syväoppimisen vallan- 
kumousta. Paremman algoritmin löy- 
tyminen voisi mullistaa alan kertahei- 
tolla. 

Neuroverkkoalan kehitys kohti jät- 
tibudjetin projekteja on tavallaan huo- 
no uutinen harrastelijalle. Siinä mis- 
sä vielä vuonna 2012 oli mahdollista 
saada maailmanluokan tuloksia paril- 
la kuluttajaluokan näytönohjaimella', 
nykyään on hankalaa kilpailla pelkäl- 
lä oman kotimikron laskentakapasi- 
teetilla. Toisaalta pilvilaskentapalvelut 
ovat samalla kehittyneet harppauksit- 
tain eteenpäin, ja hajautettua laskenta- 
kapasiteettia on helposti saatavilla har- 
rastuskäyttöön. 

Aiemmasta = tavastaan — poiketen 
OpenAl ei ole julkaisemassa GPT-3:n 
parametreja. Sen sijaan yritys on nyt 
lanseeraamassa maksullisen rajapin- 
nan GPT-3:een. Trendikkäästi ilmais- 
tuna AI as a Service, eli AIaaS. Firma 
toivoo saavansa tästä lisää tuloja pysy- 
äkseen kilpailukykyisenä alati kovene- 
vassa kilpailussa. Nähtäväksi jää, riittä- 
vätkö firman rahat siltikään pysymään 
pelissä Googlen, Microsoftin ja Nvidi- 
an kaltaisten tekijöiden kanssa. Rahaa 
todella tarvitaan, sillä muuntajaverk- 
kojen korkean hinnan lisäksi tekoälyn 
huippuosaajien palkat ovat tähtitieteel- 


liset. 82 


! Syväoppimisen renessanssin katsotaan 
alkaneen vuonna 2012 AlexNet-verkosta, 
joka koulutettiin kahdella GTX 580 - gra- 
fiikkasuorittimella kuudessa päivässä. 

15 minuuttia 


Taiteilija Andy Warholin 
kerrotaan ennustaneen, 
että jokainen on kuuluisa 
15 minuutin ajan. 


Janne Siren 


ew York, 23. heinäkuuta 1985. 

Tunnettu — pop-kuvataitelija 

Andy Warhol istuu maalaa- 
massa Vivian Beaumont -teatterin pyö- 
reällä lavalla. Teatteri on osa esittävän 
taiteen keskus Lincoln Centeriä. War- 
holin mallina on Debbie Harry, rock- 
ikoni ja Blondie-yhtyeen solisti. Kan- 
vaasina on Commodoren uunituore 
Amicga-tietokone ja siveltimenä piirto- 
ohjelman täyttötyökalu. 

Warhol, Lincoln Center, Harry ja 
Amiga olivat ja ovat kuuluisuuksia. 
Vuonna 1987 kuollut Warhol vaikut- 
taa kuitenkin olleen harvinaisen kau- 
konäköinen todetessaan, että tulevai- 
suudessa jokainen on kuuluisa hetken. 
Se on tietotekniikan ansiota — tai syytä. 


Anonyymit asiantuntijat 
MTV3, 25. huhtikuuta 1998. Tunte- 
maton atk-toimittaja Janne Siren is- 
tuu televisiostudioksi muutetussa lii- 
kehuoneistossa Helsingin keskustan 
kivijalassa, takanaan Amiga-tietokone. 
Studiossa kuvataan edellisenä vuonna 
alkanutta Tilt!-peliohjelmaa. Siren nyö- 
kyttelee juontaja Jaana Pelkoselle jo 
toista minuuttia putkeen, koska ohjel- 
ma tarvitsee täytekuvaa. Lähetyksessä 
nyökyttely korvaa huolella valmistellun 
Amiga-moniajodemon, jossa Ouake 
vaihtuu lennosta Myst-peliin. 

Vielä 1990-luvulla mediajulkisuus 
noudatteli useimmiten = perinteistä 
kaavaa, josta vierailuni Tiltissä lienee 
kohtuullinen esimerkki. Päädyin tele- 
visioon, koska Tilt halusi tehdä jutun 
Amiga-tietokoneesta. Minä puolestani 
satuin olemaan mukana Suomen Ami- 
ga-käyttäjät ry -nimisen kerhon toi- 
minnassa sekä Mikrobitti-tietokone- 
lehden vanha Amiga-toimittaja. 

Ilmassa oli ammattimaisen televisi- 
otuotannon makua: Kalenterista etsit- 
tiin päivä, tuottajan kirjoittamat haas- 
tattelukysymykset saatiin etukäteen 
ja paikalla ammattimaskeeraaja yrit- 
ti parhaansa. Minä en kuitenkaan ol- 
lut yhtälössä tärkeä, vain se mitä satuin 
”tietämään”. Tuohon aikaan myös tie- 

toverkot toimivat usein samantapaisel- 
la vuorovaikutusperiaatteella. 

Aikana ennen sanaa sosiaalinen me- 
dia useimmat vuorovaikutteiset kana- 
vat rakentuivat erilaisten kiinnostus- 
tai asiantuntijayhteisöjen ympärille. 
Internetissä oli esimerkiksi varhainen 
keskusteluryhmä (uutisryhmä) comp. 
sys.amiga, mutta ei ryhmää me.me. 
me.siren.janne. Kanavat olivat myös 
varsin kasvottomia — usein osallistujis- 
ta tiedettiin vain tekstimuotoinen ni- 
mimerkki tai sähköpostiosoite. 

Lukuun ottamatta tabloidijulkisuut- 
ta ja joitakin julkisia ammatteja, ih- 
miset olivat yleensä tunnettuja kor- 
keintaan omassa —viiteryhmässään, 
esimerkiksi ammattikuntansa piirissä. 


Henkilöbrändigalleriat 
MTV3, 13. lokakuuta 2000. Edelleen 
tuntematon atk-toimittaja Janne Siren 
istuu televisiostudioksi muutetussa lii- 
kehuoneistossa Helsingin keskustan ki- 
vijalassa. Lasipalatsissa sijaitsevassa 
tilassa kuvataan nuorille suunnattua 
Jyrki-televisio-ohjelmaa. Siren häviää 
juontaja Molli-Olli Oikariselle moot- 
toripyöräpeli Moto Racer World Tou- 
rissa vastatessaan samalla kysymyksiin 
Amicgasta, koska hän ei osaa moniajaa. 
Jyrkin synnystä tuli tänä vuonna 
kuluneeksi 25 vuotta. Kuin merkki- 
nä vaihtuvasta vuosituhannesta, oh- 
jelmaa teki aikanaan joukko nuoria 
aikuisia, vailla aikaisempaa tv-koke- 
musta. Myös oman vierailuni kohdalla 
ero jopa nuorekkaaseen Tilttiin verrat- 
tuna oli suuri. Jyrkistä ei tullut ennak- 
kokysymyksiä, tuottajaa tai ohjaajaa ei 
näkynyt, eikä siellä nyökytelty nauhal- 
le. Puolityhjässä studiossa kiersimme 
vain Ollin kanssa sen kuuluisan kah- 


KOLUMNI 





vinkeittimen kautta ja sitten istahdim- 
me pelaamaan Pleikkaa. Kuvaaja sen- 
tään seisoi erikseen kameran takana 
— Jyrki pilotoi nimittäin tuolloin myös 
vaihtoehtoista haastattelutapaa, jossa 
kuvaaja toimi samalla haastattelijana, 
mikä oli Suomessa uutta. 

Reality-televisiosarja Big Brother oli 
käynnistynyt edellisvuonna Hollannis- 
sa. Ammattilaisten korvaaminen tele- 
visiossa oli alkanut. Vieläkin suurem- 
pana mullistuksena internetin käyttö 
oli lähdössä hurjaan nousuun, mikä 
tulisi nostamaan amatöörimediat par- 
rasvaloihin. Vuonna 2000 interne- 
tiä käytti 37,2 % suomalaisista ja kah- 
ta vuotta myöhemmin osuus oli jo 62,4 
%. IRC-Galleria toi suomalaisten naa- 
mat internetiin ja verkkokeskustelun 
luonne alkoi muuttua henkilökeskei- 
semmäksi. 

Yhdysvalloissa Facebookin €=esias- 
te avattiin vuonna 2003 ja YouTube 
perustettiin 2005. Viimeistään vuo- 
sikymmenen loppupuoliskolla nämä 
niin kutsutut sosiaaliset mediat yh- 
distivät internetin käyttäjiä ja heidän 
naamojaan tehokkaasti yli maantie- 
teellisten rajojen. Jokaisesta internetin 
käyttäjästä muodostui oma median- 
sa tai ainakin median tuottaja — ja sitä 
myötä potentiaalinen julkkis. Syntyi- 
vät tubettajat ja influensserit. Yhtäkkiä 
puhuttiin henkilöbrändeistä. 

Entinen kansanedustaja Kirsi Piha 
kirjoitti Talouselämä-lehdessä vuonna 
2008, että vaikka edesmennyt president- 
ti Kekkonen selvästi edusti henkilöbrän- 
diä, hän tuskin mielsi itseään niin. Inter- 
netin yleistymisen myötä julkisuuskuvaa 
pystyikin rakentamaan ilman politiikan, 
viihde-elämän, taloudellisen menestyk- 
sen tai muun saavutuksen suomaa ase- 

maa, joka aikaisemmin määritti monia 
julkkiksia. Modernissa sosiaalisessa me- 
diassa kuka tahansa voi vaalia globaalia 
henkilöbrändiä. Nousu maailmanlaajui- 
seen kuuluisuuteen on jatkuvasti vain 
yhden viraaliosuman päässä. 

On epäselvää, ennustiko Andy Warhol 
todella jokaisen olevan kuuluisa 15 mi- 
nuutin ajan. Erään version mukaan hän 
olisi alkujaan vain todennut jokaisen ha- 
luavan olla kuuluisa, johon paikalla ollut 
valokuvaaja Nat Finkelstein olisi lisän- 
nyt sarkastisesti: ”noin 15 minuutin ajan”. 


Viraalimenot 

New York, 20. joulukuuta 2013. Muuta- 
man korttelin päässä Lincoln Centeris- 
tä sijaitsee IAC Building, internet-yhtiö 
IAC:n päämaja. Yhtiön viestintäpääl- 
likkö Justine Sacco lähtee matkalle Af- 
rikkaan. Välilaskulla Englannissa hän 
kirjoittaa parille sadalle Twitter-seu- 
raajalleen rasistisen viestin ja nousee 11 


TAKA-AJATUS 


OAOP 


Kuten ihmisillä, myös 
näppäinyhdistelmillä on 
hetkensä valokeilassa. 


hristopher Latham Sholes oli 

amerikkalainen toimittaja ja 
julkaisija, joka haki vuonna 1867 pa- 
tenttia ystäviensä kanssa kehittämäl- 
leen kirjoituskoneelle. Ensimmäi- 
nen malli käytti kaksirivistä pianon 
tapaista näppäimistöä, joka oli jär- 
jestetty aakkosjärjestykseen =siten, 
että numeroiden 2-9 sekä aakkos- 
ten A-Z ensimmäinen puolisko oli 
ala- ja toinen puolisko ylärivillä. Nu- 
merolle 1 ei ollut erillistä näppäintä, 
koska sopiva merkki saatiin I-näp- 
päimestä. 

Sholes kehitti keksintöään seuraa- 
vina vuosina. Historiankirjoittajat 
kiistelevät siitä, vaikuttiko näppäin- 
ten järjestelyyn englannin kielen ti- 
lastollinen analyysi vaiko kenties pa- 
laute lennätinoperaattoreilta, mutta 
selvää on, että kirjainjärjestys muut- 
tui useamman kerran. Vuoteen 1870 
mennessä näppäinrivien määrä oli 
vakiintunut neljään, jossa numerot 
2-9 olivat ylimmällä rivillä. Vuon- 
na 1873, kun F. Remington and Sons 
-yhtiö osti Sholesin keksinnön, kir- 

tunnin lennolle Kapkaupunkiin. Lennon 
aikana viesti leviää Saccon tuttavapiirin 
ulkopuolelle ja nousee Twitterin ykkösai- 
heeksi. Pari tuntia viestin lähettämisen 
jälkeen ensimmäinen suuri verkkolehti 
julkaisee siitä uutisen — ja pian niin te- 
kee moni muukin media. Saccon kerro- 
taan saaneen potkut IAC:ltä jo ennen ko- 
neen laskeutumista. 

On selvää, että Saccon viesti oli tuo- 
mittava. Toisaalta sekä viestin vaiku- 
tusten että seurausten mittakaava oli 
tietoverkkojen aikaansaannosta. So- 
siaalisen median myötä monet sanat, 
jotka aikaisemmin olisi kohdistettu 
korkeintaan huoneelliselle kuulijoita, 
julkaistaan nykyisin teoriassa miljar- 
diyleisölle. Liekö mikään sosiaalinen 
media tehnyt tätä yhtä helpoksi kuin 
Twitter, jossa viestien jakaminen on 
yksinkertaista ja joka ei juurikaan ase- 
ta muureja käyttäjämassojen välille. 

Sanasi saattaa lukea puoli maailmaa. 


jaimet alkoivat toiselta riviltä mer- 
keillä "O WE.TY*. 

Remington vaihtoi pisteen paikal- 
le R-kirjaimen ja näin syntyi ensim- 
mäinen versio nykyisestä, niin kut- 
sutusta OWERTY-näppäimistöstä. 
Sholesin alkuperäisen näppäimis- 
tön käyttämän aakkosjärjestyksen 
rippeet näkyvät edelleen OWER- 
TY-näppäimistön keskirivillä: ”D F 
GH J K L. Näppäimistötyyppi levi- 
si Amerikasta Eurooppaan, joskin 
Ranskassa O- ja A-näppäin vaihtoi- 
vat paikkaa tuntemattomasta syys- 
tä. Saksassa puolestaan Y ja Z vaih- 
toivat paikkoja, koska jälkimmäinen 
on saksan kielessä yleisempi kir- 
jain. Näin syntyivät AZERTY- ja 
OWERTZ-variaatiot. 

Useat tahot ovat yrittäneet mur- 
taa OWERTYn ja sen muunnos- 
ten asemaa, siinä onnistumatta. Esi- 
merkiksi AZERT Ya on moitittu siitä, 
että se työllistää ranskaa kirjoitetta- 
essa liikaa vasenta kättä. Kilpailevia 
esimerkkejä ovat olleet muun mu- 
assa Albert Navarren ZHJAY-näp- 
päimistö ja August Dvorakin niin 
kutsuttu Dvorak-näppäimistö (” ,. 
P Y”). Jopa Sholes jäi pyörittelemään 
vaihtoehtoja Remington-kauppojen 
jälkeen ja ehdotti 1800-luvun lopul- 
la XPMCH-näppäimistöä, joka kiel- 
tämättä kuulostaa OWERTYä jännit- 
tävämmältä. 


Todennäköisesti niin ei käy, mutta kos- 
kaan ei voi tietää, onko tämä kerta se 
poikkeus. Maine on kuitenkin katoa- 
vaista, kuten Warholin väitetään ennus- 
taneen ja Finkelsteinin kerrotaan toi- 
voneen. Saccon tapauksessa julkisuutta 
riitti muutamaksi kuukaudeksi. Hän on 
sittemmin palannut IAC:lle ja työsken- 
telee eräänlaisen henkilöbrändäyksen 
saralla. Sacco toimii viestintäjohtajana 
tytäryhtiö Matchissa, joka pyörittää deit- 
tipalveluita, muun muassa Tinderiä. 
1900-luvun puolivälissä vaikuttanut 
irlantilaistaitelija Brendan Behan to- 
tesi vanhaa sanontaa mukaillen: ei ole 
huonoa julkisuutta, paitsi kuolinilmoi- 


tuksesi. $£ 


Vuonna 2020 kolumneissani on mu- 
kana ”taka-ajatus” — aasinsillan etäi- 
syydellä varsinaista tekstiä seuraava 
jatkokirjoitelma. 


Kirjavaa kirjoitusta 

Kun naputtelin ensimmäisen kerran 
vanhempieni mekaanista kirjoitus- 
konetta joskus 1970- ja 1980-lukujen 
vaihteessa (tietenkin ilman paperia, 
suoraan telalle), OWERTY-näppäin- 
järjestys tuli annettuna. Näin myös 
muutamaa vuotta myöhemmin, kun 
kirjoituskone vaihtui kotitietokonee- 
seen. Havahduin näppäinten järjes- 
tykseen oikeastaan vasta 1980-lu- 
vun lopulla, kun kaveri toi Amiga 
500 -tietokoneen Saksasta. Hän sai 
OWERTZ-näppäimistön Z- ja Y-näp- 
päimet vaihdettua päittäin, mutta 
koska näppäinten muoto oli hieman 
erilainen näppäimistön eri riveillä, 
muutoksen tunsi sormissa. 

Olin itse samankaltaisessa tilan- 
teessa myöhemmin, kun metsäs- 
tin 2010-luvun vaihteessa myynnistä 
poistuneen 17-tuumaisen ThinkPad- 
kannettavan saksalaiselta ylijäämä- 
kauppiaalta. Z- ja Y-näppäinten vaih- 
taminen päittäin oli helppoa ja tällä 
kertaa myös itse näppäinhatut olivat 
fyysisesti identtisiä. Pian havahduin 
kuitenkin toiseen pulmaan: saksalai- 
sen näppäimistön erikoismerkit olivat 
pitkälti eri paikoissa kuin Suomessa. 
Fi auttanut kuin naputella sokkona. 

Varhainen Microsoft Surface Book 
-kannettavani oli vielä pahempi, sillä 
konetta sai alkuun vain amerikkalai- 
sella näppäimistöllä. Amerikassa on 





paitsi pieni, pitkulainen enter-painike 
myös yksi näppäin vähemmän kuin 
Euroopassa. Vasemman shiftin ja Z- 
kirjaimen välistä puuttuu nappi. Lo- 
pulta koodasin puuttuvan näppäimen 
< > | -merkit näppäimistön alarivin 
kirjaimiin Alt Gr -näppäinyhdistel- 
mien taakse. Siitäkin selvittiin. 

Tällä hetkellä kirjoitan tätä kolum- 
nia brittiläisellä näppäimistöllä, Ra- 
zer-kannettavien valmistaja kun tar- 
josi haluamaani mallia Suomeen 
vain amerikkalaisella näppäimistöl- 
lä (ei kiitos enää). Brittinäppäimis- 
tössä sekä OWERTY-järjestys että 
näppäimistön muoto ja näppäinten 
määrä ovat suomalaisille tuttuja. Pa- 
rempi silti olla katsomatta näppäimis- 
töä — suomalaisen miinusmerkin pai- 
kalla on esimerkiksi kauttaviiva ja 
brittiläisestä miinusnäppäimestä tulee 
meillä plussa. 

Olen monesti saanut kiittää nuo- 
ruuteni Amiga-vuosia, sillä ne istut- 
tivat selkärankaani sekä suomalaisen 
että amerikkalaisen näppäinkartan. 
Jos kysyisit kylmiltään, en tietäisi mis- 
sä mitkäkin näppäimet ovat, mut- 
ta kun tulee näppäilyn aika - kunhan 
en katso näppäimistöä - molemmat 
sujuvat. Tästä on ollut apua erilais- 
ten näppäimistöjen kanssa. Dvorak ei 
sen sijaan ole koskaan tarttunut, vaik- 
ka aikansa senkin nimeen vannottiin. 


Kuuluisat pelinapit 
OWERTY-näppäimistö on kuiten- 
kin paljon muutakin kuin kirjoitus- 
kone. Se on nimittäin parhaiten ai- 
kaa kestänyt videopeliohjain. Palloja, 
paddleja, ilotikkuja ja D-padeja on 
tullut ja mennyt, mutta OWERTY- 
näppäimistö on ja pysyy. Se on yh- 
distänyt tietokonepelaajia aina sieltä 
1900-luvun puolivälin suurtietoko- 
nesaleista 2020-luvun e-urheiluun, 
eikä loppua näy. 

Näppäimistön — palvontamenot 
ovat toki eläneet ajassa. Siinä missä 
vuosikymmeniä sitten peliharrasta- 
ja leikkeli pahvista näppäinkarttoja 
näppäimistönsä ympärille, tänä päi- 
vänä tosipelaaja rakentaa kokonaan 
oman mekaanisen näppäimistönsä 
— juuri oikeanlaisella näppäintuntu- 
malla tuunattuna. Omassa käytös- 
sä tärkeimmät näppäimet saatetaan 
merkitä nyt kokonaan eri värisillä 
näppäinhatuilla. 

Tärkeitä näppäinjoukkoja löytyy- 
kin sitten historiasta useita. Yksi kus- 
tomoitavien mekaanisten näppäimis- 
töjen toimittaja on nimeltään WASD 
Keyboards. Nimi ei ole tuulesta tem- 
mattu, sillä pelaajat käyttävät W-, A-, 
S- ja D-näppäimiä usein nuolinäp- 
päinten korvikkeena. Tapa yleistyi 
hiiritähtäyksellä avustettujen 3D-peli- 
en, kuten Ouaken (1996) myötä. Hiir- 
tä oikealla kädellä käyttävän pelaajan 
on helpompi ylettyä vasemmalla kä- 
dellä näppäimistön vasemman laidan 
painikkeisiin, kuin kurkotella oikean 
laidan nuolinäppäimiä. 

WASD ei ole ainoa nuolinäppäin- 
ten korvike. Kun ensimmäisen ker- 
ran tutustuin Unix-pohjaisiin järjes- 
telmiin kolme vuosikymmentä sitten, 
tämä tapahtui keskuskoneeseen kyt- 
kettyjen ”tyhmien” päätteiden kautta. 
Terminaaleissa ei joko ollut nuolinäp- 
päimiä tai ne eivät toimineet käytetys- 
sä ympäristössä. Niinpä tekstipohjai- 
sia klassikkopelejä, kuten Rogueta ja 
NetHackia, ohjattiin kirjaimilla. Pääil- 
mansuuntien näppäimet olivat tuttuja 
vi-editorien käyttäjille: h, j, k ja 1. 

Näppäimet olivat varsin loogiset, jos 
sormet sijoitteli kymmensormijärjes- 
telmän mukaisesti. Vasta myöhemmin 
opin, että joissakin vanhoissa päätteis- 
sä näihin näppäimiin oli myös painettu 
nuolet. Tähän logiikka sitten loppuikin, 
sillä väli-ilmansuuntia näissä peleissä 
ohjastivat y, u, b ja n. Tätä kahdeksan- 
suuntaista ohjausparadigmaa kutsutaan 
yuhjklbn:ksi, kuinkas muuten. Silläkin 


on fanaattiset kannattajansa. 


Pyhä nelikko 

Tutustuessani vuosikymmen takaperin 
taisteluareenapeli League of Legendsiin 
(2009) opin taas uuden tavan vääntää 

OWERTYa peliohjaimeksi. Kullakin 
pelihahmolla on pelissä neljä erikois- 
kykyä, joihin pääsee käsiksi Dotalta 
perityillä O-, W-, E- ja R-näppäimil- 
lä. Pieni kerettiläisten joukko muut- 
taa OWER-näppäimet (pelatessaan 
1234:ksi, joka tuntuisi minustakin pal- 
jon loogisemmalta, mutta kapinoin- 
ti on turhaa. OWER-paidat ovat juttu. 

Taannoisia Unix-kokemuksiani lu- 
kuun ottamatta kasvoin Commodore-, 
Mac- ja PC-tietokoneiden käyttäjä- 
nä eli joystickien, hiirien ja vähintään- 
kin nuolinäppäinten parissa. Silti jopa 
minä tunnen vielä yhden kirjainyhdis- 
telmän, joka on kovin rakas monelle 
vanhojen kotitietokoneiden käyttäjäl- 
le. ZX Spectrumin perusmallissa kun 
ei ollut kunnon nuolinäppäimistöä 
eikä peliohjainportteja vakiona ja suo- 
sittu Kempston-peliohjainlaajennus- 
kin tuki alkuun vain yhtä peliohjainta 
kerrallaan. 

Niinpä — Spectrumistit — pelasivat 
OAOP:lla tai OAOPMI:llä. O- ja A- 
näppäimet ohjastivat ylös ja alas, O ja 
P vasemmalle ja oikealle. M toimi tu- 
lituspainikkeena, koska ensimmäisen 
ZX Spectrumin välilyönti oli epätaval- 
lisessa paikassa. Myös tälle näppäin- 
yhdistelmälle on omistettu T-paitoja 
— sen mukaan on nimetty jopa Spect- 
rum-emulaattoreita. Riippuukin pe- 
laajasukupolvesta, kumpi on pyhä ne- 
likko (the holy four): OAOP vai WASD. 
Minun puolestani olkoon kumpi vain, 
kunhan se ei ole yu HJKLbn. 

Peliohjaimet eivät ole onnistuneet 
lopettamaan näppäimistöllä pelaa- 
mista. Nähtäväksi jää, pystyvätkö 
kosketusnäytöt tai keinotodellisuus 

un matemaatikko Joseph 
Fourier pohdiskeli funkti- 
oiden hajottamista aalloiksi 
1800-luvulla, hän tuskin osasi odottaa, 
kuinka keskeinen työkalu siitä vie- 
lä tulisi tekniikalle ja tieteelle. Fourier 
määritteli muunnoksen, jonka avulla 
tietyllä tapaa hyvin käyttäytyvät funk- 
tiot voidaan esittää summana aaltoja. 
Tämä elegantti matemaattinen kikka 
kolmonen osoittautuu toisinaan erit- 
täin hyödylliseksi fysiikassa ja mate- 
maattisessa ongelmanratkonnassa. 

Signaalin Fourier-muunnos kaivaa 
esiin kaikki taajuudet, joista signaali 
koostuu. Tätä voidaan soveltaa monen- 
laisiin signaaleihin, kuten vaikka ää- 
neen, jännitteeseen tai radioaaltoihin. 
Tässä jutussa keskitymme ensisijaises- 
ti ääneen. 





Perusteet 
Ääni on pohjimmiltaan vain ilman- 
paineen nopeaa vaihtelua. Jos ilman- 
paine on koko ajan sama, mitään 
ääntä ei kuulu. Mitä nopeammin il- 
manpaine vaihtelee, sitä korkeammal- 
ta ääneltä vaihtelu kuulostaa. Ääni tal- 
lennetaan tietokoneelle mittaamalla 
ilmanpainetta laitteella, jota kutsutaan 
mikrotfoniksi. Mikrofonista poimitaan 
eli näytteistetään ilmanpaineen luke- 
mia tyypillisesti 44 100 kertaa sekun- 
nissa. Mitatut arvot puristetaan välille 
[-1,1] ja tallennetaan tietokoneelle jol- 
lain tarkkuudella. 

Äänisignaali tietokoneessa on siis 
sarja lukuja väliltä [-1,1]. Tehtäväm- 
me on hajottaa tämä signaali taajuuk- 

siksi Fourier-muunnoksella. = Kos- 
ka operoimme vain rajatulla määrällä 
näytteitä alkuperäisestä analogisesta 
signaalista, käytämme Fourier-muun- 
noksen diskreettiä versiota (discrete 
fourier transform, DFT). Tämän va- 
riantin matematiikka on huomattavas- 
ti yksinkertaisempaa kuin normaalin 
Fourier-muunnoksen. Siinä missä nor- 
maali Fourier-muunnos määritellään 
integraalina negatiivisesta äärettömäs- 
tä positiiviseen äärettömään, DFT on 
vain painotettu summa signaalin näyt- 
teiden arvoista. 

Fourier todisti, että kaikki tavan- 
omaiset signaalit voidaan esittää sum- 
mana siniaaltoja. Diskreetissä tapauk- 
sessa osoittautuu, että aaltoja tarvitaan 
korkeintaan n kappaletta, missä n on 
signaalin pituus näytteissä. Näiden 
aaltojen taajuudet ovat muotoa 0, n/s, 
2n/s, 3n/s, 4n/s..., missä s on signaalin 
näytteistystaajuus. Diskreetti Fourier- 
muunnos palauttaa listan lukuja, jotka 
kertovat näiden taajuuskomponenttien 
voimakkuudet signaalissa. 

Esimerkiksi jos näytteistystaajuus on 
s =44 100 ja signaalissa on n = 441 000 
näytettä (10 sekuntia), tällöin muun- 
noksen matalin positiivinen taajuus on 
44 100/441 000 = 0,1 hertsiä. Kaikki 
muut tarvittavat taajuudet ovat tämän 
kokonaislukumonikertoja. 

Ohjelmakoodina ajateltuna diskreet- 
ti Fourier-muunnos ottaa syötteenä n 
näytteen vektorin ja palauttaa n luvun 
vektorin. Jos näytteet ovat a, a, ...., 
a , tällöin palautetun vektorin k:s luku 
saadaan seuraavalla kaavalla: 

Tässä e on Neperin luku 2,72... ja eks- 
ponentissa oleva symboli i tarkoit- 
taa imaginaariyksikköä eli lukua, jon- 
ka neliö on -1. Siis lukua, jota ei ole 
olemassa reaalimaailmassa. Fi anne- 
ta tämän kuitenkaan haitata. C++:n 
standardikirjastosta löytyy luokka 
kompleksiluvuille, joka hoitaa komp- 
leksilukuaritmetiikan. Kaavan C++- 
koodi on listauksessa 1. 

Arvo DFT[j] tulkitaan siten, että it- 
seisarvo |DFT[j]| on verrannollinen 
taajuuden (s/n)xj amplitudiin. Se mik- 
si DFT:n antamien kompleksilukujen 
itseisarvot vastaavat taajuuskompo- 
nenttien amplitudeja, saattaa vaikuttaa 
mystiseltä. Kaavan idea on jokseen- 
kin seuraavanlainen. Jos kaavaan syö- 
tetään signaalina taajuuden (s/n)xj si- 
niaalto, tällöin DFT[k] antaa nollan jos 
k + j, koska tällöin tapahtuu maaginen 
kumoutuminen. Jos taas k = j, tällöin 
tapahtuu maaginen vahvistuminen. Jos 
kaavaan syöttää signaalina useamman 
eri taajuuden siniaallon summan, täl- 
löin väärät taajuudet kumoutuvat pois 
ja oikea taajuus vahvistuu samanaikai- 
sesti. 


Muunnoksen tulkinta 

Saadaksemme tuntumaa DFT:n tul- 
kintaan kokeillaan muunnosta ää- 
ninäytteelle, jossa viulu soittaa yhtä 
nuottia 250 millisekunnin ajan. Kaa- 

Kompleksiluvuilla 
laskeminen 


Kompleksiluvut ovat kunta lukuja, joka 
saadaan aikaan, kun reaalilukuihin lisä- 
tään luku i, joka esittää negatiivisen ykkö- 


sen neliöjuurta. Myös mikä tahansa luku 
muotoa bi, missä b on reaaliluku, on vali- 
di kompleksiluku. Kaikkiin näihin lukuihin 
voidaan myös lisätä mikä tahansa reaali- 
luku a, jolloin saadaan perhe lukuja muo- 
toa a + bi. Kaikki kompleksiluvut voidaan 


viossa 1 on piirretty tästä näytteestä 
kaikkien DFT:n poimimien taajuuksi- 
en amplitudit. Taajuudet ovat x-akselilla 
ja amplitudi y-akselilla. Tällaisen kuvan 
esittämää funktiota kutsutaan signaalin 
amplitudivasteeksi. Kuvassamme näyt- 
tää sillä, että alle 5 000 hertsin ja yli 35 
000 hertsin taajuuksissa on useita piik- 
kejä, mutta välillä ei juuri mitään. 

Tässä tapauksessa yli 35 000 hert- 
sin piikit ovat kuitenkin vain valheelli- 
sia heijastumia matalammista piikeistä. 
Reaalisen signaalin amplitudivasteella 
on nimittäin sellainen ominaisuus, että 
sen toinen puolisko on aina ensimmäi- 
sen peilikuva. Muunnoksella saadaan 
siis hyödyllistä tietoa vain näytteistys- 
taajuuden puolikkaaseen 44 100/2 = 22 
050 asti. Tämä johtuu pohjimmillaan 
laskostumisilmiöstä (aliasing, kaavio 3). 
Näytteistystaajuuden puolikasta kutsu- 
taan Nyguistin taajuudeksi. 

Kaaviossa 2 katsomme hieman lähem- 
pää alle 5 000 hertsin taajuuksia. Huo- 
mataan, että kuvassa on piikkejä taa- 
juuksissa 520, 520x2, 520x3,... Piikki 520 


using namespace std; 
const double PI = atan2(0, -1); 


esittää tässä muodossa. Lukua a kutsu- 
taan kompleksiluvun reaaliosaksi ja lukua 
b imaginaariosaksi. 

Kompleksiluvuilla lasketaan —kohdellen 
Imaginääriyksikköä i kuten mitä tahansa tun- 
tematonta muuttujaa, mutta silloin kun kaa- 
vaan ilmestyy termi i7, se voidaan korvata ne- 
gatiivisella ykkösellä. Esimerkiksi (a + bi)x(c 
+ di) = ac + adi + bci + bdi? = ac+ adi+ 
bci- bd = (ac - bd) + (ad + bc)i. Jos ekspo- 
nenttifunktion sisällä on kompleksiluku a + 
bi, käytetään kaavaa exp(a + Di) = exp(a) 
(cos(D) + ixsin(b)). 

Kaavio 1. Viulun äänen amplitudivaste. 

Kaavio 2. Viulun äänen amplitudivaste lähel- 
tä katsottuna. 


vector<complex<double> > get DFT(const vector<double>& input)f 


int n = input.size(); 
const complex<double> i = 


for(int k = 0; k < n; k++)f 
for(int J = 0; J < n; J++)f 


complex<double>(0,1); 
vector<complex<double> > ans(n); 


ans[k] += input[j] * exp(-2.0xPIxkxj/nxi); 


3 


return ans; 


3 


Listaus 1. Diskreetin Fourier-muunnoksen C++-koodi. Luokan std::complex oliot koostuvat pa- 
rista tavallisia lukuja: kompleksiluvun reaaliosa ja imaginaariosa. Niillä voi laskea kuten nor- 
maaleilla lukutyypeillä. Katso myös listauksessa 4 oleva fast Fourier transformina (FFT) tunnet- 


tu nopeutus kaavan laskemiseen. 


Kompleksilukuja ajatellaan usein kaksi- 
ulotteisen tason pisteinä siten, että lukua z 
= a + bi vastaa piste (a,b). Luvun z itseis- 
arvoksi määritellään sitä vastaavan pisteen 
etäisyys origosta, eli |z|] = a? + b?. Puhu- 
taan myös kompleksiluvun kulmasta, joka 
on vektorin (a,b) kulma vektorin (1,0) kans- 
sa siten, että kulma on negatiivinen, jos b 
on negatiivinen. Jos otetaan DFT n näytteen 
signaalista, jonka näytteistystaajuus on s, 
tällöin luvun DFT[j] itseisarvo on taajuuden 
(s/n)xj amplitudi kerrottuna n:llä ja kulma 
on taajuuden vaihe. 

Kaavio 3. Taajuuksien laskostuminen eli aliasoi- 
tuminen. Kuvassa sinisen aallon taajuus on kak- 
si hertsiä ja oranssin kahdeksan. Molempia aal- 
toja näytteistetään 0,1 sekunnin välein eli 10 
hertsin taajuudella. Näytteistysajankohdat on 
merkitty pystykatkoviivoilla ja poimitut näytteet 
ovat mustissa palloissa. Huomataan, että aal- 
lot ovat samalla korkeudella keskenään kaikis- 
sa näytteenottokohdissa. Tällä näytteenottotaa- 
juudella aallot näyttävät siis identtisiltä. Ilmiö 
tapahtuu, koska taajuudet 2 ja 8 ovat yhtä kau- 
kana näytteistystaajuuden puolikkaasta 10/2 = 
5. Sama ilmiö havaitaan siis kaikilla taajuuspa- 
reilla muotoa 5-x ja 5+x. Tästä syystä reaalisen 
signaalin DFT on aina symmetrinen näytteistys- 
taajuuden puolikkaan suhteen. 


hertsissä on voimakkain. Tämä on ääni- 
näytteessä soivan viulun nuotin pohja- 
ääni. Voimme tarkistaa internetistä, että 
520 hertsin ääni osuu noin kaksiviivai- 
sen C-nuotin kohdalle. Saatiin siis ko- 
neellisesti selville, että viulu soittaa C:tä. 
Loput piikit ovat kielen korkeampia re- 
sonansseja, jotka antavat viulun äänelle 
sen ominaisen luonteen. 


Spektrogrammi 

Spektrogrammi saadaan jakamalla sig- 
naali pieniin segmentteihin eli ikku- 
noihin, laskemalla jokaisen ikkunan 
amplitudivaste ja piirtämällä tulokset 
pikselikartaksi. Pikselikartan sarakkeet 
vastaavat ikkunoita ja rivit taajuuksia. 
Yksittäinen pikseli on sitä kirkkaampi, 
mitä vahvempi sitä vastaava taajuus on 

kyseisessä ikkunassa. Lopputuloksena 
on kuva, jossa aika rullaa vaakatasossa 
ja pystysuunnasta voi lukea signaalin 
taajuussisällön kullakin ajanhetkellä. 

Kun lasketaan DFT:tä lyhyistä ikku- 
noista, halutaan yleensä, että ikkunas- 
sa oleva signaali alkaa ja loppuu sa- 
maan arvoon. Tämä johtuu siitä, että 
teoriassa Fourier-muunnos olettaa sig- 
naalin toistavan itseään äärettömästi. 
Jos alussa ja lopussa on eri arvot, tois- 
to aiheuttaa saumakohdassa epäjat- 
kuvuuden, joka vääristää amplitudi- 
vastetta. Ilmiö on sitä vahvempi, mitä 
lyhyempi signaali on. 

FEpäjatkuvuus korjataan liuutta- 
malla signaali sisään ja ulos siten, että 
sen arvo on nolla sekä ikkunan alussa 
että lopussa. Tämä vääristää signaalia, 
mutta se on pienempi paha kuin epä- 
jatkuvuuskohdasta aiheutuva vääris- 
tymä DFT:ssä. Tapoja tehdä tämä on 
monia, eikä ole yksiselitteisesti paras- 
ta tapaa. Kaavio 4 havainnollistaa ik- 
kunointia Hannin ikkunafunktiolla. 








Kaavio 4. Ikkunointi. Teoriassa diskreetti Fou- 
rier-muunnos olettaa signaalin toistuvan ää- 
rettömästi. Kuvassa ylimmällä rivillä nähdään 
mitä tapahtuu yleensä, kun signaalia toiste- 
taan: tuloksena on keskellä epäjatkuvuuskoh- 
ta, joka sotkee DFT:tä. Ongelmaa voi lieven- 
tää kertomalla signaali sopivalla funktiolla. 
Keskimmäisellä rivillä kerrotaan signaali Han- 
nin ikkunalla. Alimmalla rivillä on toistettu 
keskimmäisen rivin ikkunoitu signaali. Nyt 
epäjatkuvuuskohtaa keskellä ei ole, ja signaa- 
lin taajuussisältö on edelleen lähellä alkupe- 
räistä. Hannin ikkunoinnin koodi on listauk- 
sessa 2. 

Dial-up-modeemin yhteyden muodostaminen. 


Visualisointia — varten = amplitudit 
muutetaan pikseleiden RGB-arvoksi. 
Normalisoimme ensin amplitudit välil- 
le [0,1] jakamalla kaikki amplitudit suu- 
rimmalla saadulla amplitudilla. Seu- 
raavaksi otamme logaritmit kaikista 
amplitudeista. Logaritmi otetaan siksi, 
että ihmisen kuuloaistimus on jokseen- 
kin logaritminen. Toisin sanoen todel- 
lisuudessa eksponentiaalisesti voimis- 
tuvan äänen aistitaan voimistuvan vain 
lineaarisesti. Tästä syystä esimerkiksi 
kaksi samanlaista kaiutinta kuulostavat 
yhdessä vain hieman kovemmalta kuin 
yksi. Näin ihminen pystyy havainnoi- 
maan monen eri kertaluokan kokoisia 
ääniä lehtien havinasta suihkukoneen 
moottorin pauhuun. 

Logaritmin otto normalisoinnin jäl- 
keen muuntaa amplitudit välille mii- 
nus äärettömästä nollaan, missä nolla 
on voimakkain saaduista amplitudeis- 
ta, ja miinus ääretön vastaa täyttä hil- 
jaisuutta. Seuraavaksi valitaan jokin 
kynnysarvo x, jonka alapuolella olevat 


vector<double> hann window(const vector<double>& v)f 


vector<double> v2 = v; 


for(int i = 0; i < v2.size(); i++)f 
double t = (double)i / (v2.size()-1); 


v2li] *= pow(sin(t * PI), 2); 


3 


return v2; 


3 


Listaus 2. Hannin ikkunafunktio. 

on suomalainen ti e tokone k ul ttuurin erik ois 

arvot katsotaan hiljaisuudeksi tai kohi- 
naksi. Katkaisemme siis amplitudias- 
teikon kohdasta x, ja kuvaamme välin 
[x, 0] väliksi [0,1] lineaarisesti: x ku- 
vautuu nollaan, nolla ykköseen ja loput 
lineaarisesti sille välille. Alle amplitu- 
din x olevat taajuudet kuvataan nollak- 
si. Samanlainen katkaisu voidaan teh- 
dä myös yläpuolelta: kaikki ylemmän 
katkaisurajan ylittävät amplitudit saa- 
vat maksimaalisen kirkkauden. 

Näin on saatu jokaiselle pikselille 
amplitudiarvo väliltä [0,1]. Työnnetään 
arvot spektrogrammin pikseleiden pu- 
naisiin värikomponentteihin. Jos arvo 
ylittää jonkin tietyn kynnysarvon, li- 
sätään vihreää ja sinistä komponenttia 
mukaan lineaarisesti siten, että maksi- 
miamplitudissa väriksi tulee valkoinen. 
Tästä tulee sellainen efekti kuin vah- 
vimmat taajuudet hehkuisivat kuvassa. 

Kynnysarvojen parhaalta näyttäviä 
arvoja saattaa joutua hieman hakemaan 
yrityksella ja erheellä. Listauksessa 3 
on spektrogrammin C++-koodi, joka 
käyttää alirutiineina listauksien 1 ja 2 
funktioita. Listauksen funktio build 
spectrogram palauttaa kaksiulotteisen 
vektorin kolmikomponenttisia RGB- 
arvoja. Puuttuu vielä koodi, joka lu- 
kee näytteet wav-tiedostosta ja tallentaa 
lasketun spektrogrammin kuvatiedos- 
toksi. Nämä koodit löytyvät Skrollin 
verkkojatkoilta tai suoraan GitHubista: 


github.com/skrollilehti. 48 


struct Pixelf 
uint8 t red, green, blue; // Värikomponentit 
Pixel() : red(0), green(0), blue(0) £1) 

J 


// Palauttaa spektrogrammin S, jossa SLillj] on 


// kuvan rivin i sarakkeen j pikseli 


vector<vector<Pixel> > build spectrogram(int nrows, 


int ncols, double dB floor, double dB ceil, const 


vector<double>& samples, double glow threshold)f 


vector<vector<Pixel> > image(nrows, 


vector<Pixel>(ncols)); // Kuvan mitat: nrows * ncols 


int w = nrows; // Ikkunan koko näytteissä 
double max amp = 0; // Suurin saatu amplitudi 
for(int column = 8; column < ncols; column++)f 
int start = columnx*((samples.size()-w)/ncols); 
int end = min(start+w,(int)samples.size()-1); 
vector<double> window samples(samples.begin() + 
start, samples.begin() + end); 
vector<complex<double> > DFT = get DFT(hann. 
window(window samples)); 
for(int j = 0; J < w; j++)f 


double amp = log10(abs(DFT[31l)/w); // (-inf,0] 


amp = min(dB ceil, max(dB floor, amp)); 
amp -= dB floor; // [0, dB ceiling-dB floor] 
amp /= dB ceil - dB floor; // [9,1] 
imageljllcolumn].red = amp * 255; 
max amp = max(amp, max amp); 
) 
) 


// Normalisoi ja lisää muut värikomponentit 
for(int i = 0;i < nrows; i++)f 
for(int j = 0; j < ncols; j++) £ 
image[illjl.red /= max amp; 
double d = imagelLilljl.red / 255.0; // [29,1] 
if(d > glow threshold)f 
double mix = (d-glow threshold)/(1-glow. 
threshold); // [9,1] 
imagelilljl.green = mix * 255; 
imagelilljl.blue = mix * 255; 
) 
) 
) 
return image; 

Listaus 3. Spektrogrammin piirtävä C++-koodi. 


Nopea Fourier-muunnos 


Diskreetin Fourier-muunnoksen laskeminen suoraan 
kaavasta tarkoittaa kahta sisäkkäistä for-silmukkaa. 
Tällöin jos merkitään syötteen pituutta muuttujalla n, 
ulompi silmukka tekee n iteraatiota, joista jokaisessa 
ajetaan sisäsilmukkaa n iteraation verran. Algoritmin 
aikavaativuus on siis O(n*). 

Muunnos on kuitenkin mahdollista laskea nope- 
ammin ajassa O(n log n). Tämä tehdään jakamalla 
syötteen parilliset ja parittomat indeksit eri tauluk- 
koihin, laskemalla näiden DFT:t rekursiivisesti ja yh- 
distämällä tulokset. Algoritmin voi muotoilla myös 
ilman rekursiota, jolloin se on hankalampi ohjelmoi- 
da mutta yleensä vielä nopeampi ajaa käytännössä. 
Eleganteimmillaan koodi kuitenkin on rekursiivise- 
na. Kaikkia variantteja kutsutaan nimityksellä nopea 
Fourier-muunnos (fast Fourier transform, FFT). 

Alla on rekursiivisen FFT:n C++-koodi. Yksinker- 
taisuuden vuoksi se toimii vain syötteillä, joiden pi- 
tuus on kahden potenssi. Matemaattisesti etevä lukija 
voi kokeilla onneaan yrittämällä todistaa, että koodi 
antaa saman tuloksen kuin listaus 1. 


Vinkki: e 2%ik/n = e 2nilk+n/2)/n 


typedef complex<double> co; // 
Kompleksilukutyyppi 
vector<co> fft(vector<co> p)f 
int N = p.size(); 
1f(N == 1) return p; 


co root(cos(-2*pi/N), sin(-2*pi/N)); // 
root = e'(-2xpixi/N) 


vector<co> p even, p odd; 

for(int 1=0;1i<N; i += 2) p even.push. 
back (pli)); 

for(int i=1;i< N; i += 2) p odd.push. 
back (pli)); 


vector<co> even = fft(p even); 
vector<co> odd = fft(p odd); 


cor = 1; 

for(int i = 0; i < N/2; i++)f 
pli] = evenli] + r * oddli]; 
p[N/2+i] = evenli]l - r *x oddlil]; 
r *= root; 


return p; 


Listaus 4. Fast Fourier transform. 





Visuaalista intuitiota diskreetin Fourier-muunnoksen kaavaan voi 
hakea Youtubesta 3blue1brown-kanavan erinomaisesta havannol- 


listuksesta But what is the Fourier Transform? A visual introduction, 
joka löytyy osoitteesta 





Tähtien sodan R2D2-droidin ääniä. 

HISTORIA 


KUN KONE PUHUI 


Varhaisia muistoja puhuvista kotitietokoneista 


Teksti: Tapani Joelsson, Markku Reunanen 
Kuvat: Sakari Leppä, Bill Bertram / Wikimedia Commons 


Puhuvat koneet ovat olleet osa 
fiktiota pitkään, ja ääntä on 
tuotettu elektronisesti jo ai- 
nakin vuodesta 1939 lähtien. 
Mikropiiripohjaiset laitteet tu- 
livat markkinoille 1970-luvun 
puolivälissä. Puhuvien kotitie- 
tokoneiden alkuajoista lähti- 
en kehitys oli nopeaa, jatkuen 
laitteistopohjaisista ratkai- 
suista ohjelmallisiin. Puhe oli 
yksi monista piirteistä, joiden 
avulla niin kotimikrot kuin 
ohjelmatkin koettivat erottua 
edukseen markkinoilla. 


1980-luku oli vuosikymmen, jolloin 
massamarkkinoille suunnatut koti- 
mikrot ja pelikonsolit tulivat laajal- 
ti saataville myös Suomessa, ja niiden 
käyttöä, etenkin pelaamista, voidaan 
hyvin pitää jaettuna sukupolvikoke- 
muksena. Vuosikymmenen alun 8-bit- 
tiset kotitietokoneet (mm. Commodo- 
re 64, MSX-yhteensopivat ja Sinclair 
Spectrum), poikkesivat toisistaan mo- 

nissa yksityiskohdissa, mutta kaikkia 
niitä luonnehtivat vielä niukat laitteis- 
toresurssit. 

Tietokonepuheen — osalta — keskei- 
simpiä piirteitä laitteissa olivat pieni, 
muutamien kymmenien kilotavujen 
muisti sekä äänipiiri, joka ei pystynyt 
toistamaan digitoitua ääntä ilman las- 
kennallisesti raskaita ohjelmointikik- 
koja. Suoritinteho rajasi reaaliaikaisen 
äänisynteesin mahdollisuuksia. Käy- 
tännössä tämä tarkoitti sitä, että pu- 
heen laatu oli ohjelmissa vaatimatonta, 
sitä oli vähän, eikä toistamisen aikana 
voinut välttämättä tehdä muuta. Tilan- 
ne muuttui merkittävästi tehokkaam- 
pien 16-bittisten laitteiden — eten- 
kin multimediakykyisen Commodore 
Amigan — myötä, kun käytössä oleva 
muistimäärä moninkertaistui ja ääni- 
piirit kykenivät toistamaan digitoitua 
puhetta omatoimisesti. 

Paneudumme (= seuraavaksi = siihen, 
kuinka 1980-luvun suomalaiset tieto- 
tekniikkaharrastajat tutustuivat pu- 
huviin koneisiin ja miten ne koettiin. 
Muistot kerättiin nettikyselyn avulla 
72 vastaajalta, jotka tavoitettiin enim- 





mäkseen Facebookin retrokoneryh- 
mistä. Vastaajat edustavat hyvin ai- 
nakin ajan yleisimpien kotimikrojen 
käyttäjiä, painotuksen ollessa odote- 
tusti markkinajohtaja Commodoren 
laitteissa. Nimeltä mainittiin seuraavat 
koneet: Amstrad CPC 464, Apple II, 
Atari ST, Casio FP-200, Commodore 
64, Commodore Amiga, IBM PC -yh- 
teensopivat, Intellivision, MSX, Sega 
SC-3000, Sinclair ZX Spectrum ja Tel- 
mac. Hieman harvinaisemmatkin lait- 
teet saivat siis edustusta mukaan. 


Ensimuistoja 
tietokonepuheesta 
Ensimmäiset muistot koskien puhuvia 
koneita jakautuivat kahteen osaan: pu- 
huviin peleihin ja ohjelmiin, joilla pys- 
tyi tuottamaan puhetta. Puhuvista pe- 
leistä muistetuimpia olivat Impossible 
Mission ja ajan hittielokuvaan perustu- 
va Ghostbusters. Commodore 64:n Im- 
possible Missionia muisteleva vastaaja 
kertoi seuraavaa: ”— — oli digitoitua pu- 
hetta ja ääntä, mikä teki vaikutuksen. 
Pelin alussa ääni sanoo ainakin 'Anot- 
her visitor. Stay a while, stay forever' ja 
"Destroy him, my robots (tjsp). 
Sinclair Spectrumin käyttäjän muis- 
to Ghostbusters-pelistä on monipuo- 
linen: ”Taisi olla Sinclair Spectrumin 
Ghostbusters-peli, joka sanoi 'Ghost- 


GHSSTBUSTERS 


I AIN'T 


*FRAID OF NO GHOST! 





Ghostbusters-pelin alkuruudussa on tarjolla myös karaokea. 


busters' heti alkuun ja veti röhönaurut 
päälle. Kyllähän se tuntui aivan käsittä- 
mättömän hienolta. Specun ääniomi- 
naisuudethan olivat mitä olivat esim. 
kuusneloseen verrattuna, joten tuo oli 
ihan jotain uutta aikoinaan. Markki- 
noilla alakynnessä olleen Spectrumin 
puhekyky teki nuoreen kuulijaan suu- 
ren vaikutuksen ja loi samalla uskoa 
omaan koneeseen. 

Myös Commodore-käyttäjiltä saim- 
me vastaavia tarinoita, joissa konesuh- 
de oli vahvistunut puheen ansiosta. 
Näissä puheenvuoroissa on kaikuja ko- 
timikroajan konevalmistajien ja -mal- 
lien ympärille syntyneistä heimoista ja 
siitä, kuinka tekniikkasuhde nivoutui 
oman koneen merkin ympärille, eikä 
esimerkiksi konerajoja €ylittäneisiin 
peleihin. Eräs vastaaja oli valjastanut 
puheominaisuuden konesotien käyt- 
töön: ”Anekdoottina mainittakoon, 
että soitimme Suomen Nintendo-ker- 
hon (tms.) palautepuhelin-vastaajaan 
ja laitoimme Amigan puhesynteesioh- 
jelman solvaamaan Nintendon teknis- 
tä ala-arvoisuutta puhesyntetisaattoril- 

"Another visitor!" Commodore 64:n 
Impossible Mission (1984). 


laan puhelimen luuriin” 

Puhetta tuottaneet ohjelmistot oli- 
vat muistoissa hyvin esillä. Toistuvas- 
ti muistettuja olivat Commodore 64:n 
SAM, Amigan Say, Atari ST:n Speech 
Synthesizer ja PC-yhteensopivien koti- 
mainen Mikropuhe. Konerajat ylittävä 
tekijä olivat kokeilut saada kone lausu- 
maan erilaisia rivouksia, kuten ”Olihan 
se mahtavaa kun kuusnepa laukoi ki- 
rosanoja lähes suomenkielellä — —% tai 
muistelu siitä, kuinka ”Oli hulvatonta, 
miten kone äänsi sanan perse 'phöörs”. 
Tämä ei varmaankaan ollut tekijöiden 
tarkoittama käyttökohde, mutta kulut- 
tajat ”käyttämässä väärin tekniikkaa 
ei ole mitenkään uusi tai odottamaton 
ilmiö. 

Yleisemmällä tasolla koneen puhe 
herätti myönteisiä tuntemuksia. Taian- 
omaisuuden lisäksi puhuva kone oli 
”katsaus tulevaisuuteen” (Atari ST) ja 
”mieletön kokemus? (MSX). Näiden 
innostuneiden muistojen vastapainona 
puhe oli kuitenkin nähty myös ”het- 
ken hupina; ”uutuudenviehätyksenä? 
ja "gimmickinä? kikkana, jolla ei ollut 
varsinaista käyttöarvoa. 


Toden ja fiktion rajalla 

Kyselyn vastauksissa näkyy kehitys- 
kaari, jonka myötä kotimikron puhe 
nopeasti arkipäiväistyi = siirryttäessä 
8-bittisistä koneista seuraavaa suku- 
polvea edustaneisiin 16-bittisiin lait- 
teisiin. Muutokselle on ilmeisiä tekni- 
siä selityksiä, mutta yhtä hyvin voidaan 
havainnoida sitä, kuinka yleisön odo- 
tukset kasvoivat ajan myötä. Puhuvien 
laitteiden osalta vastauksissa kietou- 


tuivat yhteen niin suositut elokuvat, 
tv-sarjat, lelut kuin arkielämään ilmes- 
tyneet ”vakavat” puhuvat laitteetkin. 
Tämä monimuotoisuus korostaa jäl- 
leen sitä, kuinka kotimikrojen puhe ei 
ollut oma erillinen kuplansa, vaan osa 
paljon laajempaa keinotekoisen pu- 
heen ja ylipäänsä älykkäiden koneiden 
jatkumoa. 

Televisiouutisissa oli nähty kotimai- 
nen SYNTE-puhekone kertomassa: 
”Minä olen SYNTE 2. Olen puheko- 
ne. Radion puolella Ylen tietokoneai- 
heisen Silikoni-ohjelman (1985-1988) 
”Kuuntele sinäkin Silikonia” -lausah- 
dus muistettiin edelleen hyvin. Tiede- 
keskus Heurekan perustamista edel- 
täneessä Teknorama-näyttelyssä oli 
myös kohdattu konepuhetta: ”siinä 
ständillä tuli vietettyä hetki jos toinen- 
kin, kun se puhuva kone oli vaan sit 
aika kiehtova juttu syystä tai toisesta.” 

Elokuvista ja musiikkimaailmas- 
ta tietokoneelle digitoidut äänet oli- 
vat jääneet mieleen, varsinkin 2001: 
Avaruusseikkailun osalta: Atari ST:n 
korpulle oli tallennettu HAL 9000:n 
äänellä ilmoitus järjestelmän toimi- 
vuudesta, mikä valoi eräälle vastaa- 
jalle uskoa datailuun. Vastaus ei avaa 
muiston taustoja sen tarkemmin, joten 
avoimeksi jää, oliko kyseessä optimis- 
mi kehityksen suunnasta, vai rinnas- 
tuiko oma kone Kubrickin elokuvan 
tappavaan tekoälyyn, joka on kaikki- 
aan yksi tunnetuimpia koneääniä. 

Ylivoimaisesti yleisimmin muistet- 
tu puhuva laite oli KITT-auto 1980-lu- 
vun puolivälissä suositusta Ritari Ässä 
-tv-sarjasta (1982-1986). Kuten eräs 
vastaaja totesikin: ”Ritari Ässän KITT 
tietenkin kaikkein klassisin esimerk- 
ki” Muita televisiosta tuttuja esimerk- 
kejä olivat Star Trek -sarjojen puhuvat 
koneet sekä Taisteluplaneetta Galacti- 
can Cylon-robotit. Eloku- 
vista löytyi myös tois- 
tuvia mainintoja, kuten 
Robocop, Rocky IV, So- 
taleikit, Terminator — 
Tuhoaja ja Tähtien 
Sota. 

Koteihin hankitut 
puhuvat lelut, kuten 
autot, nuket ja leik- 
kipuhelimet saivat 
nekin mainintoja, 
eräänä esimerkkinä 
Texas Instrumentsin Speak 
and Spell. Puhuviin laitteisiin, kuten 


pelihallien kolikkopeleihin ja flippe- 

Phones mindoy 


Optlons are; 
-n (nale) -f£ (fenale) 


(robot) -n (natural) 


-stit (speed 48-48) 
-piiä (p1toh 635-328) 


x f1lenane (command line o 
OWINLIY AHMIYJGAH MEYÄKS IHI 


Input window 


) 
T PAMISTHBUL. 


Onlv Amlga makes 1t possible? 





Amigan Say-ohjelman käyttöliittymä ja asetukset. 


reihin, oli tutustuttu myös kodin ul- 
kopuolella. Arkipäiväisiä esimerkkejä 
olivat muun muassa Neiti Aika -puhe- 
linpalvelu sekä puhuva vaaka kaupas- 
sa. Teknisesti ottaen ääntä on näissä 
laitteissa tuotettu moninaisin keinoin, 
joista osa ei ollut edes digitaalisia. Täs- 
tä huolimatta kokemukset rinnastuvat 
muistelijoiden mielissä läheisesti toi- 
siinsa — kun kone puhui. 


Lämpeneviä konesuhteita 
Laite- ja ohjelmamuistojen lisäksi vas- 
taajia pyydettiin kertomaan, millaisen 
vaikutelman puhuva kone heille antoi, 
ja muuttiko se heidän suhtautumistaan 
laitteeseen jollakin tavoin. Nämä vas- 
taukset jakaantuivat kahteen, toisilleen 
vastakkaiseen teemaan, joita voisimme 
nimittää optimismiksi ja skeptismik- 
si. Joillekin koneen ääni oli kuulosta- 
nut maagiselta, toisille taas pikemmin- 
kin oudolta ja epäuskottavalta. 
Tulevaisuudenuskoisessa = ryhmäs- 
sä puhuva kone oli merkki lupaavasta 
tulevaisuudesta sekä siitä, kuinka tie- 
tokoneen kanssa voisi kenties pian ju- 
tella. Vaikka tietokoneen puhe tun- 
nustettiin jopa huonoksi, se oli silti 
onnistunut herättelemään mieliku- 
vitusta: ”Nykyisiin puhesynteeseihin 
suhtautuu, että ne on huonoja ihmis- 
ten imitaatioita, mutta silloin ne eivät 
olleet edes sitä... Ne olivat jotain ihan 
muuta, uutta, omalaatuista, robotti- 
maista, mielikuvitusta ruokkivaa ja en- 

nenkuulematonta. Toinen optimisti 
oli innostunut Atari ST:n puhesynte- 
tisaattorin käytöstä U96-yhtyeen tek- 
nomusiikissa: nörttien puuhailusta oli 
tullut valtavirran viihdettä. 

Skeptikoilla mieleen olivat puoles- 
taan jääneet äänen köpöisyys, outous 
sekä alkeellisuus. Kotimikron puheet 
olivat, erästä vastaajaa lainaten, ”haus- 
koja mutta kökköjä”. Laitesukupolvien 
vaihtuminen vaikutti osaltaan koke- 
mukseen, mistä kertoo erään koneen- 
sa päivittäneen mielipide siitä, kuinka 
kotimikron puheet kuulostivat nauret- 
tavilta ennen Amigaa. 

Konepuhe ei ollut 1980-luvullakaan 
puhtaan yksisuuntaista kuluttamista, 
sillä merkittävä osa laitteista ja ohjel- 
mista tarjosi käyttäjille vuorovaikuttei- 
sen mahdollisuuden luoda tai tallentaa 
ääntä itse. Puhetta tuottavat valmisoh- 
jelmistot, kuten SAM ja Say, olivat ah- 
kerassa käytössä myös kiroilukokeilujen 
ulkopuolella. Kokeiluihin toi lisähaas- 
tetta se seikka, että englanninkieliset 
ohjelmat eivät osanneet ääntää suomea. 
Ennakkoluulottomat käyttäjät keksi- 
vät konepuheelle odottamattomia käyt- 
tökohteita, kuten eräs vastaaja, joka oli 
tehnyt tracker-ohjelman avulla kuvit- 
teellisia rautatieaseman kuulutuksia. 


Lopuksi 

Keräämämme muistot ovat kurkistus 
1980-luvulle ja kotimikrojen ympäril- 
le syntyneeseen harrastuskulttuuriin, 
aikaan jolloin moni nykyään arki- 
nen asia oli vielä uusi ja vakiintuma- 
ton. Osa vastaajien äänenpainoista oli 
skeptisiä, mutta enemmistölle konepu- 
he oli ollut vahvasti positiivinen koke- 
mus. Puhuva kone lähensi tekniikkaa 
ja sen käyttäjiä valaen innokkaimpiin 
tulevaisuudenuskoa — teknologiseen 
kehitykseen sekä lujittaen suhdetta 
omaan harrastukseen. 

Suuri osa muistoista liittyi peleihin, 
mutta yksilötason kokemuksena pu- 
heominaisuus vahvisti esimerkiksi tie- 
tyn koneen omistamisen haluttavuutta 
tai oman koneen asemaa muiden ko- 
nemerkkien rinnalla. Puhuva kone toi- 
mi siten samanlaisena konesuhteen ra- 
kentajana kuin Kalle kotipsykiatri, joka 
popularisoi teköälyä 1980-luvun alus- 
sa (katso Skrolli 2020.1). 

Puhuvat laitteet ja ohjelmat synnyt- 
tivät monia, pääosin innostuneita re- 
aktioita käyttäjissään aikana, jolloin 
puhuva tietokone kotona ei vielä ol- 
lut itsestäänselvyys. Vielä 30 vuoden 
jälkeenkin vastauksista saattaa havaita 
sitä mystiikkaa, uuden ja tuntematto- 
man laitteen viehätystä, jota aikalaiset 
tuolloin kokivat. Populaarikulttuurissa 
nähdyt robotit ja tietokoneet tarjosivat 
harrastajille vertailukohtia, jotka loi- 
vat odotuksia tulevaisuuden tekoälyn 
ja konepuheen kyvyistä. Haparoivin 
ensiaskelin aloitetun polun tässä pääs- 
sä ovat miljoonien tuntemat nykyiset 
sovellukset, kuten Applen Siri-äänioh- 
jaus ja virtuaalinen poptähti Hatsune 

ielä 1990-luvulla vi- 

deopelit olivat tek- 

nisten rajoitusten 

vuoksi aika suora- 

viivaisia. Tuon ajan 

Tomb Raider -pe- 

lit olivat arcademaisia rymistelyjä, jois- 

sa väisteltiin susia ja vedeltiin vivuista. 

Pelien sisältö oli luolastoissa ähkimistä, 

puzzlejen selvittelyä ja Laran pyllyn tui- 
jottamista. 

Tomb Raider -pelisarja ”rebootat- 

tiin" vuonna 2013, toisin sanoen se 


"valkoinen pelastaja 


PELIT 


Uuden Tomb Raider 


-pelisarjan entistä realistisempi 
kerronta panee miettimään, onko 
Lara Croft ihan oikealla asialla. 


aloitettiin uudestaan puhtaalta pöydäl- 
tä, ja Lara Croftin hahmo sekä hänen 
seikkailunsa haluttiin esitellä uudel- 
leen. Tässä jutussa keskitytään näiden 
uusien pelien (Tomb Raider, Return of 
the Tomb Raider sekä Shadow of the 
Tomb Raider) maailmaan. 

Pelisarjan rebootin ensimmäistä 
osaa kuvattiin arvosteluissa hieman 
tarpeettoman rankaksi, välistä suoras- 
taan kidutuspornoksi. Tällä viitattiin 
siihen, että Laran saamat vammat ku- 
vattiin aiempaa realistisemmin, sekä 


siihen että pelin tunnelma oli aiemmin 
nähtyä tummempi ja vakavampi. Pää- 
kalloja ja rähjäisiä okkultistiluolia riit- 
tää. 

Realismin lisäys näkyy tosin uusissa 
Tomb Raidereissa muussakin. Pelien 
tarina ja erityisesti Laran hahmo ku- 
vataan realistisemmin. Laran taustaan, 
motivaatioihin, päämääriin ja sielun- 
elämään pureudutaan syvälle. Tämä 
on selvästi tietysti hyvä asia, sillä näin 
hahmoon saadaan syvyyttä ja pelistä 
saadaan kiinnostava aikuiselle yleisöl- 

le, joka kertaalleen jo pelasi Tomb Rai- 
derinsa viime vuosikymmeninä nuo- 
rempana. 

Realismissa on kuitenkin toinen- 
kin puoli: se saa kiinnittämään huo- 
miota Croftin olemukseen ja asemaan 
maailmassa. Kun hänet kuvataan toti- 
sessa toimintatrillerissä ja hänen aja- 
tuksissaan ja vaikuttimissaan viipyil- 
lään, alkaa olla vaikea sivuuttaa sitä, 
millainen kolonialismin ja brittiläisen 
imperiumin haamu Laran hahmon 
ytimessä on kuiskinut kaikki nämä 
vuodet. 

Tässä artikkelissa pohditaan Lara 
Croftin hahmoa, hänen lähtökohti- 
aan, tekemisiään, päämääriään ja kei- 
nojaan. Lopussa Croftia verrataan 
kahteen muuhun samankaltaiseen 
seikkailufiktion sankariin, Indiana Jo- 
nesiin ja Uncharted-pelisarjan Nathan 
Drakeen. 


Kuka hän on? 

Lara Croft on brittiläisen yläluokkaisen 
suvun kasvatti, perheensä ainut lap- 
si. Uudessa pelisarjassa nähdään pal- 
jon takaumia Laran lapsuudesta Crotf- 
tin kartanon yltäkylläisyydessä. Hänen 
isänsä on eksentrinen miljonääriarke- 
ologi, joka murhataan salaperäisesti 
Laran lapsuudessa. 

Uudet pelit sijoittuvat Laran nuo- 
ruuteen ja ovat eräänlainen Tomb Rai- 
der -hahmon syntytarina. Lara löytää 
isänsä muistiinpanoja ja lähtee selvit- 
tämään niissä piileviä mysteerejä. 

Laran hahmo on helppo nähdä vaa- 
rallisenkin vanhanaikaisena ”valkoise- 
na pelastajana”. Hänellä riittää rahaa, 
resursseja ja aikaa käytettäväksi oma- 
ehtoiseen touhuiluun maailman vähän 
kolutuissa kolkissa. Pelit ovat kuin ko- 
lonialismisimulaattoreita. Nyt sinäkin 
voit olla rikas brittiläinen kaikkivoi- 
pa maailmanomistaja, joka voi men- 
nä minne vain ja ottaa sieltä mukaan- 
sa, mitä haluaa. Tuo perulaisesta satoja 
vuosia koskemattomana olleesta temp- 
pelistä löytämäni uurna näyttäisi hy- 
vältä vitriinissä kartanoni aulassa. 

Croftin motiivi rymytä pitkin syrjä- 
seutuja on sisäsyntyinen: hän haluaa 
löytää vastauksia isänsä jäljissä aukea- 
viin mystisiin kysymyksiin, perehtyä 
muinaisiin kirouksiin ja selvittää ka- 
donneiden temppeleiden salaisuudet. 
Hän itse, yksin. Sen sijaan, että vaikka 
luovuttaisi isänsä muistiinpanot ja löy- 
döksensä jollekin paikalliselle yliopis- 
tolle. 

Käsikirjoitusten hyvät 
aikeet eivät toteudu 

Shadow of the Tomb Raider -pelin alus- 
sa esitetään lyhyt teksti, jossa vakuute- 
taan, että pelin käsikirjoittamiseen ja 
suunnitteluun osallistui arkeologeja ja 
antropologeja. Samalla muistutetaan, 
että pelissä on kyse viihteestä, eikä sitä 
pidä ottaa totuudenmukaisena kuvauk- 
sena pelissä esitetyistä paikoista, tapah- 
tumista ja ihmisistä. Tekstissä sanotaan, 
että peli pyrkii tuomaan miljöönsä kult- 
tuureja pelaajan tietoisuuteen. 

Kuitenkin varsinaisen pelimekaani- 
sen sisällön näkökulma Väli-Ameri- 
kan alkuperäiskansoihin, pukuihin ja 
asuinpaikkoihin on aika yksiulottei- 
nen, suorastaan välineellinen. Pelissä 
tapahtumapaikat ovat vain reittejä La- 
ran päämääriin, esteitä tai resursseja. 
Pelaaja tappaa eläimiä saadakseen niis- 
tä nahkoja tai sulkia, opettelee paikal- 
lisia kieliä löytääkseen piilotettuja kät- 
köjä ja ryöstää muinaisista haudoista 
tavaroita omaan käyttöönsä. 

Peli suhtautuu siinä kuvattuun alku- 
peräiskansojen kulttuuriin ja ympäris- 
töön lähtökohtaisen hyväksikäyttäväs- 
ti. Niiden parissa ollaan ylipäätäänkin 
lähinnä Laran harrastuksen vuoksi, ja 
niissä vastaan tulevat kulttuuriset ar- 
tefaktit ovat täysin vapaasti käytettäviä 
resursseja. 

Shadow of the Tomb Raiderissa on pe- 
limekaniikka nimeltä ”outfits”. Se on va- 
likko, josta pelaaja voi valita Laran päälle 
puettavaksi erilaisia pelin aikana löyty- 
neitä pukuja. Osa puvuista on myös kos- 
meettista = DLC-tavaraa. = Useimmat 
puvuista vaikuttavat eri tavoilla NPC- 
hahmojen käytökseen tai pelimekaniik- 
koihin. Jotkut puvut esimerkiksi auttavat 
Laraa hiippailemaan paremmin ja pysy- 
mään piilossa vihollisilta. 

Puvut ovat enimmäkseen erilaisista 
haudoista, temppeleistä ja luolista löy- 
tyneitä muinaisten soturien pukuja tai 
Laran itse tappamien eläinten nahkois- 
ta valmistamia rytkyjä. Tässä tiivistyy 
Laran ja siten pelien välineellinen suh- 
tautuminen miljööhön ja sen asukkai- 
siin. Siinä ei sinänsä tietysti ole mitään 
ihmeellistä, koska kyllähän monissa 
peleissä Minecraftista alkaen hyödyn- 
netään ympäristön resursseja ja ote- 
taan niitä pelaajan käyttöön. Arvelut- 
tavuus tuleekin siitä, kuka Lara on: 
brittiläinen kartanossa kasvanut ylä- 
luokkainen valkoinen seikkailija. 

Minecrattin kaltaisissa resurssi- ja ra- 
kentelupeleissä maailma on lisäksi tyy- 


pillisesti varsin tyhjä. Minecraftissa ei 
ole mitään kulttuuria, johon pelaaja- 
hahmolla voisi olla suhdetta hyvässä tai 
pahassa. — (Kaupunginrakennuspelien 
kaavoitukseen ja liikenteeseen liittyvi- 
en pohjaoletusten amerikkalaisuudes- 
ta voidaan toki puhua ja puhutaankin.) 

Sivumennen sanoen on helppo ar- 
vella, että jos Lara olisi mies, hahmon 
asujen valintaruudun nimi ei olisi ”out- 
fits”. Sanavalinta on hieman latautunut 
ja tuo mieleen Barbie-leikit. Miespeli- 
hahmolle valikon nimi olisi ehkä ”lo- 
adouts” ”gear” tai eguipment”. 

Väli-Amerikan väestöjä ja vuoristo- 
jen pikkukyliä kuvataan periaattees- 
sa kirjavasti. Hahmot puhuvat vaih- 
televasti englantia, espanjaa ja alueen 
alkuperäiskansojen — kieliä. Miljööt 
vaihtelevat pikkukaupungeista =pie- 
niin vuoristokyliin, takamaiden unoh- 
tuneisiin kaupunkeihin ja katolisiin 
luostareihin. 

Shadow of the Tomb Raider kertoo 
tietysti muinaisista kulttuureista ja 
niiden suhteista muuhun maailmaan, 
mutta kerronta tapahtuu kliseisen val- 
koisen pelastajan eli Laran kautta. Lara 
on pelaajan valkoinen avatar ei-valkoi- 
seen kulttuuriin tunkeutuneena. Peli 
tuo esiin Väli-Amerikan monietnis- 
ten väestöjen taloudelliset ongelmat ja 
alisteisuuden länsimaiselle markkina- 
taloudelle. Pelin pahis, Trinity-organi- 
saatio, sekä muun muassa pientä kylää 
ahdisteleva kansainvälinen öljy-yhtiö, 
ovat uhkia, joille pelin miljöössä asu- 
vat ihmiset eivät itse pärjää. Ongelmi- 
en ratkaisemisen tarina kerrotaan val- 
koisen pelastajan kautta — vain hänellä 
on toimijuus ja valta. Alueen asukkaat 
ovat vain sivuosassa, toiseutettuna. 


Vaikea tulkita parhain päin 
Hyväntahtoisin luenta Tomb Raider 
-pelisarjasta voisi olla nähdä se jälki- 
koloniaalisena teoksena, joka nimen- 
omaisesti omalla tavallaan kuvaa maa- 
ilmamme valtasuhteita. Peleissä Lara 
on liki kaikkivoipa toimija, jolla on 
omat motiivinsa ja keinonsa tehdä, 
mitä haluaa. Hän on ikään kuin valkoi- 
sen Euroopan avatar pelien maailmas- 
sa. Vuoden 2013 jälkeisissä reboot-pe- 
leissä nimenomaan kuvataan Laran 
syntytarinaa ja ensimmäisiä seikkailu- 
ja. Niihin liittyy paljon epäonnistumis- 
ta, fyysisiä ja henkisiä tuskia, epäröin- 
tiä ja katumusta. 

Laran voi nähdä tutkielmana valkoi- 
sesta häpeästä ja pelit tätä häpeää työs- 

tävänä ahdistavana esteratana. Hänel- 
lä on jo kaikki mitä voi ikinä tarvita, 
mutta silti häntä työntää eteenpäin 
jonkinlainen ympäristöstä omaksuttu 
pakko mennä sinne, mihin hän menee. 
Ja sitten kun hän pääsee perille, kaik- 
ki menee huonosti ja missään ei oikein 
ole mitään järkeä. 

Kaikissa peleissä on toki mukana 
myös pahis, joka sekin on valkoinen ja 
länsimainen. Japanilaisella saarella rel- 
lestävä kuolemankultti tai Etelä-Ameri- 
kassa McGuffinia raivoisasti metsästävä 
Trinity. Pahisten osana on vain olla pa- 
hiksia. Ne ovat vastapainona ja kontras- 
tina Laran toimille. Koska pahikset tu- 
hoavat alkuperäisväestön ympäristöä 
omien tarkoitusperiensä vuoksi, ei hait- 
taa, että Larakin tuhoaa alkuperäisväes- 
tön ympäristöä omiensa vuoksi. Koska 
Lara ei ole pahis, vaan nuo toiset. 


Ihmiset ja 

kulttuurit kulisseina 
Jälkikoloniaalisen tutkielman näkö- 
kulmasta Laraa voi pitää ikkunana 
alistetun alueen ja alistettujen etnisten 
ryhmien traumaan. Kolonisoija näkee 
heidät ja heidän maailmansa pelkäs- 
tään objekteina, esteinä, huvipuistona 
tai resursseina. 













Paikalliset edustavat pelissä Tois- 
ta (the Other). Psykologiassa ja feno- 
menologiassa toiseus on käsite, joka 
on vastakkainen itselle. Toiset ovat vie- 
raita, muunlaisia kuin itse. Toiselle ei 
suoda samaa subjektiutta, ihmisyyttä 
ja eettistä arvoa kuin itselle. Pelin al- 
kuperäisasukkaat ovat olemassa vain 
osana kulisseja ja Laran matkaa. Tari- 
na kertoo Larasta, pelaajasta itsestään, 
ei toisista. 

Yksinpelissä näkökulma tietysti väis- 
tämättä kaventuu pelaajahahmoon, 
mutta tässä voi olla aste-eroja. Joissain 
peleissä pelin tarina-avaruus on moni- 
ulotteinen ja pelaaja voi tehdä valinto- 
ja siitä, miten päähahmo vaikuttaa ym- 
päristöönsä ja suhtautuu maailmaansa. 
Tällaisia piirteitä sisältäviä pelejä kut- 
sutaan herkästi roolipeleiksi, ja sellai- 
nen Tomb Raider ei ole. Lara Croftin 
suhde maailmaan ja valinnat siinä ovat 
ne, mitä ne ovat, eikä pelaaja voi niihin 
merkittävästi vaikuttaa. 

Toiseuttaminen liittyy myös vah- 
vasti kolonialismiin, jossa kolonisoijat 
alistavat kolonisoidut ja pitävät heitä 
toisina, luonnostaan itsestä erillisinä. 
Kolonisoidut pakotetaan kolonisoijan 
lakien, kulttuuripiirin, kielen ja talou- 
den alaisiksi. 


Myös monia Hollywood- 
elokuvia on syytetty toiseut- 
tamisesta. Usein esimerkiksi 

rotusorron aikakautta ja rasis- 
mia ylipäätään sekä ei-valkoisten kult- 
tuuria kuvaamaan tarvitaan jokin val- 
koinen päähahmo, kiintopiste, johon 
valkoisen yleisön on turvallista sa- 
maistua. 

Elokuvassa Piiat (The Help, 2011) 
valkoihoinen toimittaja Eugenia Phe- 
lan (Emma Stone) kirjoittaa mus- 
taihoisten — piikojen — näkökulmasta 
romaanin, joka esittelee näiden koh- 
taamaa rasismia 1960-luvun ihmisoi- 
keusliikkeen aikana. Elokuvaa on kri- 
tisoitu muun muassa historiallisesta 
epätarkkuudesta ja nimenomaan siitä, 
että se kertoo mustiin kohdistuvasta 
rasismista valkoisen hahmon äänellä, 
sivuuttaen ja toiseuttaen mustaa väes- 
töä itseään. 

Tomb Raider -peleissä ei luonnolli- 
sesti suoraan alisteta tai väheksytä al- 
kuperäiskansoja, mutta eipä heidän 
myöskään anneta olla rauhassa ja elää 
elämäänsä. Heidän kylissään juoksen- 
nellaan ympäriinsä, kaikki nurkat ko- 
lutaan, heidän arkeologiaansa ja my- 
tologiaansa kaivellaan ja taivastellaan 
lupaa kysymättä ja lopulta joku räjäyt- 

tää kaiken paskaksi — joko Trinity tar- 
koituksella tai Lara vahingossa. 

Jälkikoloniaalinen  häpeätutkielma 
on ehkä kuitenkin liian kiltti luenta 
näille peleille. Lara itse ei juuri opi toi- 
minnan tuiskeessa nöyryyttä tai var- 
sinkaan luovu harrastuksestaan hau- 
danryöstäjänä. Tarina ja varsinkaan 
pelin toiminnallinen sisältö ei tue tul- 
kintaa valkoinen häpeä -simulaattoris- 
ta. Teoilla on paljon seurauksia, joista 
kuuluu kovia pamauksia, mutta mi- 
tään sosiaalisia takaiskuja ei tapahdu. 
Kukaan muu kuin Trinity ei ole La- 
ralle vihainen, kukaan ei nuhtele hän- 
tä, eikä mitään ihmissuhteiden välisiä 
ovia sulkeudu Laran tekemien päätös- 
ten perusteella. 

Tomb Raideria ei voi pelata valintan- 
sa mukaan joko hyviksenä tai pahikse- 
na Falloutin tapaan, sillä mitään kar- 
man lakia ei ole. Lara kirjaimellisesti 
ryöstää hautoja ja pukee sieltä löytä- 
mänsä pyhät viimeiset käärinliinat yl- 
leen parantaakseen taistelukykyjään - 
eikä se hetkauta ketään. 

On tietysti sinänsä mahtavaa, että 
Tomb Raider rebootattiin ja Larasta 
rakennettiin eheämpi ja kokonaisempi 
hahmo. Lara on videopelien kaanonis- 
sa niin suuri hahmo, että hän ehdotto- 
masti ansaitsi uuden, realistisemman 
käsittelyn. Kaukana takanapäin on en- 
tisaikojen epätodennäköisen akrobaat- 
tinen povipommi. 

Valitettavasti Laran tarinan realis- 
tisemman otteen ohessa myös hänen 
suhteensa maailmaan näyttäytyy to- 
denmukaisemmassa valossa. Vakava 
kuvaus Larasta ja hänen seikkailuis- 
taan on samalla myös vakava kuvaus 
Laran toiminnan ympäristöistä ja koh- 
teista. Eikä kuvaus ole ollenkaan on- 
gelmaton. 

Vaikka uusimman pelin alussa on- 
kin puolivillainen vastuuvapauslause- 
ke siitä, että peliä ei pidä ottaa toden- 
mukaisena kuvauksena siinä esitetyistä 
kulttuureista ja peli pikemminkin ha- 
luaa olla näille kulttuureille kunnian- 
osoitus, pelin sisältö ja toiminta ovat 
tämän kanssa ristiriidassa. Kauniil- 
la sanoilla ja yrityksellä ohjata pelaa- 
jan luentaa ei päästä mihinkään siitä, 
että pelin ydinsisältö on edelleen ry- 
myämistä, keräilemistä, tappelemista 
ja haudanryöstöä. 


Vertailu kaltaisiinsa 


Tomb Raider on ilmiselvästi saanut 
vaikutteita edeltäjiltään seikkailulaji- 

tyypissä. Ilmiselvin esikuva lienee In- 
diana Jones, tuo amerikkalainen toi- 
mintasankari-arkeologi. Indiana itse 
taas on kuin veisi James Bondin Ro- 
bert Louis Stevensonin Aarresaarel- 
le. Hän on macho ylevien ihanteiden 
seuraaja, joka ei pelkää käyttää väki- 
valtaa tarpeen tullen, sekä tietysti nais- 
tenmies. 

Indiana Jones on mielekkäämpi 
haudanryöstäjä kuin Lara Croft. En- 
sinnäkin, siinä missä Croft on (aina- 
kin uudessa trilogiassa) isätraumaan- 
sa työstävä yltäkylläisistä resursseista 
nauttiva, nuori ja kouluttamaton aris- 
tokraattipentu, Jones on ihan oikea ar- 
keologi. Hän on töissä yliopistossa, 
opettaa tieteenalaansa ja nauttii kolle- 
gojensa arvostusta. 

Vaikka Laran isä saattoi ollakin kor- 
keakoulutettu ja alansa tieteelliset oh- 
jenuorat oppinut varsinainen arkeolo- 
gi, Lara itse ei sitä ole. 

Toisekseen Indiana Jones -elokuvat 
ovat tukevasti toimintakomedian puo- 
lella, siinä missä Croft jyrää henkilö- 
kohtaisella agendallaan ryppyotsaisen 
vakavasti. Monissa Indiana-elokuvissa 
huumori on suorastaan slapstickin puo- 
lella. Myös pahikset ovat karikatyyrejä, 
usein kirjaimellisesti natseja. Indiana ei 
myöskään ole itsestäänselvästi samas- 
tuttava ja kaikkien pitämä hahmo, sillä 
hän on emotionaalisesti etäinen ja rasit- 
tavasti käsikirjoitettujen, pulassa olevi- 
en naisten ympäröimä. 

Indiana — seikkailee 1930-luvulla. 
Menneisyyteen sijoittuvan ajankohdan 
valinta toimii hyvin tapana etäännyttää 
arkeologisesti karkeita otteita ja auttaa 
katsojaa vaimentamaan epäuskonsa ta- 
rinaan uppoutumiseksi. Tietenkin on 
ongelmallista riehua tuolla tavalla ar- 
keologisesti ainutlaatuisissa muinais- 
kohteissa, mutta tämä tapahtuukin sil- 
loin ennen eikä nyt, joten katsoja voi 
rauhassa keskittyä toimintaan ja jän- 
nitykseen miettimättä Indianan tutki- 
muksellista kovakouraisuutta. 

Lara Croft sen sijaan penkoo hau- 
toja nykyhetkessä. Hänen toimintan- 
sa ongelmallisuutta ei etäännytetä sen 
enempää komedian kuin menneisyy- 
denkään keinoin, vaan se on kaikki 
paljaana ja väkevämmin läsnä. Puhu- 
mattakaan siitä, mitä löydetyille re- 
liikeille aiotaan: Indiana veisi ne mu- 
seoon, Lara taas kotiinsa. Tuomion 
temppelin lopussa Indiana tietysti pa- 
lauttaa viimeisen Sankaran kiven in- 
tialaiskylään, josta se on lähtöisin. 


Toinen luonteva vertailukohta on 
Uncharted-pelisarjan Nathan Dra- 
ke. Hänet kuvataan peleissä puhtaan 
opportunistiseksi — aarteenmetsästä- 
jäksi, jonka itsekkäille motiiveille on- 
kin luonteenomaista välittää vain pää- 
määrästä keinoja kaihtamatta. Drake 
ei seuraa yleviä motiiveja, arkeologi- 
an työtapoja eikä yhteiskunnan odo- 
tuksia. 

Drake ja Croft ovat tavallaan hyvin 
samankaltaisia, mutta kuitenkin tois- 
tensa kääntöpuolia. Molempien van- 
hemmat ovat kuolleet, ja vanhempien 
ammatit ovat ohjanneet heidän elä- 
mänsä kehitystä voimakkaasti. Croftin 
isä oli jonkinlainen aarteiden keräili- 
jä, Draken äiti arvostettu historioitsija. 

Sekä Drake että Croft elävät keski- 
luokkaisen, järjestäytyneen yhteiskun- 
nan ulkopuolista elämää, mutta radi- 
kaalisti eri luokka-asemissa. Drake on 
orpokodissa ja kaduilla kasvanut va- 
ras ja taparikollinen, josta hiljalleen 
kontaktien ja lisääntyvien resurssien 
avulla kasvaa kansainvälisesti toimi- 
va aarteenmetsästäjä. Hänet kuvataan 
pelisarjan dialogissa aavistuksen yk- 
sinkertaisena, kouluttamattomana ja 
putkinäköisenä. Hän kyllä osaa latinaa 
sekä pärjää hyvin löytämiensä kartto- 
jen ja vanhojen päiväkirjojen kanssa, 
mutta päämääränä on aina vain yksi 
asia: löytää aarre ja lyödä rahoiksi. La- 
tinantaitokin selitetään lapsuudella ka- 
tolilaisten nunnien pitämässä orpoko- 
dissa. 

Croft sen sijaan on kasvanut su- 
kunsa kartanossa erillään muusta yh- 
teiskunnasta. Hänellä on aina ollut 
henkilökunta, yksityisopettajat ja van- 
hempiensa rahat käytössään. Vanhem- 
pien kuoltuakaan hänen ei ole paljon 
tarvinnut töihin mennä, vaan hän voi 
käyttää aikansa aivan yhtä putkinäköi- 
sesti: jatkaen isänsä työtä arvoitusten 
ratkomisessa ja salaseurojen yhyttä- 
misessä. Siinä sivussa mukaan tarttuu 
roinaa muinaisista haudoista ja temp- 
peleitä romahtelee. 

Siinä missä Croft on jäykkä ja hau- 
danvakava aristokraatti, Drake on 
rempseä, huonoa huumoria viljelevä 
ja kaikkeen leikinlaskun kautta suh- 
tautuva kansanmies. Draken huoletto- 
man sivistymätön poikamaisuus antaa 
hänelle samankaltaisen suojan kuin 
Indianan asema menneisyydessä ja hä- 
nen elokuviensa komediallisuus. Kos- 
ka Drake on lähtökohtaisesti arvelut- 
tava hulttio, hänen edesottamuksiinsa 





uppoutuu tunnontuskitta, sillä peli te- 
kee selväksi, ettei hänen moraaliinsa 
ole samastumista. 


Indiana Jones poikkeaa sekä Nathan 
Drakesta että Lara Croftista. Hänen 
motivaationsa on arkeologia itsessään. 
Hänellä on alan koulutus ja tunnetusta 
karjaisusta kaikkien tietämä asenne ar- 
tefakteihin: ”It belongs in a museum!” 

Myös Nathan Drake on mielek- 
käämpi hahmo kuin Lara Croft. Hä- 
neen on käsikirjoitettu tietty itseriit- 
toisuus, syvällä palava seikkailunhimo 
sekä kykenemättömyys samastua yh- 
teiskuntaan. Ne myös selittyvät uskot- 
tavasti Draken nuoruudenkokemuk- 
sista. Nuorena Drakella ei ollut mitään 
ja hän oli olosuhteistaan katkera. Ai- 


kuisena hän ei kunnioita maailmaa, 
vaan ottaa siltä sen, minkä haluaa, jos 
vain pystyy. Lara on tietysti samanlai- 
nen, mutta kontrastina Drakeen hän ei 
tarvitsisi rosvoilua mihinkään, sillä hä- 
nellä on jo kaikki. 

Yhdessä Uncharted-sarjan neljän- 
nen pelin takaumakohtauksessa nuo- 
ri Nathan murtautuu veljensä Samin 
kanssa erääseen kartanoon hakemaan 
äitivainaansa vanhoja muistikirjoja. 
Siellä he törmäävät kartanon asukkaa- 
seen, vanhaan kuolemaa tekevään rou- 
vaan, joka on ostanut veljesten äidin 
muistiinpanot huutokaupasta. Karta- 
noa tutkimalla pelaaja voi saada selvil- 
le, että nainen on sukunsa kanssa rii- 
tautunut äveriäs mutta hapan erakko, 


joka on täyttänyt elämänsä arkeologis- 
ta esineistöä keräämällä ja lopulta jää- 
nyt yksin. Esimerkiksi kartanon takas- 
ta löytyy puoliksi poltettu kirje, jossa 
museointendentti mairittelevin sanan- 
kääntein anelee rouvaa antamaan mu- 
seolle lainaksi jotakin esinettään. 

Kohtaus panee pohtimaan, onko 
tuo yksinäinen vanha rouva ehkä nä- 
kymä Lara Croftin tulevaisuuteen. Jos 
kerran 20-vuotiaana Lara koluaa maa- 
ilman unohdettuja kolkkia isänsä esi- 
merkin perässä välittämättä muusta, 
millaista hänellä mahtaa olla 70-vuo- 
tiaana kartanossaan kaikkien haali- 
miensa esineiden keskellä? 4 

KOLUMNI 





Tietokonelehti 
kuvaksi 


Kuinka kääntää 
tekninen taiteeksi? 


Mitol Meerna 
Skrollin kuvatoimittaja 


krolli on jatkuva, moniulotteinen 

tieteen ja taiteen yhteentörmäys, 

joka kehittyy tekijöidensä muka- 
na. Olen tehnyt Skrolliin kuvituksia ja 
suunnitellut sen visuaalista ilmettä leh- 
den alkutaipaleelta saakka. Kuvittajien, 
taittajien ja kirjoittajien mielten yhteen 
kytkeminen on ollut henkilökohtaisesti 
yksi tärkeimpiä opettajiani kuvanteke- 
misessä, ihmisten kanssa toimimisessa 
sekä tietoteknisen ymmärrykseni kas- 
vattamisessa. 

Skrollin graafikot tuottavat erityis- 
laatuista dokumentointia teknisen alan 
asiantuntijoiden mielten liikkeistä ja 
tietokonekulttuurin ilmiöistä. Voin ker- 
toa, että mainittu mielenmaisema ei 
ole pelkkää sinitaustaista, kyber-hen- 
kistä, ykkösten ja nollien edessä hoh- 
tavaa näppäimistöjen ja näyttöjen täh- 
dittämää teemaa, jota näkee paljon 
kuvapankeissa. Se on koko spektri ih- 
misen ajattelumallien ymmärtämistä, 
visualisointia ja hahmottamista tekno- 
logisessa viitekehyksessä sekä sen ym- 
pärillä. 


Vaikeustaso: extreme, 
game on 

Fi suotta puhuta taiteilijoiden olevan 
yleisesti jotenkin nerokkaasti sekaisin. 
Se määrä mitä ihmeellisempiä konsep- 
teja ja niistä johdettuja skenaarioita, 
jotka on jollain ilveellä täytynyt saada 
muunnettua hienoksi ja havainnollis- 
tavaksi kuvaksi, on kasvanut vuosien 
varrella tolkuttomaksi. Olen siis oppi- 
nut paljon, turhautunut, voimaantu- 

nut, hämmästynyt ja uskaltanut. Joka 
kerta. 

Kuten moni muukin mielentila, 
myös tämä taiteilijain nerokkuus tii- 
vistyy ryhmässä. Jokaisessa kokemas- 
sani graafikoiden tiimityöskentelytilas- 
sa, pitkälti aiheesta riippumatta, syntyy 
yhteisenä mielentuotteena paljon ana- 
lysointikelvotonta jutunjuurta. Se voi 
olla tilannehahmotteluita, värikokeilu- 
ja, konsepteilla pelleilyjä ja näiden kaik- 
kien sanallista ja sanatonta pohdiske- 
lua. Se on myös brändiin sovittamista, 
loputtomalta tuntuvaa pikselinviilaus- 
ta ja väriprofiilien kanssa taistelemista. 

Kutsun suurta osaa tästä toiminnas- 
ta leikkimiseksi ja tutkimuksen teke- 
miseksi. Kuva on aina kulloinkin ky- 
seessä olevien graafikon ja toimittajan 
paras arvaus siitä, mikä parhaiten pal- 
velee tekstiä ja lukijaa. Hyvin tehty sil- 
mäkarkki sulautuu tekstiin ja kutittelee 
aisteja. Mielenkiintoinen aihe ja hyvin 
kirjoitettu teksti inspiroivat myös sen 
kuvittajia. Kuvan kannattaa olla sopi- 
vasti haastava ja hellivä. 

Konseptikuvituksen tärkeimpiä pää- 
määriä on aiheuttaa lukijalle jutusta 
kiinnostumisen lisäksi oivalluksia eri- 
laisten visuaalisten esitystapojen kautta. 
Nämä oivallukset voivat olla puhtaas- 
ti ymmärryksen laajenemista, mutta 
myös juttuun upotetun tunnelman ais- 
timista. Tässä onnistutaan vaihtelevissa 
määrin, kuten viestinnässä yleensäkin. 
Yleisesti Skrollin visuaalisessa tyylis- 
sä näkyy kauttaaltaan tälle julkaisulle 
ominainen huolellisuus. Skrollimainen 
kuva on siis päräyttävä, relevantti ja oi- 
valtava. Osa tekemistämme kuvista on 
luonteeltaan infografiikkaa, osa sisältö- 
tai tunnelmakuvitusta, jotkut jopa se- 
koitus kumpaakin. 

Monet Skrollin kuvittajista tuntevat 
tietotekniikkansa tarpeeksi hyvin voi- 
dakseen hankkia ja kysyä kohtuullisen 
helposti lisää tietoa heille annetuista 







aiheista. Tämän julkaisun erikoisuuk- 
siin kuuluu myös se, että on aiheita, 
joista ei ole olemassa juurikaan mal- 
likuvia. Marginaalisen sisällön kuvit- 
tamisen haasteet eivät siis jää siihen, 
että osaammeko tuottaa juuri tilaa- 
jan haluamia kuvia. Toisinaan mei- 
dän on keksittävä kokonaan uudenlai- 
sia tapoja kertoa kuvalla jokin seikka 
tai esimerkiksi koota useamman hei- 
kompilaatuisen valokuvan perusteella 
mahdollisimman tarkka piirrosversio 
harvinaisesta laitteesta. 

Informaatiografiikan kokonaisuuk- 
sia saa yhtä lailla pohtia ja pyöritellä 
sellaisilla tavoilla, jotka vaativat piir- 
täjää lukemaan jutun ja ymmärtä- 
mään sen. Grafiikan tekijän on tämän 
lisäksi pureksittava tieto kuvan kan- 
nalta optimaaliseen muotoon. Useim- 
miten data on esitettävissä useilla eri 
tavoilla. Skrollin kohdalla on kuiten- 
kin olemassa myös haaste, joka saat- 
taa digitaaliseen maailmaan tottuneel- 
ta unohtua: on valittava tai kehitettävä 
sellainen esitystapa, jonka avulla kuva 
mahtuu printattuun lehteen niin, että 
siitä saa vielä selvää. 


Schrödingerin pointti 

Olen kuullut lukemattomia kertoja te- 
keväni jotain, mitä ei perinteisten en- 
nakkoasenteiden mukaan voi katsoa 
niin sanotuksi oikeaksi työksi. Koen 
kuitenkin olevani yhteiskunnalle ja 
sen ihmisille parhaiten hyödyksi teke- 
mällä juuri tätä. Artikkeleiden kuvitta- 
minen ja muu visuaalinen suunnittelu 
antaa minulle mahdollisuuden oppia 
ja opettaa asioita kuvia tekemällä. Vi- 
suaalinen esitystapa on oleellinen osa 
sitä, miten ihmiset keskimäärin sisäis- 
tävät asioita, oli kyse sitten tuotteesta, 
palvelusta, agendasta tai kvanttiteo- 
riasta. Tieteen ja taiteen tutkimustyö 
pohjaa lopulta täsmälleen samoihin 
perusperiaatteisiin. 8 


VAMMALA PARTY 
loikkasi verkkoon 


Korona keskeytti isot tapah- 
tumat ja uhkasi pieniäkin. 
Pikavauhtia syntyi ratkaisu, 
jolla kaikki pääsivät mukaan. 


Teksti ja kuva: Mikko Heinonen 


erinteinen Vammala Party täytti 

viime vuonna 25 vuotta, ja kos- 

ka vuosi 2002 jäi aikanaan välis- 
tä, kyseessä oli samalla 25. party. Tällä 
lukumäärällä kyseessä on eräs maail- 
man vanhimmista edelleen järjestet- 
tävistä demopartyista — se vanhin on 
tietenkin mammutiksi paisunut As- 
sembly. Vammala Party on pienen po- 
rukan oma juhla, jota vietetään noin 
heinäkuun puolivälin tienoilla. 

Tämä kevät oli kuitenkin järjestäjil- 
le erilainen, sillä koronaviruksen aihe- 
uttamat rajoitukset tiukimmillaan olisi- 
vat estäneet jopa pienen, alle 30 hengen 
partyn järjestämisen kokonaan. Alku- 
kesään mennessä pahin tilanne oli ohi, 
mutta kukaan ei edelleenkään halunnut 
ottaa turhia riskejä: jotkut vakiovieraat 
tai heidän läheisensä olivat eri syistä vi- 
ruksen riskiryhmässä, osalla taas olisi 
ollut edessään pitkä matka, johon liittyi 
eriasteisia tartuntavaaroja. Oli siis kek- 
sittävä keino, jolla partytunnelmaa saa- 
daan ihmisten koteihin. 


Pienelle piirille 
Partyjen striimaaminen sinällään ei ole 
mitään uutta: Twitchistä on voinut jo 
pitkään katsoa isoimpien tapahtumien 
tärkeimmät kilpailut ja turnaukset sekä 
parhaimmillaan myös muuta ohjelmaa. 
Ne ovat kuitenkin julkisia tapahtumia, 
jollainen Vammala Party ei ole. Järjes- 
täjät ovat halunneet pitää tapahtuman 
pienenä ja suljettuna juuri siksi, että 
esiintymiskynnys pysyy alhaisena eikä 
tuotoksilla ole julkaisupakkoa. Etenkin 
tapahtuman wild-kompossa on usein 
nähty aikamoisia poikkitaiteellisia per- 
formansseja, joiden julkinen Twitch- 
striimaus tai jakelu ei tulisi kyseeseen. 
Tutkittuamme aikamme eri vaihto- 
ehtoja päädyimme siihen, että tapah- 
tuma lähetetään Vimeossa. Se tarjosi 
käyttöön ”pääsylippujärjestelmän? jolla 
saimme jaeltua pääsykoodit mukaan il- 
moittautuneille. Tämän lisämaksullisen 
palvelun mukana sai myös käyttöoikeu- 
den Livestream Studio -ohjelmistoon, 

mutta testien jälkeen päädyimme kui- 
tenkin käyttämään OBS Studiota, joka 
tukee monipuolisemmin eri kaappaus- 
laitteita. 

Pelkkä chat-viestintä striimissä ei 
kuitenkaan tuntunut riittävän inklusii- 
viselta tavalta ottaa etävieraita mukaan, 
joten toteutimme rinnalle myös toisen- 
laisen ratkaisun. Kytkimme striimaus- 
koneeseen lisänäytön ja web-kameran, 
johon avattiin Google Meet -kokous. 
Kokous oli avoinna koko partyviikon- 
lopun ajan, ja etävieraat saivat tulla ja 
mennä omien aikataulujensa mukaan. 
Yksinkertainen ratkaisu osoittautui lo- 
pulta varsin hauskaksi, sillä etävieraat 
keksivät muun muassa striimata koko- 
ukseen retropelejä. 


Konehuoneen puolelta 
Teknisenä suorituksena striimauksen 
kannalta suurimpia haasteita oli, mi- 
ten saada homma ensinnäkin onnistu- 
maan ja toisekseen onnistumaan mah- 
dollisimman edullisesti. Ensimmäinen 
ongelma oli verkkoyhteys, sillä party- 
paikka sijaitsee hitaan ADSL-yhteyden 
päässä. Aiemmilla kerroilla paikalle 
on viety oma 4G-modeemi ja prepaid- 
liittymä, josta partykävijöille on jaeltu 
Wi-Fi-verkkoa. Se ei kuitenkaan olisi 
riittänyt sekä sisäverkon että striimin 
pyörittämiseen. 

Tässä kohtaa kävi onnellinen sattu- 
ma, sillä satuin mainitsemaan ongel- 
masta Netgearin Suomen pr-edusta- 
jan kuullen. Saimme lainaksi Netgear 
Nighthawk M1 -modeemin, jolla sai- 
simme striimauskoneelle oman LTE- 
verkkoyhteyden RJ45-kaapelin kaut- 
ta. Järkeilin, että jos ostan siihen toisen 
operaattorin prepaid-kortin, emme 
kuormita samaa tukiasemaa kahdella 
liittymällä. En tiedä, oliko tällä lopulta 
mitään vaikutusta, mutta ainakin Net- 
gearin suorituskyky oli erittäin vaikut- 


TAPAHTUMA 


Roskissa on käytössä lajittelu! 


Erottele (puhdas) muovi, kartonki, lasi, 
metalli, biojäte ja sekajäte. 


Kiitos! 





tava: latausnopeus oli 170 megabittiä 
sekunnissa, lähetysnopeus 23 Mbps. 
Se riitti komeasti 720p-tasoiseen strii- 
miin sekä Google Meet -videopuhe- 
luun, mutta kengännauhabudjetilla 
toimivilta järjestäjiltä tämä noin 300 
euron laite olisi kyllä jäänyt ostamatta. 
Kiitos siis lainasta. 

Toinen päänvaivaa aiheuttanut seik- 
ka oli, miten saisimme striimiyleisöl- 
le helposti saman kuvan kuin paikalla 
oleville katsojille. Tallensimme kaikki 
produktiot video- tai mp3-muotoon, 
ja aluksi ajatus oli kaapata VLC-soit- 
timesta kuvaa OBS Studioon. Tämä 
osoittautui kuitenkin hankalaksi eri 
resoluutioiden vuoksi, joten lopulta 
päädyimme niin sanottuun köyhään 
patenttiin: näytönohjaimesta vedet- 
tiin HDMI-kaapeli Elgato HD60 Pro 
-kaappauskorttiin ja sen läpiviennis- 
tä toinen kaapeli salin videotykkiin ja 
äänentoistoon. Vaikka saman koneen 
kuvan kaappaaminen ja lähettäminen 
OBS:n kautta tuntuu vähän hassul- 
ta, lopputulos oli mainio eikä mitään 
ongelmia esiintynyt. Samalla kortil- 
la näytettiin myös pelikilpailut, jolloin 
konsoli liitettiin joko OSSC- tai Fra- 
memeister-skaalaimen kautta kaappa- 
riin ja signaali vedettiin takaisin tykil- 
le HDMI:llä. Täyteohjelmistona OBS 
Studio laitettiin pyörittämään videoita 
edellisvuosien kilpailuteoksista. 


Teemme toistekin 

Pikavauhtia pystyyn polkaistu ratkaisu 
ylitti odotukset, ja kotiin jääneet saivat 
jonkin verran partytunnelmaa maistel- 
tavakseen. Ellei ihmeitä tapahdu, pri- 
vaattistriimaus Vammala Partyilta jat- 
kuu tulevaisuudessakin. %& 


Vammala Partysta voit lukea lisää Skrol- 


lin numerosta 2017.3. Maksuton pdf-lehti 
osoitteessa skrolli.fi/numerot. 

RAUTA 





Commodoren salaiset aseet 


AKIKO 





Commodoren viimeinen piiri 


Klassinen Amiga-tietokoneperhe (1985-1997) 
muistetaan inhimillisesti nimetyistä erikois- 
piireistään. Liekö yksikään niistä myyttisempi 


kuin viimeiseksi jäänyt Akiko. 


Teksti: Janne Siren 


Kuvat: Janne Siren, Mitol Meerna, Evan-Amos / Wikimedia Commons 


gnus, Alice, Budgie, 
Buster, Denise, Gary, 
Gayle, Lisa ja Paula oli- 
vat mikropiirejä, joi- 
ta käytettiin yhteensä 
reilussa tusinassa eri Amiga-tietokone- 
mallissa suunnilleen yhtä monen vuo- 
den aikana. Niiden joukossa oli muun 
muassa grafiikkasuorittimia sekä ääni- 
ja siltapiirejä. Kollektiivisesti nämä ja 
muutama muu piiri tunnetaan Ami- 
gan piirisarjoina (Amiga chipsets) ja eri- 
koispiireinä (custom chips). Piirejä ke- 
hitti 1980-luvun alussa Amiga-niminen 
uusyritys ja sittemmin tietokonevalmis- 
taja Commodore, joskin niillä oli useita 
eri sopimusvalmistajia. 

Viimeinen massatuotantoon päässyt 
Amigan erikoispiiri oli nimeltään Aki- 
ko, joka ilmestyi osana Amiga CD32 
-pelikonsolia kesällä 1993, vain kah- 
deksan kuukautta ennen Commo- 
doren konkurssia huhtikuussa 1994. 
CD32:ta ja sen mukana Akikoa ehdit- 
tiin myydä noin 100 000 kappaletta, lä- 
hinnä Euroopassa.' Amigoita on toki 
valmistettu Commodoren konkurssin 
jälkeenkin, mutta pääasiassa standar- 
diosista tai vanhoista komponenteista. 
Akiko oli lajinsa viimeinen. 

Vuonna 1993 ilmestyi myös uraa- 
uurtava 3D-toimintapeli DOOM, jon- 
ka julkaisua PC:lle on monesti pidetty 
yhtenä Amigan kuoleman vauhdittaja- 
na — Amigan rauta kun ei tuolloin oi- 
kein soveltunut tällaisiin peleihin. Aki- 
kon piti korjata tilanne. 





' Commodore-insinööri ja -dokumentaristi 
Dave Haynie esitti The Deathbed Vigil -fil- 
millä (1994), että Commodoren talousvai- 
keudet vaikeuttivat CD32:n valmistamista. 
Hän arvioi, että kysyntää oli ja yhtiö olisi 
saattanut selvitä, jos CD32:ta olisi saatu 
valmistettua 400 000 kappaletta. 

Paksut pikselit 

Mikrobitti-lehti esitteli Amiga CD32:n 
numerossaan 10/93, osana suurta ”CD- 
ROM-liitettä” Toimittaja Jukka O. 
Kauppinen oli omistanut Akikolle pe- 
räti oman laatikkonsa: ”Fksoottisin ja 
houkuttelevin uusi piiri CD32:ssa on 
nimeltään Akiko. Se laajentaa Amigan 
grafiikkaa täysin uudelle alueelle, jota 
pelien kehittäjät ovat toivoneet pitkään. 
Amigan grafiikka muodostuu normaa- 
listi päällekkäin olevista bitplaneista, 
joka sopii hyvin esimerkiksi toimin- 
tapeleille... [PC:t] puolestaan toimi- 
vat chunky pixel -periaatteella, joka on 
paljon nopeampaa 256-värisillä kuva- 
ruuduilla, mutta samalla rajoittuneem- 
paa. Se on kuitenkin kuin luotu 3D-pe- 
leille ja lentosimulaattoreille.” 

Sama Jukka vaikuttaa nykyisin Skrol- 
lissa. Rakas toimittajakollegamme veti 
tekniset mutkat varsin suoriksi, mutta 
aikalaiskirjoitus kiteyttää hyvin silloi- 
sen käsityksen erilaisten grafiikkatek- 
niikoiden eduista ja haitoista. Monien 
tuon ajan tietokoneiden tavoin — ryh- 
mään kuuluivat myös varhaiset PC:n 
näytönohjaintekniikat - Amiga käytti 
niin kutsuttua planaarigrafiikkaa. Sen 
sijaan PC oli VGA-tekniikan myötä 
siirtymässä chunky"-grafiikkaan. 

Käytännössä kaikki tietokonegra- 
fiikka muodostuu kolmen värin se- 
koittamisesta: punainen, vihreä ja 
sininen (RGB). Tietokoneen grafiik- 
kapiiristön tehtävänä on muuttaa 
muistiin tallennettu grafiikka tällai- 
seksi kolmiväriseksi kuvasignaaliksi. 
Planaarigrafiikan alkuhämärissä nämä 
värit saatettiin yksinkertaisimmillaan 
tallentaa tietokoneen muistiin erik- 
seen, kunkin värin pisteet omalle bit- 
titasolleen (bitplane) — väriä edusti bit- 
ti, se oli joko päällä tai poissa. Neljäs 
bittitaso kenties lisäsi karkean kirkkau- 





den kuvapisteille: himmeä tai kirkas. 
Chunky-grafiikassa kunkin pikselin 
koko väri-informaatio taas tallenne- 
taan yhteen, peräkkäisiin tavuihin. 

Molemmilla tekniikoilla on etun- 
sa. Planaarigrafiikka soveltui parem- 
min varhaisille hitaille muisti- ja vi- 
deopiireille, kun kuvaa tuotettaessa 
grafiikka oli valmiiksi videopiirin tar- 
vitsemassa muodossa, esimerkiksi ku- 
kin värikomponentti erillisellä muis- 
tipiirillä. Amigan bittitasorakenne on 
toki monimutkaisempi, sillä bittita- 
soja voi olla vaihteleva määrä, jopa 
kahdeksan. Bittitasot mahdollistivat- 
kin näin myös moninaisempien vä- 
rimäärien esittämisen. Muistin koh- 
distamisen vuoksi chunky-grafiikka 
hukkaisi joko muistia tai tehoa alle ta- 
vun kokoisilla väriarvoilla. Fi siis ole 
sattumaa, että ensimmäinen suosit- 
tu chunky-värigrafiikkatila oli PC:n 
256-värinen VGA-tila — yhdessä ta- 
vussa kun on juuri 256 arvoa. Vähävä- 
risemmät VGA-tilat olivat Amigan ta- 
paan planaaritiloja. 

Tosiasiassa chunky- ja planar-tek- 
niikoilla ei ollut mitään tekemistä peli- 
tyyppien kanssa. Molemmat ovat vain 
esitystapoja, joilla grafiikkaa tallenne- 
taan tietokoneen muistiin. Johtopäätök- 
set tekniikoiden eduista liittyivät pitkälti 
niiden koneiden ja sovellusten toteutuk- 
siin, jotka olivat tuohon aikaan vallalla. 
Esimerkiksi Amigan erikoispiirit olivat 
tehokkaita tuottamaan sprite-grafiikkaa 
sekä kikkailemaan bittitasoilla tavoilla, 
joita kaksiulotteisten pelien tekijät oli- 
vat oppineet hyödyntämään. Niinpä täl- 
laiset pelit toimivat Amigalla erityisen 
hyvin. PC:t puolestaan loistivat raaassa 
laskentatehossa, mutta niiltä puuttui 
kaksiulotteisissa peleissä käytettyjä eri- 
koiskykyjä, minkä seurauksena varhai- 
set PC-pelit olivat varsin kömpelöitä. 


Tuohon aikaan sen enempää Ami- 
gan kuin PC:nkään grafiikkapiireissä 
ei kuitenkaan ollut 3D-ominaisuuksia. 
Niinpä kolmiulotteisten pelien, kuten 
DOOMin, grafiikka tuotettiin puh- 
taasti laskemalla pikseleitä prosesso- 
rilla. 3D-peleissä Amigan graafisista 
erikoiskyvyistä ei siis ollut juuri apua. 
Mikä pahinta, tällaisessa laskennassa 
grafiikka syntyi yleensä luonnostaan 
chunky-muodossa ja sen pilkkomi- 
nen erillisiksi bittitasoiksi oli puhtaasti 
ylimääräinen askel, joka kulutti Ami- 
galla kallisarvoista prosessoriaikaa. 
PC:n VGA-näytönohjaimien ainokai- 
nen chunky-tila lisäsi näin entisestään 
PC:n kasvavaa etulyöntiasemaa pro- 
sessorilaskennassa. 

Mikrobitin Jukka jatkoi: ”Akiko 
mahdollistaa sekä bitplane- että chun- 
ky pixel -grafiikan käyttämisen. Chun- 
ky pixel -grafiikka täytyy joka tapa- 
uksessa kääntää bitplane-tyyppiseksi, 
mutta Akiko kääntää grafiikan erittäin 
nopeasti kovotasolla... Tuloksena on 
nopeampia pelejä ja hyötyohjelmia” 


Todellinen Akiko 

Todellisuus on tarua karumpi. Akiko 
(391563-01) on liimapiiri, joka kehi- 
tettiin korvaamaan Amigan Advanced 
Graphics Architecture (AGA) -piirisar- 
jan Budgie-, Gayle- ja CIA-sirut. Aki- 
kon pääroolina oli CD32:n halpuutta- 
minen. Se on tärkeä, mutta oikeastaan 
varsin tylsä piiri. CD32:n gra- 
fiikat loihtii edelleen Lisa- ja 
äänet Paula-piiri. 

Tarinan — mukaan 
suunnitteluvaihees- 
sa Akiko-piirille oli 
kuitenkin jäämässä 
hieman tilaa. Erääl- 
lä lounaalla Subway-leipien äärellä 
Commodore-insinööri Ken Dyke sat- 
tui manaamaan kollegoilleen Beth 
Richardille ja Chris Coleylle chun- 
ky-planar-muunnoksen hitautta. Pian 
lautasliinalle syntyi ajatus chunky-pla- 
nar-muuntimen integroimisesta Aki- 
kolle. Ideasta kuultuaan piirisuunnit- 
telija Hedley Davisilla oli prototyyppi 
valmiina jo seuraavana aamuna. 

Näin arkisesti sai alkunsa myyttinen 
Akiko, joka ”mahdollistaa chunky- 
grafiikan käyttämisen” Amigalla. To- 
siasiassa kyseessä on vain rautarekiste- 
ri, johon voidaan kirjoittaa 32 pikselin 
chunky-muotoiset väriarvot tavuina 
(256 väriä). Tämän jälkeen samasta re- 
kisteristä voidaan lukea vastaavien pik- 

selien bittitasoesitys. Kuva välitetään 
Amigan grafiikkasuorittimelle bittita- 
soina aivan kuten aina ennenkin, eikä 
CD32:ssa ole varsinaisia chunky-pik- 
seleitä käyttäviä grafiikkatiloja. 

CD32:n lyhyen elinkaaren vuok- 
si Akikon chunky-planar-muunninta 
käytettiin rajallisesti. Suuri osa konso- 
lille ehtineistä peleistä oli käännöksiä 
muilta Amiga-malleilta, joissa piiriä 
ei ollut. Akikon piti kyllä saada jat- 
koa Amiga 1200 -mallin CD1200-laa- 
jennuksen kautta, jonka prototyyppe- 
ja valmistettiin yhdeksän kappaletta, 
mutta Commodoren konkurssi kat- 
kaisi sekä CD32:n valmistuksen että 
CD1200-suunnitelmat. Commodoren 
konkurssipesän ostanut ESCOM ei 
herättänyt kumpaakaan tuotetta enää 
henkiin. ESCOM julkaisi A1200:lle 
CD-ROM-laajennuksen (Amiga O- 
Drive 1241), mutta kyseessä oli pelk- 
kä levyasema, joka perustui Archos- 
nimisen yhtiön tuotteeseen. 

Oliko siitä hyötyä? 
Akikon — chunky-planar-muuntimen 
hyödyllisyydestä on väännetty peis- 
tä vuosikymmeniä. Yleinen konsensus 
taitaa olla, että tämä puoli Akikosta oli 
turhake — liian vähän, liian myöhään. 
Jotkut jopa kokevat, että ominaisuut- 
ta ei kannata käyttää lainkaan. Mutta 
kuinka suuri osa tästä on Commodo- 
ren romahduksen ja konkurssin nos- 
tattamaa jälkipölyä, jolla ei ole mitään 
tekemistä itse Akikon kanssa? Saatiin- 
ko niitä Mikrobitin lupaamia ”nope- 
ampia pelejä ja hyötyohjelmia”? 
Yllättävää kyllä, ehkä vahvin to- 
diste Akikon hyödyllisyydestä tu- 
lee hyötyohjelmien puolelta — odot- 
tamaton tulos pelikonsolin kohdalla. 
Commodore-piireissä mainetta niit- 
tänyt emulaattorikehittäjä Jim Drew 
teki nimittäin aikanaan FUSION-ni- 
misestä Amigan Mac-emulaattorista 
myös CD32-version. Koska Mac käyt- 
tää chunky-grafiikkatiloja laajasti, FU- 
SION joutui tekemään chunky-pla- 
nar-muunnoksia jatkuvasti. Drew on 
julkisuudessa todennut, että FUSION 
on Motorola 68020- ja 68030-suori- 
tinta käyttävillä Amigoilla huomatta- 
vasti nopeampi Akikon kanssa kuin il- 
man sitä. 


Chunky-planar-muunnoksen toimintaperiaate yksinkertaistettuna. Muistissa olevan kuvan mo- 
niarvoinen väri-informaatio pilkotaan yksivärisiksi osakuviksi eli bittitasoiksi, joissa kutakin 
pikseliä edustaa vain yksi päällä tai poissa oleva bitti. Videopiiri yhdistää osakuvat näytöllä 
taas yhteen. Yllä esimerkissä on kolme bittitasoa, joilla voitaisiin esittää kahdeksan väriyhdis- 
telmää, sillä saman pikselin kohdalla voi olla päällä myös useamman bittitason bitti. Akiko suo- 
rittaa tällaisen värien pilkkomisen kahdeksalle bittitasolle, joista voidaan yhdistää 28 eli 256 eri 
väriä. Monilla varhaisilla tietokoneilla bittitasoilla oli suora yhteys videosignaalissa käytettyihin 
RGB-väreihin (punainen, vihreä, sininen), mutta Amigalla värit määrää näytölle valittu paletti. 

Akiko tositoimissa. Videokaappaus CD32-pelistä Wing Commander (1993). 


Chunky-planar-muunnos onkin 
loppujen lopuksi puhdas matema- 
tiikkaongelma. Kyseessä ei ole fun- 
damentaalinen ero eri esitystapo- 
jen mahdollistamissa sovellutuksissa, 
vaan kysymys on vain erilaisten muis- 
tiesitysten käsittelyn vaatimasta las- 
kenta-ajasta. Niinpä Akikon kohdalla 


DOOM Amiga 500:lla? 

Ohjelmistotekniikan kehitys on sit- 
temmin haastanut Akikon aikaista 
maallikkoajatusta, etteikö planaari- 
grafiikkaa käyttävä tietokone, kuten 
klassinen Amiga, soveltuisi DOOMin 
kaltaisten 3D-pelien pyörittämiseen. 
Kiistatonta toki on, että ominaisuus 
on pieni miinus, jos peli suunnitel- 
laan chunky-grafiikan ehdoilla. Mut- 
ta ensimmäisten hapuilevien yritys- 
ten jälkeen jo Team 17:n Amiga-peli 
Alien Breed 3D II: The Killing Grounds 
(1996) toteutti DOOMia vaativam- 
man 3D-moottorin Amigan planaa- 


rigrafiikalla. Sittemmin myös itse 
DOOM ja sitä seurannut Ouake-tri- 
logia käännettiin Amigalle. 


pohdinta palaa siihen, voidaanko sen 
avulla muuntaa chunky-pikseleitä bit- 
titasoiksi nopeammin kuin ilman sitä. 
Sekä Jim Drew että myöhemmät arvi- 
oijat ovat päätelleet, että Amigan tapa- 
uksessa jakolinja menee suunnilleen 
Motorola 68040 -suoritinpohjaisten 
mallien kohdalla. 


Mitä tehokkaampi suoritin tietoko- 
neessa on, sitä mitättömämpi chun- 
ky-planar-muunnos on laskutoimi- 
tuksena. Suurin ongelma olikin, että 
riittävän tehokkaat suorittimet olivat 
vielä 1990-luvun alussa harvinaisia 
pelaajien Amigoissa, joissa käytettiin 
pääasiassa verrattain verkkaisia Mo- 
torolan 68000- tai 68020-prosessorei- 
ta. CD32:ssa oli 68020-suoritin. Tuon 
ajan teho-Amiga, kuten Amiga 4000 
tai laajennettu Amiga 1200 varustet- 
tuna 68040- tai 68060-suorittimella, 
sen sijaan pyöritti DOOMia ja moni- 
mutkaisempiakin 3D-pelejä planaari- 
tilassa ilman Akikoakin. 

Itseasiassa jopa aivan ensimmäiset 
Amiga-mallit, kuten Amiga 1000 ja 


Hitaampaan 68020-suorittimeen pe- 
rustuva Amiga CD32 sekä samaa suo- 
ritinta käyttänyt Amiga 1200, kuten 
myös muut vanhemmat Amigan pe- 
rusmallit, olisivat siis ehdottomasti 
hyötyneet Akikosta chunky- grafiikkaa 
käytettäessä. Sen sijaan tehokkaam- 
milla koneilla chunky-planar-muun- 
nos tapahtuu nopeammin suoraan 
suorittimella. Prosessoritehon kasva- 
essa tarpeeksi muunnos muuttuu ”il- 
maiseksi”%; kun graafinen pullonkaula 
siirtyy muualle, eikä planaarigrafiikas- 
ta ole enää haittaa, jos kohta ei hyöty- 
äkään. 


Akiko siiville 

Amiga CD32, koodinimeltään Spell- 
bound, herättää edelleen tunteita. Se 
ei ollut Commodoren viimeinen Ami- 
ga — tämä kunnia meni A4000T-mallil- 
le (1994) — mutta se oli Commodoren 
viimeinen yritys kääntää sekä yhti- 
Ön että Amigan suunta. Se on se kone, 
jota Commodore mainosti kilpailevan 
pelikonsolivalmistaja Segan konttorin 
edestä vuokraamallaan mainostaululla: 


Amiga 500 vuosilta 1985-1986, pyö- 
rittävät DOOMia 64-värisessä tilas- 
sa, jos niihin asentaa järeän proses- 
sorikiihdyttimen. Tosin myös näiden 
koneiden perussuoritin, 7 megahert- 
sin Motorola 68000, taipuu osaavissa 
käsissä yllättäviin suorituksiin. Kehit- 
teillä on itseasiassa parhaillaan pa- 
rikin DOOMin tyylistä pelidemoa 
kiihdyttämättömälle perus-Amigalle 
(kuvissa alla). 

Jonkinlainen ”DOOM” olisi siis 
periaatteessa voitu julkaista Ami- 
galle jo vuonna 1985. Tuon ajan 
perus-PC ei tähän olisi kyennyt — 
VGA:kin julkaistiin vasta seuraava- 
na vuonna. 


Suomalaisen BriteLite/Dekadencen työn alla oleva Cyberwolf (vas.) Amiga 500:lle on nopea, joskin teknisesti lähempänä Wolfenstein 
3D:tä. KK/Altairin kehittelemä Dread (kesk.) näyttää jo enemmän DOOMilta ja ymmärtää sen karttatiedostoja. Alkuperäisen DOOMin 
käännös Amiga 500:lla (oik.) vastaa täysin PC-peliä laskettua värimäärää lukuun ottamatta, mutta vaati prosessorikiihdyttimen. 


SKROLLI 2020.3 





”To be this good will take Sega ages.” 
CD32 oli Commodore Amigan jout- 
senlaulu, eikä se ollut huono sellainen. 

Kaivan CD32:n varastosta. Peliohjai- 
men seitsemän painiketta ja 4-suuntai- 
nen D-ohjain tuovat mieleen Super Nin- 
tendon. Analogisia tatteja on turha etsiä, 
niitä ei ollut aikakauden kilpailijoilla- 
kaan. Skrollin toimituksessa ohjain ja- 
kaa mielipiteitä — toiset tykkää, toiset ei. 
Itse pidän. Kapistus on mukavasti suu- 
rempi kuin Nintendon ohjaimet, jos- 
kin D-ohjainlevyn soisi olevan tunnok- 
kaampi. Valitsen peliksi Originin Wing 
Commanderin. Kuten muissakin tuon 
ajan — pelikoneissa,  CD-ROM-pelile- 
vy asetetaan ylöspäin nousevan ”kone- 
pellin” alle. Levyä ei tosin lukita, se vain 
lasketaan paikalleen. Kuuluu vieno vi- 
uuuhhh, kun romppu — ei DVD — pyö- 
rähtää käyntiin, rytmitettynä lukupään 
ajoittaisilla liikkeillä... tuuut-tut-tut. Jo- 
kainen vanha Amiga 500 -käyttäjäkin 
tunnistaa viirumaisen virtavalon ja sen 
alla vilkkuvan levyaseman valon. 

Wing Commander on yksi CD32:n 


? Commodorea moitittiin usein markki- 
noinnin puutteesta. Commodore UK:n 
muunnelmaa Segan omasta mainoskam- 
panjasta To be this good takes ages/Sega 
pidetään onnistuneena poikkeuksena, eten- 
kin mainospaikkansa osalta. 


Commodoren salaiset aseet 





3D-grafiikka ei ollut ainoa asia, jossa 
Commodore Amiga -tietokoneen rikas, mutta 
oikukas graafinen perintö hidasti sen kehitystä. 


Teksti: Janne Siren 


Kuvat: Janne Siren, Mitol Meerna 


miga-pelaajat ja -pe- 
linkehittäjät | kipuilivat 
vuonna 1993 kolmi- 
ulotteisten pelien myötä 
muuttuneiden =grafiik- 
kavaatimusten kanssa. Tähän edellises- 
sä artikkelissa esitelty Akiko-mikropiiri 
tarjosi apua. Eräs toinen Amigan gra- 
fiikkapiirien historiallinen ominaisuus 
oli kuitenkin aiheuttanut tuskaa jo aikai- 
semmin. Myös sillä kertaa tietokoneen 
valmistaja Commodore kehitti lääk- 





AMBER 


Se toinen laastaripiiri 


harvoista Akikoa hyödyntävistä peleistä. 
Sen alkuperäinen julkaisu PC:lle vuonna 
1990 oli DOOMin ohella eräs niistä peli- 
tapauksista, jotka veivät Amigalta lopulli- 
sesti aseman pelikoneiden huipulla. Wing 
Commanderin 256-värinen pseudo-3D- 
grafiikka pudotti Amigan auttamatta al- 
tavastaajaksi. CD32:lla tästä ei kuiten- 
kaan ole merkkejä. Peli pyörii sulavasti 
alkuperäisessä 256-värisessä loistossaan. 
Myöhemmät testit ovat paljastaneet, että 
Akiko lisää chunky-grafiikkaa käyttävi- 
en pelien nopeutta noin 50 % verrattuna 
CD32:ta vastaavaan Amigaan, jossa Aki- 
koa ei ole tai sitä ei käytetä. 

Lopulta Akikoa on hyödyntänyt vain 
kourallinen pelejä, joukossa myös muu- 
tamia DOOM-käännöksiä ja -klooneja, 
jotka julkaistiin Commodoren konkurs- 
sin jälkeen. Lisäksi Amigan käyttöjärjes- 
telmän grafiikkakirjaston WriteChunky- 
Pixels-kutsua käyttävät ohjelmat käyttävät 
piiriä CD32:lla automaattisesti — harvalu- 
kuinen joukko, mutta tarpeeksi, että Mik- 
robitin lupaus sekä nopeammista peleistä 
että hyötyohjelmista kävi toteen. 

Akikon aikakausi olisi joka tapaukses- 
sa jäänyt lyhyeksi. Amiga CD32 käyn- 
nisti viidennen pelikonsolisukupolven 
lännessä. Jos Commodore ei olisi kaa- 
tunut, CD32 olisi noin vuotta myöhem- 
min ollut napit vastakkain ensimmäisen 

keeksi lyhytikäiseksi jääneen, A- 
kirjaimella alkaneen erikoispiirin. 


15 kHz:n ongelma 

Amiga-tietokone oli videopeli- ja ko- 
titietokoneajan kasvattina kehitetty 
toimimaan tavallisten PAL- ja NTSC- 
standardien mukaisten televisioiden 
ja videonäyttöjen kanssa, joiden eräs 
tekninen ominaisuus oli kuvan noin 
15 kHz vaakapäivitystaajuus. Aivan 
ensimmäisestä Amigasta kun oli tar- 


Sony PlayStationin kanssa. PlayStation- 
aika toi mukanaan seuraavan sukupol- 
ven erikoispiirit: 3D-grafiikkasuoritti- 
met. Chunky-planar-kysymys muuttui 
yhdentekeväksi näpertelyksi jotakuin- 
kin yhdessä yössä. %& 


PS. Akiko sisälsi myös CD32:n CD-ROM- 
ohjaimen, joka mahdollisti toisen nope- 
asti historiaan jääneen ominaisuuden: 
lisävarusteena myydyn Full Motion Vi- 
deo -moduulin. Kyseessä oli MPEG-vide- 
on purkurauta, joka mahdollisti DVD:n 
edeltäjän eli Video CD:n katselun. Laa- 
jennusta voitiin käyttää myös peleissä vi- 
deokuvan esittämiseen, esimerkiksi The 
7th Guestista ja Rebel Assaultista ehdit- 
tiin huhuta CD32-versioita. Ainoa nä- 
kemämme moduulia hyödyntävä pelijul- 
kaisu on kuitenkin Cannon Fodder, jonka 
irvokkaalla introvideolla pelin tekijät leik- 
kivät lelupyssysotaa (kuvassa alla). Laa- 
jempi FMV-peli-ilmiö oli silti todellinen — 
lue lisää Retro Rewind -liitteestä, s. 104. 













Kuva Amiga 3000:n emolevyltä: Amber 

ja sen takana OKIn muistipiirit, jotka 
muodostavat näyttöpuskurin. Suuret, mustat 
NMB-hybridipiirit puolestaan muuntavat 
digitaalisen videosignaalin analogiseksi — 
Amiga 3000:ssa näitä "Vidiot”-piirejä on 
Amberin vuoksi poikkeuksellisesti kaksi. 

Amberin värinänpoiston pystyi kytkemään pois päältä Amiga 3000:n takana olevaa 
Disable/Enable-vipua kääntämällä. Itse piiri näkyy alimman korttipaikan luukusta. 


koitus tulla pelikonsoli, jonka voisi 
laajentaa tietokoneeksi. Tämä päivi- 
tystaajuus ei toki ollut tuohon aikaan 
muutenkaan erikoinen, sillä myös var- 
haiset PC-näytöt käyttivät sitä. 

Tämä ominaisuus yhdistettynä mui- 
hin kykyihin teki Amigasta videoam- 
mattilaisten valinnan pitkäksi aikaa - 
ohjaaja James Cameron käytti Amigaa 
apuna vielä Titanic-elokuvaa (1997) ku- 
vatessaan. Amigan videotaustaan tulisi 
kuitenkin ajan mittaan liittymään kak- 
si kasvavaa ongelmaa: Ensinnäkään al- 
kuperäisen Amigan näyttönä ei voinut 
käyttää enää myöhempiä PC:n VGA/ 
SVGA-näyttöjä, jotka edellyttivät ku- 
vasignaalilta vähintään noin 31 kHz:n 
vaakapäivitystaajuutta. Toisekseen PAL/ 
NTSC-tekniikka ei riittänyt näyttämään 
tarkempia näyttötiloja muutoin kuin 
piirtämällä kuvan joka toinen vaakajuo- 
va vuorotellen, mikä aiheutti kuvassa sil- 
minnähtävää värinää. 

Commodore oli hidas omaksumaan 
yli 31 kHz:n näyttötiloja, joten pitkäl- 
le 1990-luvulle suuri osa Amigan oh- 
jelmistosisällöstä edellytti 15 kHz:n vi- 
deonäyttötilojen käyttöä. Niinpä ajan 
kuluessa Amiga-käyttäjät, jotka ha- 
lusivat käyttää myös tarkempia näyt- 
tötiloja, joutuivat metsästämään yhä 
harvinaisemmaksi käyviä ”multisync”- 
näyttöjä (nimitys NECin tuotemerkin 
mukaan), jotka kykenivät näyttämään 
sekä 15 kHz:n videotilat että korkeam- 
man vaakapäivitystaajuuden moder- 
nimmat tietokonetarkkuudet. Toisaal- 
ta multisync-näyttökään ei poistanut 
tiettyjen näyttötilojen värinää. 

Kehittäessään ensimmäistä merkit- 
tävää päivitystä Amigaan, Enhanced 
Chip Set (ECS) -piirisarjalla varustet- 
tua Amiga 3000 -mallia (1990), Com- 
modore yritti taklata molemmat pul- 
mat kertaheitolla. Syntyi Amber. 


Tupla ja kuitti 

Haasteena ei ollut pelkästään kuvan 
vaakapäivitystaajuus. Tarkempien näyt- 
tötilojen värinä kun oli seurausta ku- 
van pystypäivitystaajuudesta. Perin- 
teistä PAL/NTSC-standardin mukaista 
videokuvaa, jota siis myös Amiga tuot- 
ti, päivitetään pystysuunnassa 50 tai 60 
kertaa sekunnissa. Päivitys tapahtuu 
kuitenkin vuorotellen joka toiselle vaa- 
kajuovalle, mikä oli tuon ajan näytöissä 
käytetyllä kuvaputkitekniikalla yksin- 
kertaista, joten todellinen päivitystaa- 
juus on vain puolet tästä. 


Amigaa Horkbench 


Tällaista kuvasignaalia kutsutaan lo- 
mitetuksi (interlaced) kuvaksi. Käy- 
tännössä kaikki PAL/NTSC-videosig- 
naalit ovat lomitettuja, mutta vain osa 
niistä kärsii tästä värinästä. Esimer- 
kiksi varhaisimpien kotitietokoneiden 
kuva ei värise, koska matalammilla 
näyttötarkkuuksilla toinen juovapa- 
reista voidaan tuplata vuorottelun si- 
jaan ja näin välttää värinä. Tämä koski 
myös Amigan matalampia ruututark- 
kuuksia. Lomitusvärinä tuli mukaan 
vasta pystytarkkuuden kasvaessa. Esi- 
merkiksi Amigan 640x256-pikselin 
näyttötila ei värissyt, mutta 640x512- 
tarkkuus värisi. 

Teknologian kehittyessä tietokoneet 
siirtyivät yhä useammin käyttämään 
lomitetun videosignaalin sijaan niin 
kutsuttua progressiivista kuvasignaa- 
lia (progressive scan).' Progressiivisessa 
signaalissa kuvaa päivitetään tasaises- 
ti ylhäältä alaspäin. Myös Amiga siirtyi 
ajan mittaan käyttämään progressiivi- 
sia näyttötiloja, mutta valitettavasti mo- 
net Amigan vanhat ohjelmat — etenkin 
pelit — vaativat alkuperäisten videotilo- 
jen käyttöä. 

Ongelmaan oli kaksi ratkaisutapaa. 
Ensimmäinen tapa oli yksinkertainen 
taajuuden tuplaaja (scan doubler). Taa- 
juuden tuplaaja oli videoulostuloon kyt- 
kettävä laite, joka yksinkertaisesti tuplasi 
kuvan noin 15 kHz:n vaakapäivitystaa- 


' Myös televisiot käyttivät progressiivista 
kuvasignaalia historian alkuhämärissä, 
mutta lomitukseen päädyttiin kuvan tark- 
kuuden parantamiseksi kaistanleveyttä kas- 
vattamatta. Vasta teräväpiirtotelevisioiden 
yleistyessä progressiivisuus palasi lomituk- 
sen seurauksi myös televisioon, mistä muis- 
tuttavat pienet p- ja i-kirjaimet HD-tark- 
kuuksien perässä (progressive/interlaced). 

Amber tositoimissa. Videokaappauksessa näkyy, kuinka lomitetun näyttötilan värinänpoisto ilme- 


nee nopeasti liikkuvan hiiren osoittimen repeilynä. 

Värinänpoistajan (flicker fixer) toimintaperiaate yksinkertaistettuna. Lomitettua kuvaa tuottava laite lähettää näytölle vuorotellen puolet kuvas- 
ta — joka toisen näyttöjuovan — esimerkiksi 25 kertaa sekunnissa, mikä voi aiheuttaa kuvassa värinää. Värinänpoistaja, kuten Amber, kaappaa 
tämän videosignaalin ennen sen näyttämistä ja tallentaa vuorottelevat juovat näyttöpuskurimuistiin. Näytölle lähtevä kuva luetaan sitten näyt- 
töpuskurista käytännössä kaksinkertaisella taajuudella, esimerkiksi 50 kertaa sekunnissa. 


juuden, ja mahdollisti tällaisen video- 
signaalin näyttämisen myös uudemmil- 
la PC-näytöillä. Vastaavaan tulokseen 
päästiin multisync-näyttöä käyttämällä. 
Tämä ei kuitenkaan poistanut lomitettu- 
jen näyttötilojen värinää. 

Toista ratkaisua kutsuttiin värinän- 
poistajaksi (flicker fixer). Värinänpois- 
taja käytännössä tuplasi sekä vaaka- 
että pystypäivitystaajuuden eli poisti 
myös lomitettujen näyttötilojen väri- 
nän. Nykyisin värinänpoistajaa kutsut- 
taisiin lomituksen € poistajaksi 
(deinterlacer). Tämä oli kuitenkin 
etenkin tuohon aikaan olennai- 
sesti taajuuden tuplaajaa kalliimpi 
tekniikka, sillä lomituksen poisto 
vaatii verrattain kookkaan muisti- 
puskurin. 


Keltainen piiri 

Amber-piiriä (390538-03) voitiin 
käyttää sekä pelkkänä taajuuden 
tuplaajana että värinänpoistajana, jos- 
kin kaupallisesti sitä myytiin värinän- 
poistajana. Niinpä Amberin seurana 
oli aina kolme yhden megabitin muis- 
tipiiriä (OKI MSM514221-4). OKIn 
muistipiirit oli suunniteltu käytettä- 
väksi nimenomaan näyttösovelluksis- 
sa ja yhdelle piirille mahtui tavanomai- 
sen videokuvan yhden ruudun sisältö. 
Yhdessä muistipiirit muodostivat niin 
kutsutun näyttöpuskurin (display buf- 
fer). 

Värinänpoistaja asettuu tietokoneen 
kuvantuotannossa sen videopiiristön 
ja näytön väliin - Amberin tapaukses- 
sa toiminnallisuus oli sisäänrakennettu 
Amiga 3000 -tietokoneiden emolevyl- 
le. Amber sai emolevyltä sisäänsä rei- 
lun 15 kHz:n lomitettua videosignaa- 


lia ja lähetti ulos näyttöliittimelle noin 
31 kHz:n progressiivista kuvasignaalia. 
Välissä piiri luki vuorotellen lomitetun 
videosignaalin näyttöpuskuriinsa, yh- 
disti lomitetut kuvat yhdeksi ja käytti 
tätä yhdistettyä kuvaa ulosmenevän ku- 
vasignaalin tuottamiseen. Korkeammat 
taajuudet se päästi lävitse sellaisenaan. 
Piiri auttoi myös matalampien tark- 
kuuksien värisemättömien näyttötilo- 
jen kanssa. Toimittaja Jukka Marin kir- 
joitti C-lehden 4/90 Amiga 3000 -testissä 





seuraavasti: ”Lomittamattomissa näyttö- 
moodeissa Amber poistaa kuvassa nor- 
maalisti selvästi näkyvät vaakajuovat, 
jolloin... väripinnoista tulee täysin tasai- 
sia. Marin kuitenkin noteerasi lomituk- 
sen poiston yleisen ongelmakohdan eli 
liikkuvan kuvan repeilyn: ”Myös lomite- 
tulla näytöllä Amber osaa poistaa vaaka- 
juovat, mutta tällöin liikkuvissa kohteis- 
sa esiintyy pientä häiriötä.” 


Ei jatkoon... valitettavasti 

Amber ei enää vuonna 2020 ole erityi- 
sen tarpeellinen, sillä nykyisin monet 
litteät näytöt ja televisiot kelpuuttavat 
15 kHz:n kuvasignaalin siinä missä kor- 
keammankin taajuuden näyttötilat, jos 
niistä vain löytyy liitin analogiselle vi- 
deosignaalille. Litteiden näyttöjen aika- 


na myös värinäongelma on poistunut, 
sillä teknisesti ne käyttävät ainoastaan 
progressiivista kuvasignaalia, joten niis- 
sä on oma sisäänrakennettu piiristön- 
sä värinän tai tarkemmin lomituksen 
poistoon. Muut ongelmat sekä lomituk- 
sen poiston että analogisen kuvasignaa- 
lin muunnoksessa digitaalisille näytöille 
ovat tosin edelleen tavanomaisia, kuten 
liikkuvan kuvan häiriöt? 

Aikanaan Amber oli kuitenkin hyö- 
dyllinen piiri ja suoriutui tehtävästään 

hyvin. Valitettavasti se ei jättänyt suur- 

ta jälkeä Amigan historiaan tai rat- 
kaissut Amigan näyttöongelmaa, sillä 

Amiga 3000 -mallisto jäi lyhytikäisek- 

si harvinaisuudeksi. Amberia ei näh- 

ty muissa malleissa kallista A2320- 
laajennuskorttia lukuun ottamatta. 

Halvemmista Amigoista Amber jäi 

pois epäilemättä hintasyistä ja viimei- 

senä naulana arkkuun sen käyttö seu- 

raavan sukupolven Amiga-piirisarjan 
yhteydessä olisi vaatinut piirin päivittä- 
mistä.* Tänä päivänäkin kaikista Com- 
modore Amigoista juuri A3000-mallisto 
toimii sellaisenaan laajimman näyttökir- 
jon kanssa. 

Historian silmissä Amberin ja kump- 
paneiden idea sentään elää edelleen, 
sillä nykyisin vastaava piiristö löytyy 
monista näytöistä — todennäköisesti sii- 
täkin, jolla luet tämän lehden sähköistä 
painosta. 48 


? Verkkojatkoilla viittaukset aikaisempiin 
artikkeleihimme analogisesta videokuvasta 
digitaalisilla näytöillä: skrolli.fi/numerot. 


* Saksalainen Georg Braun kehitti vuonna 
2006 Amiga 4000 -tietokoneelle epäviral- 
lisen A2320-AGA-laajennuskortin, joka 
käytti ratkaisuna kahta Amber-piiriä. 

Päivitys 
simclo,ir- 


ZX Spectrum Next 


Testasimme viime numeros- 
sa ZX Spectrum -kasaritie- 
tokoneen uutuusmallin, ZX 
Spectrum Nextin — ensim- 
mäisen 2020-luvun uusista 
8-bittisistä retrotietokoneis- 
ta. Kerromme nyt, minkälais- 
ta toimintaa uusvanha tieto- 
kone kerää ympärilleen. 


Teksti ja kuvat: Janne Siren 


esä 2020 oli ZX Spectrum 
Next -tietokoneelle (specnext. 
com) merkityksellistä aikaa. 
Vuonna 2015 alkanut ja kaksi vuot- 
ta myöhemmin Kickstarter-joukkora- 
hoitukseen viety projekti oli viimein 
valmis. Viimeisetkin koneyksilöt lähe- 
tettiin rahoittajille kesäkuun loppuun 
mennessä. Näppäimistö ja muut mur- 
heet olivat viivästäneet projektia parilla 
vuodella ja koronakevät oli hidastanut 
viimeisiä toimituksia vielä kuukausilla. 
Nyt tekijöiden pöytä oli viimein puhdas 
ja oli aika ajatella tulevaa. 
Next-piireissä — kenties epäilyttä- 
vämpien — Spectrum-joukkorahoitus- 
hankkeiden pelottelemana (ks. Skrolli 
2018.4) ja toisaalta osoituksena hank- 
keiden pienestä mittakaavasta — vallit- 
see nimittäin selkeä kulttuuri: uutta ei 
myydä, ennen kuin vanhat asiakkaat 
ovat saaneet ostoksensa. Tämä koskee 
sekä itse tietokonetta että useita ohjel- 
mistoprojekteja. Niinpä suuren osan 
ajasta Next-tuotteista kiinnostuneet 

ZX Spectrum Next vasemmalla, erään alkuperäisen Spectrum-mallin vieressä. 


yksinkertaisesti odottelevat, että uusia 
asiakkaita otetaan vastaan. 

Kun ennakkotilausmahdollisuus tulee, 
se kannattaa käyttää. Koskaan ei tiedä, 
milloin tulee seuraava kerta. Eniten odo- 
tettu ennakkotilausmahdollisuus koski 
tietenkin loppuunmyydyn ZX Spectrum 
Nextin seuraavaa valmistuserää: Flo- 
syyskuussa järjestetty uusi joukkorahoi- 
tuskampanja keräsi minimirahoituksen 
viidessä minuutissa ja ohitti alkuperäi- 
sen kampanjan noin 13 tunnissa. Konei- 
ta tilattiin lopulta 5500 ja rapiat — lähes 
tuplaten edellisestä kerrasta. Toimitukset 
alkavat arviolta keväällä. 


Uutta pelattavaa 

Pääasiassa Next-uutiset koskevat kui- 
tenkin ohjelmistoja, ja etenkin pelejä, 
joita syntyy kuin sieniä sateella — spec- 
trumnextgames.uk-sivuston listaamien 
pelien määrä on kasvanut viime Skrol- 
lin 43:sta noin 63:een. Rusty Pixelsin 
(rustypixels.uk) ja D-Lo Gamesin fyysi- 
sesti pakatut Next-toimintapelit saapui- 
vat viimein ennakkotilaajille korona- 





Next vs. vanha Spectrum. Paolo Ferrarisin (paoloferraris.org) 4K Race Refuelled -ilmaispeli ZX 
Spectrumille (oikealla) voitti paras minipeli -palkinnon vuonna 2005. Peli on kooltaan vain 
4 kilotavua. Paolo julkaisi pelistä alkukesästä version 2X Spectrum Nextille nimellä 4K Race 
Next (vasemmalla). Peli hyödyntää Nextin kerrosgrafiikkaa: etualalla on uusi 256 värin Layer 2 
-näyttötila, mutta pisterima piirretään perinteisellä Spectrum-grafiikalla. Värigrafiikoiden vuok- 


si koko on "paisunut" noin 11 kilotavuun. 

viivästysten jälkeen heinäkuussa, joten 
paitsi jääneiden kannattaa kärkkyä seu- 
raavaa tilausmahdollisuutta Skrollin 
julkaisun aikoihin. Myös Rusty Pixelsin 
ilmainen arcade-emulaattori RAMS on 
jatkanut kehittymistään ja tuonut usei- 
ta pelihalliklassikoita Nextille — erikoi- 
suuksiakin, kuten Pac-Manic-Miner- 
Manin. 

Erityisen paljon Nextin softarinta- 
malla on tapahtunut tekstiseikkailujen 
saralla. Uusia tulokkaita Nextille ovat 
esimerkiksi Rogerio Biondin film noir 
-seikkailu Mystery City ja Paul Welle- 
rin fantasiahenkinen Rite of the Druid, 
jotka löytyvät itch.io:sta. Stefan Vogt 
hemmotteli Next-omistajia jo aikai- 
semmin tietokoneen mukaan pake- 
toidulla Hibernated-seikkailulla sekä 
Curse of Rabensteinilla. Kysyimme Ste- 
fanilta mitä seuraavaksi: Hibernated- 
saa jatkoa Hibernated 2:n muodossa ja 
samasta pelistä on tulossa myös uuden 
Commodore 65 -klooni MEGA65:n 
ensimmäinen kaupallinen peli. Uusia 
8-bittisiä pelejä puskee aivan uusille 
8-bittisille tietokoneille. 

Myös toisen Stefanin, ruotsalai- 
sen Stefan Bylundin, tekstiseikkai- 
lut ilmestyivät kesällä Nextille (strand- 
games.com/projects). Kyseessä eivät 
tällä kertaa ole varsinaisesti uudet pe- 
lit, vaan käännökset Magnetic Scroll- 
sin klassikoista The Pawn, The Guild of 
Thieves ja Jinxter. Pelejä voi kuitenkin 
pelata joko klassisina tai hiljattain päi- 
vitettyinä remastered-versioina. Myös 
sisarpelit Corruption, Fish ja Myth toi- 
mivat samalla moottorilla, kunhan 
vaihtaa oikeat pelitiedostot paikalleen. 
Wonderland, Magnetic Scrollsin vii- 
meinen tekstiseikkailu, on parhaillaan 
kääntymässä Nextille. 





Captain Sguare Jaws on yksi Nextin tulevista 
tasohyppelyistä. Pelin on todettu muistutta- 
van Amiga-peliä, mikä lienee varsin osuva ku- 
vaus. (Kuva: Michael Moore) 

Paul Wellerin Grelox: Colony 7 edustaa Nex- 
tin uusia tekstiseikkailuita. Se on toteutettu 
NextBasicilla. (Kuva: Sunteam) 


Tekstiseikkailut eivät kuitenkaan 
ole ainoa kategoria, jossa tapahtuu. 
Uusia toimintapelejäkin on putkessa. 
Esimerkiksi Lee Duken Boulderdash- 
tyylisen Shpeed-pelin tarina on sym- 
paattinen: se syntyi aikoinaan kou- 
luprojektina Acorn Archimedekselle 
1990-luvulla. Mike Dailly taas koo- 
daa versiota Lemmingsistä. Nextil- 
le on kehitteillä myös useita näyttäviä 
tasoloikkia: Lampros Potamianok- 
sen Looty, Michael Mooren Metro- 
vania-tyylinen Captain Sguare Jaws, 
Paul Wellerin puzzle-henkinen Gre- 
lox: Contagion sekä Oliver-kaksosten 
Wonderful Dizzy (Next-laajennuksil- 
la). Myös jatkojalostettu NES-kään- 
nös Dreamworld Pogie on tulossa. Sitä 
työstää klassinen Spectrum-kehittä- 
järyhmä W.A.S.P. Peli on viivästynyt 
pääkehittäjä Lyndon Sharpin sairas- 
loman vuoksi, mutta julkaisua lupail- 
laan edelleen tälle vuodelle. 

Useimmat Next-pelit on toteutet- 
tu assemblerilla, joskin C-kääntä- 
jä z88dk (z88dk.org) tukee nykyisin 
myös Nextiä. Oman ryhmänsä muo- 
dostavat koneen =sisäänrakennetul- 
la NextBasic-ohjelmointikielellä to- 
teutetut basic-pelit. Esimerkiksi Paul 
Wellerin — suorastaan ammattimai- 
nen basic-avaruusräiskintä Reflectron 





sai kesällä suuren päivityksen. Kevin 
Philips puolestaan julkaisi peräti kol- 
me yksinkertaista basic-peliä: O*Bert 
-klooni Frogbert, pääsiäispupuräiskin- 
tä (!) Egg On Ya Face ja klassiseen Star 
Trek -strategiapeliin nojaava Next Trek. 

Näihin ja muihin peleihin pääsee kä- 
siksi esimerkiksi Spectrum Next Games 
-Facebook-ryhmän kautta (facebook. 
com/groups/SpectrumNextGames) 
sekä Skrollin verkkojatkoilta. 


Ei pelkkää hupia 

Nextin ohjelmistouutiset eivät ole olleet 
pelkkää viihdettä. Garry Lancaster jul- 
kaisi unzip-työkalun, Alex Evans show- 
simg-ohjelman Spectrumin ja Nextin 
kuvaformaattien näyttöön ja Miroslav 
Bursa on kehittänyt sekä Gopher-se- 
laimen (nGopher) että jatkanut työ- 
tään Calm Commander -tiedostonhal- 
linnan (github.com/perrada69) parissa. 
Calm Commander muistuttaa vanhan 
ajan Norton Commander - tai Directory 
Opus -työkaluja. 

Victor Trucco, yksi Nextin pääke- 
hittäjistä, puolestaan esitteli Sinclair- 
perheeseen kuuluvan Cambridge Z88 
-tietokoneen FPGA-ydintä Nextille. 
Kahdeksanrivisellä näytöllä varustet- 
tu Z88 (1987) oli hyötykäyttöön pai- 
nottunut varhainen kannettava tieto- 
kone. Lataamalla ytimen Nextiin se 
toimii kuin Z88. Next-tiimi on lupail- 
lut myös muita uusia lisensoituja yti- 
miä Nextiin sekä MIDI-tukea, joka 
vaatii vain lisäkaapelin. Lisäksi Rasp- 
berry Pi -kiihdyttimen kautta kytket- 
tävien USB-peliohjainten tukea on 
vihjailtu nykyisen Atari/Commodo- 
re-peliohjaintuen lisäksi. Nextistä on- 
kin kasvamassa melkoisen monipuo- 
linen retrorauta. 

Myös Jörn ”Prodatron” Mikan al- 
kujaan MSX:lle suunnatun SymbOS- 
moniajokäyttöjärjestelmän (ks. Skrolli 
2020.1) kääntäminen Nextille on pu- 
huttanut yhteisöä. Kysyimme projektin 
tilasta Skrollin MSX-yhdysupseerilta 
Timo Soilamaalta, joka on keskustel- 
lut asiasta Prodatronin kanssa. Perus- 
Spectrumin muistinhallinta on kuu- 
lemma pahasti ristiriidassa SymbOS:n 
kanssa, mutta Nextissä tätä ongelmaa 
ei pitäisi olla. Saimme tuoreeltaan vah- 
vistuksen Prodatronilta, että hän oli 
saanut Next-kehittäjäemolevyn jo jo- 
kunen vuosi sitten — ideaa ei ole ai- 
nakaan haudattu. Timo kuitenkin va- 
roitteli, että SymbOS:n aikataulut ovat 
tyypillisesti pitkiä... 


Hyötysoftan lisäksi rautaakin on lu- 
vassa. Dean Woodyatt lupailee syksyk- 
si myyntiin ohjelmoitavia valonauhoja 
Nextin oikean laidan väriraitojen pai- 
kalle. Nextin Facebook-ryhmästä (face- 
book.com/groups/specnext) on noussut 
myös useita pölysuojien pienvalmista- 
jia. Jos tekeminen kiinnostaa, rauta- ja 
softaprojekteille on muuten omatkin 
ryhmänsä, Spectrum Next Projects (fb. 
com/groups/spectrumnextprojects) ja 
Spectrum Next Dev (fb.com/groups/ 
SpectrumNextDev). 


Megahertsikisan paluu 
Alkuperäisen Spectrumin 3,5 mega- 
hertsin suoritinnopeuden lisäksi Next 
toimii 7, 14 tai 28 MHz:n vauhdilla. 
Käyttäjät hyödyntävät nopeusvaihto- 
ehtoja sekä huviksi että hyödyksi. Hyö- 
dyllisemmästä päästä on turbotilojen 
käyttö joidenkin vanhojen 3D-pelien 
sulavoittamisessa. Esimerkiksi Driller, 
F-16 Combat Pilot ja Sentinel hyöty- 
vät lisävauhdista merkittävästi. Joissa- 
kin lentopeleissä, kuten Tomahawk ja 
Gunship, päivitysnopeus on tosin siinä 
määrin lukittu, etteivät ne juuri hyödy 
turbosta. 

Aivan oma lukunsa on vanhojen pe- 
lien pelaaminen nopeutettuna. Jotkut 
pelit nimittäin muuttuvat turbotilassa 
pikaliikkujiksi. Nextin Facebook-ryh- 
mässä kiertääkin kysely, kuinka pitkäl- 
le Manic Miner -tasoloikassa (1983) on 
päästy 7 megahertsin tuplanopeudella. 
Vitsiniekat tietysti kommentoivat, että 
vain velttoilijat pelaavat alle 28 mega- 
hertsillä — ja niin tämä 8-bittinen vaih- 
toehtoistodellisuus jatkaa kierrostaan 
ilman merkkiäkään hidastumisesta. 

Käyttäjiä hemmotellaan myös retro- 
lehdistössä. Esimerkiksi Scott Hood 
ryhtyy julkaisemaan neljännesvuosit- 
taista Spectrum/Next-lehteä Spectrum 
Xtra. Lisäksi klassinen Spectrum-leh- 

ZX Spectrum Nextille ilmestyy jatkuvas- 
ti myös lisälaitteita. Koneen käyttöä voi su- 
juvoittaa esimerkiksi lisäkortinlukijalla, joi- 
ta saa ActiveConsultilta (store.activeconsult. 
co.uk, Ebay richuk99-8). Samasta paikasta 
saa lisäksi Nextin lisämuisteja, sisäisiä kaiut- 
timia ja koneen virtajohtoon sopivia katkai- 
simia — Nextissä kun ei Spectrum-perinteen 
mukaisesti ole virtakytkintä. 


ti Crash tekee paluun pienen tauon jäl- 
keen: Crash Annual 2021 -vuosikirja 
joukkorahoitettiin heinä-elokuussa ja il- 
mestyy joulukuussa 2020. Vuosikirjaan 
tulee kymmenisen sivua Next-asiaa- 
kin. Crash alkaa tämän jälkeen ilmestyä 
myös lehtenä, nyt neljännesvuosittaisena 
ja A5-koossa. Elossa on. £& 


Linkit artikkelin peleihin, projektei- 
hin ja Nextin kehittäjäresursseihin sekä 
vanhat Skrolli-numerot verkkojatkoilla: 
skrolli.fi/numerot. 


Fyysiset Next-julkaisut 

Vaihtoehto Nextille 


viä ja maksuttomia tapoja kokeilla ZX Spectrum Nextiä, mutta eivät 
täydellisiä. Haastavimmat softat, kuten edellisen aukeaman 4K Race 
Next -autopeli eivät välttämättä toimi niillä kunnolla. Itse asiassa edes Nex- 
tin käyttöjärjestelmä ei pysty kaappaamaan kuvaa kaikista pelin elementeis- 
tä, minkä vuoksi ruutu on videokaapattu. 

Jos et ehtinyt Nextin Kickstarter-eriin mukaan tai raaski maksaa Fbay-hin- 
toja, Spectrum-klooni ZX-Unon johdannainen ZXDOS+ Antonio Villenal- 
ta auttaa. Alle satasen hintaisessa FPGA-koneessa on sama Xilinxin Spartan 
6 -FPGA-piiri kuin TBBlue-emolevyllä, joka sykkii Nextin sydämenä. ZX- 
DOS+ kykenee käyttämään ZX Spectrum Nextin corea” eli FPGA-piirin si- 
sältöä. Muita vaihtoehtoja ovat vanhempi ZXDOS 1 MB -malli sekä goma- 
DOS 2 MB -versio. Linkit: antoniovillena.es, zxdos.forofpga.es. 

Valitettavasti tällaiset pienerätuotteet tuppaavat olemaan kroonisesti loppu 
varastosta, joten ostovuoroaan voi joutua taas kärkkymään. ManuFerHi (ks. 
samanniminen Twitter-tili ja manuferhi.com) puolestaan kehittää ZX Next 
-emolevyn täydellistä kloonia myyntiin, jota kannattaa myös seurata. Lisäk- 
si SiDi, UnNAMIGA, MiSTer, kenties Analogue Pocket ja muutkin FPGA-piiri- 
levyt ovat pian vaihtoehtoja, joskin osassa erilaisen raudan vuoksi kyseessä ei 
ole aivan suoraviivainen projekti. 


N ext-emulaattorit (CSpect, ZEsarUX - linkit verkkojatkoilla) ovat hy- 





Ohjeet ZXDOS-asennukseen sekä ZX Spectrum Next -kehittäjäresurssit löydät os- 
oitteesta specnext.dev tai Skrollin verkkojatkoilta. Huomioi kuitenkin, että vaikka 
"coret” ovat identtisiä, eri ZXDOS-mallit tarvitsevat omat versionsa bitstream-tie- 
dostoista coren lataamiseen. 

Nextille yritetään tosissaan kehittää fyysisen softan markkinaa. Esimerkiksi Curse of Rabenstein Nextille 
myi yli 200 kappaletta, vaikka digitaalinen peli on ilmainen. Vertailun vuoksi pelin C64-versio myi noin 450 
kappaletta, vaikka Nextiä on valmistettu vain 3000 kappaletta ja C64:ää 13—17 miljoonaa. Osalla Next- 
julkaisuista on jopa yhtenäinen myyntipakkaus DVD-kokoisessa SD-kotelossa ja virallinen ZXHO (ZX Next 
Hub) -numerointi — myös ilmaisohjelmille on oma numerosarjansa (esim. ZXHF 0003 Crowley: World Tour). 
Julkaisutyyli on kuitenkin vapaa, joten myös muunlaisia ratkaisuja, kuten Vita-koteloita, on liikkeellä. 

Toimiiko LP-soitin 
ZX Spectrumin 
kasettiasemaliitännässä? 





Teksti ja kuvat: Janne Siren 


unk-muusikko Pete Shelley jul- 
kaisi vuonna 1983 XLI1-musiik- 
kilevyllään demon ZX Spect- 
rum -kotitietokoneelle. Ohjeen mukaan 
demo tuli nauhoittaa LP-vinyylilevyl- 
tä C-kasetille, jolta se ladattaisiin Spect- 
rumille. Jäämme kuitenkin miettimään, 
toimisiko lataus suoraan levyltä, jos le- 
vysoittimen kytkisi kasettiaseman tilalle. 
Kokeilimme Skrollissa 2019.2 (pdf- 
lehti maksutta: skrolli.fi/numerot) de- 
mon latausta suoraan vinyylisoittimelta 
useisiin PC:n ja Macin Spectrum-emu- 
laattoreihin, siinä onnistumatta. Aika- 
laiskokemukset kertovatkin, että demoa 
oli vaikea ladata edes kasettikopiolta. 
Saimme kuitenkin PC:llä luettua LP:n 
datauran toimivaksi kasettinäköistie- 
dostoksi eli data levyllä oli kunnossa. 
Edellisestä artikkelista rajautui pois 
testi varsinaisella Spectrum-raudalla. ZX 
Spectrum Next -tietokoneen (2020) il- 
mestymisen kunniaksi uusimme kokei- 
lun sekä Nextillä että vanhalla ZX Spect- 
rum 128:lla (1985) - koneet näkyvät 
edellisen aukeaman valokuvassa. Testi- 
soittimina olivat ensitestistä tutut B&O 
Beocenter 3500 1970-luvulta (kuvassa 
alla) ja Philips FP140A 1980-luvulta. 

Monoa kaseteille 

Toisin kuin esimerkiksi Commodo- 
re 64:ssä, ZX Spectrumissa ei käyte- 
tä ulkoista kasettiasemaa, vaan sen 
EAR-/TAPE-jakkiliittimeen (standar- 
di 3,5 mm miniplug) kytketään taval- 
linen C-kasettisoitin. Soittimen tu- 
lee tosin olla riittävän äänekäs. Monet 
modernit kuulokkeille tarkoitetut mat- 
kasoittimet eivät kelpaa. Esimerkiksi 
paristokäyttöinen König HAV-CA10 
-taskusoitin oli testeissämme liian hil- 
jainen. Sonyn CFD-S70-perusmankas- 
ta sen sijaan lähti riittävästi mökää. 

Myös kaapeloinnissa on oltava tark- 
kana. Varhaisissa Spectrumeissa, kuten 
Sinclairin 128:ssa, täytyy yleensä käyt- 
tää monoliitäntäistä kaapelia. Stereo- 
kaapeli ei välttämättä toimi kunnolla. 
Lisäksi soittimenkin päässä stereoulos- 
tulon vasen kanava kannattaa erottaa 
sovittimella monolähteeksi, ellei käy- 
tössä ole monosoitin. 

ZX Spectrum Nextin ja 2ZX Spectrum 
+3:n (sekä sopivasti muokatun +2A/B:n) 
kasettiliittimeen on puolestaan integroi- 
tu sekä sisään- että ulostulot, joten nii- 
hin tulee kytkeä stereokaapeli, joka ja- 
kautuu kahdeksi monokaapeliksi. Vain 
toinen monopiuhoista kytketään kasetti- 
soittimen ääniulostuloon — tässäkin mie- 
lellään stereosoittimen vasempaan kana- 
vaan tai monosoittimeen. 

Näillä eväillä varmistimme, että mo- 
lemmat Spectrumit lataavat kaupal- 
lisen kasettipelin eli niiden äänen si- 
sääntulo toimii. Sitten kasettisoitin irti 
ja EAR-kaapelin soitinpäähän vuorol- 
laan levysoittimien vaatimat RCA- ja 
6,3 mm:n jakkiadapterit... 


"LP-ROM”? 
Spectrumin — EAR/TAPE-lataus = on 
yleensä kaksivaiheinen. Ensin latautuu 

ohjelman nimi, joka ilmestyy ruudul- 
le. Tätä seuraa varsinaisen ohjelman la- 
taus. Skrollissa 2019.2 saimme ladattua 
LP:ltä ohjelman nimen emulaattoriin 
(valokuvassa), mutta varsinainen lata- 
us hyytyi aina nopeasti, vaikka mitä yri- 
timme. Sekä allekirjoittaneen että joi- 
denkin verkkoarvioiden oletuksena oli, 
että LP:n äänisignaali oli liiankin taso- 
kas — taajuusvaste poikkeaa liiaksi ka- 
settisoittimesta. 

B&O:n Beocenterissä on vahvistin, 
joten kokeilimme taas molempia levy- 
soittimia sekä tämän vahvistimen kaut- 
ta että vahvistamattomalla kytkennällä. 
Emulaattoreiden kanssa vahvistama- 
ton äänisignaali oli liian hiljainen. Niin 
se oli nytkin. Tietokoneiden Tape Tester 
-toiminnot eivät inahtaneetkaan, eikä 
edes ohjelman nimi latautunut vahvis- 
tamattomalta LP:ltä. 

Vahvistin siis tarvitaan. LP-signaa- 
lille tehdään normaalisti myös RIAA- 
taajuuskorjaus, joka hoituu yleensä 
vahvistimen Phono-liitännän kautta. 
Edellisen artikkelin palautteessa poh- 
dittiin, onko tällä kasettisignaalin kans- 
sa väliä. Emulaattoritestissä ainakin oli. 
Niinpä kokeilimme seuraavaksi vahvis- 
tettua LP-signaalia ilman RIAA-korja- 
usta. Tulos oli sama kuin aiemmin eli 
ohjelman nimikään ei latautunut. 

Entä toimivatko RIAA-korjatut, vah- 
vistetut LP-levysoittimet Spectrum- 
raudalla? Kokeilimme useita kertoja ja 
vastaus on, että eivät ainakaan täällä. 
Sekä Nextillä että 128:lla - molemmilla 
levysoittimilla — tulos oli taas sama kuin 
emulaattoritestissä. Ohjelman nimi la- 
tautui Phono-vahvistimen = ansiosta, 
mutta varsinaisen datan alkaessa vin- 
kua lataus katkesi kaikilla kokeilluilla 
äänentasoilla ja asetuksilla. Mikään eri 
säädöistä ei antanut edes toivoa. Lataus 
katkesi aina yhtä nopeasti. 

On mahdollista, että jokin levysoi- 
tin-vahvistinyhdistelmä toimisi Spect- 
rumissa, mutta yleispäteväksi jakelu- 
ratkaisuksi tästä ei selvästikään olisi 


ollut. £ 

Janne Siren 


ämän lehden myötä Sirenin si- 
säpiiri -palsta aloittaa kolman- 
nen vuotensa. Kyseessä on 
teknologian ajankohtaispalsta, jossa kä- 
sittelen numerokohtaisia teknologiatee- 
moja. Koska Skrolli kuitenkin pyrkii tie- 
tynlaiseen riippumattomuuteen ajasta 
ja markkinavoimista, palstan tavoite on 
olla enemmänkin kulttuurikatsaus tai 
-kooste, kuin vanhenemispäivällä varus- 
tettu tuoteuutisten luettelo — jotain, jol- 
la on toivottavasti arvoa hieman pidem- 
pään, kuin lehdistötiedotereferaatilla. 
Palsta käynnistyi kaksi vuotta sitten 
Skrollissa 2018.3 tribuutilla Risto Sii- 
lasmaan vanhalle Mikrobitti-palstalle, 
Commodore Sisäpiirille (1986—1988), 
jota jatkoivat lehdessä Riston jälkeen 
Pasi Hytönen ja Jukka Marin, ku- 
kin omalla, hyvin subjektiivisella tyy- 
lillään. Ylläpidin itsekin Mikrobitin 
Amiga-palstaa vuosina 1995-1997. 
Koska Commodore- ja Amiga-tieto- 
koneet porskuttavat tietokoneharrasta- 
jien käsissä edelleen — sekä yleisesti, että 
omissani — niistä on muodostunut yksi 
Skrolli-palstani vakioaiheista. Kirjoitin 
viimeksi Commodoresta Skrollin nu- 
meroissa 2018.3 ja 2019.3, sekä ensim- 
mäisessä että ensimmäisen vuosipäi- 
vän jälkeisessä viidennessä sisäpiirissä. 
Niinpä onkin oikeus ja kohtuus, että 
palaan Commodoren äärelle myös täs- 
sä palstan yhdeksännessä osassa. 


Sisäpiirin suosikkiaihe 

Monissa valtavirtalehdissä tavanomai- 
nen lehtijuttu syntyy, kun lehden kir- 
joittaja saa toimitukselta tehtäväkseen 
ottaa selvää jostain asiasta, josta hän 
sitten tekee artikkelin. Skrollin tekota- 
pa on usein päinvastainen: lehteemme 
kirjoittavat pääasiassa henkilöt, jotka 
tietävät jo valmiiksi mitä kirjoittavat. 
Poikkeuksellisesti jopa Skrollin aihe- 
valinnat tulevat pääosin tekijöidemme 
omasta tekemisestä. Toimitus ei juu- 
rikaan "tilaa" juttuja lehteen, vaan lä- 
hinnä rohkaisee tekijöitä tarttumaan 

Commodore- 
sisäpiiri 2020 





Commodore 65 
Kuuluisaa ”tasavallan tietokonetta” eli 
Commodore 64:ää valmistettiin eri 
muodoissa vuodesta 1982 alkaen aina 
valmistajan vuoden 1994 konkurssiin 
asti. Villeimpien arvioiden mukaan 
kuusnelosta valmistettiin 12 vuoden 
aikana peräti 22-30 miljoonaa kappa- 
letta, joskin realistisimmat tiedot osu- 
vat 13-17 miljoonaan haarukkaan. 
Joka tapauksessa kuusnelonen myi pal- 
jon — riittävästi Guinnessin ennätysten 
kirjalle ja maailman suosituimman tie- 
tokonemallin arvonimelle. Kuusnelo- 
nen oli myös Commodoren viimeinen 
8-bittinen tietokone ja viimeinen tuo- 
tantokone yhdessä 32-bittisen Amigan 
(A1200, A4000(T) ja CD32) kanssa. 
Viimeinen kuusnelosen seuraajak- 
si tarkoitettu tuotejulkistus tapahtui 
vuonna 1986, kun yhtiö julkisti lyhy- 
tikäiseksi jääneen Commodore 128D 
CR -mallin. Yhtiö kuitenkin suunnit- 
teli kuusneloselle vielä uutta 8-bittistä 
seuraajaa vuosina 1990-1991, kenties 
Applen Ilgs:n innoittamana. Konetta ei 
koskaan julkaistu. Lehdistössä mystee- 
rikonetta ehdittiin kutsua 64GS:ksi' ja 


' Compute!'s Gazette 9/1989 kutsui Com- 
modore 65:sta ”64GS”-lempinimellä. Com- 
modore julkaisi lopulta aivan toisenlai- 
sen 64GS:n, Commodore 64 Games System 
-pelikonsolin, vuonna 1990. 


omiin aiheisiinsa. Haluaisin ajatella, 
että tämä tekee Skrollista hieman ai- 
domman. Ainakin erilaisen. Skrolli on 
lehti harrastajilta harrastajille. 

Niinpä minäkin kirjoitan Sirenin si- 
säpiirissä aiheista, jotka tunnen val- 
miiksi. Palstan aihekirjo seuraa omia 
kiinnostuksiani. Kirjoitin palstan kah- 
den ensimmäisen vuoden aikana Com- 
modoren lisäksi ZX Spectrum -koti- 
mikrosta — joka Commodoren tapaan 
elää retron ryydittämää toista, nostal- 
gista nousukauttaan - koska harrastan 
niitä. Muut aiheet ovat olleet kauka- 
na vanhoista tietokoneista, mutta lä- 


Sirenin sisäpiiri -palstalla Janne Siren ruotii 
seuraamiaan teknologiailmiöitä ja 
-alakulttuureita. Jatkamme siitä, mihin viime 
vuosien Commodore-sisäpiirit jäivät. 


Commodoren sisällä pyöri nimitys 64 
DX, koneen Commodore 64 -yhteen- 
sopivuuden merkiksi. Lopulta mallin 
nimeksi kiinnitettiin Commodore 65. 

Commodore 65 perustui Commo- 
dore Semiconductor Groupin (entinen 
MOS) 8/16-bittiseen 65CE02-suoritti- 
meen vuodelta 1988, jota käytettiin lo- 
pulta Amigan A2232-sarjaporttikor- 
tissa. Tarkalleen ottaen Commodore 
65:ssä oli CSG 4510 -järjestelmäpiiri, 
johon oli yhdistetty useamman piirin 
— mukaan lukien 3,54 MHz:n 65CF02- 
pohjaisen suorittimen — toiminnot. 
Järjestelmäpiiriä suunniteltiin —käy- 
tettävän myös Amiga CDTV -mallin 
julkaisematta jääneessä halpaversios- 
sa.? CSG 4510 tunnetaan myös nimel- 
lä ”Victor; C65-prototyyppiemolevyn 
merkintöjen mukaan. 

CSG 65CEF02 oli legendaarisen MOS 
6502 -suorittimen ja sen Commodo- 
re 64:ssä käytetyn 6510/8500-muun- 
nelman tapaan pohjimmiltaan 8-bitti- 
nen prosessori. Joitakin sen rekistereitä 
ja muistiviittaus- ja muistinkäsittelyo- 
minaisuuksia oli kuitenkin laajennettu 
16-bittisiksi. CSG 4510 -järjestelmäpii- 
rillä oli lisäksi muistinhallintayksikkö, 
mikä kasvatti tuettua muistimäärää. 
Commodore 65:ssä järjestelmäpiirin 


? Lopulta vastaavaan rooliin päätyivät 
Amiga CD32 ja sen Akiko-piiri, s. 42-45. 


hellä minua: kaksi sisäpiiriä on omis- 
tettu keino- ja lisätylle todellisuudelle 
sekä toiset kaksi robotiikalle. Jos van- 
hat sisäpiirit eivät ole sinulle tuttuja, 
löydät yli vuoden vanhojen Skrollien 
pdf-lehdet maksutta verkkosivuiltam- 
me (skrolli.fi/numerot) ja muut verk- 
kokaupasta (tilaaskrolli.fi). 

Viime numeron sisäpiirissä käsit- 
telin pandemian keskellä tietoteknii- 
kan maailmanloppua ja IT-surviva- 
lismia. Ajatus oli pyörinyt päässäni 
siitä lähtien, kun alakoulun opettaja 
oli 1980-luvulla uhannut, että öljy ja 
sen mukana muovi loppuvat 2010-lu- 


kaverina oli uusi grafiikkapiiri CSG 
4567 (merkintä ”Bill”), toiselta nimel- 
tään VIC-III, sekä kaksi SID-äänipiiriä. 

Kuusvitosen merkillepantava ulkoi- 
nen piirre oli integroitu, edestä ladat- 
tava 3,5 tuuman levykeasema. Sisällä 
koneessa oli 128 kilotavua muistia (laa- 
jennettavissa megatavuun Amiga 500:n 
tapaisella pohjalaajennuksella). Näyttö- 
tarkkuudet venyivät 320x200-pistees- 
tä 1280x400-pisteeseen. Matalimmal- 
la tarkkuudella käytössä oli 256 väriä 
(4096:n värin paletista), periaattees- 
sa enemmän kuin tuon ajan Amigassa. 
Äänet olivat C64:n tasoiset, mutta ste- 
reona. C65:ssä oli myös Commodoren/ 
Microsoftin — Basic-ohjelmointikielen 
versio 10, joka oli huomattavasti kehit- 
tyneempi kuin C64:n Basic 2.0. 

Commodore valmisti joitakin kym- 
meniä tai satoja C65-prototyyppejä 
vaihtelevissa kypsyysasteissa. Proto- 
tyypit levisivät yhtiön konkurssin jäl- 
keen keräilijöiden kokoelmiin. Koska 
konetta ei koskaan julkaistu, sille ei ole 
juurikaan ohjelmia, joitakin demoja 
lukuun ottamatta. Tilanne on kuiten- 
kin muuttumassa. 


MEGA65 


Eräs 2000-luvun alkukymmenten ilmiö 
on ollut vanhojen tietokoneiden uus- 
versioiden tuottaminen harrastelijoi- 
den tai pienyritysten voimin. Esimerkik- 
si Commodore 64 Reloaded - (ks. Skrolli 
2018.1) ja Ultimate-64-tuotteet (2018.3) 
mahdollistavat uuden Commodore 64:n 
rakentamisen lähes kokonaan uusis- 
ta osista. Ratkaisut myös modernisoivat 
näyttöliitäntöjä.  Commodore-puolel- 
la tällaiset projektit ovat kuitenkin pää- 


vulla. Lapsellinen ajatukseni oli silloin: 
mihin tietokoneet sitten pakattaisiin. 
Mielessäni oli beigen värinen, muo- 
vinen Commodore 64C:ni. Kevytme- 
tallisia tietokoneitako, älä nyt hulluja 
puhu... Eräs palautteen antaja kirjoit- 
ti tuosta sisäpiiristä näin: Tietoteknii- 
kan tuomiopäivä oli mielenkiintoinen 
pohdinta, jos kohta hieman hajanai- 
nen." Artikkeli, kuten jokainen sisäpii- 
ri, oli subjektiivinen yhteenveto niistä 
näkökulmista, joita olen ajan mittaan 
punninnut ja joihin olen perehtynyt. 
Vaikka palsta on subjektiivinen, lu- 
kijapalaute on ollut mielenkiintois- 


MEGA65 (ylimpänä), MEGA65 DevKit 
ja MEGAphone-käsikonsolikonsepti. 





(Kuvat: O MEGA Museum of Electronic Games & Art, m-e-g-a.org) 


osin keskittyneet replikoimaan vanhaa 
1980-luvun tekniikkaa, uusilla osilla ja 
vain pienillä käyttöä helpottavilla paran- 
nuksilla kyyditettynä. 

8-bittiset uus-Commodoret eivät ole 
yleensä pyrkineet viemään vanhan tek- 
nologian kykyjä eteenpäin. Ilmassa on 
kuitenkin muutosta, kenties osin Spect- 
rum-yhteisön esimerkin innoittama- 
na (ks. s. 48). Ultimate-64 (ultimate64. 
com) sai kesäkuussa kauan kaivatun 
turbo-päivityksen, jolla koneen suo- 
ritinnopeus voidaan kasvattaa yhdes- 
tä megahertsistä jopa 48 megahertsiin 
asti. Osaa Commodore 64:n ohjelmista 


ta. Lehtijutun arvo on sen lukijoissa. 
Kaikki sisäpiirin aiheet eivät kiinnos- 
ta kaikkia, mutta palautteen perus- 
teella sisäpiirin eri teemat ovat löytä- 
neet omia yleisöjään. Kahden vuoden 
aikana on toki myös selvinnyt, mit- 
kä aiheista ovat kiinnostaneet Skrol- 
lin aktiivilukijoita eniten. Olemme 
järjestäneet verkkoäänestyksiä suosik- 
kijutuista vuosina 2018-2019 Skrollin 
Facebook-ryhmässä ja vuoden 2020 
alkupuoliskolla Google Forms -kyse- 
lyllä, joissa kukin lehti on houkutellut 
joitakin kymmeniä äänestäjiä kerto- 
maan mielipiteensä. Kyselyissä vanho- 


voidaan näin nopeuttaa. Ultimate-64:lle 
on kehitetty myös 16-kanavainen virtu- 
aalinen SID-äänipiiristö. 

Vuonna 2015 saksalainen tietotek- 
niikkamuseo Museum of Flectronic Ga- 
mes & Art (MEGA) kertoi kehittävänsä 
Commodore 65:n inspiroimaa uutta tie- 
tokonetta, jonka nimeksi tuli MEGA65 
(mega65.org). Ulkoisesti kone vastaa 
C65:tä, jopa levykeasema on mukana. 
Sisäisiltä kyvyiltään se ylittää aiemmin 
julkaistut 8-bittisten kotitietokoneet ja 
jopa esikuvansa. MEGA65 toimii C65:n 
tapaan kahdessa tilassa: kuusnelosena 
tai kuusvitosena — lisäksi sitä voi käyt- 


ja tietokoneita ja retrotietokoneita kä- 
sittelevät sisäpiirit ovat olleet selkeitä 
lukijasuosikkeja. 

Tämä tulos noudattelee Skrollin artik- 
keleiden saamaa palautetta yleisemmin- 
kin. Retro on suosittua. Jos haluat, voit 
edelleen osallistua palauteäänestyksiin 
osoitteen skrolli.fi/palaute kautta. Jos taas 
haluat itse kirjoittaa Skrolliin, lähetä aja- 
tuksesi osoitteeseen toimitusoaskrolli.fi. 
Omintakeinen lähestymistapamme leh- 
dentekoon suorastaan edellyttää, että 
onnistumme ylläpitämään Skrollin teki- 
jäkunnassa monipuolista kirjoa erilaisia 
ääniä. Olet tervetullut. 

READY. 

tää uudessa MEGA65-tilassa, jonka gra- 
fiikkapiirinä on hypoteettinen VIC-IV. 
Monien retrokoneiden tapaan MEGA65 
perustuu uudelleenohjelmoitavaan FP- 
GA-piiriin, mutta nyt piiri valjastettai- 
siin vanhan simuloimisen lisäksi aivan 
uusiin taitoihin. 

Hanke pohjautuu Paul Gardner- 
Stephenin vuonna 2014 alkaneeseen 
harrastusprojektiin = (c65gs.blogspot. 
com). Paul omisti Commodore 65 
-prototyypin 15 vuoden ajan ja kone 
on hänelle hyvin tuttu. Kysymys ”mitä 
jos” oli jäänyt nakertamaan hänen 
mieltään. MEGA-yhteistyön ja joi- 
denkin kaupallisten osallistujien sekä 
joukkorahoituskumppaneiden = myö- 
tä projekti muuttui harrastuksesta as- 
tetta vakavammaksi. Olen seurannut 
MEGA65:n etenemistä myös Skrol- 
lin Sirenin sisäpiiri -palstalla (2018.3, 
2019.3). Skrollissa 2020.1 kerroimme, 

että MEGA65:lle oli lisensoitu Com- 
modore-oikeuksia omistavalta Cloan- 
tolta myös virallinen C65:n ROM-oh- 
jelmisto. 

Ensimmäinen MEGA65-erä pää- 
si jo ennakkomyyntiin — tavallaan. 
MEGA65 DevKit, pleksiin pakattu ke- 
hittäjäversio, tuli myyntiin juhannus- 
aattona. 100:n kappaleen rajoitettu 
erä myytiin tunneissa ja verkkokaup- 
pa jopa kyykähti ruuhkan alle (allekir- 
joittanut onnistui saamaan tilauksen 
sisään vajaan tunnin jatkuvan yrittä- 
misen jälkeen). DevKitin kerrotaan 
vastaavan lopullista konetta, mutta sil- 
tä puuttuu C65:n kuori — näppäimis- 
tö on sentään jo lopullinen. MEGA65 
DevKit maksaa 999 euroa ja sen toimi- 
tusten on tarkoitus tapahtua lokakuun 
ja tammikuun välillä. Verkkokaupalla 
(trenz-electronic.de) on edelleen jono- 
tuslista koneelle. 


Tee-se-Itse: MEGA65 


Jos et malta odottaa MEGA65:n julkai- 
sua ja sen DevKitin hinta oli liian suo- 
lainen, FPGA-yhteensopivan kuus- 
vitosen voi koota itsekin. MEGA65 
Book — (github.com/MEGA65/mega- 
65-user-guide) kuvailee luvussa 10 
Nexys4DDR-piirilevyn käyttöönoton 
yhteensopivana FPGA-alustana. Esi- 
merkiksi Digi-Key (digikey.fi) myy 
Nexys4DDR:n seuraajatuotetta Nexys 
A7-100T -piirilevyä noin 230 euron 
hintaan. 

Testasin onnistuneesti Nexys A7- 
100T:n toiminnan MEGA65:n FPGA- 
ytimen kanssa. Virtalähteeksi kelpa- 
si Bilteman 5V'lle ja keskipositiiviseksi 
säädetty 2A:n muuntaja — micro-USB- 
virtalähde ei välttämättä riitä. USB- 
näppäimistönä käytin amerikkalaista 
näppäimistöä, koska MEGA65 on kar- 
toitettu sen mukaan, mutta tarvittaes- 
sa suomalainenkin näppäimistö toimii. 


MEGA65-projekti on julkaissut myös 
PC:lle emulaattorin ja dokumentaa- 
tion sisältävän näköistiedoston, johon 
löydät linkin Skrollin verkkojatkoilta 
(skrolli.fi/numerot). 





MEGA65:n ruiskuvalettu kotelokin 
on jo valmiina Saksassa, joten varsi- 
nainen malli ilmestyy näillä näkymin 
vuonna 2021. Sen kerrotaan olevan 
huomattavasti kehittäjäversiota hal- 
vempi — oma veikkaukseni on 400- 
500 euron tasossa (vertailun vuoksi 
yksinkertaisempi ZX Spectrum Next 
-tietokone maksoi uudessa Kickstar- 
ter-joukkotilauksessaan n. 350 eu- 
roa). Elokuussa tuli vielä uutinen, että 
MEGA65:n Xilinx Artix-7 Al00T- 
FPGA-piiri päivitetään järeämpään 
A200T-malliin. Koneessa on nyt tar- 
peeksi rautatehoa simuloimaan vaikka 
Amiga 1200:sta. 


Commander X16 

MEGA65 ei ole ainoa Commodoren 
inspiroima 2020-luvun uustietoko- 
ne. Toinen seuraamamme projekti on 
C256 Foenix, josta kerromme tarkem- 

min testissämme sivuilla 64-69. Kol- 
mas hanke on YouTube-kanava The 
8-Bit Guyn pitäjän, David Murrayn, 
unelmakoneeseen perustuva Com- 
mander X16. Kuten kerroimme vuo- 
den ensimmäisessä Skrollissa, myös 
Commander X16:n tekijät ovat lisen- 
soineet Cloantolta Commodoren 64:n 
ROM-ohjelmistot/Basicin — tietoko- 
neensa pohjaksi. 

Commander XI16 poikkeaa suures- 
ti näistä muista projekteista. Ensin- 
näkään sen tarkoituksena ei ole olla 
yhteensopiva minkään aikaisemman 
Commodore-tietokoneen kanssa, pe- 
rustason Basic-ohjelmia lukuun otta- 
matta. Toisekseen MEGA65 ja C256 
Foenix ovat koteloon pakattuja, san- 
gen kunnianhimoisia retrotietokonei- 
ta, kun taas Commander X16:sta ke- 
hitetään tarkoituksella retrokoneiden 
”Raspberry Pi:ta* — yksinkertaista ja 
edullista — piirikorttikonetta. Äärim- 
mäisenä (ja kaukaisena) tavoitteena on 
50 dollarin hinta. 

Commander Xl16:ssa on 8 me- 
gahertsin WDC 65C02S -suoritin, 
noin puoli megatavua muistia (laa- 
jennettavissa kahteen megatavuun), 
PS/2-näppäimistö ja -hiiriliitännät, 
SNES-tyyliset peliohjainliitännät, SD- 


korttipaikka ja Commodore-sarjaport- 
ti. Alkujaan koneessa ei pitänyt olla 
FPGA-piiriä lainkaan, mutta kun sopi- 
vaa videopiiriä ei löytynyt, 256:n värin 
grafiikasta (paletti 4096) ja mahdolli- 
sesti äänistä vastaa VERAksi nimetty 
FPGA. 

Commander XI16:n tekijät eivät sil- 
ti ole tyystin unohtaneet koneen kote- 
lointia ja näppäimistöä. Omaakin You- 
Tube-kanavaansa pitävä mediataituri 
Christian ”Perifractic* Simpson ve- 
tää projektin paketointihanketta, joka 
tähtää —räätälöityihin valmistuottei- 
siin perustuviin kotelo- ja näppäimis- 
tövaihtoehtoihin. Ensimmäinen näistä 
on jo myynnissä ja Skrollinkin labora- 
toriossa: WASD Keyboardsin mekaa- 
ninen Commander X16 -näppäimistö, 
jonka näet oheisessa kuvassa. X16:lle 
on lisäksi luvassa edullisempi mi- 
ninäppäimistö. Koneelle kehitetään 
myös kierreselkäistä ohjekirjaa. 

Commander X16 on tarkoitus jul- 
kaista asteittain, alkaen kalliimmis- 
ta ensiversioista ja kypsyen ajan mit- 
taan edullisempiin painoksiin. Koneen 
emulaattoria voi kokeilla sen koti- 
sivuilla (commanderx16.com). X16:lla 
on myös aktiivinen Facebook-ryh- 
mänsä: —facebook.com/groups/Com- 
manderX16. (Chloe muuten kehittää 
samantapaisella konseptilla avointa 
16-bittistä tietokonetta: patreon.com/ 
chloe280se.) 





THE VIC-20 

Ultimate-64, MEGA65, C256 Foenix ja 
Commander XI16 ovat kuitenkin pie- 
nen piirin niche-tuotteita, joista kiin- 
nostuvat vanhan tietotekniikan tosi- 
harrastajat. Todellisia viime vuosien 
Commodore-henkisiä massatuotteita 
ovat kepeät retropelikuusneloset, joi- 
ta on nähty ihan perusmarketeissakin: 
peliohjaimeen paketoitu C64 Direct- 
to-TV julkaistiin jo 2000-luvun ensi- 
kymmenellä ja emulaattoripohjainen 
THEC64 Mini ilahdutti C64-pelaajia 
vuonna 2018 (ks. Skrolli 2018.2). 

Viime vuonna julkaistiin realistisen 
kokoiseen ja varsin uskolliseen kote- 
loon paketoitu THEC64, uusi emulaat- 
toripohjainen painos vanhasta ”leipä- 
laatikkokuusnelosesta”. Koneessa on 
nyt myös toimiva näppäimistö. Ver- 
taillimme täysikokoista THEC64:sta 
alkuperäiseen Commodore 64 -pa- 
kettiin Skrollissa 2020.1 ja totesimme 
uusintapainoksen varsin uskolliseksi. 
THEC64 onkin edelleen ehdottomasti 
helpoin tapa ryhtyä pelaamaan vanho- 
ja kuusnelospelejä autenttisissa puit- 
teissa. 

THEC64 (retrogames.biz/thec64) si- 
sältää myös Commodore 64:n edeltä- 
jää Commodore VIC-20:tä matkivan 
tilan, olihan VIC-20:ssä samanmalli- 
nen kotelo. VIC-20 oli kuitenkin aavis- 
tuksen eri värinen kuin C64 ja sen näp- 
päimistökirjasin oli eri. Pulmaan on 

Commodore 264 
elää sittenkin 


Lojuuko kaapissa vanha Commodo- 
re 16 tai Plus/4? Sille voi olla edel- 
leen käyttöä. Epäonninen Commo- 
dore 264 -tietokoneperhe, eli kuvan 
alareunassa vasemmalta lukien Com- 
modore 116, Plus/4 ja 16 jäi lyhytikäi- 
seksi kuriositeetiksi 1980-luvulla (ks. 
myös Skrolli 2019.3/2019.4, pdf-leh- 
det: skrolli.fi/Numerot). Jotain Com- 
modore-yhteisöllä on kuitenkin jää- 
nyt hampaankoloon — tai alusta on 
rakkaampi kuin arvelisi — sillä sarjalle 
ilmestyy edelleen uusia pelejä. 
Esimerkiksi ahkera Commodo- 
re 64 -julkaisija Psytronik Softwa- 
re (psytronik.net) julkaisee myös 
264-pelejä. Julkaisuja ei tule kovin 
usein, mutta noin kerran vuodes- 
sa kuitenkin. Pelejä saa Binary Zone 
-retrokaupan (binaryzone.org) kautta 
myös kuvan pahvi- ja muovipakkauk- 


tulossa ratkaisu kuluvana syksynä, kun 


THEC64:stä julkaistaan rajoitettu VIC- 
20-painos, THEVIC20, jossa kone ja 
mukana tuleva peliohjain on päivitetty 
asianmukaiseen kuosiin. Voit ihmetel- 
lä THEVIC20:n ulkonäköä tämän leh- 
den Retro Rewind -liitteessä sivulla 103. 

THEC64 ja THEVIC20 ovat lisensoi- 
tuja tuotteita, joten ne sisältävät Com- 
modoren — käyttöjärjestelmä-ROMit 
sekä kymmenittäin lisensoituja pelejä. 

sissa sekä itch.iosta digitaalisena. 
Kuvassa oikealta: tasoloikat Adven- 
tures in Time, Majesty Of Sprites ja 
Majesty of Sprites 2 - The Lands Of 
Zador sekä räiskintäpeli Alpharay 
ja 3D-räiskintä Slipstream. 

Etenkin tasoloikka Pets Rescue 
(2019), valokuvassa vasemmalla ja 
oheisessa ruutukaappauksessa, on 
todella vaikuttava suoritus. 121:n 
värin palettia on käytetty erittäin on- 
nistuneesti — tällaista peliä ei kuusne- 
losella tulla näkemään — ja sulavuus 
on kohdallaan. Kesällä 2020 pelistä 
julkaistiin päivitetty versio, joka toi- 
mii nyt myös SD-kortinlukijoilla (kai- 
killa sarjaporttimedioilla). 

Myös uusista, hienosti paketoi- 
duista — monialustatekstiseikkailuis- 
ta ilmestyy yleensä Commodore 264 
-versiot, viimeisimpinä Unhallowed 
(bitmapsoft.co.uk), The Oueens Foots- 
teps ja The Curse of Rabenstein (poly- 
play.xyz). Kuten 1980-luvullakin, 


Commodore-logolisenssi niiltä kuiten- 
kin puuttuu, minkä seurauksena tuo- 
tenimet ovat hieman erikoisia. THE- 
VIC20 ilmestyy 23. lokakuuta ja sitä 
voi ennakkotilata esimerkiksi Amazon. 
co.uk:sta noin 120 euron hintaan. 


Iso-C 

Monet Commodore- ja Amiga-tekno- 
logioiden oikeudet omistaa nykyisin 
italialainen Cloanto sisaryhtiöineen. 

kannet ja infot unohtavat edelleen 
C116-mallin — yhteensopivuuslistal- 
ta, mutta se mikä toimii Commodo- 
re 16:lla, toimii myös 116:lla. Monet 
pelit vaativat toki laajennuksen 64 ki- 
lotavun muistiin ja hyötyvät Plus/4:n 
nopeammasta levykeasemasta. 
Keväällä jopa ZX Spectrum -klassik- 
ko Atic Atac sai uskollisen Commodo- 
re 264 -käännöksen digitaalisena (sti- 
naris.itch.io). Puhtaita ilmaispelejä ja 
demoja on ilmestynyt hiljattain paljon 
muitakin. Uusia julkaisuja kannattaa 
kytätä plus4world.com-sivustolta. 


Forever-emulaattoripakettien 


kehit- 


täjänä Cloantolla on pitkät perinteet 
Commodore-alustojen — säilömistyös- 
sä. He ovat myös olleet avoimia lisens- 
sisopimuksille, minkä seurauksena li- 
sensoitujen tuotteiden valmistaminen 
on lisääntynyt. Varsinainen Commo- 
dore-brändi kuitenkin uupuu Cloan- 
tolta, mikä näkyy monissa tuotteissa 
Commodore-logon ja Commodore- 
näppäimen merkintöjen puutteena. 


Oikeudet Commodore-nimeen pää- 
tyivät yhtiön konkurssihuutokaupassa 
saksalaiselle ESCOMille vuonna 1995, 
joka hyllytti Commodoren 8-bittiset 
tuotteet ja siirsi Amiga-toiminnot eril- 
liseen tytäryhtiöön. Tarinan mukaan 
Commodore-logon = oikeuksiin liittyi 
vielä yksi mutka: konkurssin aikana 
Commodoren Saksan tytäryhtiö, joka 
oli erillinen juridinen yksikkönsä, oli 
ostanut oikeudet Commodoren logoon 
konkurssipesältä. ESCOM osti oikeudet 
takaisin huutokaupan jälkeen. 

Joka tapauksessa ESCOM käytti Com- 
modore-tuotemerkkiä PC-liiketoimin- 
nassaan, kunnes hollantilainen tietoko- 
nevalmistaja Tulip osti merkin vuonna 
1997. Julkisuudessa olleiden tietojen 
mukaan Tulip puolestaan myi Commo- 
dore-brändin Yeahronimo Media Ven- 
turesille vuonna 2004 22 miljoonan eu- 
ron hintaan. Tämän jälkeen oikeudet 
ovat vaihtaneet omistajayhtiötä pienem- 
missä yritysjärjestelyissä. 

Kysyin Commodore-logo-oikeuksi- 
en omistajasta Cloanton Michael Bat- 
tilanalta vuonna 2018 hänen vierail- 
lessaan Helsingissä. Michael tiesi, että 
ne oli viimeksi siirretty "yhtiölle Aru- 
balla”. Lisenssejä Commodore-logoon 
on kuitenkin edelleen ollut saatavilla. 
Pixelwizard Retro Shopin ja Individual 
Computersin (ks. Skrolli 2019.4) Com- 
modore 64 Reloaded -emolevyillä ja 
uustuotetuilla Commodore 64C -kote- 
loilla on lisenssi. Niiden materiaaleista 
löytyy logojen lisäksi maininta: ”Com- 
modore is a registered trademark. It is 
used worldwide under license. 

Varsinaisten retrotuotelisenssien li- 
säksi Commodore-nimi pompsahte- 
lee epäsäännöllisen säännöllisesti esiin 
kyseenalaisemmissa — tuotebrändäyk- 
sissä. Yksi tällainen oli eläköityneen 
tietoliikenneyrittäjä Barry Altmanin 
yritys Commodore USA, joka toimi 
vuosina 2010-2012 Floridassa. Yhtiön 
”lippulaivatuote” oli Commodore 64x, 
Intel- ja Nvidia-piireillä ryyditetty Li- 
nux- tietokone, joka muistutti ulkoi- 
sesti ensimmäistä Commodore 64 -lei- 
pälaatikkomallia vuosilta 1982-1986. 
Commodore USA:n tarina päättyi Alt- 
manin kuolemaan. 

Sittemmin jatkoa on seurannut älypu- 
helinpuolella. Vuonna 2014 perustetulla 
Commodore Business Machines -sivulla 
Facebookissa (facebook.com/cbm.com- 
modore) on noin 95 000 seuraajaa. Sivu 


julkaisee säännöllisesti Commodore- 
historiaan pohjautuvia kuvafiilistelyjä ja 
”Commodore on palannut” -retoriikkaa. 
Sivun takana on heidän oman kuvauk- 
sensa (commodore-cbm.com) mukaan 
hieman riitaisa yrityshistoria, johon liit- 
tyvät italialaiset Commodore Enginee- 
ring Srl ja yrittäjät Luigi Simonetti, Ste- 
fano Cianfanelli ja Giovanni Celauro 
sekä Commodore Business Machines Srl 
ja yrittäjät Massimo Canigiani ja Carlo 
Scattolini. 

Uus-Commodoren sosiaalisen medi- 
an ilme on vaikuttava, mutta kun pintaa 
alkaa raaputtamaan, varsinaista sisäl- 
töä on vaikea löytää. Keskinkertaisten 
Commodore LEO -älypuhelimien jäl- 
keen uusin ”Commodore” näyttää kes- 
kittyvän lähinnä avaimenperien myy- 
miseen, minkä Facebook-päivittelyltä 
ehtivät. Myös mobiilisovelluksia ja -pe- 
lejä on ollut suurissa puheissa. 


Amiga on ystävä? 
Commodoresta konkurssin jälkeen 
lohkaistulla Amiga-tietokoneella me- 
nee vain hieman Commodore-tuote- 
merkkiä vahvemmin. Amiga ja mo- 
net sen teknologiaoikeudet ovat olleet 
jatkuvien oikeustaisteluiden ja ha- 
jaannuksen kohteena koko 2000-lu- 
vun, kuten kertasin edellisessä Com- 
modore-sisäpiirissä Skrollissa 2019.3 
ja Skrollin 2017.3 artikkelissa Amigan 
käyttöjärjestelmän diaspora (pdf-leh- 
det maksutta: skrolli.fi/numerot). Kä- 
sissäsi olevassa Skrollissa esitelty Ami- 
gaOS 3.1.4 (sivut 61-63) on yksi tämän 
riitelyn ja Amiga-teknologian hajaan- 
nuksen kitkeränsuloisista hedelmistä. 
Hyvänä puolena sana ”Amiga” — ku- 
ten AmigaOS 3.1.4 osoittaa — edus- 
taa nykyisin pääasiassa (retro)tietoko- 
neita ja niiden ohjelmistoja, eikä enää 
pelkkää puhetta tai tietokoneista täy- 
sin irrallisia suunnitelmia. Myös Ami- 
ga-brändin tilanne on jossain määrin 
Commodorea helpompi. Tuotemerk- 
ki ja useat teknologiaoikeudet, ku- 
ten klassisten Commodore-tietoko- 
neiden ROM-käyttöjärjestelmät, ovat 
päätyneet italialaisen Cloanton kaut- 
ta tämän amerikkalaiseen sisaryhti- 
Öön, C-A Acguisition Corporationiin. 
Hiljattain C-A Acguisition vaihtoi vä- 
liaikaisen nimensä Amiga Corpora- 
tioniksi. Myös EU:n tavaramerkkire- 
kistereissä Amiga on siirtynyt Amiga 
Corporationin hallintaan. 


Do you remember 
when Amiga meant friend? 





Osoitteessa amiga.com onkin nykyi- 
sin sekä Amigan että Cloanton Ami- 
ga Forever -tuotteen logot: ”Amiga, the 
Boing Ball logo, the slanted A logo, and 
the checkmark logo are trademarks of 
Amiga Corporation and may be regis- 
tered internationally” Tämä oikeuksi- 
en selkeytyminen on edistystä. Varsi- 
naista sisältöä Amiga-sivustolla ei ole 
vielä, ei tosin myöskään minkäänlais- 
ta pehmopuhetta — ainoastaan eng- 
lanninkielinen kysymys, joka on 
selvästikin suunnattu riitaiselle Ami- 
ga-yhteisölle: Muistatko, kun Amiga 
tarkoitti ystävää?” (Sana amiga on es- 
panjaa ja tarkoittaa ystävätärtä.) 

Amigan oikeuksista käydään edel- 
leen oikeutta Yhdysvalloissa, mikä ai- 
heuttaa eripuraa ja päällekkäisyyksiä 
sekä saattaa vaikeuttaa uusia hankkei- 
ta. Viime lokakuussa Cloanto, tietty- 
jä AmigaOS-käyttöjärjestelmäversi- 
oita kehittävä belgialainen Hyperion 
Entertainment sekä muutamat muut 
Amiga-keitokseen liittyvät tahot is- 
tuivat alas Amiga34-tapahtumas- 
sa Neussissa, Saksassa. Sopua yritet- 
tiin hieroa jälleen kerran. Skrollissa 
2020.1 kerroimme, kuinka yhdysval- 
talaistuomari ehti julistaa oikeusjutul- 
le jopa aikalisän. Aikalisä raukesi tu- 
loksettomana. 

Skrollin mennessä painoon syyskuun 
alussa 2020, oikeusjutun osapuolet ovat 
taas pyytäneet muutaman kuukau- 
den lisäaikaa ”merkittäville ja todelli- 
sille sovintoneuvotteluille? — viitaten 
tällä kertaa koronapandemiaan hidas- 
teena. Neuvottelutulosta odotellessa rii- 
telyn määrä on tosin lisääntynyt, sillä 
Cloanto haastoi toisen paluuta tekevän 
retrobrändin, Intellivisionin, oikeuteen 
Amico-tuotemerkistä. Haasteen mu- 
kaan Amico on liian lähellä Amigaa. 
Tervetuloa Amiga-yhteisön kiertora- 
dalle, Intellivision. Skrollin tietojen mu- 
kaan lounasravintolaketju Amica ei ole 
vielä sotkeutunut soppaan. 

Pehmeitä 
paketteja 





Icons of Beige — 
postikorttikokoelma 
Koronapandemia on ravistellut fyy- 
sisiin yleisövirtoihin perustuvia liike- 
toimia. Yksi kriisin sijaiskärsijä ovat 
museot. Brittimuseo The Centre for 
Computing History yliopistokaupunki 
Cambridgessä kääntyi tuotemyynnin 
puoleen rahoittaakseen toimintaansa. 
Museon verkkokaupassa myytävässä 
Icons of Beige - Postcard Setissä on 18 
korttia, muun muassa tyylikäs kortti tä- 
mänkin Skrollin kansijuttuna olevasta 
Apple Macintoshista. Commodore-si- 
säpiirin kannalta valikoima on sangen 
70-lukuinen: mukana ovat Commodo- 
re PET -mallit 200 ja 2001 (kuvassa). 
Kortit ovat hienoja, mutta yksi kortti 


A1200 Reloaded 


Mainitsin edellä Commodore 64 Re- 
loaded -tuotteet, joita saksalainen In- 
dividual Computers valmistaa, vieläpä 
Commodore-lisenssin kera. Samaisel- 
la yrityksellä on ollut jo pidempään 
käynnissä myös uus-Amiga-projek- 
ti, Commodore A1200 Reloaded, jon- 
ka tavoitteena on Amigan viimeistä 
AGA-piirisarjaa käyttävä uusiokone 
tai ainakin sellaisen emolevy. Emole- 
vystä on tarkoitus tehdä yhteensopiva 
ainakin Amiga 500:n ja 1200:n koteloi- 
den kanssa. 

A1200 Reloaded ei suoraan perus- 
tu mihinkään vanhaan Amiga-emo- 
levyyn, joskin nimensä mukaisesti se 
on jossain määrin Amiga 1200 -mal- 
lin hengenheimolainen. Liitäntöjä päi- 
vitetään modernimmiksi tai laajem- 

80-luvun koti-Commodoreista ei olisi 
ollut pahitteeksi... Hinta £15 (comput- 
inghistory.org.uk). 


Hollywood — Amigan 
viimeinen ohjelmisto 
Hollywoodia voinee syystä kutsua Ami- 
gan viimeiseksi kaupalliseksi ohjelmis- 
toksi. Käyttöjärjestelmiä, = yksittäisiä 
ohjelmia, käännöksiä ja pelejä ilmes- 
tyy Amigalle muitakin, mutta Andreas 
Falkenhahnin Hollywood on poikke- 
uksellisen laaja-alainen, Amigan iki- 
oma hyötyohjelmisto — sellainen, jon- 
ka julkaisu tavanomaisella kaupallisella 
logiikalla olisi päättynyt aikapäiviä sit- 
ten. Asiaa toki auttanee, että Hollywoo- 
dista on sittemmin tehty versioita myös 
muille alustoille, mutta Amigan Holly- 
woodin ominaisuusvalikoima on edel- 
leen laajin. 

Eräänlaisena ”Amigan PowerPointina” 
alkunsa saanut Hollywood on Lua-poh- 
jainen multimediaohjelmointiympäristö, 
jonka päälle voidaan esimerkiksi raken- 

Full Version 8.0 
Y Airsoft Softwair 2019 

min yhteensopiviksi tarjoamalla muun 
muassa HDMI-liitin, rautapohjainen 
lomituksenpoisto ja PC-yhteensopi- 
va levykeasemaliitin. Myös virtaliitin 
käyttää modernin kannettavan tieto- 
koneen virtalähdettä. Lisäksi muisti- 
piirit ja etenkin chip- eli grafiikka- 
muisti ovat entistä nopeampia. 
Individual Computers osti joita- 
kin vuosia sitten suurehkon ylijäämä- 
varaston Commodoren piirisarjojen 
piirejä, joita heillä on oman arvion- 
sa mukaan riittävästi tällaisen tuot- 
teen tarpeisiin. Tavoitehinta koneel- 
le piirisarjan kera on noin 350 euroa 
ilman prosessoria. Suoritin kytke- 
tään Amiga 1200 -yhteensopivan laa- 
jennuskorttipaikan kautta. Individual 
Computersin ACA-kiihdytinkortteja 
tuetaan virallisesti ja yhteensopivuus 


taa graafisia esityksiä Hollywood Desig- 
ner -työkalulla. Designer sai tänä vuonna 
uuden version (5.0) ensimmäisen ker- 
ran kahdeksaan vuoteen. Designer on 
saatavilla Amiga-alustoille (AmigaOS 3 
68k ja WarpOS, MorphOS, AmigaOS 4, 
AROS), mutta sillä tehtyjä esityksiä voi 
pyörittää myös Windowsilla, Macilla, Li- 
nuxilla, Androidilla ja iOS:lla. 

Itse Hollywood-ohjelmointiympä- 
ristö on päivittynyt jatkuvasti. Versio 
8.0 ilmestyi viime vuonna. Hollywoo- 
dilla (paitsi SE-versio) voidaan tuot- 
taa mitä tahansa ohjelmallista sisäl- 
töä myös Designerin ulkopuolella ja 
siihen saa monenlaisia laajennuksia. 
Hinta 89—149 € (hollywood-mal.com). 


The Secret of Middle 

City — postuumi peli 

Yksi Hollywoodilla toteutetuista tuo- 
toksista on viime vuonna laatikkojul- 
kaisun saanut italialaispeli The Secret of 
Middle City. Peli on puhuttanut Ami- 
ga-piireissä pidempään kuin ehkä pi- 
täisi, mutta tarina ansaitsee vielä yhden 
maininnan periksiantamattomuudesta. 
TSOMC on klassisten osoita ja klikkaa 
-seikkailupelien perillinen, suunnitte- 
lijansa Stefano Buonocoren unelma 
omasta pelistä. 

Stefano piirsi grafiikat ja kirjoitti 
80-sivuisen käsikirjoituksen jo 2000-lu- 
vun alussa. Pelin tarinaa on siis seu- 
rattu Amiga-kanavissa vuosikaudet. 
Stefanolla oli kuitenkin epäonnea oh- 
jelmoijakumppaneiden kanssa. Lopulta 


vanhojen Blizzard-korttien kanssa on 
myös tavoitteena. Käytännössä toi- 
veissa on, että jotakuinkin mikä ta- 
hansa Amiga 1200 -kiihdytinkortti 
käy prosessorikortista. 

A1200 Reloaded -projekti etenee 
verkkaisesti eikä sille ole annettu jul- 
kisuudessa aikataulua. Paras tietoläh- 
de on projektin wiki-sivu (wiki.icomp. 
de/wiki/Commodore A1200 Reload- 
ed). Mikäli olet näppärä käsistäsi, kan- 
nattaa tutustua myös vaihtoehtoiseen 
ReAmiga-projektiin (ks. s. 70-73 sekä 
reamiga.info). Toinen vaihtoehto ovat 
FPGA-pohjaiset emolevyt, jotka kor- 
vaavat alkuperäiset piirisarjat. Tällai- 
sia ovat esimerkiksi uudet UnAmi- 
ga —(github.com/benitoss/UnAmiga) 
ja SiDi (github.com/ManuFerHi/Si- 
Di-FPGA). 





vasta yhdessä Gianluca ”gOblin” Girel- 
lin kanssa peli saatiin digitaaliseen ja- 
keluun vuonna 2015 ja ACuben kautta 
myös fyysiseen myyntiin viime vuonna. 

Amerikkalaiseen — vuoristokaupun- 
kiin sijoittuva TSOMC muistuttaa tari- 
naelementeiltään etäisesti Thimbleweed 
Parkia (2019). Italialainen karikatyyri- 
tyyli ja pitkän kehitysprosessin aikana 
ikääntynyt grafiikka eivät kuitenkaan 
ole kestäneet aikaa tai kulttuurirajo- 
jen ylittämistä yhtä hyvin. Valitettavasti 
myöskään Stefano ei ehtinyt nähdä pa- 
ketoitua peliä valmiina, sillä hän me- 
nehtyi vuoden 2019 keväällä 45 vuo- 
den iässä. 

Girelli ja ACube varmistivat, että 
peli ilmestyi viimein, ammattimaises- 
sa DVD-pahvipakkauksessa (kuvas- 
sa) ohjekirjan kera, mistä hatunnosto. 
Jos genre kiinnostaa, kyseessä on edel- 
lä mainituin varauksin tutustumisen 
arvoinen pelitapaus. Hinta 14,90 € pa- 
ketissa (AmigaOS 4/MorphOS/AROS, 
acube-systems.biz) tai digitaalisesti 


A1222 Tabor 


Vanhalle Commodore Amigalle suun- 
nattujen ratkaisujen lisäksi Amigalle on 
2000-luvulla onnistuttu - riitelystä huo- 
limatta — kehittämään erilaisia Power- 
PC-suorittimeen perustuvia, seuraavan 
sukupolven käyttöjärjestelmä- ja rauta- 
ratkaisuja. Eräs tällainen on A-EONin 
vuonna 2015 julkistama AmigaOne 
A 1222 -tietokone ja sen Tabor-emole- 
vy. Kyseessä on Freescalen 1,2 gigahert- 
sin kaksiytimiseen OorIOP1022 32-bit 
e500v2 -PowerPC-suorittimeen perus- 
tuva tietokone. Kone pyörittää Hype- 
rion Entertainmentin AmigaOS 4.1 
-käyttöjärjestelmää, joka puolestaan 
perustuu alkuperäiseen Commodoren 
Amiga-käyttöjärjestelmään. 

A-EON on aikaisemmin, 2010-luvun 
alussa, julkaissut AmigaOne X1000- ja 


AMilstoresta, 3,99 € PC/Mac 
(Steam). Kulujen jälkeen fyy- 
sisen pelin tuotot ohjataan 
Stefanon perheelle. 


Sensible World 

of Soccer 2020 

Sensible World of Soccer - 
jalkapallopelin (sensiblesoccer.de) 
MS-DOS- ja Amiga-versiot 
disassembloitiin hiljattain ja 
julkaistiin Windows-pelinä, 
joka toimii uusilla koneilla 
käyttäen joko DOS- tai Amiga-peli- 
dynamiikkaa. Pelistä on julkaistu myös 
Amiga-versio. Päivitys on ilmainen, 
mutta vaatii alkuperäisen SWOS-pelin 
(PC tai Amiga) asennusvaiheessa. 
SWOS 96/97:n saa esimerkiksi 
GOG:sta. Testasin, että GOG-versio 
kelpaa SWOS 2020:n asentamiseen. 
Hinta: Ilmainen, SWOS 96/97 n. 5 € 


(g0g.com). 


Project Osiris — 

Alien Breed 3D -uusinta 
Lopuksi — softamaininta, joka 
ei ole Commodore- tai Ami- 
ga-peli, mutta perustuu sellai- 
seen. Alien Breed 3D (1995) oli 
Team 17:n vastaus Amiga-käyt- 
täjien DOOM-kaipuuseen (ks. 
s. 42—45). Vaikka pelimootto- 
ri oli teknisesti hieman DOO- 
Mia kehittyneempi, tyypillisen 
peli-Amigan tuolloinen lasken- 
tateho ja tekniset ratkaisut pa- 


X5000-tietokonemallit samaiselle käyt- 
töjärjestelmälle. Yrityksen taustavaikut- 
taja Trevor Dickinson on tunnettu ja 
pidetty hahmo, joka kiertää maailman 
Amiga-tapahtumia ahkerasti ja raken- 
tavassa hengessä. Lisäksi hän on kirjoit- 
tanut Amigan historiasta Total Amiga - 
ja Amiga Future -lehtiin sekä osallistuu 
ex-Commodore-johtaja David Plea- 
sancen tulevaan Commodoren jälkei- 
sen ajan historiikkikirjaan From Vultu- 
res to Vampires — 25 years of copyright 
chaos and technology triumphs (down- 
timepublishing.com). 

Uskottavasta taustasta huolimat- 
ta A1222 Tabor (oikealla, kuva: A- 
Eon) on viivästynyt useita kertoja. 
Tabor-emolevyn suunnitellut sopi- 
musvalmistaja Varisys myytiin Ult- 
ra Electronicsille ja viiveiden kasau- 

kottivat pelin käyttämään matalampaa 
näyttötarkkuutta. Pidin silti itsekin pe- 
listä ja pelasin sen Amiga 1200:lla aika- 
naan lävitse. 

Nimimerkki ArcturusDeluxe on 
kehittänyt AB3D:stä avointa versiota 
GZDoom-pelimoottorille — käytän- 
nössä siis kääntänyt pelin PC:lle, en- 
tistä tarkemmilla grafiikoilla kuor- 
rutettuna. Pelin kaikki 16 tasoa on 
jo siirretty GZDoomille (Windows/ 
Mac/Linux), pienin muutoksin. Peli on 
maksuton. Löydät latauslinkin Skrollin 
verkkojatkoilta (skrolli.fi/numerot). 





tuessa komponenttimuutokset ovat 
edellyttäneet rautamuutoksia. Tä- 
män seurauksena tuote on jo ehditty 
päivittää A1222 Plus -nimiseksi en- 
nen julkaisuaan. Trevor sivusi aihetta 
viimeksi heinäkuun blogimerkinnäs- 

Lisaa retroa! 


Commodore-harrastajalle on ilmes- 
tymässä runsaasti lisäluettavaa. Nel- 
jännen Zzap!-vuosikirjan, Zzap! An- 
nual 2021:n, joukkorahoitus alkaa 
syyskuun lopussa Kickstarterissa. 
Saman julkaisijan uudehko Fusion- 
lehti on saanut hiljattain Commodo- 
re 64 - ja Amiga-erikoisnumerot. Jul- 
kaisija joukkorahoittaa myös Amiga 
in Pixels -kirjan uusintapanosta. Li- 
säksi suunnitelmissa on neljännes- 
vuosittain ilmestyvä Zzap!-pelilehti 
(fusionretrobooks.com). 


FROM FINLAND WITH LOVE 


WE HOPE YOU HAVE A BLAST 


SHROLLI 
L m", 


Säh — Ir ee Jeata of Armoa (ompastet events m Pundan 
by ve inmiah Aamisga Vreni Crown Wek 


SKROLLI 


sään (blog.a-eon.biz), jossa hän ker- 
too, että A1222 on myöhästynyt enti- 
sestään koronapandemian vuoksi. 

Positiivisena uutisena A1222 Plus 
-emolevy (a1222plus.com) on päivitet- 
ty 1.3-versioonsa ja sitä viimeistellään 
Farly Adopter -julkaisua varten. Tä- 
mänhetkinen ennuste on, että A1222 
Plussan toimitukset alkavat vuoden 
2020 viimeisellä neljänneksellä. 


C64DCR 


Suurempien retrorautaprojektien var- 
jossa on useita pienempiä. Haluan 
nostaa muutaman esiin: C64Power 
(facebook.com/c64power) myy uusia 
virtalähteitä ja sovittimia muun mu- 
assa vanhoille Commodoreille. Tyne- 
mouth Software (tindie.com/stores/ 

Kickstarterissa ja Indie- 
gogossa on joukkorahoi- 
tettu kiinnostavaa sisäl- 
töä, edellä mainitun David 
Pleasancen uuden kirjan 
lisäksi esimerkiksi Demo- 
scene - The Amiga years. 
Neil Thomasin Retro Tea 
Breaks puolestaan haastat- 
telee pelintekijöiden pio- 
neereja, joukossa myös 
Commodore/Amiga-nimiä. 
Dokumenttielokuvapuolel- 
la Steven Fletcherin 
Amiga 2020, Andy 
Remicin The 8-bit 
Wars ja Philip Sha- 
nen The Myst Docu- 

mentary saattavat kiinnostaa 

— itse osallistuin myös jäl- 

kimmäiseen, Myst kun tuli 

aikanaan pelattua läpi juuri 

Amigalla. 
Myös Commodore-pelaa- 
misen fanilehti FREEZE64 


Gollecling just got 


a whole (ot easier... 


(freeze64.com), jonka tekijää Vinny 


Mainolfia haastattelin ensimmäises- 


sä sisäpiirissäni (ks. Skrolli 2018.3), 
on jatkanut laajenemistaan. Lehden 
tilaajamäärä junnasi pitkään 300:n 
tasossa, mutta nyt se on kivunnut 
400:n tilaajan paremmalle puolelle. 
Laadukas ja monipuolinen lehti, jos- 
sa haastatellaan isoja pelinimiä ja ke- 


hitellään jänniä poke-koodeja. 


Uusi tulokas retrojournalismin saralla on Blast Annual 
2020 -vuosikirja, joka sisältää kuvan terveiset myös Suo- 
mesta. Kirjan joukkorahoitus ei keväällä pandemian kes- 
kellä onnistunut, mutta pdf- ja paperiversiot ovat silti tu- 
lossa myyntiin arviolta loppuvuodesta (blastannual.com). 


tynemouthsw) taas valmistaa esimer- 
kiksi sovittimia, jotka muuttavat Com- 
modore-näppäimistön USB-näppäimis- 
töksi. Kokeilin heidän C64-sovitintaan 
leipälaatikko-64:n näppäimistön kanssa 
ja C128D-adapteria C128D CR:n näp- 
päimistön yhteydessä - molemmat toi- 
mivat mukisematta PC-näppäimistöinä. 
BackBit (backbit.io) puolestaan julkai- 
si hiljattain uuden sarjan Commodo- 
re 64:lle suunnattuja lisälaitteita muun 
muassa massamuistiratkaisuiksi ja peli- 
ohjainporttilaajennuksiksi. 

On vielä yksi mainitsemisen arvoi- 
nen Commodore-koneprojekti. Pitkän 
linjan lisälaitesuunnittelija Jim Drew 
(cbmstuff.com) on kuluneen vuoden ai- 
kana työstänyt joukkorahoittamiaan uu- 
sionäppäinhattuja Commodore 64:lle, 





mutta osien valmistus Kiinassa on ollut 
jäissä koronapandemian vuoksi. Rat- 
kaisua etsiessään rautagurun mieli on 
lähtenyt harhailemaan. Nyt hän suun- 
nittelee jo kokonaista uusvalmistettua 
näppäimistöä Commodore 64:lle, jota 
voisi käyttää myös PC:ssä. Näppäimis- 
töajatus puolestaan versosi C64DCR- 
projekti-idean. Se on jälleen uusi Com- 
modore 64 -emolevy, joka Commodore 
128D CR -mallin tyyliin asennettaisiin 
erilliseen (PC-)koteloon. fe 


Palstalle voi kirjoittaa osoitteeseen 
jannecOskrolli.fi. Linkit artikkelin mai- 
nintoihin ja maksuttomat pdf-versiot 
yli vuoden vanhoista Skrolleista: skrolli. 
fi/numerot. 





AmigaOS 3.1.4 — mitä uutta? 


Vuonna 1985 julkaistu Amiga sai aivan hiljattain uuden 
käyttöjärjestelmäpäivityksen, ja lisääkin on tulossa. Koska miksipä ei. 


Teksti: Ville Jouppi 


uodet vierivät, mutta Ami- 

ga ei ota kuollakseen. Vaik- 

ka alkuperäinen valmista- 

ja Commodore menikin 
konkurssiin vuonna 1994, ja klassisen 
Amiga-käyttöjärjestelmän versio 3.1 
on samalta vuodelta, AmigaOS-kehitys 
käynnistettiin vielä hetkeksi uudelleen 
vuosituhannen taitteessa. Vuonna 1999 
saimme AmigaOS-version 3.5, jota jul- 
kaisun jälkeen jalostettiin vielä hieman. 
Jatkokehityksen tuloksena AmigaOS 
3.9 julkaistiin joulukuussa 2000 ja sai 
viimeisen päivityksensä BoingBag 2:n, 
vuonna 2002. 

Commodoren — jälkeisessä Amiga- 
maailmassa asiat harvoin tapahtuvat yk- 
simielisesti, joten versiot 3.5 ja 3.9 toivat 
mukanaan myös jonkin verran eripuraa 
ja lisenssikiistoja. Lopulta uusien versioi- 
den takana ollut julkaisija Haage & Part- 
ner kyllästyi riitelyyn ja vetäytyi pois 
Amiga-markkinoilta. Näin käyttöjärjes- 
telmän virallinen kehitys 68000-alus- 
talla loppui pitkäksi aikaa, aktiivisten 
käyttöjärjestelmäkehittäjien mielenkiin- 
non kohdistuttua lukuisiin eri prosesso- 
reilla toimiviin Amiga-yhteensopiviin 
käyttöjärjestelmiin. Amigan moniulot- 
teista käyttöjärjestelmäpuuta on avattu 
tarkemmin Skrollissa 2017.3 (pdf-lehti 
maksutta: skrolli.fi/numerot). 

2010-luvun loppupuolella alkoi kui- 
tenkin jälleen kuhina muutamien Com- 


Kuvat: Susanna Viljanmaa, Ville Jouppi 


modoren kuoleman jälkeiseen Amigan 
käyttöjärjestelmän kehitystyöhön osal- 
listuneiden avainhenkilöiden keskuu- 
dessa. Version 3.9 lähdekoodista oli osa 
tallessa ja käytettävissä, mutta paljon oli 
tekijänoikeussyistä tavoittamattomissa. 
Lisäksi 3.5- ja 3.9-versiot sisälsivät jon- 
kin verran komponentteja, jotka vaa- 
tivat vähintään Motorola 68020 -suo- 
rittimen, eli ne eivät täysin toimineet 
esimerkiksi perus-Amiga 500:lla. 


Paluu versioon 3.1 
Pitkän linjan sovelluskehittäjät Tho- 
mas Richter ja Olaf Barthel tarttui- 
vat toimeen ja päättivät palata takai- 
sin versioon 3.1, korjata tunnetut bugit 
ja parannella käyttöjärjestelmän kom- 
ponentteja mahdollisuuksien rajoissa. 
Mikäli 3.9:ssä mukana olleiden omi- 
naisuuksien lähdekoodia oli käytet- 
tävissä, he jatkoivat kehitystyötä siitä, 
mihin se aikanaan jäi — ja jos lähde- 
koodi tai oikeudet siihen puuttuivat, 
vastaava toiminnallisuus ohjelmoitiin 
uudestaan. Mahdollinen uusi versio 
haluttiin tarjota kaikille Amiga-mal- 
leille, joten 68020-suorittimen vaati- 
mus pudotettiin pois. Yhteistyö Hy- 
perion Entertainmentin kanssa tarjosi 
myös mahdollisuuden ottaa mukaan 
joitain AmigaOS 4.0:n osia. 

Koska käyttöjärjestelmäkehitys ke- 
lattiin takaisin versioon 3.1, uuden ver- 


sion numeroksi valittiin 3.1.4. Tämä 
versio ei täysin korvaa versiota 3.9, 
mutta sisältää kuitenkin lähes kaikki 
vastaavat käyttöjärjestelmän osat lu- 
kuun ottamatta Reaction-käyttöliitty- 
mäkirjastoa. 

Alunperin 3.1.4-projektin piti olla 
vain pikainen perusparannus, jot- 
ta tuleva ohjelmistokehitys voitaisiin 
tehdä vakaalle pohjalle, mutta projek- 
tin edetessä muutamia kokonaisuuk- 
sia päädyttiin kirjoittamaan täysin 
uudestaan. 

Tärkeänä erona AmigaOS 3.5:een ja 
3.9:ään verrattuna, joiden päivitykset 
ladattiin puhtaasti levyltä, AmigaOS 
3.1.4 kasvoi sisältämään myös päivite- 
tyt käyttöjärjestelmä-ROM-piirit — osa 
Amigan käyttöjärjestelmästä kun on 
perinteisesti tallennettu tällaiselle vain 
luettavalle mikropiirille. ROM-piirien 
päivittäminen mahdollistaa tiettyjen 
ongelmien ratkaisemisen matalammal- 
la tasolla. Uuden ajan merkkinä RO- 
Mit saa kuitenkin ladattavassa muo- 
dossa esimerkiksi emulaattorikäyttöön 
ja Amiga-jälleenmyyjät toimittavat päi- 
vitettäviä EPROM-piiriratkaisuja fyysi- 
seen asennukseen. 


Intuition 

Yksi suurimmista päivityksistä kohdis- 
tui Amigan ikkunoinnista ja valikois- 
ta vastaavaan Intuition-kirjastoon. Al- 

kuperäinen lähdekoodi oli kirjoitettu 
vanhaa Greenhillsin tekemää C-kään- 
täjää vasten, ja vaadittiin runsaasti 
muutoksia, jotta kirjasto saatiin kään- 
tymään 3.1.4-projektin käyttämällä 
SAS C -kääntäjällä. Greenhills on yri- 
tyksenä yhä toiminnassa, mutta tuo 
vanha C-kääntäjä pyöri 68000-pohjai- 
sessa Sun-työasemassa, joten kehittäjät 
katsoivat viisaimmaksi päivittää lähde- 
koodin. Kirjaston lähdekoodi päivitet- 
tiin 1970-luvun tyylisestä K&R C:stä 
uudemmaksi ANSI C:ksi. 

Tekijät lisäsivät kirjastoon myös tuen 
ruudun reunan yli meneville ikkunoil- 
le, eli Amigassa voi nyt viimein siirtää 
ikkunan osittain näkymättömiin ku- 
va-alueen ulkopuolelle, kuten artikke- 
lin ruutukaappauksesta näkyy. Muis- 
ta lisäyksistä mainittakoon tuki hiiren 
osoittimen alle ilmestyville ikkunoil- 
le, jos ikkunaa avatessa jätetään koor- 
dinaatit pois. 

Päivitetty Intuition on 3.1.4-versi- 
ossa kuitenkin vielä vapaaehtoinen 
komponentti, sillä sen yhteensopi- 
vuus kolmansien osapuolien näytön- 
ohjainkirjastojen kanssa ei ole täysin 
ongelmaton. Mikäli käyttäjällä on Cy- 
berGraphX-näytönohjainajurit käytös- 
sään, nämä eivät toimi uuden Intuitio- 
nin kanssa. P96-näytönohjainajureista 
on olemassa uuden Intuitionin kans- 
sa yhteensopiva versio, joten päivitys- 
tä kannattaa harkita, mikäli P96-ajurit 
tukevat omaa näytönohjainta. 


Exec 


Amigan moniajoytimen Execin suu- 
rin muutos on, että siihen saatiin tuki 

Motorola 680x0 -prosessoriperheen 
lippulaivalle eli 68060-suorittimil- 
le. Aikaisemmissa AmigaOS-versiois- 
sa 68060-prosessorikorttien piti käydä 
ennen käyttöjärjestelmän suorittamis- 
ta sammuttamassa prosessorin liuku- 
lukuyksikkö, jotta käyttöjärjestelmä 
ei kaatuisi välittömästi. Harrastajien 
itse 68060-yhteensopiviksi päivittämät 
68040-prosessorikortit vaativat aiem- 
min käsin muokatun käyttöjärjestel- 
mä-ROMin toimiakseen. Nyt Exec ja 
muut käyttöjärjestelmän osat tunnista- 
vat lippulaivasuorittimen suoraan. 

Toinen näkyvä muutos on, että Exec 
varaa 16 kilotavua tilaa Chip-muistin 
alusta Macintosh-emulaattoreita var- 
ten. Tämän tilan saa takaisin ajamal- 
la Aminet-verkkopalvelusta löytyvän 
MoveLow-ohjelman, mikäli on tar- 
peen ajaa ohjelmia, jotka vaativat koko 
Chip-muistin viimeistä piirtoa myö- 
ten. 


Massamuisti 
Suurten — kiintolevyjen käyttömuka- 
vuutta lisättiin tuntuvasti, kun uusim- 
massa versiossa AmigaOS:n neljän gi- 
gatavun kokorajoitus poistui viimein 
heti virtojen kytkemisestä lähtien. Ai- 
emmin päivitetty kiintolevyohjain piti 
ladata levyn alusta löytyvältä osiolta 
muistinvaraiseksi, jotta koko kiintole- 
vy saatiin näkyviin. Tämä on yksi niis- 
tä parannuksista, jotka ROM-piirien 
päivittäminen mahdollistaa. 
Tiedostojärjestelmä FastFileSystem 
koki myös hienoisia parannuksia. Ku- 
ten kiintolevyajuri, sekin tukee nyt yli 
neljän gigatavun osioita vaivatta. Li- 


säksi osiot on mahdollista alustaa tu- 
kemaan 106 merkin mittaisia tiedos- 
tonnimiä entisen 32:n sijaan. Mikäli et 
halua alustaa osioitasi uudestaan, uu- 
desta FFS:stä löytyy myös erillinen 54 
merkin tiedostonnimiä tukeva tila, 
mutta 54 merkin tilaa varten ei ole 
minkäänlaista korjausohjelmaa, joten 
en suosittele sen käyttöä. 

MS-DOS-levyjä lukeva CrossDOS- 
tiedostojärjestelmä = osaa nykyään 
VFAT-standardin pitkät tiedostonimet 
ja lisäksi se tukee nykyään myös MBR- 
osioita. FAT95-pakettia ei pitäisi siis 
enää tarvita AmigaOS 3.1.4:n kanssa. 

CD-ROM-levyille = tarkoitettu CD- 
FileSystem-tiedostojärjestelmä on täy- 
sin uudistettu ja osaa nykyään Joliet- ja 
Rock Ridge -laajennukset sekä Amigal- 
le uutuutena UDF-tiedostojärjestelmän. 
Myös audiolevyjä tuetaan, ja niiden si- 
sältämät ääniraidat näkyvät CD-asemas- 
sa AIFF-muotoisina tiedostoina. 

Viimeksi muinaisessa 1.3-versios- 
sa nähty epäluotettava DiskDoctor- 
levynkorjausohjelma on palautettu 
osaksi käyttöjärjestelmää ja se on kir- 
joitettu täysin uusiksi. Nykyinen Disk- 
Doctor ei enää tuhoa levykkeitä pa- 
hempaan kuntoon, vaan sen käyttöä 
voi vihdoin suositella. 


Komentokehote 
Tehokäyttäjiä varten AmigaOS:ssä on 
myös komentokehote, jota voi skrip- 
tata. Suurimpana 3.1.4-uudistuksena 
mainittakoon tuki komentojen ketjut- 
tamiselle yhteen Unixista tutun putki- 
toiminnon avulla. Erilaisia putkia on 
ollut Amigalle saatavilla aiemminkin, 
mutta nyt käyttöjärjestelmän mukana 
on virallisesti tuettu ratkaisu. 
Viimeinenkin tiedoston suojaus- 
lipuista eli H-lippu toimii viimein 
3.1.4:ssä. Mikäli H- eli Hold-lippu ase- 
tetaan, ajettava käsky jää automaatti- 
sesti muistinvaraiseksi ensimmäisellä 
ajokerralla. Tämä piti aiemmin hoitaa 
käsin resident-käskyllä. 
Komentokehotteeseen jäi 3.1.4:ssä 
yksi merkittävä bugi, nimittäin virhe- 
tasoista vastaava FailAt-käsky ei toimi 
ROMista löytyvän komentokehotteen 
kanssa. Virhe on korjattu 3.1.4.1-päi- 
vityksessä, jonka suosittelen ehdotto- 
masti asentamaan. Pidän tätä itse niin 
tärkeänä ominaisuutena, että rakensin 
omaan käyttööni 3.1.4.1-ROMin, jossa 
tämä päivitetty Shell-moduuli on mu- 
kana. 

AmigaOS 3.1.4 sisältää vaihtoehtona alkuperäi- 
sen Workbench 2.x/3.x-estetiikan mukaiset kuvak- 
keet ja kirjasimet, joten klassinen tunnelma onnis- 
tuu myös. Kuvassa yksi valmiista värivaihtoehdoista, 
Steel-paletti. 


Workbench 

Amigan graafinen työpöytä Work- 
bench on mennyt jonkin verran eteen- 
päin versiosta 3.9, sillä siihen saatiin 
lähdekoodia PowerPC-koneille tarkoi- 
tetusta AmigaOS 4.0:sta. Muutamia uu- 
sia näppäinoikoteitä on ilmestynyt ja 
pieniä bugeja on korjattu sieltä täältä. 
3.1-versioon verrattuna Workbenchissä 
on enemmän asynkronisia eli taustalla 
tapahtuvia toimintoja: esimerkiksi tie- 
doston kopiointi ei enää kaappaa koko 
Workbenchiä kopioinnin ajaksi. 

Myös ikonikirjasto koki parannuksia. 
Perinteisten neliväristen kuvakkeiden 
lisäksi 3.5:ssä esitellyt Colorlconsit toi- 
mivat, ja suosittu kolmannen osapuo- 
len NewlIcons-standardi on sekin tuet- 
tu. Toisena käyttömukavuutta lisäävänä 
parannuksena ikonit sijoitetaan auto- 
maattisesti Fast-muistiin, mikäli käyte- 
tään erillistä näytönohjainta. Aiemmin 
tämä oli käsin valittava asetus. 

Versiossa 3.1.4 Workbench- ja ikoni- 
kirjastot eivät ole enää ROM-piirillä, sil- 
lä tila loppui kesken. Sen sijaan ne lada- 
taan levyltä muistiin tarvittaessa. Mikäli 
kone käynnistetään joltain vanhalta le- 
vykkeeltä, jolla kirjastoja ei ole, puuttu- 
vat tiedostot ladataan kiintolevyltä. Mi- 
käli kiintolevyä ei ole, käyttöjärjestelmä 
pyytää syöttämään johonkin asemaan 
levyn, josta tarvittavat kirjastot löytyvät. 
Käytännössä kiintolevyn käyttäjät eivät 
huomaa eroa, vaikka käynnistelisivätkin 
joskus vanhempia korppuja. 


Tulostinajurit 

Aivan pikkuparantelusta alkoi myös 
tulostinalijärjestelmän muokkaus. Vä- 
hitellen kävi ilmi, että Amigan tu- 
lostinajureiden tola oli ollut kaikki 
nämä vuodet todella huono. Suurim- 
pina mullistuksina tulostinajureissa 

on nykyään toimiva virheentarkastus 
ja mahdollisuus keskeyttää tulostus, 
mikäli tulostimesta loppuu vaikka- 
pa paperi. Aiemmissa käyttöjärjestel- 
mäversioissa peruutusnappi toi vain 
virheilmoituksen yhä uudelleen takai- 
sin ruutuun. Grafiikan skaalaukses- 
ta ja Floyd-Steinberg-ditheröintialgo- 
ritmista löydetyt bugit korjattiin myös. 


Datatype-järjestelmä 

Amigan kätevä Datatype-järjestelmä 
on nykyään virtaviivaisempi. Järjestel- 
mä avustaa erilaisten tiedostomuoto- 
jen, kuten kuva- ja videotiedostojen, 
tunnistamisessa ja käyttämisessä. Ai- 
emmissa versioissa tietynlaisten media- 
tiedostojen toistaminen aiheutti hyvin 
runsasta prosessorikuormaa moninais- 
ten kilpajuoksu- ja pollaussilmukkaon- 
gelmien vuoksi. Nämä ongelmat on nyt 
ratkaistu, ja nykyään äänitiedostojen ja 
animaatioiden toisto sekä niissä edesta- 
kaisin hyppiminen toimivat sujuvasti. 


Pino pikkujuttuja 
Sarjaporttipäätteitä tukeva aux-hand- 
ler-ajuri oli aiemmin viimeinen mui- 
naista BCPL-koodia sisältänyt Amiga- 
OS-komponentti. Nyt se on kirjoitettu 
uusiksi ja käyttöjärjestelmässä on enää 
C- ja konekieltä. Myös käyttöjärjestel- 
män matematiikkakirjastoihin tehtiin 
pieniä parannuksia, mutta ne ovat edel- 
leen melko kehnoja, joten liukuluku- 
ja vakavammin käyttävät ohjelmat toi- 
mittanevat jatkossakin omat rutiininsa. 

Erilaiset pinomuistin riittävyyteen 
liittyvät ongelmat pitäisi olla myös 
ratkaistu, joten samaa pulmaa ratko- 
neen StackAttack-apuohjelman käytön 
voi lopettaa. Käyttöjärjestelmä ei enää 
kaatuile yksittäisten prosessien pino- 
muistin loppumisen vuoksi. 

Yksi klassisen AmigaOS:n ominaisuuksista oli 32-bit- 
tinen neljän gigatavun kokorajoitus kiintolevyille, 
jota paikattiin käynnistymisen yhteydessä ladatta- 
villa ajureilla. AmigaOS 3.1.4 lisää tuen suuremmil- 
le massamuisteille jo virtojen kytkemisestä alkaen. 


Tulevaisuus 

Skrollin mennessä — pai- 
noon kehitystiimi työstää 
AmigaOS:n — versiota 3.2. 
Tuleva versio tuo muka- 
naan enemmän uusia omi- 
naisuuksia, siinä missä 3.1.4 
keskittyi lähinnä vanhojen 
ongelmien korjaamiseen. 

Suurimpia näkyviä uu- 
distuksia on, että kaikki 
graafiset käyttöjärjestelmä- 
komponentit viimein kun- 
nioittavat — fonttiasetuksia. 
Jos siis käytät jotain muu- 
ta kuin kahdeksan pisteen 
Topaz-fonttia, —esimerkik- 
si kaikki eri Preferences-editorit näky- 
vät viimein valitsemallasi kirjasimella. 
Myös 3.1.4:ssä esitellyt ruudun reunan 
yli siirrettävät ikkunat ovat kokeneet 
hienoisen parannuksen, sillä 3.2:ssa 
ruudun reunat vastustavat hieman en- 
nen kuin ikkuna siirtyy reunan yli. Ik- 
kunoiden kutistaminen ikoniksi on 
myös tulossa viimein käyttöjärjestel- 
män tarjoamaksi ominaisuudeksi, eikä 
joka ohjelman tarvitse toteuttaa kutis- 
tamista itsenäisesti. 

Järjestelmän ROM-moduulien päi- 
vitykseen on täysin uusi mekanismi, 
joka osaa korvata tarvittaessa jokai- 
sen ROMista löytyvän moduulin le- 
vyltä ladattavalla muistinvaraisella 
versiolla. 3.2:n ilmestyttyä ei pitäisi 
tarvita enää ROM-piirin vaihtamis- 
ta lainkaan. Komentokehotteeseen on 
puolestaan tulossa tab-täydennys ja 
viimein toimiva stderr-tulostuskana- 
va virheille. Käynnistystiedostot voi 
jatkossa askeltaa rivi riviltä vianhaun 
helpottamiseksi. 

Aiemmin ongelmia oli myös suurten 
tiedonsiirtomäärien kanssa IDE-kiin- 
tolevyliitännän ylitse, jolloin siirtoko- 
koa piti rajoittaa joka osiolle. 3.1.4:ssä 
yritettiin korjata tämä vika, mutta va- 
litettavasti se ei täysin onnistunut, sillä 
bugista koodia oli kahdessa paikassa, 
joista vain toinen huomattiin ajoissa. 
3.2-version myötä tämän IDE-massa- 
muistien MaxTransfer-rajoituksen pi- 
täisi olla viimein historiaa. 

Paljon muutakin on tulossa — on 
myös uusia ominaisuuksia, joita emme 
vielä tiedä. Toivottavasti asiat menevät 
hyvin ja näemme AmigaOS 3.2:n lähi- 
vuosina. Koska miksipä ei. 4 


Julkaisija: hyperion-entertainment.com 

Ensimmäinen Uusi 
"Commodore" 


C256 


Foenix 


2020-luvun alkuun on 
lupailtu peräti kolmea uutta 
Commodore-tietokoneiden 
perillistä. Musta hevonen 
ehti ensimmäisenä. 





Teksti ja kuvat: Janne Siren 


etropiireissä vanhojen tie- 
tokoneiden kloonaaminen 
vaikuttaa väistyvän uuden 
tieltä. Nyt on jatkokehitetty- 
jen retroalustojen vuoro. Spectrum sai 
jo oman uutukaisensa ZX Spectrum 
Nextin muodossa, mutta yritystä on 
muuallakin. Seuraavaksi ainakin kol- 
me uutta retrotietokonetta kilpailevat 
Commodore-fanien huomiosta: tubet- 
taja *The 8-Bit Guyn” ja kumppanei- 
den Commander X16, MEGA-tietoko- 
nemuseon jatkojalostettu Commodore 
65 eli MEGA65 sekä Stefany Allairen 
C256 Foenix. 

Allaire on itse kuvaillut projektiaan 
”Commodore”-kolmikon mustaksi he- 
voseksi. Kuvaus on osuva, muutenkin 
kuin early adopter -version mustan ko- 
telon vuoksi. Kaikista edellä mainituis- 
ta projekteista C256 Foenix on eksoot- 
tisin yhden henkilön tahdonvoiman 
tulos, jolta puuttuvat ulkoiset kannuk- 
set. Sillä ei ole ZX Spectrum Nextin tai 
MEGA65:n historiaa tai lisenssejä. Sil- 
lä ei myöskään ole Commander X16 
-projektin miljoonayleisöä YouTubes- 
sa. Jopa C256 Foenixin esikuvavalin- 
ta — kone, jonka seuraajaksi se on ku- 
viteltu — on epätavallinen: niche-malli 
Commodore 128(D). 

Musta väri sopii myös hautajaistun- 
nelmiin, joissa C256 Foenix ilmestyi. 
Toukokuun alussa, kesken early adop- 
ter -laite-erän viimeisten toimitusten, 
Allaire ilmoitti lopettavansa projektin 
toimitettuaan tilatut koneet. Hän lupa- 
si vapauttaa pääosan projektista vapaa- 

seen käyttöön kesäkuussa. ”Taitaa olla 
niin, että aika, raha ja tuen puute yhtei- 
söltä nujersivat minut... Minun täytyy 
antaa todellisen kärkihankkeen, Com- 
mander X16:n, sekä MEGA65:n loistaa 
ja houkutella massoja.” 

Mikä on — tai oli - C256 Foenix ja 
voisiko sillä olla vielä tulevaisuutta? 
Skrolli tutki ja testasi. 


64, 128, 256... 


Kanadalainen Stefany Allaire on päivä- 
työkseen elektroniikkainsinööri, joka 
on ansioluettelonsa mukaan työsken- 
nellyt viimeisen vuosikymmenen uu- 
delleenohjelmoitavien FPGA-piirien 
parissa. Iltaisin hän on vanhan liiton 
Commodore-harrastaja, joka sattui 
vuoden 2018 alussa seuraamaan Da- 
vid ”The 8-Bit Guy” Murrayn You- 
Tube-kanavaa, jossa Murray kuvaili 
8/16-bittisen unelmatietokoneensa ja 
harmitteli ettei sellaista ollut olemas- 
sa. Murryan unelmana oli edullinen, 
uusista osista valmistettu ohjelmointi- 
alusta, jossa ohjelmoija pääsisi suoraan 
rautaan kiinni. 

Allaire luki Murrayn toivelistan si- 
sällön ja innostui. Hänen mielestään 
juuri tällainen Commodoren 8-bitti- 
sen tietokoneperheen kuvitteellinen 
seuraava malli olisi ollut. Koska Allai- 
re oli samoihin aikoihin uuden projek- 
tin tarpeessa, hän päätti ryhtyä toteut- 
tamaan omaa tulkintaansa ”The 8-Bit 
Guyn” unelmakoneesta ja hypoteetti- 
sesta seuraajasta Commodoren 8-bitti- 
selle perheelle. Hetken aikaa Allaire ja 








Murray jopa suunnittelivat yhteistyötä. 
(Myöhemmin sama tapahtumaketju 
johtaisi Murrayn itsensä luotsaamaan 
Commander X16 -projektiin.) 

Stefany päätti suunnitella paitsi uuden 
tietokoneen emolevyn, myös sen uudel- 
leenohjelmoitavalla FPGA-teknologial- 
la toteutettavan piirisarjan sekä firmwa- 
re-ohjelmistot. Lisäksi hän suunnittelisi 
3D-tulostettavan kotelon. Kaikki tämä 
olisi tarkoitus julkaista avoimen lähde- 
koodin periaatteella, jotta kuka tahansa 
voisi paitsi kehittää koneelle ohjelmis- 
toja myös valmistaa sitä. Aikaa itselleen 
Allaire antoi vuoden. 

Commodoren 8-bittisten huipennuk- 
seksi oli jäänyt Commodore 64:n seu- 
raaja, Commodore 128 eli C128.' Kah- 
den potensseissa seuraava luku 64:n ja 
128:n jälkeen on 256. 


16-bittisen 6502:n tähden 


Moni retrotietokone perustuu lähes- 
tulkoon täysin uudelleenohjelmoita- 
vaan FPGA-piiriin, mutta yksi ”The 
8-Bit Guyn” unelmakoneen toivelis- 
tan keskeisistä ominaisuuksista oli pe- 
rinteinen suoritin. Eikä mikä tahansa 
suoritin, vaan WDC 65816 (65C816). 
Kyseinen prosessori on kiintoisa use- 
ammastakin syystä: Ensinnäkin sitä val- 
mistetaan edelleen. Toisekseen se on yh- 
teensopiva Commodore 64:n ja monien 


! Aloituskuvassa mustan C256 Foenixin 
(FMX/revisio C4A) alla on Commodore 
128D CR. Koneet eivät ole yhteydessä toi- 
siinsa — ainakaan teknisesti. 

muiden 8-bittisten tietokoneiden käyt- 
tämän 6502/6510-suorittimen kanssa 
— yksi unelmakoneen toiveista kun oli 
yhteensopivuus Commodoren basicin 
kanssa. 8-bittisen tilan lisäksi piiriä voi 
kuitenkin käyttää myös 16-bittisillä re- 
kistereillä ja 24-bittisessä osoitetilassa, 
mikä mahdollistaa suuremman muisti- 
määrän suoran käytön. 

Niinpä 65816 valikoitui Allairen 
projektin sydämeksi, 14 megahertsiin 
kellotettuna. Toisin kuin ”The 8-Bit 
Guy jonka myöhempi Commander 
X16 -projekti yritti vältellä FPGA-pii- 
rien käyttöä (siinä onnistumatta), Al- 
laire päätyi muilta osin suoraan uudel- 
leenohjelmoitavien piirien käyttöön. 
Tässäkin hän tosin poikkesi retron val- 
tavirrasta. Esimerkiksi ZX Spectrum 
Nextissä on yksi suuri FPGA kaiken 
toteuttamiseen — Foenixissa on monta. 

Kukin C256 Foenixin piirisarjan 
kolmesta piiristä toteutettiin omalla 
FPGA:llaan, jotka saivat kuusnelos- ja 
amigamaiset nimet: Vicky (grafiikka), 
Gavin (järjestelmä) ja Beatrix (ää- 
net). Vickystä muovautui myöhemmin 
32-bittinen Vicky II. Hetken aikaa jou- 
kossa oli myös äänikorttipiiri Sera. Ää- 
nikorttia ei tosin julkaistu ja myöhem- 
min Gavin ja Beatrixkin yhdistettäisiin 
Gabeksi, jolloin FPGA-piirien määrä 
pieneni lopulta kahteen. Mukana on 
kuitenkin edelleen lisäksi kaksi ohjel- 

Unity SD-kortinlukija Gabe 


moitavaa CPLD-sirua: kiintolevyoh- 
jain Unity ja peliohjainpiiri Trinity. 
Muistia laitteeseen tuli peräti yhdek- 
sän megatavua — paljon retromitta- 
puulla: neljä megatavua sekä järjestel- 
mälle että grafiikalle ja yksi megatavu 
äänille. Allaire arvioi, että lopputulos 
on tehokkaampi versio Super Ninten- 
dosta, Apple Ilgs:stä (molemmat käyt- 
tivät 65816:tta) ja jopa alkuperäises- 
tä Amigasta. Itse asiassa C256 Foenix 
on lopulta myös selvästi tehokkaam- 
pi kuin Commander X16, jonka tekijät 
luopuivat 65816-suorittimesta ja vaih- 
toivat tilalle 8-bittisen 8 MHz:n 6502:n. 


Hiipivät ominaisuudet 
Vuoden vaihtuessa seuraavaan, C256 
Foenix -suunnitelma oli käynyt läpi 
lukuisia eri emolevy- ja koteloversioi- 
ta. Se oli jopa hetkeksi saanut tytärkor- 
tin äänille, johon mahtui kaksi Com- 
modore 64:n SID-äänipiiriä ja lisäksi 
Yamahan YM2612- (OPN2), YM2151- 
(OPM), SN76489- (PSG) ja YM3012- 
äänipiirit (stereo-DAC). Koneessa oli 
myös MIDI-liittimet, SD-korttipaik- 
ka, 3,5 tuuman levykeasema, kiintole- 
vyliitäntä, neljä peliohjainporttia (kak- 
si mallia Atari/Commodore ja kaksi 
TTL/Nintendo) sekä YMF262-äänipii- 
ri (OPL3) emolevyllä. HDMI liitintä ei 
ollut, mutta vanhemman polven digi- 
taalinen DVI-liitäntä löytyi. 

Trinity — RAM/Flash-muisti — Laajennukset 


Viimeistään tässä vaiheessa Allairen 
projekti alkoi lipsua kauemmaksi ja 
kauemmaksi Murrayn unelmakonees- 
ta — ennen kaikkea monimutkaisuu- 
den ja hinnan takia. Vaikka Murraykin 
oli jo joutunut luopumaan halvimmas- 
ta 50-100 dollarin tavoitteestaan, täl- 
laisenaan C256 Foenixin hintalapuksi 
tulisi yli 300 dollaria. Hinta varustei- 
den, kuten näppäimistön ja virtaläh- 
teen, kanssa oli jo reilu 450 dollaria 
plus toimituskulut. Sittemmin Allai- 
re tosin luopui varusteiden myynnistä. 

Hinnasta puhuttaessa on myös syytä 
tiedostaa, että hintalappu C256 Foeni- 
xissa, ja joissain muissakin satunnai- 
sesti valmistetuissa retroprojekteissa 
kuten ZX Spectrum Nextissä, on lä- 
hempänä kulutasoa kuin mikään kau- 
pallinen hinta. Allaire itse on kertonut 
tehneensä Foenix-projektilla tappiota. 
Vain harvat retrohankkeet, kuten mar- 
ketteihinkin tiensä löytänyt THEC64 
sekä verkossa ympärivuotisesti toimi- 
vat ammattimaiset retrokaupat, pää- 
sevät laskuttamaan varsinaista katetta. 
Vaikka hyväntekeväisyyttä sopii arvos- 
taa ja kunnioittaa, ”oikeasti” C256 Fo- 
enix olisi siis vieläkin kalliimpi. 

Volyymivalmistuksella — kulutasoa 
saataisiin laskettua, mutta samalla en- 
nakkomaksu ja varastoriski myymät- 
tömistä tuotteista kasvaisi. Tämä on 
yksi syy, miksi esimerkiksi ZX Spect- 

rum Nextiä on valmistettu vain jouk- 
korahoituskampanjan avulla, jolla on 
voitu varmistaa ennakkoon sekä tar- 
vittava volyymi, rahoitus että varas- 
toriskin välttäminen. Kääntöpuolena 
näin valmistettua tuotetta ei ole saata- 
villa jatkuvasti, paitsi moninkertaisel- 
la hinnalla Ebayssa. Allaire ei ole ollut 
halukas viemään C256 Foenixin ny- 
kyversiota Kickstarteriin, viitaten sen 
olevan liian kallis ja kypsä tuote siihen. 

Murrayn toiveissa oli myös, että 
unelmakone olisi kuin ”vuoden 1957 
Chevrolet-auto... täysin yhden hen- 
kilön ymmärrettävissä. C256 Foeni- 
xista oli sen sijaan kasvamassa mel- 
koinen monsteri teknisestikin. Lopulta 
myös Foenixin yhteys Commodoreen 
alkoi jäädä filosofiseksi, kun SID-piiri- 
en kannat karsittiin pois ja äänet jäivät 
Beatrixin ja Yamahan piirien varaan. 
C256 Foenix toimii lisäksi jatkuvasti 
65816-suorittimen 16-bittisessä tilas- 
sa, joten puristille se ei ole varsinaises- 
ti edes suoritinyhteensopiva minkään 
Commodore-mallin kanssa. 

Koneen mukana tuleva Basic816- 
ohjelmointikieli muistuttaa sentään 
8-bittisen ajan basiceja. Siellä täällä 
raudassa ja ohjelmistossa on myös vai- 
kutteita Commodoren koneista. 


Ikuinen prototyyppi 

Stefany Allairen kunniaksi on kuiten- 
kin sanottava, että C256 Foenix to- 
della syntyi reilussa vuodessa — to- 
sin valmiin tuotteen sijaan kasvavana 





kokoelmana kehittyviä ja muuttuvia 
versioita, joita toimitettiin varhaisille 
tilaajille verkkokauppatilausten perus- 
teella pieninä ryppäinä. Viisi konetta 
siellä ja kymmenen täällä -meiningil- 
lä. Myös 3D-tulostettu kotelo on elänyt 
saman pientuotantoprosessin mukana. 

C256 Foenix on toteutettu ammatti- 
taidolla — Allaire on selvästi alansa am- 
mattilainen — joten kotikutoiseksi sitä 
ei voi kutsua. Se ei myöskään ole ”va- 
porwarea”. Toisaalta sekalainen kir- 
jo toisistaan poikkeavia tuoteversioita 
yhdistettynä karkeaan 3D-tulostettuun 
koteloon ei täytä tuotantotuotteen pe- 
rinteisiä — tunnusmerkkejä. Ehkäpä 
C256 Foenixia ja koko prosessia voi- 
si kutsua prototyyppaamiseksi. Allaire 
itse kutsui tätä vaihetta kehittäjäversi- 
oksi. Loppusilauksen antava volyymi- 
tuotantovaihe on puuttunut. 

Allekirjoittanut tilasi C256 Foenixin 
vuoden 2019 syyskuussa ja se toimitet- 
tiin toukokuun lopulla, noin yhdeksän 
kuukautta tilauksesta. Speksit ehtivät 
tässäkin välissä muuttua monta kertaa. 
Karvain pala oli SID-kantojen menetys, 
joskin Allaire jätti takaoven auki Foeni- 
xin kyljessä olevaan laajennusporttiin 
tarkoitetulle SID-laajennukselle. Suu- 
rin osa rautaominaisuuksista pääsi kui- 
tenkin jatkoon tai ehti jopa parantua, 
mukaan lukien Yamahan äänipiiristö. 
Koneeseen oli myös leivottu Gideons 
Logicin FPGA-uudelleentoteutus SI- 
Distä, peräti 16 kanavalla. 

C256 Foenix on monipuolisista liitän- 

nöistään ja sisäänrakennetusta 3,5 tuu- 
man levykeasemastaan huolimatta yl- 
lättävän pieni, pinta-alaltaan vain noin 
70% suljetusta Skrollista. 3D-tulostettu 
kotelo on karu ja hieman epätasainen, 
mutta asiallinen. Kotelo onnistuu joka 
tapauksessa lisäämään laitteeseen tar- 
peellisen ripauksen persoonallisuutta, 
mihin pelkkä emolevy ei olisi pystynyt. 
Noin 450 dollarin hintaiseen pakettiin 
kuului geneerisen PS/2-näppäimistön 
ja hiiren lisäksi FPGA-piirien uudel- 
leenohjelmointiin tarvittava USB-Blas- 
ter-laite sekä virtalähde. 

Käytössä C256 Foenix on kuin nopea 
Commodore 128 ja sitä komennetaan 
hyvin samantapaisilla basic-käskyillä 
(ks. laatikko). Koska laitteelle ei juuri- 
kaan ole ohjelmia, tästä eteenpäin teke- 
minen onkin sitten pitkälti tarjottujen 
basic-, assembly- ja C-ohjelmointiväli- 
neiden ja oman mielikuvituksen varas- 
sa. Esimerkiksi mukana tulleella hiirellä 
ei vakiona tee juuri mitään. Tekstipoh- 
jaisella ruudulla liikkuu graafinen hii- 
ren osoitin, jolla ei voi osoittaa mitään. 

Prototyyppihenkisyys näkyy = vie- 
lä viimeisissä C4A/B-version Foeni- 
xeissakin valmistusvirheinä: MIDI- 
IN-portin kaksi pinniä ovat vaihtaneet 
paikkaa ja yksi levykeaseman ruuveis- 
ta on liian pitkä, mikä haittaa levyk- 
keiden lukemista. Myös levykeaseman 
maadoitus vaatii korjausta, jotta HD- 
levykkeet toimivat. Korjaukset saa on- 
neksi tehtyä itsekin. 

Vaikka C256 Foenix -projekti ei ole millään tavalla ”vaporwarea”, se on kokoelma keskeneräisiä alkuja — myös rautapuolella. Kuvassa niistä osa. 
Esittelimme varhaisen version (vas.) sekä jatkojalostettujen painosten kuvat (kesk.) Skrolleissa 2018.3 ja 2019.3. Toistaiseksi kunnianhimoisin 
C256 Foenix -välivaihe, revisio CX, Sera-äänilaajennuskortin kera puolestaan näkyy oikealla. CX-version prototyyppi valmistui, mutta tiettävästi 
sitä ei toimitettu asiakkaille. Äänikortti sai sittemmin lähteä ajoitusongelmien vuoksi ja osa sen toiminnoista integroitiin lopulliselle CAA/B-emo- 
levylle. C4A-kone ja -emolevy näkyvät artikkelin alussa. (Kuvat yllä: Stefany Allaire) 

C256 ”Cost-Reduced" 
Artikkelin aloituskuvassa C256 Foenix 
istuu Commodoren viimeisen julkais- 
tun 8-bittisen tietokoneen, Commo- 
dore 128D CR:n päällä. CR tuli sa- 
noista Cost-Reduced, sillä kyseessä 
oli tuotantokustannuksiltaan halvem- 
pi C128D.? Viime talvena ja alkuke- 
väästä Stefany Allaire kertoi, että myös 
C256 Foenix -projekti olisi seuraavaksi 
suuntaamassa kustannussäästöjen tiel- 
le. Hän myönsi avoimesti itsekin, ett- 
eivät koneen nykyiset versiot soveltuisi 
retromassojen kalasteluun. 

C256 Foenix ”User Versior” oli alku- 
jaan tarkoitus julkaista loppukevääs- 
tä, mutta suunnitelma viivästyi ja jat- 
koi paisumistaan. Allairella oli lopulta 
peräti kolme erilaista vaihtoehtoa mie- 
lessä: 100-200 dollarin hintainen pie- 
nempi käyttäjäversio C256 Foenixista, 
Amiga 600:n tapaisella näppäimistöön 
integroidulla kotelolla varustettu käyt- 
täjäversio sekä samoja FPGA-erikois- 
piirejä käyttävä 32-bittinen painos. 

Näppäimistöstä oli jo prototyyppi, 
joka muistutti edellisessä Skrollissa ra- 
kentamaamme mekaanista näppäimis- 
töä. 32-bittisen version suorittimena 
olisi puolestaan varhaisten Amigoiden 
ja Macien käyttämä Motorola 68000 tai 
68020. Hän suunnitteli myös Jumpman- 
tai Necromancer-henkistä C256 Foenix 
-peliä sekä laajennuskorttia ethernet- 
verkko- ja SID-äänipiiriliitännöillä. 

Vielä pääsiäisen aikaan Allaire jul- 
kaisi pitkän, pohdiskelevan videon 
projektin suunnasta The C256 Foenix 
Project -kanavalla YouTubessa, jossa 
hän esitteli näitä ideoita. Sitten jotain 
tapahtui. Tiedossa on ainakin, että ni- 
mimerkki tarstarkusz kommentoi vi- 
deota ja projektia englanniksi tähän 
tapaan: ”En voi ymmärtää miksi tämä 
projekti on olemassa... Se on upouu- 
si, kuollut alusta ilman ohjelmistoja... 
Ollakseen elinkelpoinen, tämän täytyi- 
si olla pitkän tähtäimen hanke, jonka 
rauta olisi saatavilla pysyvästi.” 


2? C128D CR (1986) oli Commodoren vii- 
meinen 8-bDittinen tietokone, vuosina 1982- 
1994 valmistetun C64:n kotelovariaatioita 
lukuun ottamatta. Commodore 65 -mal- 
lia (1990-1991), johon MEGA65 perustuu, 
ei koskaan julkaistu. Halpuutuksesta huoli- 
matta Commodore 128D CR oli yhden tul- 
kinnan mukaan Commodoren 8-bittisten 
huippumalli. Se sisälsi muun muassa päivi- 
tetyn videopiirin, jonka videomuisti oli kas- 
vatettu nelinkertaiseksi tavalliseen 128:iin 
verrattuna (myös osa perus-D-koneista 
sisälsi tämän piirin). 

Basic816 ja FX/OS Foenix Workspace 


C256 Foenix käynnistyy Basic816-ohjelmointikieleen, jonka käynnis- 
tysnäkymää on tuunattu muistuttamaan lähinnä Commodoren 8-bittis- 
ten tietokoneiden tekstipohjaista alkuruutua. Vaikka laitteella ei olekaan 
Commander X16:n tai MEGA65:n tapaista lisenssiä Commodore-käyttö- 
järjestelmille, käynnistysnäkymän voi osuvasti arvioida muistuttavan eräs- 
tä toista aikanaan prototyyppiasteelle jäänyttä tietokonetta: Commodore 
65:ttä. (Joissakin aikaisemmissa ohjelmistoversioissa tämä yhteys oli vielä- 
kin selkeämpi kuin nykyisin.) 

Retrotietokoneen käytön ei kuitenkaan tarvitse olla ainoastaan teksti- 
pohjaista. Commander X16 - ja MEGA65-koneissa aiotaan hyödyntää päi- 
vitettyä versiota graafisesta GEOS-käyttöliittymästä. C256:lle ei ole GEO- 
Sia, mutta Mike Bush on kehittänyt Amigan inspiroimaa graafista FX/OS 
Foenix Workspace -käyttöliittymää (ent. Workbench). Softaprojektin edis- 
tymistä on voinut seurata YouTubessa Bushin omalla kanavalla. Kuten suu- 
rin osa C256:n kolmansien osapuolien sovelluksista, tarjolla on kuitenkin 
lähinnä keskeneräistä rakentelua. Edelliset videot ovat kohta vuoden takaa. 

Mielenkiintoisena merkkinä Fo- 
enix-kehittäjäyhteisön — dynamii- 
kasta Stefany Allaire ei itse hir- 
veästi tuntunut pitävän siitä, että 
yhteisö keskittyi tekemään käyttö- 
ja tiedostojärjestelmiä sekä unelmoi 
internet-yhteyksistä. Hänellä oli vi- 
deoidensa perusteella vanhakantai- 
sempi visio koneelle. Stefany olisi 
kaivannut enemmän pelejä ja mu- 
siikkikoodia vuoden 1987 hengessä. Projektin toistaiseksi viimeisellä vide- 
ollaan ja Twitterissä hän pyörittelee teemaa kirosanoja säästelemättä. Hän 
vihjasi tämän olleen jopa projektin lopettamisen taustalla: ”Yksi syy lopet- 
taa on, että en mahda mitään sille, että ihmiset haluavat tuoda vuoden 2020 
tekniikkaa vuoden 1987 tyyliseen tietokoneeseen. 

Jos C256 Foenixin järjestelmäohjelmistot ja niiden kehittäjien seuraami- 
nen kuitenkin kiinnostaa, myös pweingarin YouTube-kanava Tail Recursi- 
ve on seuraamisen arvoinen. 





Linkit Bushin, Allairen ja pweingarin videoihin ja tviitteihin Skrollin verkko- 
jatkoilla: skrolli.fi/numerot. 

Esikuvana myös Amiga 


Moni asia C256 Foenix -projektissa on saanut inspi- 
raationsa Amigasta, josta oikeasti tuli Commodoren 
8-bittisten seuraaja. Moni asia on myös jäänyt kesken. 
Randy Rossin Boing-demo muistuttaa Amigan vas- 
taavaa demoa, joskin venyttelee laitteen muskeleita ne- 
linkertaisella määrällä palloja. Demo on osa C256 Fo- 
enixin keskeneräistä C256cemu-emulaattoripakettia. 
Jos haluat kokeilla sitä itse PC:llä, kloonaa Githu- 
bista rwikerin haara C256emusta (se kääntyy uudella 
G++:lla helpommin kuin Rossin versio) ja hae reilun 
vuoden vanha kernel. hex-tiedosto FoenixIDE-projek- 
tin Github-historiasta ROMiksi (uusin ei toimi C256e- 
mussa). C256emun samples-hakemistosta löytyvä 


boing-demo tulee kääntää 065-tiedostoksi cc65-kään- 


täjällä ennen ajoa emulaattorissa. 


Allaire vastasi tarstarkuszin kom- 
menttiin —referoituna näin: ”Kiitos 
kommenteistasi. Ne pysäyttivät todel- 
la ajattelemaan. Kyllä, projekti on täyt- 
tä ajanhaaskausta ja nakertanut elä- 
määni viimeiset kaksi vuotta, maksaen 
omaisuuden... Teen aiheesta tiedotteen 
hyvin pian!” Tätä seurasi toukokuun 
alussa Allairen ”viimeinen päivitys” 
eli ilmoitus projektin päättymisestä ja 
myynnin loppumisesta. Tämän jälkeen 
Allaire on sanansa mittaisesti jatkanut 
viimeisiä toimituksia sekä vapauttanut 
projektin tiedostoja jakeluun. 


Foenix tuhkasta? 

Stefany Allairen äänenpainot ovat sit- 
temmin hieman pehmentyneet C256 
Foenixin Facebook-sivulla: ”En ajattele, 
että projekti itsessään on loppumassa. 
Enemmänkin sen luoja on päästämässä 
irti, antaakseen sen lentää omillaan... 
Juuri nyt, se tarvitsee lisää nostetta uu- 
sien ohjelmistojen muodossa ja minä 
tarvitsen pitkän tauon... Jos ihmiset 
haluavat Foenixin säilyvän, heidän täy- 
tyy pistää itsensä likoon luomalla sille 
sisältöä. Jos vuoden päästä sisältöä on 
enemmän, kehitän aiemmin mainitse- 
mani käyttäjäversion mielelläni. Ko- 
neen täytyy kasvaa omillaan, porukka 
on liian riippuvaista minusta” Hän jopa 
väläytteli Kickstarter-kampanjan mah- 
dollisuutta Foenixin kuluttajaversiolle 
ensi vuonna. 

Tahattomasti tarstarkuszin viesti oli 
kuitenkin sekä profetaalinen että osuva. 
On toki helppo ymmärtää Allairen vä- 
syminen ja turhautuminen yhden nai- 
sen projektiin, jollaiseksi hän on Foeni- 

xia itse kutsunut. On inhimillistä, että 
hän toivoisi laitteelle laajempaa huomi- 
ota ja suurempaa tukea yhteisöltä. Kaik- 
ki myös tarvitsevat joskus taukoa pro- 
jekteistaan. Toisaalta Allaire on ollut 
hyvin suojelevainen Foenixin suhteen, 
eikä ole esimerkiksi halunnut avata rau- 
tapuolen ydintä avoimeen kehitykseen, 
joten on vaikea sanoa, olisiko tässä vai- 
heessa enempää sopinut odottaakaan. 
Onnistuneimmat 8-bittiset retroprojek- 
tit ovat nojanneet kumppaniverkoston 
rakentamiseen. 

Allareilla on ollut kaiken aikaa myös 
varsin tiukka filosofinen näkemys C256 
Foenixista, joten ulkopuolisten on saat- 
tanut olla tavallistakin vaikeampi lä- 
hestyä projektia. Potentiaalisten yhteis- 
työkumppaneiden tippuminen matkan 
varrella ja rajallinen yleisö vähintäänkin 
vihjaavat tähän suuntaan. Hän on ollut 
varsin julkisesti eri mieltä projektin ta- 
voitteista jopa olemassa olevien Fo- 
enix-kehittäjien ja -kannattajien kanssa. 
Äkkikäännös toiseen äärilaitaan, jos- 
sa tekijä hylkää koko hankkeen pienen 
yhteisön armoille tuskin tuottaa sekään 
parannusta tekijämäärään. 

On vaikea kuvitella mitään tuhoisam- 
paa hankkeen saaman tuen kannalta, 
kuin päätekijän erittäin julkinen ilmoi- 
tus projektin päättymisestä ja päätymi- 
sestä tuuliajolle. 


Sääli 

Niin tai näin, Foenixin kaltaisen projek- 
tin elinvoimaisuus riippuu joka tapauk- 
sessa saatavuudesta. Harrastealustan te- 
kemisen ilo pääsee ruokkimaan itseään 
toden teolla vasta, kun harrastajat pää- 


sevät tekemään — eli koneisiin käsik- 
si. C256 Foenixin saatavuuskysymys oli 
vasta ratkeamassa, kun Allaire teki il- 
moituksensa. Ilman laitteita on vaikea 
rummuttaa huomiota ja tukea projek- 
tille. Vaikka nyt joitakin kymmeniä lait- 
teita lisää on ehtinyt asiakkaille (yhteen- 
sä niitä on noin 50 kpl), kalman katkua 
on vaikea tuulettaa pois. Ainakin PR- 
mielessä tauko olisi ollut viisaampi pitää 
ilman dramaattista ilmoitusta. Toisaal- 
ta juuri toimiva PR- tai somekoneisto 
C256:lta on puuttunut. 

Täysin uuden 8/16-bittisen ohjelmis- 
toalustan luominen olisi tietenkin ollut 
tuskien taival joka tapauksessa ja omal- 
la tavallaan järjetön projekti, mutta mi- 
käli SID-äänipiirituki ja projektin hoito 
olisivat sujuneet toisin, C256 Foenixil- 
la olisi ollut niche-potentiaalia ainakin 
erikoisten musiikkipiirien koostealusta- 
na. Mikään muu retroalusta ei tällä het- 
kellä olisi tarjonnut vastaavaa äänipiiri- 
palettia. Fi liene sattumaa, että Foenix 
Tracker -musiikkiohjelmisto oli yksi 
alustan ensimmäisiä ohjelmia. Se on 
myös yksi harvoja, ellei ainoa, vähän- 
kään kypsempi sovellus koneelle ohjel- 
mointivälineiden lisäksi. 

Tällaisenaan C256 Foenix on jää- 
mässä tietokonehistorian kuriositee- 
tiksi. Sen mahdollinen tulevaisuus 
riippuu täysin siitä, tarttuuko Stefany 
Allaire (tai teoreettisempana vaihto- 
ehtona jokin muu taho) koneen jatko- 
kehitykseen ja -valmistukseen uskotta- 
valla tavalla. On vaikea kuvitella, että 
monikaan kiinnostuisi tukemaan alus- 
taa ilman tätä selkärankaa. Hyvänä 
puolena yhden aktiivisen tekijän va- 


rassa olevat projektit ovat myös nopei- 
ta elpymään entiselleen, jos tekijä vain 
niin päättää. Huonona puolena tällai- 
nen projekti harvemmin tuppaa lentä- 
mään, ennen kuin tekijä oppii päästä- 
mään siitä hallitusti irti. 


Linkit C256 Foenix -emulaattoriin ja ke- 
hittäjäresursseihin löydät oheisesta laati- 
kosta. Jos nimenomaan 65816-pohjainen 
retrotietokone kiinnostaa, C256 Foenix 
-tuhkakasan lisäksi kannattaa seura- 


ta Neon816-projektia, joka perustuu sa- 
maan suorittimeen. Linkit näihin ja 
muihin projekteihin 


löydät Skrollin verk- 
kojatkoilta: skrolli.fi/numerot. 

Muinainen Amstrad! 


Alan Michael Sugar Trading eli 
Amstrad, toisille tuttu brittien Dii- 
li-televisio-ohjelmasta, toisille vanha 
tietokonevalmistaja. Amstrad oli Suo- 
messakin suosittu PC-merkki, perä- 
ti myydyin vuosina 1987-1988, mutta 
Amstradin CPC-kotitietokoneet eivät 

Daniel Tremblayn C256 Tetris. Foenixin graafiset kyvyt ylittävät useimmat 

8-bittiset retrokoneet. Videopiiri tukee muun muassa 640x480- ja 800x600- 

näyttötarkkuuksia. Näytöllä olevat 256 väriä voidaan valita 24-bittisestä 
paletista. Myös rautaspritet löytyvät. 





Facebook-sivu: 
YouTube-kanava: 


olleet meillä von Jään 
suurmenestys. Ra 
Koneen lumo -kir- K 
jan mukaan jouluna 
1986 Commodore 64:ää myytiin Suo- 
messa 30 000 (yksi allekirjoittaneelle), 
Amstradin kotikoneita kymmenesosa. 

Mietin tätä, kun lehteilen Armtix!-ensi- 
numeroa vuodelta 1985 (kuvassa). Mo- 
net tuntevat taiteilija Oliver Freyn kuvit- 
tamat Commodore 64- ja ZX Spectrum 
-lehdet Zzap! 64 ja Crash, mutta moniko 
muistaa lehtikatraan lyhytikäisen kuo- 
puksen (1985—1987). Nimikin on eri- 
koinen: Am... antics? Google tarjoaa 
virhekäännöksenä ”muinaista? — sana- 
kirja oikeammin temppuilua. 

Syy lehteilyyni on, että Amtix! on tu- 
lossa takaisin. Eikä vain Ebayssa myy- 
tävänä cd-rom-kokoelmana, joskin sel- 
lainenkin on. Fusion Retro Books, joka 
on jo julkaissut muista Freyn kuvitta- 
mista lehdistä uusia numeroita, puu- 


Kotisivut, Foorumi ja wiki: 


C256 / Emulaattori/kehitysympäristö: 


haa neljännesvuosittaista Amtix-lehteä. 
Zzap!:n ja Crashin paluussa auttaneet 
Frey ja entinen päätoimittaja Roger 
Kean ovat antaneet projektille siunauk- 
sensa, joskin heitä tuskin enää nähdään 
suoraan uuden lehden teossa. Kannat- 
taa seurata Amtix Annual -ryhmää Fa- 
cebookissa. 

Amstradille on myös FREEZE64:n 
tapainen A5-fanilehti: Colour Personal 
Computing (cpcfar 1). Sekään ei 
ole yhtä menestynyt tai komea 
kuin kuusnelosen vastaava - 
lehteä on julkaistu kahdessa 
vuodessa kolme numeroa 
— mutta kiinnostava se on. 
Päätoimittaja James For- 
din erikoisuutena on kes- 
kittyä pääasiassa uustuo- 
tantoon historian sijaan. 
Fi niin muinaista. 48 

Janne Siren 


Teksti ja kuvat: Mikko Heinonen 


i tarvittane edes kovin paksuja 
fanilaseja sen hyväksymiseen, 

että Commodore Amiga 1200 

oli tietokonehistoriallisesti  myynti- 
määriään merkittävämpi laite. Vaik- 
ka se ei arviolta miljoonan kappaleen 
myynnillään ollut kummoinenkaan 
kaupallinen suksee, etenkin demoske- 
nen ympärillä pyörineet harrastajat ot- 
tivat laitteen nopeasti omakseen. Siitä 
tuli eräällä tavalla viimeinen merkit- 
tävä kotitietokone, jonka hiipumisen 
myötä useimmat loputkin mikroili- 
jat siirtyivät toimistokoneisiin - kuka 
Macille, kuka IBM PC -yhteensopiviin. 
Myös oma paluuni Amiga-harrasta- 
jaksi tapahtui A1200:n julkaisun myö- 
tä. Tai oikeammin kyseessä oli se varsi- 
nainen harrastuksen alku, sillä Amiga 
500 oli aikanaan ollut itselleni pelk- 
kä pelikone. Välissä piipahdin MS- 
DOSin parissa vakavoitumassa, jo- 
ten A1200:lla ei enää vain pelattu vaan 
katseltiin ja kuunneltiin skenetuotok- 
sia, yriteltiin itsekin väsätä jotain ja 
muutenkin harrastettiin digitaalises- 
ti. Sen kautta löytyi myös monia ystä- 
viä, joiden kanssa yhteisiä jutunaiheita 
on riittänyt tähän päivään asti. Ami- 

Itseoppineen kolvailijan ruokahalu kasvaa syödessä. Saisinko 
kasattua osista kokonaisen tietokoneen? Enkä ihan mitä ta- 
hansa, vaan sen itselleni kaikkein rakkaimman. 


CA 





ga 1200 on myös ainoa mikro, jollai- 
sen olen omistanut keskeytyksettä os- 
tohetkestä tähän päivään asti — niin 
VIC-20, C64 kuin A500 tuli aikanaan 
myytyä pois uusien hankintojen ra- 
hoittamiseksi. 

Fn tosin ole omistanut sitä ihan sa- 
maa Al200:aa, sillä rakenteluvimma- 
ni sai aika pian vallan ja ensimmäistä 
konetta piti alkaa viritellä. Tuli turbo- 
korttia ja isompaa kiintolevyä, ja lopul- 
ta koko komeus muutti valtavan No- 
kia MikroMikko 4 -palvelimen kuoriin. 
Jossain kohtaa koneen videopiiri rik- 
koutui, mutta korjaustaitoni eivät riit- 
täneet sen vaihtoon, joten hankin ti- 
lalle toisen emolevyn. Vuosituhannen 
vaihteessa prioriteetit taas siirtyivät sen 
verran, että myin arvokkaan turbokor- 
tin pois ja koko massiivinen kasa nö- 
kötti käyttämättömänä pitkään. Koska 
itse Amiga 1200 kuitenkin yhä kiin- 
nosti, hankin brittituttavalta vaihto- 
kaupalla toisen, liki uudenveroisen 
pöytämallin koneen, joka minulla on 
edelleen käytössä. Se on aikojen saatos- 
sa saanut sisäänsä kaikenlaista piristys- 
tä MC68060-turbokortista SSD-levyyn 
ja Indivision AGA -näyttösovittimeen. 





PTSN | 

En siisevarsinäisesti tarvinnut uut- 
ta Amigaa, kun törmäsin John Hertel- 
lin ReAmiga-projektiin ja aloin poh- 
tia sellaisen rakentamista. Taustalla 
oli pikemminkin se, että paljolti juuri 
Amigan virittelyn myötä olen vuosien 
varrella opetellut erilaisia elektroniik- 
kataitoja. Kun aikoinaan siirsin koneen 
torniin, halusin siihen Amiga 2000:n 
ulkoisen näppäimistön. Rakensin re- 
set-sovittimen Usenetistä löytämä- 
ni ohjeen perusteella ja ilmeisesti jon- 
kinlaisen jumalaisen intuition vallassa, 
sillä en enää koskaan saanut aikaiseksi 
toista toimivaa kappaletta. Pintaliitos- 
komponentteja taas opettelin juotta- 
maan vaihtamalla myöhemmin saman 
koneen emolevylle uuden näppäimis- 
töohjaimen, jotta sain sen palautettua 
pöytäkoteloon. 





Uusi elämä romulle 
Toinen painava syy kiinnostukselle- 
ni oli, että vuosien varrella nurkkiin oli 
kertynyt erinäisiä emolevyjen raatoja, 
joita olin taltioinut varaosiksi. Vaikka 
korteilta puuttui erinäisiä osia ja niitä 
oli säilytetty kyseenalaisesti, olisi niistä 
mahdollista hyödyntää johonkin pro- 
jektiin Amigan erikoispiirit, joita ei ole 
enää 90-luvun jälkeen valmistettu. Näi- 
tä piirejä on kyllä mahdollista hank- 
kia uutenakin, mutta lutikat viimeisim- 
mästä konkurssipesästä pelastanut Jens 
Schönfeld kauppaa niitä vain pakettina, 
jolle hintaa tulee useampi satalappunen. 
Ihan niin paljon en ollut valmis sijoit- 
tamaan hankkeeseen, jonka onnistumi- 
sesta ei ollut takuita. 

John Hertell, skenepiireissä Chucky 
/ The Gang, kertookin reamiga.info- 


sivustollaan projektinsa taustaksi juu- 
ri sen, että harrastajien olisi mahdollis- 
ta pelastaa laitteensa siirtämällä kom- 
ponentit uudelle, ehjälle piirilevylle. 
Hän aloitti takaisinmallintamalla Ami- 
ga 3000- ja 4000-malleissa käytetyn 
A3640-suoritinkortin, joka kärsii usein 
vuotavien kondensaattorien aiheutta- 
mista vaurioista. Ensimmäinen ver- 
sio oli tarkoitettu vain omaksi korjaus- 
avuksi, mutta hieman yllättäen kortista 
tilattu fyysinen piirilevy olikin toimiva. 
Kun siihen sitten ympättiin harrastaji- 
en suosima modifikaatio, jolla 3640:een 
saa MC68040:n tilalle MC68060-suorit- 
timen, syntyi ensimmäinen uusiotuote 
A3660, jonka hän julkisti Amiga32-ta- 
pahtumassa vuonna 2017. 

Tässä vaiheessa Chucky kysyi Ami- 
ga-yhteisöltä, minkä laitteen piirilevyn 
he haluaisivat seuraavaksi nähdä uu- 
sittuna. A1200 nousi vastauksissa usein 
esiin, eikä ihme, sillä myös tämä malli 
kärsii heikkolaatuisten pintaliitoskon- 
densaattorien aiheuttamista vuodois- 
ta. Elektrolyytti syövyttää piirilevyä ja 
komponenttien kupariset juotospisteet 
irtoavat, minkä jälkeen korjaamisesta 
tulee varsin sotkuista, ellei jopa mahdo- 
tonta. 

Itseoppinut — elektroniikkasuunnit- 
telija Hertell tarttui toimeen ja piirte- 
li työmatkojen hotelli-iltojensa iloksi 
A1200:n piirilevyn uusiksi. Kaksiker- 
roksinen kortti ei ole onneksi aivan 
mahdottoman monimutkainen, mutta 
siitä huolimatta sillä kulkee satoja pie- 
niä signaalipolkuja. Uurastuksen tu- 
loksena näki päivänvalon ensimmäi- 
nen ReAmiga 1200, ja nyt on ylletty 
jo versioon 1.5. Se seurailee mitenku- 
ten Amiga 1200:n emolevyn versiota 
1D4 mutta sisältää muutamia virityk- 
siä, kuten VGA-liittimen kuvalle, S-vi- 
deosignaalin sekä vianetsintää helpot- 
tavia LED-valoja. 

Hertell tarjoaa työnsä tulokset va- 
paasti ladattavaksi, mutta valmistut- 
taa ja myy itsekin ReAmiga-piirilevy- 
jä. Niiden myyntihinnasta hän tilittää 
osan hyväntekeväisyyteen. Niinpä uu- 
den erän tullessa tarjolle päätin itse- 
kin tarttua tarjoukseen, etenkin kun 
kevään viikonloppuihin yllättäen il- 
maantui runsaasti tilaa. Hintaa levylle 
posteineen tuli kuutisenkymmentä eu- 
roa, mitä pidin erittäin kohtuullisena. 
Ensimmäisessä saamassani kappalees- 
sa oli pieni kosmeettinen virhe, jon- 
ka vuoksi Chucky lähetti vielä toisen 
kortin korvaukseksi. Olin kuitenkin jo 


aloittanut ensimmäisen piirilevyn pa- 
rissa, joten kokosin sen loppuun. 


Vuoren kokoinen haaste 

Jos Chucky on itseoppinut piirilevy- 
suunnittelijana, itse taas olen sovelta- 
nut yritys-erehdys-menetelmää juot- 
tamisen opiskeluun. Peruskoulussa 
saadun johdatuksen jälkeen olen hil- 
jalleen siirtynyt aina vain hienojakoi- 
sempiin komponentteihin — ja toki 
rikkonut matkalla paljon tavaraa. Pik- 
kuhiljaa on kuitenkin alkanut syntyä 
jonkinlainen tuntuma siihen, miten 
juotinta käsitellään ja komponentteja 
asetellaan. 

Siitä huolimatta ReAmiga 1200 tun- 
tui jo ajatuksena aika hurjalta. Piirile- 
vyä ei ole suunniteltu ihmisen vaan ko- 
neen ladottavaksi ja juotettavaksi, ja 
sillä on sadoittain pieniä 0805- ja 0603- 
kokojen vastuksia ja kondensaattoreita 
— siis muutaman millimetrin kanttiin- 
sa. Ja kyllä, niiden kanssa käy herkästi 
juuri niin kuin voisi kuvitella: pikkurui- 
set komponentit lentävät helposti pois 
pinseteistä aseteltaessa, minkä jälkeen 
seuraa hupaisaa vastuksenkätkentää 
työpöydällä ja sen ympäristössä. Suo- 
sittelen pitämään työpisteen siistimpä- 
nä kuin omani, sillä haaskasin tähän ai- 
kaa tarpeettoman kauan. 

Ilman kirppupeliäkin jo pelkkien 
näiden passiivikomponenttien parissa 
olisi saanut kulumaan illan jos toisen- 
kin. Paitsi, että työ on pakko aloittaa 
niistä, tämä on myös muuten järkevä 
lähestymistapa, sillä toistuva työ har- 
joittaa tehokkaasti juottimen käyttöä 
ennen siirtymistä isompiin ja arvok- 
kaampiin komponentteihin. Rikottu 
vastus ei tee kukkaroon kummoista- 
kaan lovea. Suoraan Chuckylta osta- 
mani piirilevyn hintaan kuului muuten 
valmis ostoskori Mouser-elektroniik- 
katukkurilta, mikä oli ehdottoman 
mukava seikka, sillä juuri oikean ko- 
koisten ja arvoiltaan sopivien palikoi- 
den etsintä valtavasta valikoimasta on 
aikaa vievää puuhaa. Jälkiviisaana kui- 
tenkin lisäisin koriin juuri niitä hal- 
vimpia komponentteja muutaman 
ylimääräisen, ihan hukkaamisten ja 
rikkomisten varalta. Tällaisenaan osat 
maksoivat noin 200 euroa. 

ReAmiga-sivustolta löytyy erinomai- 
nen Component Locator -osio, jonka 
pudotusvalikosta voi valita kulloinkin 
juottamansa komponentin. Osien pai- 
kat näytetään punaisilla pisteillä, jotka 
saa halutessaan myös vilkkumaan. 








Tässä on se minimikokoonpano, jolla Amigas- 
ta saa ulos jotakin järkevää — tosin vain sar- 
japortin kautta. 





Stereomikroskoopin kautta on vaikea ottaa 
valokuvaa, mutta tästäkin käynee ilmi, kuin- 
ka paljon helpompaa työskentely pienten 
komponenttien kanssa on sen avulla. 

The Listener on elämänlaatua parantava han- 
kinta Amiga-remontoijalle. 


Tilanne eskaloituu 

Chucky = suosittelee, että ReAmigat 
kootaan seuraamalla hänen blogissaan 
julkaistuja vaiheittaisia ohjeita ja ikään 
kuin toiminto kerrallaan. Tämä siksi, 
että Amigankin kaltainen vanha tieto- 
kone on huomattavan monimutkainen 
kokonaisuus, jonka vianetsintä hanka- 
loituu jokaisen lisätyn piirin myötä. Jos 
nyt sattumalta ryntäsit samantien ko- 
koamaan omaasi valmiiksi, lopeta se 
heti ja tee samoin, voin suositella sitä 
lämpimästi. 

Pian ohjeita tavatessani törmäsinkin 
siihen, että kattavaksi luulemani työ- 
pöytävarustelu ei itse asiassa ollut li- 
kimainkaan sitä. Kun kortille oli saatu 
asennettua ensimmäinen monijalkai- 
nen piiri (väyläohjain Budgie), seuraa- 
vana ohjeena oli tarkistaa oskilloskoo- 
pilla, saako se 28 megahertsin signaalia 
oskillaattorilta. No minullahan oli vain 
surkea, Wishistä tilattu halpakampe, 

jolla olin joskus ihmetellyt jotakin ki- 
lohertsiluokan signaalia. Homma jäi 
tauolle, kun aloin pohtia hieman kun- 
nollisemman, mittaustoiminnoilla va- 
rustetun oskilloskoopin hankintaa. 
Sellainen löytyi lopulta järkihintaan 
Amazonista, ja samalla tulin hankki- 
neeksi myös edullisen stereomikro- 
skoopin. Kumpaakaan hankintaa en 
ole katunut muissakaan projekteissa, ja 
etenkin mikroskooppi olisi pitänyt os- 
taa jo vuosia sitten. Monta piirilevyä 
olisi jäänyt pilaamatta. 


Painajainen nimeltä PLCC 
ReAmiga jäi hetkeksi sivuun, kun käy- 
tin molempia skooppeja ensin muuhun 
rakenteluun. Korjasin vuosikausia apua 
odottaneen Acorn A5000:n näppäimis- 
tön ja rakensin lisää GreaseWeazle- 
kortteja, joista kirjoitinkin tämän vuo- 
den ykkösnumerossa. 

Tavallaan hain tällä työskentelyllä tun- 
tumaa mikroskoopin käyttöön, mutta 
itse asiassa myös jännitin sitä, miten sai- 
sin seuraavan työvaiheen onnistumaan 
kunnialla. Amiga 1200:n emolevyl- 
lä käytetään runsaasti PLCC-koteloituja 
(plastic-leaded chip carrier) komponent- 
teja, jotka on tarkoitettu asennettavak- 
si kantaan. Commodore kuitenkin juotti 
ne suoraan emolevylle pintaliitosteknii- 
kalla: osittain säästääkseen kustannuk- 
sia, mutta myös siksi, että tila on kortilla 
ja Amigan väylä on erittäin herkkä kon- 
taktihäiriöille. Tuotantolinjalla käytettiin 
automatiikkaa, johon itsenäisellä koti- 
kolvailijalla ei ole pääsyä. 

Chucky itse suosittelee näiden kom- 
ponenttien liittämiseen niin sanottua 
drag soldering -tekniikkaa, jossa piirile- 
vyn juotospisteet ja piirin jalat peitetään 
juoksutteella, jonka jälkeen tinaa ve- 
detään molempiin paksulla juottimen 





kärjellä. Ylimääräinen tina poistetaan 
lopuksi imusukalla. Olen käyttänyt tätä 
tekniikkaa paljon perinteisten monijal- 
kaisten pintaliitosten kanssa, joihin se 
toimii mielestäni varsin hyvin. PLCC:n 
jalat kuitenkin taipuvat piirin alle, ja 
koin vaikeaksi saada hyvää liitosta ai- 
kaiseksi. Osa harrastajista suosii juotos- 
pastaa, jota taas en ole oikein koskaan 
saanut siististi taipumaan omiin käyttö- 
tarkoituksiini. 

Sattumoisin sopivaa harjoittelumate- 
riaalia löytyi lähistöltä. Toisen Amiga 
4000 -koneeni grafiikkaa ohjaava Alice- 
piiri on oikutellut jo pitempään, ja pää- 
tin välityönäni yrittää irrottaa ja vaihtaa 
sen. Tämä projekti ei onnistunut, sillä 
emolevyllä on jotain muutakin vikaa — 
mutta asiassa oli se hyvä puoli, että tulin 
keksineeksi tavan juottaa PLCC:tä tyy- 
dyttävästi jalka kerrallaan mikroskoo- 
pin avulla. Vein ohutta lankaa varovasti 
juottimen alle ja painoin sen kiinni sekä 
jalkaan että piirilevyyn, jolloin käyttä- 
mäni juoksute teki tehtävänsä ja tina 
tarttui. Liitos ei tietenkään ole yhtä kau- 
nis kuin pastalla ja uunilla aikaansaatu 
automaattiversio, mutta se johtaa säh- 
köä ja pitää piirin paikallaan, mikä riit- 
tää minulle. 

Ryhdyin siis toimeen ja aloin asen- 
nella piirejä yksi kerrallaan paikalleen. 
Lopulta kasassa oli vähimmäismäärä 
erikoispiirejä, joilla konetta saattoi kut- 
sua Amigaksi: Budgie, Lisa, Gayle, Alice 
ja näppäimistö-MPU. Tässä vaiheessa 
oli aika kytkeä kone virtoihin ja katsoa, 
mitä se sanoo. 


Sarja keskusteluita 

Leikkauspöydällä olevan minimi- 
Amigan kanssa ei voi viestiä kuvaruu- 
dun välityksellä, sillä se ei vielä piir- 
rä mitään näytölle, ei muista mitään 





gP COM12 - PuTTY 





Sarjaportin data näyttää pahalta, mutta ei ole sitä: vasta yksi piiri on 


paikallaan, joten näin juuri pitääkin käydä. 

eikä osaa ottaa vastaan syötteitä. Her- 
tell on kuitenkin kehittänyt kotikor- 
jaajien iloksi myös DiagROM-nimisen 
avoimen lähdekoodin työkalun, jonka 
voi kirjoittaa EPROM-piireille ja asen- 
taa Amigan Kickstart-ROMin tilalle. 
Käynnistyessään se kaiuttaa tekstinsä 
myös sarjaporttiin, josta ne voi lukea 
tavallisen päätteen kautta. 

Rakennusohjeen mukaan seuraa- 
va vaihe olikin asentaa sarjaportti ja 
DiagROM ja liittää ReAmiga kaape- 
lilla toiseen tietokoneeseen. Periaat- 
teessa mikä tahansa sarjakaapeli oli- 
si käynyt tähän tarkoitukseen, mutta 
päädyin hankkimaan Eduardo Ara- 
nan rakentaman, erityisesti Diag- 
ROM-käyttöön tarkoitetun The Lis- 
tener -laitteen (noin 25 euroa). Se 
ymppää USB-RS232-sovittimen suo- 
raan 25-piikkiseen =sarjaporttiliitti- 
meen, josta liitäntä moderniin mik- 
roon tehdään microUSB-kaapelilla. 
Yhdistämiseen voi käyttää mitä tahan- 
sa terminaaliohjelmaa, itse valitsin il- 
maisen ja avoimen PuTTYn. 

DiagROMin avulla kenties hanka- 
lin osuus eli muistien juottaminen su- 
juikin mukavasti. Yhteensä neljä pii- 
riä liitettiin yksi kerrallaan, ja jokaisen 
jälkeen käynnistettiin kone ja tutkit- 
tiin sarjaväylän tuotosta silmä kova- 
na. Kun yksikään piiri ei enää anta- 
nut virheitä, oli seuraavan askeleen 
aika: videopiirin asentamisen jälkeen 
Amigasta tuli ensi kertaa kuva moni- 
torin näyttöön. Se tuntui aika makeal- 
ta, enkä olisi oikein millään malttanut 
mennä edes nukkumaan, ennen kuin 
saisin oikeaa koodia ajoon. 

Muistien lisäämisen jälkeen oli aika kytkeä RGB-johto ja jatkaa tutki- 
muksia kuvaputkella. 


Voi Aliisa, minkä teit 
Seuraavana päivänä heräsin jo varhain 
nikkaroimaan ReAmigan parissa. Vii- 
meiset työvaiheet koostuivat käytän- 
nössä siitä, että aiemmin rakennettu 
luuranko sai lihaa ympärilleen: piirile- 
vylle lisättiin puuttuvia transistoreita, 
elektrolyyttikondensaattoreita ja liit- 
timiä. Tässä kohdin jouduin ajoittain 
tukeutumaan lähdekirjallisuuteen, sil- 
lä ohjeissa ja Mouserilta tulleissa kom- 
ponenttipusseissa vilahtelivat paikoin 
aivan eri numerosarjat. Pääosin kom- 
ponenteille kuitenkin löytyi vastineet 
— sillä poikkeuksella, että 1489-tyyppi- 
sen sarjaporttipiirin tilalle oli osalistas- 
sa laitettu 1488, joka ei osaa vastaan- 
ottaa dataa, vain lähettää sitä. Onneksi 
lähellä oli edelleen niitä raatoja, joista 
napsia puuttuvia osia. 

Muutenkin olisi kannattanut tehdä 
jo aluksi tarkempi luettelo siitä, mitä 
minulla on ja mitä tarvitsen. Esimer- 
kiksi kalliin PCMCIA-liittimen ostin 
aivan turhaan, sillä sen olisi saanut ir- 
rotettua melko helposti vanhaltakin 
emolta. Toisaalta osa oskillaattoreis- 
ta näytti sen verran elämää nähneiltä, 
että ne olisin mielelläni vaihtanut uu- 
siin — ja toinen varaosaemoista oli NT- 
SC-tyyppinen, joten siinä oli vielä osin 
käytössä eri taajuuksiakin. Hieman 
odotuksen vastaisesti kiteet kuitenkin 
toimivat, ja muutenkin kaikki tuntui 
sujuvan aivan poikkeuksellisen hyvin 
huomioiden projektin vaikeusasteen. 

Vaan saatiin mukaan tietysti se pe- 
rinteinen Urho Matti -hetkikin. Kun 
kone lopulta oli kasassa ja suostui 
ajamaan dataa levykkeeltä, käynnis- 
tin Workbenchin ja huomasin hii- 
ren osoittimessa sotkua. Facebookis- 
ta saadun vihjeen perusteella lähempi 
tutkiskelu paljasti, että vika tulee Ali- 
ce-piirin spritenkäsittelystä. Kun jääh- 
dytin Alicea kylmäspraylla, spritet 
toimivat normaalisti. Siispä ryhdyin 
erittäin huolellisesti irrottamaan juu- 
ri tukevasti asentamaani piiriä, pyrki- 
en olemaan rikkomatta juotospisteitä 
sitä tehdessäni. 

Hyllystä löytyi toinen A1200:sta pu- 
rettu Alice, jonka asentelin rikkinäi- 
sen tilalle. Kone käyntiin, Workbench 
lataukseen, nyt osoitin näytti hyväl- 
tä. Testailua demojen avulla, jep, spri- 
tet toimivat nyt, hetken koin jopa suo- 
ranaista voitonriemua. Mutta sitten 
kone kaatui omia aikojaan muistivi- 
kaan, kun kirjoittelin tätä juttua PC:llä. 
Ja muutaman minuutin pyörittyään 

Tähän asti pääsin ennen Alice-ongelmien alkamista. Kuorena toimii Kickstarter-kampanjasta 
hankittu uusiokotelo, uusia näppäinhattuja vielä odotellaan... 


se demokin kaatui grafiikkasotkuun. 
DiagROM taas antoi sekalaisia virhei- 
tä chip-muistista. 

Käytin kokonaisen illan tutkien, 
missä muualla vika voisi olla. Lopul- 
ta päädyin kuitenkin siihen, että täl- 
lainen oireilu alkoi Alicen vaihdon jäl- 
keen: vanhalla, spritevikaisella piirillä 
kone oli tuntikausia päällä ilman mi- 
tään muuta sekoilua. Kävin piirin juo- 
tokset läpi yksi kerrallaan, mutta se ei 
muuttanut tilannetta. Lopulta tartuin 
taas kylmäspray-pulloon, ja kun muis- 
titestiin alkoi tulla virheitä, jäähdytin 
piirin alle huoneenlämpöön. Tämän 
jälkeen testi meni läpi ja pystyin jatka- 
maan sitä vaikka loputtomiin, kunhan 
Alice sai välillä kylmää. Olin siis on- 
nistunut asentamaan rikkinäisen pii- 
rin tilalle toisen, eri tavalla rikkinäisen. 
Näin palkitaan, kun yrittää hyödyntää 
SER-jätteestä mahdollisimman paljon. 

Tässä kohtaa aika loppui kesken en- 
nen lehden painoon menoa, joten jää 
nähtäväksi, ratkeaako ongelma eBays- 
ta tilaamallani toimintatestatulla Ali- 
cella. En näe syytä miksei ratkeaisi, el- 
len onnistu itse rikkomaan piirilevyä 
purkaessani sitä jälleen kerran. No, 
on minulla onneksi se toinen varalla. 
Ja ennen kuin kysytte: kantaan piiriä 
ei oikein voi tila- ja häiriösyistä asen- 
taa, jos aikoo käyttää työpöytäkoteloa 
ja kuljettaa konetta mukanaan. 


Huikea seikkailu 

Olin täysin henkisesti varautunut sii- 
hen, että kohtaan matkan varrella on- 
gelmia. Jos selviän koko operaatios- 
ta sillä, että kaksi piiriä oli asentaessa 
rikki (enkä edes itse rikkonut niitä), 
on harmituksen määrä hallittavissa. Ja 


vaikka muutakin tulisi vastaan, olen 
projektin aikana oppinut Amigan sie- 
lunelämästä enemmän kuin oikeas- 
taan tähän mennessä yhteensä, joten 
korjaaminen ei vaikuta aivan mahdot- 
tomalta työsaralta. Amiga-yhteisö on 
täynnä ystävällisiä ja asiantuntevia ih- 
misiä, joilta kysyä apua. Kone on mel- 
ko mutkikas verrattuna moneen ai- 
kalaiseensa, mutta jos vian onnistuu 
paikantamaan edes tiettyyn erikoispii- 
riin, on jo paljon lähempänä ratkaisua. 
Koska kokosin koneen ohjeiden mu- 
kaan vaihe kerrallaan, tiedän ettei siinä 
ole mitään suurta periaatteellista vikaa. 

Taloudellisesti projektissa ei ol- 
lut mitään mieltä. Kaikkien työkalu- 
jen sun muun sälän hinnalla olisin jo 
ostanut kokonaisen Amigan varustei- 
neen, mutta rahan säästö ei ollut ta- 
voitteeni. Kaipasin tapaa viedä Amiga- 
harrastusta uudelle tasolle, hyödyntää 
nurkkiin jäänyttä romua ja oppia uu- 
sia asioita laitteen raudasta. Siihen on- 
kin tullut todellinen pikakurssi piirile- 
vyä mikroskoopin läpi tihrustellessa. 

ReAmigan piirustukset, kokoamis- 
ohjeet ja muut tiedot löytyvät osoit- 
teesta reamiga.info. Teetettyjä piiri- 
levyjä on kaupan epäsäännöllisesti 
ainakin Facebookin Commodore 
Amiga- ja ReAmiga Discussions -ryh- 
missä. John Hertell on tehnyt ReAmi- 
gan myös A3000:sta, mutta uusioe- 
molevyjä on tehtaillut moni muukin: 
vastaavat viritellyt replikat löytyvät 
myös A500+:sta ja A4000:sta. Saatava- 
na on myös AA3000+, monin tavoin 
paranneltu ja AGA-piirisarjalla varus- 
tettu Amiga 3000 -emolevy, joka tosin 
ei ole avoin hanke. 4 

Innokas harrastaja saattaa toisinaan 
huomata muuttuneensa tuotteiden myyjäksi. 
Tällä voi olla mielenkiintoisia seurauksia. 

len kiinnostunut oikeastaan aivan 

liian monista vanhaan tietotek- 

niikkaan ja videopeleihin liittyvis- 
tä asioista. Amiga-rakkauteni on tunnet- 
tua, Sega-fanitukseni myös monen tiedossa, 
mutta oikeastaan mikä tahansa saattaa päi- 
västä riippuen kutkuttaa. Rakentelen myös 
mieluusti vanhoista laitteista mukana kul- 
kevia ja helposti vaikkapa Suomen pelimu- 
seoon esiteltäväksi vietäviä settejä, joten 
kaikenlaiset muistikortinlukijat ja näyttöso- 
vittimet kiinnostavat aivan erityisesti. 

Retrokoneiden lisälaitteet ovat usein tuot- 
teita, joita harrastajat tekevät lähinnä itsensä 
ja muiden iloksi. Vaikka tekniikkanostalgia 
on huippumuodikasta, jonkin yksittäisen 
koneen innokkaat ja maksukykyiset harras- 
tajat lasketaan useimmiten sadoissa, kor- 
keintaan tuhansissa. Kukaan siis tuskin ajat- 
telee perustavansa kovinkaan disruptiivista 
startupia Amigan virtalähteiden tai Sega Sa- 
turnin optisen aseman korvikkeiden ympä- 
rille. Pikemminkin voidaan puhua järjes- 
telystä, jossa omaa rakentelua rahoitetaan 
myymällä palikoita muillekin ja saadaan 
ehkä samalla hieman voita leivän päälle. 
Laitteiden markkinoista onkin muodos- 

tunut jonkinlainen villi erämaa, jossa asi- 
akkaat vaeltavat rahat kourassaan, valmii- 
na heittämään ne lähimmän kangastuksen 
suuntaan siinä toivossa, että lupailtu tuo- 
te jossain vaiheessa materialisoituu. Joskus 
näin käy pitkän ajan kuluttua, toisinaan ei 
ollenkaan. Ja todella usein matkassa on joi- 
takin mutkia. 


Kauppiaan omilla ehdoilla 
Prototyyppisimmät harrastetavaran myyjät 
saattoi kohdata, jos halusi muutama vuosi sit- 
ten ostaa laitteen, joka korvasi Sega Dreamcas- 
tin GD-aseman muistikortilla tai USB-tikulla. 
Tarjolla oli kahta erilaista laitetta, joiden tilaus- 
prosessi sujui osapuilleen seuraavasti. 

GDEMU: Päivystä myyjän blogia, jossa 
hän ilmoittaa, koska aikoo avata ennakkoti- 
laukset. Ilmesty paikalle rämpyttämään Re- 
load-nappia hetkeä aikaisemmin, jotta eh- 
dit saamaan nimesi tilauslistalle ja voit saada 
laitteen. Paitsi toisinaan myyjä saattaa kiel- 
täytyä myymästä, koska epäilee että aiot jäl- 
leenmyydä laitteen tai et oikeasti tarvit- 
se sitä, tai hän ei nyt vain tällä kertaa lähetä 
tuotteita tiettyihin maihin. 

USB-GDROM: Lähetä sähköpostia ano- 
nyymiin osoitteeseen. Hetken kuluttua saat 
pyynnön lähettää rahaa Paypal-osoitteeseen. 
Tämän jälkeen myyjä ei reagoi mihinkään, 
kunnes muutaman viikon kuluttua saat pa- 
ketin. Jos et lähetä myyjälle viestiä vastaan- 
ottamisesta, laite lukkiutuu jonkin ajan ku- 
luttua eikä sitä voi käyttää. 


Markkina on sittemmin muuttu- 
nut, lähinnä siksi, että GDEMU kopi- 
oitiin luvatta Kiinassa ja sen vanhaan 
versioon perustuvia, mutta sinällään 
toimivia klooneja voi nykyisin ostaa 
jopa muutamalla kympillä. Tämä on 
hyvin valitettavaa kehittäjän kannal- 
ta. Toisaalta jokaiseen kloonikeskuste- 
luun tulee myös paikalle joku, joka to- 
teaa, että ilman kopioijia hän ei olisi 
enää koskaan saanut konsoliaan toimi- 
maan, koska GDEMU Oli niin hanka- 
la hankkia ja ne liikkuivat jälkimarkki- 
noilla kaameisiin hintoihin. 

On vaikea sympatisoida toisen 
työn varastajia, mutta jos FPGA-pii- 
riin pohjautuva tuote oli lopulta mas- 
savalmistettavissa näin helposti ja sil- 
le selvästi oli markkinoita, olisiko ollut 
mahdoton ajatus yrittää yhteistyötä 
jonkin tehtaan kanssa sen sijaan, että 
tilaamisesta tehtiin äärimmäisen vai- 
keaa? USB-GDROMia ei ole kloo- 
nattu, koska tekijä ensinnäkin virit- 
ti laiteohjelmistoon ansan voidakseen 
kontrolloida, minne laitteet päätyvät, 
ja toisekseen koska se vaatii piirin rik- 
kinäisestä GD-ROM-asemasta, mikä 
käytännössä tekee siitä jatkossakin 
kalliin ja mahdottoman monistaa sar- 
jatuotannossa. 

Viime aikoina markkinoille on tullut 
myös uusia yrittäjiä. Andorrasta kä- 
sin operoiva, ihan oikeana yrityksenä 
esiintyvä TerraOnion valmistaa melko 
hintavaa MODE-nimistä laitetta, joka 
sopii sekä Dreamcastiin että Sega Sa- 
turniin. Saturn-yhteensopivuus purai- 
see GDEMUn tekijän leipää uudem- 
man kerran, sillä hän on kaupannut 
myös Phoebe- ja Rhea-nimisiä kor- 
tinlukijoita tämän koneen eri versi- 
oille samalla omintakeisella tyylillään. 
Myös edullisempi uutuustuote Fen- 
rir kilpailee Saturn-asiakkaista, joten 
hetkessä on siirrytty keinotekoisesta 
niukkuudesta suoranaiseen valinnan- 
vapauteen. Valitettavasti pioneerityön 
tekijät taitavat tässä ympäristössä jää- 
dä nuolemaan näppejään, sillä uu- 
det tuotteet voi ostaa ihan normaalis- 
ti verkkokaupasta. 


Ei siitä takkia tullutkaan 


Jokunen vuosi sitten Amiga-maail- 
massa kohahti, sillä joukkorahoitus oli 
viimein ratkaisemassa erään merkit- 
tävän ongelman: koteloiden kellastu- 
misen ja rikkoutumisen. Moni Amiga 
1200 -harrastaja oli laajennuksia asen- 
nellessaan sahannut, porannut ja veis- 


tellyt koneeseensa erilaisia ehostuksia 
siinä määrin, että kuori näytti pikem- 
minkin =sveitsinjuustolta. Modaami- 
selta säästyneet kotelot taas usein kel- 
lastuivat vanhemmiten, ilmeisimmin 
muovissa käytetyn palonsuoja-aineen 
ja UV-säteilyn yhteisvaikutuksesta. 
Moni halusi myös palauttaa aiemmin 
torniin asentamansa koneen työpöytä- 
malliseksi, mutta oli jo hävittänyt van- 
han kotelonsa. 

Kotelokampanja sujui ihan hyvin, 
ainakin näin joukkorahoituksen mit- 
tapuulla. Merkittäviltä viivästyksiltä ei 
vältytty, mutta rahoittajat saivat lopul- 
ta tuotteensa ja tavara oli laadukasta. 
Itse jäin lähinnä harmittelemaan sitä, 
että olin kampanjan aikana varannut 
vain yhden läpinäkyvän kotelon; olin 
näet siinä käsityksessä, että kun muotit 
on kerran tehty, ”normaaleita” malle- 
ja saisi ostaa yleisesti muutenkin. Näin 
ei käynyt kuin vasta todella pitkän ajan 
päästä, ja varastoa tuntuu olevan saata- 
villa vain tipoittain. 

Paljon isompi soppa syntyikin sa- 
man porukan seuraavasta projektista: 
Amigan näppäinhatuista. Ymmärret- 
tävästi uuden kotelon rinnalla vanhat 
kellastuneet näppäimet näyttivät mel- 
ko epäesteettisiltä, joten oli helppo 
päätös investoida saman luotettavan 
tiimin uuteen hankkeeseen — etenkin 
kun tarjolla oli myös monia jännittäviä 
värivaihtoehtoja, aina pimeässä hohta- 
vaan malliin asti. 

Kampanja päättyi menestyksekkääs- 
ti Kickstarterissa alkuvuodesta 2017 ja 
sai myöhemmin jatkoa myös Indiego- 
gossa. Kirjoitushetkellä osa rahoittajis- 
ta on saanut tuotteensa, mutta vain he, 
jotka valitsivat perusmallin valkoiset 
näppäimet jollakin yleisellä asettelulla. 
Me skandinaavit ja erikoisvärien asiak- 
kaat odottelemme edelleen, ja vaikka 
viimeinen puoli vuotta meneekin ko- 
ronaviruksen piikkiin, tuntuu melko 
hurjalta, että osa erikoispainoksista on 
tällä tietoa saapumassa asiakkaille jos- 
sain kohtaa vuonna 2021. Puhumatta- 
kaan siitä, että uusimman viestin mu- 
kaan osa väreistä ei toteudu lainkaan, 
koska niille ei ole saatu varattua val- 
mistusaikaa. Pahasti viivästyvien pai- 
nosten tilaajat saavat vaihtaa tilauk- 
sensa useampaan sarjaan normaaleita 
näppäimiä. Useimmat haastattelemani 
rahoittajat eivät ole tähän ratkaisuun 
hirveän tyytyväisiä. 

En ole massavalmistuksen asian- 
tuntija, joten en ala spekuloida, missä 


kohtaa ongelmat tarkalleen alkoivat. Jo 
ennen koronavirusta kampanja oli kui- 
tenkin yli kaksi vuotta myöhässä alku- 
peräisestä aikataulustaan, joten pelkkä 
Kiinan tehtaiden sekoaminen tänä ke- 
väänä ei viiveitä selitä. Näppäimet eivät 
ole aivan monimutkaisin mahdollinen 
tuote, vaikka niissäkin toki on omat 
kommervenkkinsä. Kenties joku an- 
toi jossain vaiheessa liian optimistisen 
arvion siitä, millaisten erien valmis- 
taminen on taloudellisesti mielekäs- 
tä ja mahdollista, ja totuus osoittautui 
toiseksi. Samaan aikaan kampanjas- 
sa käytettiin runsaasti aikaa vaikkapa 
uusien kotelotarrojen suunnitteluun, 
vaikka ainakaan itse en muista sellais- 
ta edes luvatun. Vuonna 2018 tiimi veti 
vielä läpi kampanjan Amiga 500 -kote- 
loillekin. Jätin sen väliin, vaikka hieno 
viissatku olisi tavallaan kiinnostanut, 
sillä haluan mieluiten nähdä tulok- 
sen edellisestä hankkeesta, ennen kuin 
tuen seuraavaa. Nämä kotelot ovat 
myös yhä kokonaan toimittamatta. 


Ihan ystävänä sanon 
Poimimani kaksi esimerkkiä edustavat 
vain pientä pintaraapaisua siitä, miten 
retrotavaraa kauppaillaan, mutta sa- 
mat kuviot toistuvat. Hämärät sähkö- 
postidiilailut ja venyvät tai jopa täysin 
peruuntuvat kampanjat ovat alalla ar- 
kipäivää, ja jossain määrin ne on hy- 
väksytty vallitsevaksi totuudeksi — näin 
on aina tehty. Itse asiassa täysin am- 
mattimaisesti toimivat yritykset ovat 
alalla harvinainen poikkeus: mieleeni 
tulee vain kourallinen laitteistovalmis- 
tajia, jotka ovat aina toimittaneet lu- 
paamansa ja hoitaneet jälkimyyntipal- 
velut asiallisesti. 

Vain harva lähteekään näille markki- 
noille ilman jonkinlaista sisäistä paloa, 
ja usein se ajaa myös jälleenmyyntiä 
enemmän kuin kylmä bisnesharkinta. 
Ja vaikka tässä nyt kirjoittelen taas Ei 
näin! -teemalla, tavallaan ymmärrän 
kaikkia näitä toimijoita ja heidän koh- 
taamiaan yllättäviä haasteita. Valitet- 
tavasti vain rahan tuominen yhtälöön 
muuttaa tilannetta niin, että maksavat 
asiakkaat kokevat heillä olevan tietty- 
jä oikeuksia. Rakkaus lajiin kantaa pit- 
källe, mutta jopa satoja euroja uuteen 
vempeleeseen sijoittanut odottaa — ai- 
van kohtuullisesti — saavansa mielek- 
käässä ajassa tuotteen, joka on suun- 
nilleen sitä mitä pitikin. 2 

LOTUS IL:n RATOJEN LATAUS- 
TAVOT LYHENIVÄT, MUTTA 
KOSKA HALUSIN KUULLA 
LATAUS MUSIIKIT, ERITYISESTI 
NIGHT, MOTORWAY -JA DESERT* 
RATOJEN TEEMAT, NAKSAUTIN 
AINA LISÄMUISTIN POIS PÄÄLTÄ 
PELIA LADATESSA. 


Dungeons & Dragons -lisenssipelien historia 


Neljäkymmentä vuotta 
digitaalisia luolastoja 
ja lohikäärmeitä 


Teksti: Aleksi Kesseli 


Kuvat: Kimmo Rinta-Pollari, Aleksi Kesseli 


Ikoniset 1970-luvun lopun ja 1980-luvun elokuvat 
kuten Alien(s), Star Wars, Conan the Barbarian, Bla- 
de Runner ja Rambo muovasivat aikakauden pelien 
visuaalista ulkoasua usein plagiarismiin asti. Me- 
kaanisella pelisuunnittelun tasolla on kuitenkin 
vaikea keksiä Dungeons & Dragonsia suurem- 

paa varhaisten videopelien suunnannäyttäjää. 


oolipelien konseptit, ku- 

ten hahmoluokat, tasot, 

terveys- ja kokemuspis- 

teet, hahmonluonti ja 

noppien sekä todennä- 
köisyyksien käyttö pelimekaniikkojen 
perustana ovat kaikki perua D&D:stä, 
joka puolestaan emuloi aiempia sota- 
pelejä tarinankerronnallisen ulottuvuu- 
den sisältävässä fantasiakontekstissa. 
Täten myös videopelimaailman roo- 
lipelit ovat paljon velkaa D&D:lle. En- 
simmäiset 1970-luvun loppupuoliskolla 
ilmestyneet tietokoneroolipelit ottivat 
suoraan vaikutteita D&D:stä. Myös en- 
simmäiset kaupalliset tietokonerooli- 
pelit, joista huomattavimmat olivat UI- 
tima- ja Wizardry-pelisarjat, jatkoivat 
tätä trendiä. Siinä missä Wizardry oli 
kopio aikaisemmasta D&D-ideoita ot- 
taneesta pelistä nimeltä Oubliette, Ul- 
tima-pelisarjan luoja Richard Garriott 
harjoitteli ohjelmointia luomalla 28 eri- 
laista D&D:tä imitoivaa peliä ennen en- 
simmäistä Ultimaansa. 

Dragon Guest ja Wizardry. 


Japanilaisten roolipelien historiaa 
on vaikeampi kartoittaa kielimuurin 
vuoksi. D&D:n vaikutus on kuitenkin 
huomattavissa ensimmäisissä japani- 
laisissa roolipeleissä, kuten The Dra- 
gon & Princessissä (1982), Dungeonissa 
(1983) ja Black Onyxissa (1984), joko 
suoraan tai välillisesti Ultiman ja Wi- 
zardryn kautta. Etenkin japanilaisten 
roolipelien isänä pidetty Dragon Ouest 
(1986) ammensi paljon pelimekaniik- 
koja näistä kahdesta pelisarjasta, joi- 
den DNA:sta löytyy paljon D&D:tä. 

On vaikea spekuloida, miten roo- 
lipeligenre olisi saanut alkunsa ja ke- 
hittynyt ilman D&D:n olemassaoloa. 
Pelin vaikutus aikaisten videopeli- 
en suunnitteluun on kuitenkin kiista- 
ton. Olisivatko esimerkiksi viemäri- 
kentät yhtä suosittuja, jos D&D ei olisi 
koulinut pelaajia seikkailemaan sok- 
keloisissa luolastoissa? Eikä vaikutus 
rajoitu pelkästään roolipeleihin. Esi- 
merkiksi räiskintäpeliklassikko Doo- 
min labyrinttimaisuus johtunee kent- 

Sandy — Petersenin 


täsuunnittelija 
taustasta pöytäroolipelisuunnittelija- 
na. Abstraktit labyrinttikentät olivat 
tämän seurauksena enemmän sääntö 


kuin poikkeus aikaisissa räiskintäpe- 
leissä. D&D-moduuli nimeltä Tomb of 
Horrors inspiroi myös pelisuunnittelija 
Austin Grossmania luomaan kentän 
Ultima Underworld II -peliin, joka toi- 
mi miniatyyrikonseptimallina ikoni- 
selle System Shockille. 

Moni pelisuunnittelija on siis am- 
mentanut D&D:stä inspiraatioita ajan 
myötä, mutta entäpä suorat sovituk- 
set? D&D-lisenssipelejä on luotu mel- 
koinen määrä vuosien mittaan. Mi- 
ten ne ovat muuttuneet ja kehittyneet 
ajan myötä? Palataan vielä hetkeksi 
1970-luvulle. 


Videopelien kivikausi 

Ensimmäiset tietokoneroolipelit ohjel- 
moitiin Illinoisn yliopiston PLATO- 
tietokonejärjestelmälle vuonna 1975, 
jolloin ensimmäinen painos D&D:stä 
oli myynyt vasta noin 4 000 kopiota. 
Tutkimuskäyttöön tarkoitettu PLATO 
näytti väläyksen tulevasta, sillä tämä 
aikaansa edellä oleva laite mahdollis- 
ti muun muassa sähköpostin, reaaliai- 
kaviestinnän, ruudun jakamisen sekä 
kosketusnäytön käytön. Sille kehite- 
tyt pelit, kuten Maze War, Empire, Spa- 
sim ja Avatar mahdollistivat verkon vä- 
lityksellä pelaamisen jopa kymmenien 
pelaajien kesken kaksi vuosikymmen- 
tä ennen nettipelien yleistymistä. En- 
simmäinen PLATOlle kehitetty rooli- 


17 


= 2 


VOL. 1. NUMBER 1 





$2.75 








W DEC. 1981 





(4.44 


OIL ONS TIRAG ONS 





Tietokonepelilehti 1980-luvun alusta ja D&D-pöytäroolipelin ensimmäinen painos. (Kuvat: Archive.org, Shaneplays.com) 


peli oli Pedit5 (1975), joskin sitä edelsi 
peli nimeltä m199h, jota ei ole enää 
olemassa. Pedit5:ssä luodaan hah- 
mo heittämällä noppaa sekä seikkail- 
laan luolastossa tappamassa hirviöi- 
tä ja etsimässä aarteita. Sitä seurasi 
peli nimeltä DnD, joka pyrki paranta- 
maan konseptia. Orthanc on myös lä- 
hes identtinen peli, joskin se sisältää 
myös karttatoiminnon, joka täyttyi au- 
tomaattisesti pelaajan tutkiessa peli- 
maailmaa. Orthanc sisältää myös pis- 
tetaulukon, jolle voi päästä keräämällä 
tarpeeksi kokemuspisteitä. 

Vuonna 1975 julkaistiin myös Mo- 
ria, joka on huomattava siitä, että koo- 
dari Kevet Duncomben mukaan sen 

Pedit5 

tekijät eivät olleet kuulleet D&D-pöy- 
täroolipeliversiosta. He olivat kyllä yh- 
teydessä DnD-PLATO-pelin tekijöi- 
hin pelin suunnitteluvaiheessa. Moria 
poikkeaa Peditistä ja sen jälkeläisistä 
mekaanisesti. Nopanheiton sijaan pe- 
laaja sai itse valita, miten jakaa hah- 
monsa kykypisteet. Moria käytti myös 
ensimmäisen — persoonan — kuvakul- 
maa seikkailussa ja oli suunnannäyt- 
täjä monella tapaa: Hahmot ikääntyvät 
ja tarvitsevat vettä sekä ruokaa. Aseil- 
la on hyökkäys- ja puolustusominai- 
suuksia, ja loitsut on jaettu maagi- sekä 
pappikategorioihin. Kykypistekatto on 
100, toisin kuin D&D-pohjaisten pe- 
lien normaali 18. Sitomalla narunpät- 


Characteristics 


Strength: 
Intelligence: 
Constitution: 

Dexterity: 


Spells On: 


Protection 


Levitating 
Lieht 


kän luolaston perukoille voi jäljittää 
askelensa automaattisesti ja matkata 
nopeammin. 

Kaikista —vaikuttavin ominaisuus 
Moriassa oli kuitenkin nettipeli, joka 
mahdollisti jopa 10 pelaajan saman- 
aikaisen yhteistyön sekä kiltojen pe- 
rustamisen. Kaksi vuotta myöhem- 
min julkaistu Oubliette kehitti Morian 
ominaisuuksia entisestään, laajenta- 
en hahmonluonnin 15:een eri rotuun 
ja pelaajaluokkaan. Moninpeliksi ke- 
hitetty Oubliette sisälsi myös mahdol- 
lisuuden viestitellä muiden pelaajien 
kanssa. Andrew Greenberg ja Robert 
Woodhead ottivat Oubliettesta paljon 
vaikutteita Wizardry: Proving Grounds 


Pass ceiling 
Pass floor 
Invisibility 

Orthanc (Kuva: CRPG Addict) 


You've found the wilderness. 

Moria 


of the Mad Overlord -peliin (1981), 
joka puolestaan vaikutti lukematto- 
miin luolastoseikkailuihin ajan myö- 
tä. Moriaa voisi siis pitää pelien kuten 
Dungeon Master, Legend of Grimrock ja 
Etrian Odyssey esi-isänä, kun taas Ulti- 
ma ja sen jälkeläiset voivat jäljittää su- 
kupuunsa juuret Pedit5:een. 


Ensimmäiset viralliset D&D-lisenssipe- 
lit ilmestyivät Mattelin Intellivision-kon- 
solille. Advanced Dungeons & Dragons, 
joka myöhemmin sai alaotsikon Clou- 


Press SHIFT-NEXT to enter. 





[0 
3 


00 1 


Cunning 
Piet 
Valor 
Wizardry 


Vitality 


— 
50 — — 


U] = — 03 


[m 
0 
O) — +— 


J O 





dy Mountain, ilmestyi 1982. Sitä seu- 
rasi Advanced Dungeons & Dragons: 
Treasure of Tarmin vuonna 1983. Näi- 
tä kumpaakin tosin edelsi Mattelin yk- 
sinkertainen elektroniikkapeli Dungeo- 
ns & Dragons Computer Fantasy Game 
(1981). 

Cloudy Mountain oli yksinkertai- 
nen ylhäältäpäin kuvattu toiminta- 
seikkailupeli, jossa tapetaan hirviöitä 
ja kerätään esineitä. Pelissä oli tarkoi- 
tus kerätä kolme esinettä, jotka mah- 
dollistivat etenemisen vuorelle, jos- 
ta löytyi kuninkaiden kruunu. Ainoa 


huomionarvoinen mekaniikka pelissä 
oli kyky ampua nurkan takana sijait- 
sevia vihollisia kimmottamalla nuolia. 
Treasure of Tarmin muistutti enem- 
män oikeaa roolipeliä, ja se olikin Atari 
2600:n Dragonstomperin (1982) ohella 
ensimmäisiä konsoliroolipelejä. Pelin 
idea oli jälleen pyrkiä luolaston poh- 
jalle, tappaa minotauri ja varastaa hä- 
nen aarteensa. Treasure of Tarmin erosi 
edeltäjästään teknisessä toteutukses- 
saan, sillä se käytti ensimmäisen per- 
soonan kuvakulmaa luodakseen kol- 
miulotteisen vaikutelman. Taistelut 
olivat myöskin vuoropohjaisia. Peli oli 
teknisesti hyvin vaikuttava toisen kon- 
solisukupolven tuotokseksi. 


Vuonna 1983 Amerikassa tapahtui vi- 
deopelialan romahdus. Sen jälkeen 
pelaajat saivat odottaa hetken, ennen 
kuin virallisia D&D-lisenssipelejä al- 
koi jälleen ilmestyä. Kalifornialainen 
pelikehittäjä Strategic Simulations Inc 
(SSI) hankki oikeudet Advanced Dun- 
geons & Dragons (AD&D) -lisenssiin 
vuonna 1987, mikä johti suoranaiseen 
lisenssipelien hyökyaaltoon, sillä seu- 
raavan seitsemän vuoden aikana yri- 
tys julkaisi yli 30 AD&D-lisenssipeliä. 
Peli, joka rikkoi padon ja käynnisti tä- 
män hyökyaallon oli vuoden 1988 Pool 
of Radiance. Tämä kultaisessa laati- 
kossa ilmestynyt peli otti vaikutteita 
yrityksen aikaisemmista roolipeleis- 
tä Phantasie (1985) ja Wizards Crown 
(1986), luoden pelimoottorin ja poh- 
jan sarjalle roolipelejä, joita kutsutaan 





Cloudy Mountain (vas.) ja Treasure of Tarmin. (Kuvat: Mobygames) 

STRATEGIC SIMULATIONS, INC 


SSI:n kultalaatikkopelejä. 


kultalaatikkopeleiksi. — Kultalaatikko- 
moottoria käytettiin yhteensä 13 pe- 
lissä, myös Neverwinter Nights (1991) 
-pelissä, joka oli ensimmäinen graafi- 
nen MMORPG. Kun pelimoottori oli 
aikansa elänyt, SSI julkaisi vielä For- 
gotten Realms: Unlimited Adventures 
(1993) -työkalun niille, jotka halusivat 
luoda omia seikkailujaan pelimoot- 
toria käyttäen. Poikiakseen tuollaisen 
määrän jatko-osia viiden vuoden sisäl- 
lä Pool of Radiancen oli täytynyt tehdä 
jotain oikein. 

Kultalaatikkopelien viehätys on su- 
lava yhdistelmä taktisten roolipelien 
ja luolastoräimintöjen parhaita puolia. 
Tämä kokonaisuus pohjautuu AD&D- 
sääntöihin, mikä mahdollisti pöytä- 
roolipelikokemuksen emuloimisen yk- 
sin tietokoneen ääressä kykkien. Nämä 
säännöt voivat toisinaan tuntua video- 
pelikontekstissa oudoilta modernin 
pelaajan näkökulmasta. Esimerkik- 
si jokaisen pelin alussa pelaaja joutuu 
arpomaan virtuaalisella nopan heitol- 
la hahmojensa kykypisteet, sen sijaan 
että peli antaisi määrittää tietyn mää- 
rän pisteitä vapaasti eri ominaisuuk- 
siin. Käytännössä pelaaja joutuu siis 
heittämään niin kauan noppaa, kun- 
nes saa luotua tarpeeksi hyvän hah- 
mon. Iso osa tässä artikkelissa käsitel- 
tävistä peleistä käytti tätä ominaisuutta 
hahmonluonnissa syystä tai toisesta. 

AD&D-säännöt näkyvät myös hah- 
moluontiprosessissa. Esimerkiksi puo- 
lituisen taistelijan taso ja voima eivät 
voi kasvaa tietyn pisteen ylitse, joten 

ei ole järkeä tehdä sellaista pelihahmoa 
esimerkiksi ihmistaistelijan sijaan. 
Näistä kummallisuuksista huolimatta 
on helppo nähdä, miksi Pool of Radian- 
ce vetosi aikansa pelaajiin. On palkitse- 
vaa luoda kuudesta hahmosta koostuva 
sankarijoukko ja kehittää heistä tehok- 
kaampia ja tehokkaampia taistelijoita pe- 
lin edetessä. Hahmojen ulkonäköä voi 
jopa muokata mieleisekseen valitsemal- 
la kehon osat ja näiden värityksen. Vaik- 
ka tämä ominaisuus on nykypäivän hah- 
monluontityökaluihin verrattuna hyvin 
primitiivinen, 1980-luvun tietokoneroo- 
lipelistandardeilla tämä oli mullistava 
muutos. Tämä ei kuitenkaan ole päällim- 
mäinen syy kultalaatikkopelien suosi- 
oon. Suurin syy pelien menestykseen on 
niiden erinomainen taistelusysteemi. 





Pool of Radiancen ja Treasures of the Savage 
Frontierin hahmonmuokkaustoiminnot. 

Taistelunäkymää Treasures of the Savage 
Frontierista. 


Kultalaatikkopelit käyttävät. iso- 
metristä kuvakulmaa vuoropohjais- 
ten taisteluidensa aikana, mikä mah- 
dollistaa taktisen suunnittelun, jossa 
hahmojen sijainnilla on suuri merki- 
tys. Seinät ja esteet vaikuttavat nuolien 
ampumiseen, varkaat voivat puukot- 
taa vihollisia selkään, kilvet suojaa- 
vat vain edestäpäin tulevilta iskuilta, 
iholle tulevat viholliset estävät pake- 
nemisen ja jousiaseiden käytön, loit- 
sijat täytyy siirtää sotureiden taakse 
turvaan iskuilta ja niin edelleen. Tais- 
teluissa on yllättävän paljon syvyyttä, 
ja pelaajan tulee olla nokkela selvitäk- 
seen suurista vihollislaumoista. Esi- 
merkiksi uniloitsulla voi tyrmätä ko- 
via vastustajia, minkä jälkeen maagi 
voi vaihtaa aseekseen tikan tai lingon, 
jonka tavallisesti tehottomat ammuk- 
set muuttuvat kuolettaviksi nukku- 
vaan viholliseen osuessaan. Aseiden 
vaihtamisen lisäksi pelaaja voi käyttää 
erilaisia hahmon repusta löytyviä esi- 
neitä kesken taistelun. Koska kyseessä 
on puhdasverinen roolipeli, hahmo- 
jen kantokyky ei ole rajaton, vaan kas- 
vaa voimakkuuden myötä. Hahmojen 

Kultalaatikkopelit käyttivät pelimanuaaliin kir- 
jattuja lokikirjaotteita tarinankerronnassaan. 


taitavuus taas vaikuttaa siihen, kuin- 
ka nopeasti hahmon vuoro tulee tais- 
telussa. 

Nämä nykyään standardilta kuu- 
lostavat ominaisuudet loivat perustaa 
moderneille taktiikka- ja strategiape- 
leille. Vaikka kultalaatikkojen hohto 
on himmentynyt ajan myötä, ne ovat 
yksi aikansa parhaiten säilyneitä roo- 
lipelikokemuksia. Täysin pelimanu- 
aalin varaan nojaava tarinankerronta, 
turhan työläs käyttöliittymä sekä kart- 
tojen ja opastuksen puute johtuivat lä- 
hinnä pelin teknisistä rajoituksista ja 
siitä, että hiiret eivät olleet yleisiä C64- 
aikakaudella. Mikäli pystyt sietämään 
näitä puutteita, käsin kartoittamista 
ja toisinaan hahmojen jatkuvista ohi- 
lyönneistä pitkittyviä taisteluita, kul- 
talaatikkopeleistä löytää edelleen iso- 
metristen roolipelien ytimen. 

Jos ei halua hypätä suoraan syvään 
päätyyn, Westwoodin Order of the Grif- 
fon (1992) TurboGrafx-16-konsolille 
tarjoaa helpommin lähestyttävän läh- 
töpisteen. Peli on hieman yksinkertai- 
sempi ja käyttäjäystävällisempi kuin 
kultalaatikkopelit, mutta siitä löytyy 
pohjimmiltaan samanlainen kokemus 
taktista roolipelaamista ja ensimmäisen 
persoonan luolastoseikkailua. West- 
wood julkaisi samana vuonna Mega 
Drivelle Dungeons & Dragons: War- 
riors of the Eternal Sunin, joka on hy- 
vin samanlainen konsoliversio. Vuon- 
na 1992 julkaistiin myös Spelljammer: 
Pirates of Realmspace, joka oli viimei- 
nen kultalaatikko-moottoria käyttänyt 
peli. Tässä Spelljammer-maailmaan si- 
joittuvassa seikkailussa pelaaja komen- 
taa avaruuslaivan miehistöä ja kasvattaa 
mainettaan kuljettamalla rahtitavaraa 


TL 

ja taistelemalla avaruuspiraatteja vas- 
taan. Laivan ohjaus tapahtuu reaaliajas- 
sa, mutta peli muuttuu vuoropohjaisek- 
si miehistön noustessa vihollisalusten 
kyytiin, ja nämä taistelut pohjautuvat 
kultalaatikko-moottoriin. — Kunniak- 
kaasti palvellut pelimoottori jäi tämän 
jälkeen eläkkeelle jättäen jälkeensä vai- 
kuttavat perinnön. 


Hopeasija 
D&D-lisenssipelitarjonta ei rajoittunut 
pelkästään kultalaatikkopeleihin 1980- 
ja 1990-luvun taitteessa. SSI täydensi 
AD&D-katalogiaan roolipelien lisäk- 
si myös toimintapeleillä. Ensimmäinen 
näistä oli Advanced Dungeons & Dra- 
gons: Heroes of the Lance (1988), joka 
ilmestyi ennen Pool of Radiancea. Ho- 
peisessa laatikossa ilmestynyt toimin- 
taseikkailu * sijoitti pelaajan synkkää 
luolastoa tutkivan seikkailijaryhmän 
jäsenten kenkiin. Sivultapäin kuvattu 
seikkailu keskittyi reaaliaikaiseen toi- 
mintaan syvällisemmän roolipelaami- 
sen sijaan, joskaan roolipelielementtejä 
ei unohdettu täysin. Pelaajalla oli käy- 
tössään kokonainen seikkailijaryhmä, 
jonka jäsenten taidot ja vahvuudet ero- 
sivat toisistaan, mutta vain yhtä hah- 
moa voi käyttää kerrallaan. 

Vuotta myöhemmin ilmestynyt Dra- 
gons of Flame jatkoi samalla konsep- 
tilla, joskin tämä jatko-osa laajentui 
avoimiin ulkoympäristöihin ja sisäl- 
si ylhäältäpäin kuvattuja seikkailuo- 
sioita. Shadow Sorcerer (1991) hylkäsi 
edeltäjiensä tyylin ja siirtyi isometri- 
seen kuvakulmaan, jossa pelaaja kont- 
rolloi reaaliajassa kokonaista seikkai- 
lijaryhmää. Huomionarvoista tässä 
taistelusysteemissä on se, että ajan voi 





Shadow Sorcerer 


DragonStriken Amiga- ja NES-versiot. 


pysäyttää siksi aikaa, kun jakelee käs- 
kyjä hahmoilleen. Baldurs Gate (1998) 
popularisoi tämän mekaniikan seitse- 
män vuotta myöhemmin. 

Kaikkia toimintapelejä ei kuiten- 
kaan julkaistu hopeisissa laatikois- 
sa, sillä Hillsfar (1989) ja Dragonstri- 
ke (1990) eivät kuulu sarjaan, kun taas 
strategiapeli War of the Lance (1989) 
julkaistiin vihreässä laatikossa. En- 
simmäisen persoonan seikkailua ja yl- 
häältäpäin kuvattua kuvakulmaa se- 
koittanut — Hillsfar oli eräänlainen 
minipelikokoelma. Pelissä pääsi har- 
joittamaan keskiaikaisia taitoja kuten 
hevosratsastusta, jousiammuntaa, tais- 
telua ja lukkojen tiirikointia. Pelisuun- 
nittelija Austin Grossmanin mukaan 
Thief: The Dark Project -pelin tiiri- 
kointimekaniikka ammensikin inspi- 
raatiota tästä pelistä. Hillsfar on myös 
siitä huomionarvoinen kokonaisuus, 
että pelaaja kontrolloi vain yhtä hah- 
moa. Hahmoluonnissa on myös mah- 
dollisuus ladata olemassa oleva hahmo 
kultalaatikkopeleistä. Tämä ominai- 
suus nähtiin myös monissa muissa 
SSI:n AD&D-peleissä. DragonStrike 
sen sijaan keskittyi simuloimaan pel- 
kästään lohikäärmeen selässä taistelua. 
Siinä missä sen tietokoneversiot sisäl- 
tävät kolmiulotteisia fraktaaliympäris- 
töjä, sen NES-versio on ylhäältäpäin 
kuvattu 2D-lentelypeli. 

Eye of the Beholder 1 ja 3. 


Kultalaatikkojen kimallusta seurasi toi- 
nen lisenssipelien aalto, jonka aloit- 
ti vuonna 1991 ilmestynyt Eye of the 
Beholder. Dungeon Master (1987) -pe- 
lin jalanjäljissä kulkeva reaaliaikainen 
luolastoräimintä keskittyi enemmän 
sokkeloissa seikkailuun kuin taktiseen 
suunnitteluun. Pelissä ohjattiin neli- 
henkistä sankarijoukkoa, joka liikkui 
eteenpäin ruutu kerrallaan. Hahmot 
hyökkäsivät kuitenkin yksitellen, mikä 
tapahtui klikkaamalla aseikoneita näy- 
töllä. Tämä rytmitti taisteluita, sillä pe- 
laajan täytyi klikata vuorotellen erihah- 
mojen aseita ja samalla liikkua ruudulta 
toiselle vihollisia väistellen. Käyttöliit- 
tymä oli hiirivetoinen, mutta näppäin- 
komentojen puutteesta johtuen se kärsi 
ironisesti samasta ongelmasta kuin kul- 
talaatikkopelit, eli turhan työläästä pe- 
lattavuudesta. Klikkailuun pohjautuva 
reaaliaikataistelu oli hyvin yksinkertais- 
ta, mutta se vetosi kuitenkin pelaajiin, 
sillä Eye of the Beholder poiki kaksi 
jatko-osaa vuosina 1992 ja 1993. Vaikka 
mekaanisesti pelit olivat pelkistettyjä, 
niiden ympäristöt olivat todentuntui- 

sempia vuorovaikutteisuuden ansioista. 
Ovia voi avata tiputtamalla esineitä pai- 
nelaattojen päälle ja esimerkiksi puu- 
seinän läpi voi hakata tiensä kirveellä. 
Myös paremmat grafiikat ja äänimaail- 
ma paransivat immersioita. 

Samaa pelimoottoria hyödyntänyt 
Dungeon Hack (1993) lisäsi sarjaan ro- 
guelike-ominaisuuksia. Pelissä seikkail- 
tiin satunnaisesti luoduissa seikkailus- 
sa, joskin pelaaja kontrolloi vain yhtä 
hahmoa. Dungeon Hack antoi pelaajil- 
le esimakua Diablon tyylisistä luolasto- 
toimintapeleistä. Seuraavana vuonna il- 
mestynyt Al-Oadim: The Genies Curse 
(1994) muistutti tavallaan Diabloa, sillä 
tämä tuhannen ja yhden yön satukirjas- 
ta ammentava toimintaroolipeli käyt- 





Al-Oadim: The Genie's Curse 





ti myös hiirivetoista käyttöliittymää ja 
samanlaista kuvakulmaa. Al-Oadim ei 
sisällä hahmoluontia ja sen roolipeli- 
mekaniikat rajoittuvat lähinnä dialogi- 
vaihtoehtoihin, joten se muistutti me- 
kaanisesti eniten Legend of Zelda -sarjan 
pelejä. Samana vuonna 3DO-konsolille 
julkaistu Slayer ja sen jatko-osa Death- 
Keep (1995) tarjosivat puhdasverisem- 
män toimintaroolipelikokemuksen sitä 
kaipaaville. Kummassakin pelissä luo- 
tiin hahmo AD&D-sääntöjen pohjalta, 
minkä jälkeen pelaaja pudotettiin kes- 
kelle sokkeloista luolastoa. Päämäärä- 
tön rämpiminen sokkeloisissa tunne- 
leissa ilman minkäänlaista kontekstia 
oli kuitenkin todella puuduttavaa, joten 
kokemuksena pelit jäivät kakkoseksi Al- 
Oadimille. 

Dungeon Hackistä vastannut Dream- 
Forge jatkoi Eye of the Beholderin perin- 
töä Raveloft: Strahds Possession - (1994), 
Menzoberranzan- (1994) ja Raveloft: Stone 
Prophet (1995) -peleillä. Pelien uusi pe- 
limoottori mahdollisti vapaan liikku- 
vuuden, minkä ansiosta niiden ympä- 


Ravenloft 


ristöt olivat huomattavasti avoimempia. 
Uusi moottori mahdollisti myös ääni- 
näyttelyn, animoidut välivideot ja hie- 
nommat grafiikat. Pohjimmiltaan nämä 
pelit olivat kuitenkin samanlaisia reaali- 
aikaisia toimintaroolipelejä kuin Eye of 
the Beholder, joskin niiden hahmoka- 
valkadi kutistui kahteen. Pelien parasta 
antia olivat niiden synkät, mytologias- 
ta ammentavat pelimaailmat, jotka tar- 
josivat vaihtelua tusinafantasiaan. On- 
neksi mielenkiintoisen pelimaailman ei 
tarvitse poissulkea mekaanista syvyyttä, 
kuten seuraava peli näytti. 





Dark Sun: Shattered Lands 


Beyond the Dark Sun 

Vuonna 1993 ilmestynyt Dark Sun: 
Shattered Lands on harmittavan vä- 
hälle huomiolle jäänyt helmi. Kevyes- 
ti aikakautensa parhaimpiin roolipelei- 
hin lukeutuva mestariteos oli puuttuva 
linkki kultalaatikkopelien ja Baldur's 
Gaten Infinity Engine -pelimootto- 
riin pohjautuvien klassikkojen välises- 
sä evoluutioketjussa. Pohjimmiltaan 
se oli vanhan koulukunnan tietoko- 
neroolipeli modernimmalla ja help- 
pokäyttöisemmällä — käyttöliittymällä, 
mutta sen epälineaarisessa rakenteessa 
ja avoimissa tehtävissä oli havaittavissa 
tuulahduksia sitä seuranneista peleistä 
kuten Fallout (1997). Shattered Lands 
sijoittui brutaalille aavikkoplaneettalle 
jossa hallitsee vahvimman laki. Tämä 
näkyy. hahmonluonnissa — uniikkei- 
na rotuina, kuten heinäsirkkamaisina 
thri-kreeneinä ja pelaajaluokkina ku- 
ten (veden) säilyttäjät. Peli alkaa gla- 
diaattoriareenalta, jossa pelaajan or- 
juutetut hahmot joutuvat taistelemaan 
henkensä pitimiksi. Areenalta oli tar- 

Taistelua Dark Sun: Shattered Landsin tyyliin. 


koitus paeta ja sen voi saavuttaa use- 
ammalla eri tapaa, mutta asian keksi- 
minen jää pelaajan harteille. Tämä on 
mielestäni yksi parhaita ensitasoja roo- 
lipelihistoriassa. 

Luolastojen koluamisen sijaan pe- 
laajalla oli tutkittavana avoin pelimaa- 
ilma. Aikaisempiin AD&D-lisenssi- 
peleihin verrattuna tämä maailma oli 
visuaalisesti hyvin toteutettu ja mo- 
ninainen. Eri alueet erottuivat keske- 
nään helposti ja pelin pikselitaide oli 
ikäisekseen nättiä. Dialogilla oli aikai- 
sempia pelejä suurempi merkitys, sillä 
vapaavalintaiset tehtävät tukivat peli- 
maailman avointa rakennetta. Dialo- 
givaihtoehtoja oli tarjolla useampi lä- 
hes joka keskustelussa, mihin vaikutti 
myös hahmon karisma. Tietokoneroo- 
lipelien siirtyminen abstrakteista luo- 
lastoseikkailuista tarinavetoisempaan 
roolipelaamiseen 1990-luvulla oli ha- 
vaittavissa hyvin tässä pelissä. 

Taistelusysteemi oli kuitenkin se 
osa-alue, jossa Shattered Lands loistaa 
eniten. Välien selvittely tapahtuu vuo- 








Shadow Over Mystara 


ropohjaisesti, mutta toisin kuin kulta- 
laatikkopeleissä, liikkua voi vapaasti 
joka ilmansuuntaan. Loitsujen kohdis- 
taminen vihollismassoihin on helppoa 
hiiren käytön ansiosta ja koko käyt- 
töliittymä toimii sulavasti ja nopeas- 
ti. Ääniefektit ja visuaalinen palaute 
tekevät taistelun seuraamisesta ja ko- 
mentojen jakelemisesta paljon tyydyt- 
tävämpää. Siinä missä kultalaatikko- 
pelit olivat aikansa tuotteita, Shattered 
Lands tarjosi pohjimmiltaan saman 
kokemuksen, vaikka sen pelituntuma 
ei eroa paljoa moderneista peleistä. 
Valitettavasti peli ei poikinut saman- 
laista menestystarinaa kuin Pool of Ra- 
diance. Sen jatko-osa Dark Sun: Wake 
of the Ravager (1994) sisälsi teknisiä 
parannuksia, mutta kärsi bugisuudes- 
ta. Sen lisäksi vuonna 1996 julkaistiin 
MMORPG Dark Sun Online: Crimson 
Sands, josta on vaikea löytää informaa- 
tiota tai kuvamateriaalia, koska sen 
palvelimet suljettiin jo vuonna 1999. 


Tappelua ja taktikointia 
Dark Sunin jälkeen roolipelirintama!- 
la oli hiljaista muutaman vuoden ver- 
ran, D&D-lisenssipelien virta ei kui- 
tenkaan täysin katkennut. Vuoden 
1994 jälkeen SSI menetti lisenssinsä, 
minkä jälkeen muut julkaisijat alkoivat 
tehtailla D&D-pelejä. Capcom julkaisi 
vuosina 1994 ja 1996 kolikkohallipelit 
Dungeons & Dragons: Tower of Doom 
ja Shadow over Mystara, jotka sittem- 
min julkaistiin Sega Saturnille Japa- 
nissa vuonna 1999 nimellä Dungeons 
& Dragons Collection ja digitaalises- 
ti Dungeons & Dragons: Chronicles of 
Mystara -nimellä lännessä 2013. Kum- 
matkin pelit yhdistelevät roolipeliele- 
menttejä, kuten pelaajaluokkia, tai- 
kaesineitä, kokemuspisteitä ja -tasoja 
sivulta skrollaavaan beat em up -tais- 
teluun. Pelissä on yllättävän paljon sy- 
vyyttä ja sen erilaiset hahmoluokat 
kannustavat pelaamaan yhdessä kave- 
reiden kanssa. Esimerkiksi soturi voi 
torjua kilpeä käyttämällä nuolia, kun 
taas pappi kykenee parantaviin tai- 
koihin. Siinä missä Capcom onnistui 
hyvin yhdistelemään D&D-henkisiä 
elementtejä nopeatempoiseen pelihal- 
lipeliin, 1997 ilmestynyt tappelupe- 
li Iron & Blood: Warriors of Ravenloft 
on umpisurkea niin lisenssipelinä kuin 
genrensä edustajana. 

Myös taktiikka- ja strategiapelit lei- 
kittelivät D&D-lisenssillä. — Vuoden 
1993 Fantasy Empiressä pelaaja pääsi 

Fantasy Empires, Blood & Magic ja Birthright. 


hahmonluonnin jälkeen johtamaan ar- 
meijaa ja solmimaan sopimuksia perin- 
teisen luolastoissa rottien lahtaamisen 
sijaan. Stronghold taas yhdisteli samana 
vuonna D&D-teemoja kaupungin ra- 
kenteluun. Reaaliaikastrategia Blood & 
Magic (1996) kohdalla D&D- lisenssi al- 
koi olla puhtaasti kosmeettinen. Vuoro- 
pohjaista strategiaa ja taktiikkaa tarjoi- 
li Sierran julkaisema Birthright: Gorgons 
Alliance (1997), joka yhdisteli sekä 4X- 
tyyppistä valtakunnan kehittämistä että 
joukkotason taisteluita. Se oli viimei- 
nen D&D-lisenssipeli ennen Interplayn 
valtaan astumista. 


Kohti ääretöntä ja sen yli 

D&D-lisenssipelien taso nousi uu- 
siin ulottuvuuksiin, kun Fallout-pe- 
listä vastannut Interplay Entertain- 
ment hankki oikeudet niihin vuonna 
1997. Heidän ensimmäinen yrityksen- 
sä, Descent (1995) -FPS-pelin mootto- 
rilla pyörinyt täysin rikkinäisenä jul- 
kaistu Descent to Undermountain (1998) 
oli täysi floppi, mutta samana vuon- 
na ilmestynyt Baldurs Gate korjasi ti- 
lanteen. Interplayn sisäisen Black Isle 
Studiosin ja Kanadalaisen Biowaren 
yhteisprojekti pohjautui jälkimmäisen 
hyllytettyyn MMO-projektiin nimel- 
tä Battleground: Infinity. Tästä nimensä 
saannut Infinity Engine -pelimoottori 
pyöritti Baldur's Gatea, josta tuli yllättä- 
en yksi historian suosituimpia tietoko- 


84 SKRAOLLI 2020.3 





neroolipelejä. Peli oli niin suosittu, että 
Infinity Enginen pohjalle rakennettiin 
neljä peliä neljän vuoden sisällä: Pla- 
nescape: Torment (1999), Icewind Dale 
(2000), Baldurs Gate II: Shadows of Amn 
(2000) ja Icewind Dale II (2002). Tämän 
lisäksi näille peleille julkaistiin tuona 
aikana neljä laajennusta. Näistä Pla- 
nescape: Torment ja Baldur's Gate II 
ovat suosittuja nimiä historian parhai- 
den roolipelien ja tietokonepelien mie- 
lipidemittauksissa. 

Näitä pelejä yhdistävän tekijän, Infi- 
nity Engine -pelimoottorin, suosio on 
osittain selitettävissä reaaliaikastrate- 
giapelien suosiolla vuosituhannen vaih- 
teessa. Pelimoottori käyttää samanlais- 
ta taistelusysteemiä kuin aikaisemmin 
mainittu Shadow Sorcerer sekä vuon- 
na 1992 ilmestynyt roolipeli Darklands, 
jossa taistelu etenee reaaliajassa, mut- 
ta pelaaja pystyy pysäyttämään ajan ku- 
lun jaellakseen käskyjä hahmoilleen. 
Tämän systeemin pitäisi teoreettises- 
ti mahdollistaa vuoropohjaisen pelin 
taktinen syvyys, samalla kun pelaaja 
voi antaa helpompien taisteluiden ede- 
tä automaattisesti. Se myös mahdollis- 
taa monen asian tekemisen samaan ai- 
kaan reaaliaikastrategiapelien tapaan: 
esimerkiksi piiloutuneen varkaan voi 
lähettää yksinään hiipimään vihollisen 
selän taakse. Koska Infinity Engine -pe- 
lit perustuvat AD&D-säännöille, pelit 
laskevat kuitenkin esimerkiksi loitsujen 
kestot vuoroissa ja numeroarvot, kuten 
vahinkomäärät ja osumismahdollisuu- 
det perustuvat nopanheittoihin. 

Nämä säännöt tuovat valtavan mää- 
rän syvyyttä pelien hahmonluon- 
tiin, kehitykseen ja taisteluun. Peleissä 
on käytössä jättimäinen määrä erilai- 

Descent to Undermountain ja 
Baldur's Gate II: Shadow of Amn. 








Hahmonluonti ja kehitys. 


sia loitsuja, jotka vaikuttavat toisiinsa 
ja laajentavat taktisten valintojen mää- 
rää huomattavasti. Tämän lisäksi tais- 
teluissa tulee toisinaan ottaa huomi- 
oon ympäristön ja taktisen hahmojen 
sijoittelun lisäksi erilaisten vihollisten 
uniikit ominaisuudet. Esimerkiksi tyl- 
pät aseet tekevät enemmän vahinkoa 
luurankoihin, kun taas peikkoja ei voi 
tappaa ilman happoa tai tulta. Etenkin 
taisteluun keskittyvissä Icewind Dale 
-peleissä on tyydyttävää nähdä, miten 
pelaajan itse kasaama ryhmä seikkai- 
lijoita kasvaa voimakkaammiksi ja ky- 
keneväisemmiksi pelin edetessä. Var- 
sinkin kun nimeämisen lisäksi näitä 
hahmoja luodessa heille voi valita unii- 
kin ikonin, äänen ja personaallisuu- 
den. Baldur's Gate -peleissä taas pelaa- 
jan mukaan liittyvät hahmot riitelevät ja 
väittelevät keskenään ja tuntuvat oikeil- 
ta ihmisiltä. Hyvät ja pahat hahmot ei- 
vät tule keskenään toimeen ja pelaajan 
eettiset valinnat vaikuttavat siihen, mi- 
ten häneen suhtaudutaan. Baldur's Gate 
toi tällaista japanilaissa roolipeleissä 
nähtyä hahmovetoista tarinankerrontaa 
enemmän esille länsimaisissa roolipe- 
leissä, mutta Planescape: Torment kehit- 
ti tätä konseptia vielä pidemmälle. 
Siinä missä aikaisemmissa D&D- 
lisenssipeleissä yleensä valittiin pe- 
lihahmon eettinen kanta pelin hah- 
monluonnissa, vaikka tällä ei ollut 
pelimekaanista vaikutusta, Planesca- 
pe: Tormentissa pelaaja aloittaa täysin 
neutraalina. Hahmon kanta muuttuu 
sen myötä, kun pelaaja tekee pelin ai- 
kana eettisiä valintoja, mikä taas vai- 
kuttaa siihen, miten häneen suhtau- 
dutaan ja minkälaisia esineitä hän voi 
käyttää. Se sopii pelin teemaan, sillä 
päähahmo ”Nimetön” on kuolematon, 

Dialogia Baldurin portilla. 


joka aina henkiin herättyään menet- 
tää muistinsa, ja täten syntyy uudel- 
leen uutena persoonana. Täysin pe- 
laajan valintojen muovattavissa oleva 
Nimetön sopii siis täydellisesti iden- 
titeettikysymysten parissa pyörivään 
roolipeliseikkailuun, jossa pelaaja saa 
päättää hänen kohtalostaan. Esotee- 
rinen seikkailu sijoittuu pelihistorian 
ehkäpä mielenkiintoisimpaan ja oma- 
peräisimpään maailmaan, jossa pelaaja 
ja Nimetön ovat kummatkin yhtä hu- 
kassa. Eläväinen ja yksityiskohtaisesti 
luotu fantasiamaailma esittelee pelaa- 
jalle paljon filosofisia ja metafyysisiä 
kysymyksiä, joihin on helppo löytää 
samaistumispintaa kaikesta pelimaail- 
man ja sen asukkien outoudesta huoli- 
matta. Kiitos tästä kuuluu uskottavasti 
kirjoitetulle dialogille ja todentuntui- 
sille hahmoille. Nimettömän taustan 
mysteeri aukeaa pelin edetessä pikku- 
hiljaa hänen edellisten inkarnaatioi- 
densa jalanjälkiä seuratessa uskomat- 
toman hienolla tavalla, joka kietoutuu 
pelin keskeisten teemojen ympärille. 
Planescape: Torment on niittänyt kun- 
niaa ”historian parhaiten kirjoitettuna 
videopelinä” eikä suotta. 
Uppoutumista tähän upeaan tarinaan 
ja pelimaailmaan helpottaa Infinity En- 
gine -pelien audiovisuaalinen loisto. 
Sääefektit, ambient-musiikki, äänietek- 
tit ja loistava äänisuunnittelu parantavat 
pelimaailman uskottavuutta. Toreilla ja 
tavernoissa raikaa keskustelunporina ja 
katumyyjien kailotuksen luoma kako- 
fonia, metallipanssarit kilisevät uskotta- 
vasti hahmolta toiselle siirtäessä ja loit- 
siessa hahmot manaavat taikasanoja. 
Esirenderöidyt taustat tarjoavat hyvin 
ajan hammasta kestänyttä silmäkark- 
kia. Paremmat grafiikat eivät takaa pa- 
rempaa pelikokemusta; mutta ainakin 
vuosikymmenen — teknologinen —kehi- 
tys Pool of Radiancen ja Baldur's Gaten 
välillä teki jälkimmäisen maailmaan 
uppoutumisesta helpompaa. Syy Infi- 
nity Engine -pelien suosioon on moni- 
syinen, sillä ne tekivät monta asiaa oi- 
kein. Ne nostivat riman niin korkealle, 
että joidenkin fanien mielestä yksikään 








Neverwinter Nights 


tietokoneroolipeli ei ole sen jälkeen yl- 
tänyt samalle tasolle. 


Vaikka Xbox-aikakausi aiheutti joiden- 
kin vanhan koulukunnan PC-pelaaji- 
en mielessä länsimaalaisten roolipelien 
rappiotilan, eivät heidän kissanpäivänsä 
loppuneet aivan seinään uudella vuosi- 
tuhannella. Roolipelirintamalla nähtiin 
jopa kahdeksan laajennusta poikinut 
Neverwinter Nights (2001), Pool of Ra- 
diance: Ruins of Myth Drannor (2001) 
sekä kulttipeli Vampire: The Masguera- 
de — Bloodlinesin kehittäneen Troikan 
Temple of Elemental Evil (2003). 
Biowaren > kehittämä Neverwinter 
Nights ja sen jatko-osa Neverwinter 
Nights 2 (2006) kehitettiin varta vas- 
ten nettipeli mielessä. Tästä syystä pe- 
lien mukana tuli ohjelma, jolla niihin 


Temple of Elemental Evilin käyttöliittymä. 





Icewind Dale 


pystyi luomaan lisäsisältöä ja seikkai- 
luja. Infinity Engine -peleihin ver- 
rattuna Neverwinter Nights -sarjan 
pelit vaikuttavatkin enemmän työ- 
kalulta, joka on varta vasten suunni- 
teltu D&D-pelaajille sähköiseksi vas- 
tineeksi pöytäroolipelille. Tämä ei 
kuitenkaan tarkoita, etteikö laajal- 
la pelisarjalla olisi tarjota mitään yk- 
sinpeleistä nauttiville, sillä esimerkik- 
si Neverwinter Nights 2 -laajennus 
Mask of the Betrayer (2007) on suosit- 
tu tarinansa vuoksi. Pelin takaa löy- 
tyykin suunnittelija Chris Avellone, 
joka kirjoitti Planescape: Tormentin 
tarinan. 

Pool of Radiance: Ruins of Myth Dran- 
nor on unholaan vaipunut roolipeli, 
joka palautti vuoropohjaisen taistelun 
D&D-lisenssipeleihin hack and slash- 
pelien kasvattaessa suosiota Baldurs 
Gate: Dark Alliancen (2001) jalanjäljis- 
sä. Buginen ja tylsä Ruins of Myth Dran- 
nor ei onnistunut herättämään henkiin 
vanhan koulukunnan roolipelaamista, 
mutta sen potentiaalia hyödynsi kaksi 
vuotta myöhemmin ilmestynyt Temple 
of Elemental Evil, jossa nähtiin yksi roo- 
lipelihistorian parhaista taistelusys- 
teemeistä. Taktiseen vuoropohjaiseen 
taisteluun keskittyvässä ToFF:ssä näh- 
tiin ensimmäistä kertaa lisenssipelis- 
sä uusia D&D-sääntöihin pohjautu- 
via mekaniikkoja. Esimerkiksi viiden 
jalan harppauksella voi liikuttaa hah- 

Minsc: Takes 6 piercing damage from Chast (2 damage resisted) 


MiNSsC: Save vs. Death 


MinSC: Save vs. Breath Weapon 


Kuaun: Attacks Wight 


Zomwsic: Takes 20 slashing damage from Ryckert 


SETE: 


o R3/N 


Siege of Dragonspear herätti Infinity Enginen pitkästä horrokseestaan. 


mon pois lähitaisteluetäisyydeltä lau- 
kaisematta automaattista vastaiskua. 
Laajoista taktisista valinnoista huoli- 
matta hahmojen käskyttäminen on yk- 
sinkertaista kiitos elegantin käyttölit- 
tymän, jossa kaikki toiminnot löytyvät 
saman valikon alta. Valitettavasti pe- 
lin kahakat ovat yksinkertaisesti suun- 
niteltuja ja sen kesto on lyhyt, joten se 
ei-ikinä saavuttanut täyttä potentiaa- 
liaan. Paljon kehuttu Divinity: Original 
Sin (2014) käyttää hyvin samanlaista 
taistelujärjestelmää, joten ainakin peli 
jätti jonkinlaisen perinnön jälkeensä. 


Neverwinter Nights -sarjan lukuisia laa- 
jennuksia lukuun ottamatta Temple of 
Elemental Evil jäi 2000-luvun viimei- 
seksi sarjan roolipelijuuria kunnioitta- 
vaksi D&D-lisenssipeliksi. 


Dungeons & Dragons on innoittanut 
pelistudioiden lisäksi myös elokuvien 
tekijöitä. 

Valitettavasti D&D-fanit eivät ole 
kummoisia teoksia nähneet, sillä se 
kaikista virallisin pätkä, vuoden 2000 
Dungeons & Dragons on liki yksimie- 
lisesti tuomittu kammottavan huonok- 
si elokuvaksi. Se ”ansaitsi* kahdeksan 
Stinkers Bad Movie Awards -ehdok- 
kuutta ja on onnistunut keräämään 

Dungeons & Dragons Tacticts (2007) 
tarjoili vielä Sony PSP:llä mitäänsano- 
mattoman taktiikkaroolipelikokemuk- 
sen, -mitä voi pitää viimeisenä naula- 
na D&D-lisenssipelien- arkussa ennen 
lankeamista  mobiilipelien unholaan. 
Baldur's Gate: Dark Alliancen perässä 
seuranneet Dungeons & Dragons: He- 
roes (2003), Baldurs Gate: Dark Alliance 
II (2004), Forgotten Realms: Demon Sto- 
ne (2004) ja Dungeons & Dragons: Dag- 
gerdale (2011) olivat kaikki vaihtelevan 
laatuisia, Diablon jalan jälkiä seuraavia 
hack'nslash-toimintaroolipelejä. Reaali- 
aikastrategia peli Dungeons & Dragons: 
Dragonshard (2005) ja MMORPG Dun- 
geons & Dragons Online (2006) olivat 
viimeisiä D&D-lisenssiä kantavia pelejä, 
jotka eivät menneet suoraan alelaariin. 

Vuonna 2012 ilmestynyt Baldurs 
Gate: Enhanced Edition aloitti kuiten- 


Rotten Tomatoesin arvioissa vain 10% 
arvosanan. 

Elokuvasarjaa jatkettiin trilogiak- 
si asti, vaikka kuvaavaa onkin, että jat- 
ko-osa Wrath of the Dragon Gold (2005) 
tehtiin suoraan TV-jakeluun ja näytteli- 
jöistä palasi rooliinsa vain yksi. Kolmas 
osa The Book of Vile Darkness (2012) 
taas pääsi ainoastaan DVD-levylle. 
Aihe kuitenkin kiehtoo, ja uusi yritys 
on näillä näkymin tulossa vuonna 2022. 





kin Infinity Engine -pelien uusioversi- 
oiden aallon, mikä johti Baldurs Gate: 
Siege of Dragonspear (2016) -lisäosaan. 
Pelin suotuisan vastaanoton ansioista 
Baldurs Gate 3 on tällä hetkellä työn 
alla. Mikäli Divinity: Original Sin -pe- 
leistä kuuluisa Larian Studiosin työstä- 
mä jatko-osa onnistuu tyydyttämään 
fanit ja kriitikot; ehkäpä tulemme nä- 
kemään taas uuden D&D-lisenssipe- 
lien kultakauden? Toivossa on hyvä 

Valkokankaiden tyrmät ja lohikäärmeet 


Jotkut elokuvat ovat ainoastaan inspi- 
roituneet pöytäroolipelaamisesta. Esi- 
merkiksi vuoden 1982 Mazes and Mons- 
ters -leffassa pelattiin Tom Hanksin 
johdolla elokuvan nimen mukaista rooli- 
peliä. Kyseessä oli myös jonkinlaista roo- 
lipelejä demonisoivaa propagandaa, sillä 
pelaajien uskoteltiin saavan pelaamisesta 
psyykkisiä oireita. fe 


Manu Pärssinen 


Väärin 
harrastettu 


Oletko aina harrastanut tie- 
totekniikkaa väärin? Kaikki 
muut ainakin ovat. 


Jarkko Lehti 


arrastukset, — tietotekniikka 

mukaan lukien, tarjoavat tär- 

keää vastapainoa arjen puur- 
tamiselle. Ne ovat kuitenkin monille 
myös todella henkilökohtainen ja arka 
paikka. Tämän voi nähdä harrastuskes- 
keisissä keskustelukanavissa ja tapaa- 
misissa. On helppo ylenkatsoa muiden 
tapaa harrastaa, mutta samalla tuntuu 
erityisen pahalta, jos omalle harrastus- 
tyylille ei saa muiden arvostusta. 

Harrastusten ympärillä onkin olemas- 
sa hyvin voimakas tunteiden ja mielipi- 
teiden viidakko, jota on joskus vaikea 
tulkita. Otetaan esimerkiksi vaikkapa 
klassiset pelikonsolisodat, jotka jatkuvat 
tänäkin päivänä. Erilaisten laitteiden ja 
videopelien paremmuutta pistetään jär- 
jestykseen ja selitellään ties millä. Tämän 
päälle vielä ”PC Master Race” tietää, että 
pelit pitää ehdottomasti pelata PC:llä ja 
konsolit vain pilaavat kaiken... Mut- 
ta mikä olikaan tärkeämpää, itse peli vai 
millä sitä pelataan? 

Entäpä vanhojen tietokoneiden har- 
rastaminen? Yhdelle on tärkeää saa- 
da täydellinen aikakauden kokoonpa- 
no, joka on viimeistä nippeliä myöten 
autenttinen, mukaan lukien pelien ja 
ohjelmien verkkainen lataaminen C- 
kasetilta ja grafiikan katseleminen 
verrattain pieneltä kuvaputkinäytöl- 


30-vuotinen konesota 


Länsirintamalta ei mitään uutta: Olen 
vielä kuluvanakin vuonna havain- 
nut vihaisia reaktioita, kun vanhan 
8-bittisen tietokoneen käyttäjä ek- 
syy toisen vanhan tietokoneen kes- 
kusteluryhmään — koneet alkujaan 
vuosimallia 1982 — ja erehtyy mai- 
nitsemaan ”kilpailevan” valmistajan. 
Amiga-puolella eri vaihtoehtoiset 
seuraavan sukupolven käyttöjärjes- 
telmät, noin vuosimallia 2000, herät- 


tä. Toinen taas katsoo, ettei tuossa ole 
mitään järkeä, vanhoja pelejähän pää- 
see pelaamaan silmänräpäyksessä ja 
puolen seinän kokoisella kuvalla, kun 
käyttää moderneja lisälaitteita. 

Vaikka nämä erilaiset näkemykset ja 
tuntemukset oikeasta tavasta harrastaa 
koskettavat usein myös itseäni, yritän 
hetken pohtia asiaa ulkopuolisena kyl- 
mällä järjellä. Miksi me haemme niin 
voimakkaasti hyväksyntää omalle teke- 
misellemme, mutta emme osaa nähdä 
muiden tapaa harrastaa heille tärkeä- 
nä ja arvokkaana? Miksi oma tapamme 
olisi yhtään parempi kuin toisen? 


Oma napa, paras napa 
Harrastamista pitkään tarkkailleena 
olen ollut huomaavinani seuraavan il- 
miön: Mitä rakkaampi harrastamisen 
kohde on, sitä enemmän sen ympärillä 
on draamaa ja pahaa verta. Toisin sa- 
noen, mitä enemmän asialla on väliä, 
sitä voimakkaampia ovat harrastajien 
reaktiot. Sen sijaan, että yrittäisimme 
ymmärtää muiden tapoja harrastaa, 
loukkaannumme verisesti ja kaivau- 
dumme —poteroihimme syvemmälle 
puolustamaan omia tapojamme tehdä 
asioita. 

Olen monesti törmännyt ilmiöön 
jopa yksinkertaisesti kysyessäni har- 
rastuspiireissä neuvoa. Yllättävän 
usein käy niin, että vastauksen sijaan 
minun kerrotaan kysyvän aivan väärää 
asiaa — kannattaisi sen sijaan tehdä jo- 
tain aivan muuta kuin halusin. Miten 
tällainen vastaus auttaa ketään? Eikö 
olisi parempi vain olla hiljaa, jos ky- 
symykseen ei löydy vastausta? Onko 
oma tapamme toimia niin ylivertai- 
sesti parempi, että sitä on tuputettava 
jopa vastauksena johonkin aivan toi- 
seen kysymykseen... 


tävät nekin edelleen pahaa verta jois- 
sain käyttäjissä. Leirit ovat pystyssä ja 
vankkurit ympärillä. 

Pienet retroyhteisöt, mutta yhtä lailla 
esimerkiksi suuret avoimen lähdekoo- 
din projektit, hajoavat säännöllisesti 
alajoukkoihin, milloin minkäkin koe- 
tun vääryyden tai mielipide-eron edes- 
sä — vaikka yleensä kaikki vain kärsivät 
tästä. Vihaisten reaktioiden määrä on- 
neksi vähenee ajan kanssa, kun asioista 


KOLUMNI 





Me ihmiset olemme ohjelmoituja 
pelkäämään kaikkea uutta ja vierasta. 
Luontainen reaktiomme on torjua uusi 
ja vieras. Tämä on helppo nähdä vaik- 
kapa päivänpolitiikassa, jossa meis- 
tä kaikista tulee äkkiä asiantuntijoita, 
jotka tietävät miten asiat oikeasti oli- 
si pitänyt hoitaa. Surullisesti osaamme 
kuitenkin usein nähdä lähinnä oman 
napamme, oman kuvakulmamme. 
Meille itselle tärkeät asiat eivät kuiten- 
kaan ole kaikille tärkeitä, eikä niiden 
kuulukaan olla, vaikka tätä onkin sel- 
västi vaikea ymmärtää ja sisäistää. 

Vastauksena ensimmäiseen kysy- 
mykseeni, oletko harrastanut tietotek- 
niikkaa aina väärin: todennäköisesti 
olet, ainakin jos etsimme vastauksen 
internetistä. Itse lupaan jatkossa las- 
kea kymmeneen, ehkä sataan asti, en- 
nen kuin tuomitsen muiden tapoja 
harrastaa — tai ylipäätänsä tehdä asioi- 
ta. Ehkäpä meidän kaikkien kannattai- 
si tehdä tällainen lupaus, jotta ilmapiiri 
meille rakkaiden harrastusten parissa 
paranisi. Olisiko tämä ihan mahdoton 
ajatus? 4 


tulee osallistujille vähemmän tähdelli- 
siä ja ajankohtaisia, tai mielipide-erot 
laimenevat kokemuspiirien kasvaessa. 
Mutta kaikki eivät pääse vastakkain- 
asettelustaan eroon. 

Jälkikäteen on usein helppo todeta, 
että hyväntahtoisuuden oletus ja ym- 
märryksen osoitus erimielisyyden het- 
kellä olisi pelastanut paljon. 4 


Janne Siren 

PELIPAISTA 


2020 on kyberpunkin VITSI NOAVTTTI myös 1984 ja 2077. Jokaisella näistä ohikiitävistä 
hetkistä on oma neuroöselhomainen UTAN SI SY NTIIKTIIN Ei vähiten peleissä. 


Teksti: Jukka O. Kauppinen 


een tunnustuksen. Odotan ko- 

vasti CD Projektin Cyberpunk 

2077 -roolipeliä. Siinä on sitä 
jotain, niin ideana, toteutuksena kuin 
pelinä. Lehdistön ennakkoversiota ko- 
keillessani luovuin palasta sieluani ja 
odotan pelolla julkaisupäivää. Olen 
menettänyt — tai saanut tai käyttänyt 
tai nauttinut — niin monta tuntia mo- 
nien aikaisempien kyberpunk-pelien 
parissa, että tiedän rakastavani aihetta. 
Miten minun pikku raukan käy, kun 
on taas sen aika? 


Neuromancer 


Interplay — 1988 
C64, Amiga, Apple II, PC 


William = Gibsonin — tieteisromaani 
Neuromancer inspiroi yhden kaikki- 
en aikojen ensimmäisistä ja merkittä- 
vimmistä kyberpeleistä. Interplayn ky- 
berpunkkailu on jättänyt takaraivooni 
kuiskauksia huikeasta €roolipelistä, 
vaikka oikeastihan se oli silti sivusta 
kuvattu synkkäsävyinen seikkailupe- 
li. Kyberpunk oli minulle vielä täysin 
tuntematon aihe, sillä suomenkielinen 

roolipeli julkaistiin vasta vuonna 1990 
ja Neurovelhokin suomennettiin 1991. 
Neitseellinen putoaminen ihmisruu- 
miin muokkauksen, biosirujen ja ai- 
voimplanttien maailmaan olikin raju, 
kun siihen vielä yhdistettiin pelihis- 
torian ensimmäinen digitaalinen tul- 
kinta kyberavaruudesta. Fi riittänyt, 
että pelaaja selvitti seikkailupuzzleja. 
Siinä sivussa piti parannella myös it- 
seään niin softalla kuin augmentaati- 
oilla, tehdä tästä vanhasta ihrakasas- 
ta mekaanisempi, motorisoidumpi ja 
parempi versio. Ja tietysti pääkoppaan 
piti ladata aina vain parempia työka- 
luohjelmistoja, joilla kyberavaruuden 
suurkorporaatioiden ja muiden koh- 
teiden ICE-suojauksista pääsisi läpi. 
Lopputulema oli peli, joka oli dys- 
tooppisessa teknisyydessään kumouk- 
sellinen. Sen läpi pelattuani olin myö- 


"a 
a 
e" 


hemmin kuin kotonani, kun Gibsonin 
kirjat ylittivät suomennoskynnyksen ja 
kyberpunkista tuli 1990-luvulla muo- 
tia The Lawnmower Man- ja Johnny 
Mnemonic -elokuvien sekä Billy Ido- 
lin vauhdittamana. 


Beneath a Steel Sky 


Revolution Software / Virgin Interactive — 1994 
Amiga, Amiga CD32, PC, iPhone, Mac 


Brittiläinen — Revolution — Software 
oli aikoinaan eurooppalainen vasti- 
ne LucasArtsille. Yhtiön varhainen 
klassikkoseikkailu oli kuin interaktii- 
vinen tieteiskirja, vähän kuin pelivas- 
tine Gibsonin Neurovelholle tai Ridley 
Scottin Blade Runnerille. Hymyttö- 
mään ja synkkään tulevaisuuden suur- 
kaupunkiin sijoittuvassa seikkailussa 
alistettiin ihmisiä esimerkillisen täy- 





dellisesti: ajatustenluku, mielenhallin- 
ta ja lääketiede pitivät massat kurissa 
suuryritysten hallitsemassa maailmas- 
sa. Kerronnassa liikutaan kiitollisen 
moniulotteisilla tasoilla, minkä myötä 
peli onkin kestänyt monia jälleenpelui- 
ta, kun seikkailijat löytävät siitä hiljal- 
leen uusia yksityiskohtia ja merkityk- 
siä. Upeaa tarinaa kuljetetaan hienolla 
dialogilla synkkine haaraumineen ja 
ahdistuksen sävelillä, mutta on siellä 
seassa myös brittiläistä huumoria. 

Beneathista voi nykyään nauttia il- 
maisena sekä remasteroituna iOS-ver- 
siona, joten klassikko pyörii näppäräs- 
ti myös nykypelikoneilla. 


Deus Ex, Invisible War, 
Human Revolution, 
Mankind Divided 

lon Storm / Eidos — 2000 

lon Storm / Eidos — 2003 

Eidos Montreal / Sguare Enix — 2011 
Eidos Montreal / Sguare Enix — 2016 


Digitaalisesta kyberpunkista ei voi 
puhua mainitsematta Deus Ex -sar- 
jaa. Sen dystooppinen korporaatioi- 
den ja ahneiden hallitusten pyörittämä 
maailma loi peliruuduille harvinai- 
sen yhdistelmän avoimuutta, hiekka- 
laatikkomaista ongelmanratkontaa ja 
pelityylien vapaata sekoittelua. Koko- 
naisuus käärittiin rajua toimintaa, räis- 
kintää ja roolipelaamista sekoittavaan 
pakettiin. Jälkikäteen ihmeellisintä on 
se, että tästä ainesten sekamelskasta 
syntyi ehjä ja koukuttava peli. 





Jatko-osissaan Deus Ex ei ole enää 
uskaltautunut samoille hiekkalaati- 
koille. Invisible War paketoi kyberis- 
min konsolimaisemmaksi ja helpom- 
min omaksuttavaksi sekä vähensi 
maailman avoimuutta. Vaikka moni 
inhosi sitä, oli se silti tarinana ja pe- 
linä oiva. Kolmososaa eli Human Re- 
volutionia suorastaan rakastan — sen 
käsikirjoitus esimerkiksi haastoi pe- 
laajan miettimään koko ihmisyyden 
käsitettä. Missä kohtaa ihminen kato- 
aa, kun häntä parannellaan mekaani- 
sesti? Katoaako sielu lihan mukana? 
Neljännessä osassa ihmiskunta on vii- 
mein jakautunut kahtia normeihin ja 
augmentoituihin, parempiin ihmisiin. 
Onko tämä lopullinen kahtiajako ja 
uusi apartheid? 

Sarjan kaksi uusinta osaa toimivat 
näpsäkästi moderneilla tai ripauksen 
ikääntyneemmillä pelikoneilla, min- 
kä lisäksi ne edustavat pelisuunnitte- 
lultaan montaa sukupolvea toimivam- 
paa pelattavuutta. Mutta ensimmäisen 
Deus Exin hämmentävä avoimuus ja ra- 
jun, synkän kyberpunkin muuttaminen 
biolihaksi ansaitsee aina hatunnoston. 


Shadowrun Returns 
Harebrained Schemes — 2013 
PC, Linux, Mac 


1980-luvn lopussa julkaistu alkuperäi- 
nen Shadowrun-roolipeli toi kynän ja 
paperin maailmaan sekoituksen ky- 
berpunkkia ja fantasiaa. Sen pohjal- 
ta on tehty myös vajaa puolen tusinaa 





videopeliä, joista tuorein ja maukkain 
on alkuperäisteoksenkin luoneen Jor- 
dan ”Battletech* Weismanin vuoro- 
pohjainen taisteluseikkailu. Peli yh- 
distää houkuttelevalla ja kekseliäällä 
tavalla fantasiakliseitä sekä tummaa 
kyberscifiä, matriisissa hakkerointia ja 
liha-avaruutta. Seikkailu on herkulli- 
sen isometrinen pikselimakupala, joka 
tuo mieleen esimerkiksi ensimmäisten 
Falloutien kunnian päivät. 


Cyberpunk 2077 
CD Projekt RED — 2020 
PC, PlayStation 4, Xbox One, Stadia 


Kyberpunkin uudelle tulemiselle ja ai- 
heen nostattamille kiinnostuksen tyrs- 
kyille on syynsä. CD Projekt REDin 
työstämä Cyberpunk 2077 (pääkuvas- 
sa) on uuden aallon megapeli The Wit- 
cher -sarjalla mainetta tahkonneelta 
pelitalolta, ja voi että, kyllä siihen on- 
kin pistetty odotuksia. Ennakkoversi- 
on pelaamisen jälkeen uskallan väittää, 
että ne myös toteutuvat. 

Toki meillä kaikilla on omat näke- 
myksemme hyvästä pelistä, eikä tämä 
mikään Witcher tai GTA ole. Onpahan 
vain moderni simulaatio tulevaisuuden 
maailmasta toimintaseikkailun muo- 
dossa. Jos yhtäläisyyksiä muihin pe- 
leihin hakee, niin okei, siinä on GTA:n 
kaltaista avointa maailmaa ja rakkau- 
della rakennettua tarinankerrontaa, 
mutta myös rajua science fictionia ja vi- 
sioita tulevasta. Samoin rajumman mit- 
takaavan ihmisruumiin muokkausta ja 
pelityylien valintaa. Silti ytimessä on 
aina roolipeli ja hahmonkehitys. 

Tohtinen väittää, että kyberpunki- 
aan rakastavat löytävät tästä pelin, jon- 
ka parissa menee kovin monta tuntia. 
Päättömän monta. Hetkittäin se tun- 
tui jopa tavallista inhimillisemmältä 
tietokoneanimoidulta elokuvalta, jossa 
oli silti mukana se tärkein: peli. Ehkä 
olemme viimein saavuttamassa ”inter- 
aktiivinen elokuva” -käsitteen tulemis- 
ta todeksi, mutta ilman FMV:tä. Iso 
käsi myös uskalluksesta kuvata kyberiä 
muillakin kuin yön pimeydellä ja neo- 


nilla. 8 

iiden perusteella oli näem- 
mä innostavaa päästä teke- 
mään taksvärkkiä paikallis- 


lehteen. Taksvärkkäilystä juontaa myös 
yksi rakkauteni, joka hehkuu vahvana 
yhä tänäkin päivänä: kytkökseni Wi- 
con peliohjaimiin. 

Muistelin tämän jorinasarjan kuu- 
dennessa osassa huonoja joystickejä, 
niitä kamalia OuickShotteja ja Com- 
modore-brändättyjä ranteenrunnojia. 
Entäpä ne hyvät tikut? Tein paikallis- 
lehteen muun muassa joystick-testin 
Iisalmen kaupoista löytyneistä pelioh- 
jaimista ja käytin apumakutuomarei- 
na pelaajakavereitani. Ylivoimaisek- 
si ykköseksi ylsi Wico Red Ball, joka 
päihitti silloin arvostetut Competition 
Pro -tikut ja nykyään omituisen palvo- 
tut TAC-2:t. Olivathan nekin parem- 
pia kuin useimmat muut aikalaisensa, 
mutta pelihalliohjaimistaan tunnetun 
Wicon tekniikka ja tuntuma olivat ai- 
van omaa luokkaansa. Tykästyin oh- 
jaimeen niin vahvasti, että muutaman 
kuukauden kuluttua kävelin kauppaan 
ja ostin sellaisen omaksi. Wico mak- 
soi muistaakseni noin 500 markkaa, yli 
tuplasti TACin verran. Ohjaimen ko- 
vuudesta kertonee paljon se, että muu- 
taman kuukauden kuluttua ostin toi- 
senkin. Sillä rahallahan olisi saanut 
kassillisen OuickShotteja! 

Spectravideoilla — olisi pärjännyt 
ehkä vuoden tai kaksi, mutta noilla 
kahdella Wico Red Ballilla olen pe- 
lannut jo yli 30 vuotta. Kumpaakaan 
ei ole tarvinnut edes kertaakaan huol- 
taa. Kun näin taannoisella retrokirp- 
piksellä Wicoja myynnissä, ne oli ai- 
van pakko ostaa mukaan. Niissä 

osa XIV: kadonneita muistoja ja 
epämääräisiä atsimuutteja 


Teksti ja kuvat: Jukka O. Kauppinen 


1980-luvusta on jo sen verran aikaa, että paljon on 
vaipunut kadoksiin. Moni asia on enemmän tuntei- 
ta ja etiäisiä kuin konkreettisia muistoja. Onneksi 
sentään lehtileikkeet todistavat, että jotain on tehty. 


riittää väännettävää tulevaisuudenkin 
retropolville, mutta ennen heitä rak- 
kaat Wiconi palvelevat yhä edelleen 
niin Commodore 64:n kuin Amigan, 
Spectrumin, THEC64:n ja PC:llä pyö- 
rivien retrokone-emulaattorien oh- 
jaimina. USB-sovittimet retrotikuille 
ovat hieno keksintö. 


< 

GEOS ja muut diskettiohjelmat olivat pitkään kasettiasemaa käyttävän nörtin tavoittamattomissa. 

Wico-elämäni on edelleen muutoin 
täydellistä, mutta enhän minä enää osaa 
pelata reunalla millään muulla ohjai- 
mella, vähiten juuri TACeilla. Lusmum- 
missa peleissä muillakin vääntelee, 
mutta kun kunnia on pelissä ja taistelua 
käydään e-urheilun ylimmillä tikkailla 
— kuten Hat Trickissä tai Decathlonissa 
— silloin kourassa on oltava oikea sota- 
tikku, jonka varsi ei katkea kesken maa- 
linteon. Tosin sekään ei auta, jos pöy- 
dänjalka katkeaa, kuten veli Teittiselle 
kävi aikoinaan Decathlon-kisoissa. 

Vähemmän näppärän mutta sitäkin 
legendaarisemman peliohjaimen testa- 
sin 28.8.1987. Käsikranaatin muotoi- 
nen Terminator herätti alkuun lähin- 
nä naurua, mutta räjähtävä munatikku 
vei silti sydämeni. Ehkä meiningissä 
oli myös nuoruuden intoa ja näppä- 
ryyttä, sillä enää tänään pelit eivät suju 
kranaattiohjaimella yhtä luontevasti. 


Turbokasettilover 

Hämäriä muistoja on niin periaat- 
teessa tutuista kuin tuntemattomista- 
kin peleistä. Ydintuhoseikkailu Cholon, 
Beyondin —toimintaseikkailu Enigma 


Forcen ja monen muun pelin kuvat 
käynnistävät joka kerta korvamatoradi- 
on SID-soundtrackit. Väänsin molem- 
pia tuhottoman paljon, mutta varsinai- 
sia pelimuistoja niistä ei enää ole. Revs 
ja Revs + taasen muistuttavat, että jos- 
kus autopelit olivat niin yksinkertaisia, 
että minäkin pärjäsin niiden kanssa. Tai 
ainakin yritin pärjätä. Sitä se ikärappeu- 
ma tekee. Kuten senkin, että jo tuolloin 
arvostelin niin paljon pelejä, ettei niistä 
jäänyt mieleen kuin pieni osa. 

Jälkikäteen on kiinnostavaa ajatel- 
la, että kirjoitin kaikki varhaiset peliar- 
vostelut nimenomaan kasettiversioista. 
Levyasemat olivat niin kovin kalliita, 
eihän sellaiseen ollut tavallisella per- 
heellä varaa, kun tietokonettakin oli 
puntaroitu vuosikaupalla. Tein ensin 
muistiinpanot paperille, latasin teks- 
tinkäsittelyohjelman kasetilta ja sitten 
editoin juttua ruudulla kunnes oli aika 
tulostaa teksti ja lähettää se edelleen. 
Jutuista ei jäänyt jäljelle vedoksia tai 
tallennettuja versioita, mutta onneksi 
sentään lehtileikkeitä. 

Kasettiasemallisuus olikin pienelle 
kirjoittajalle välillä myös rasite. Moni 
kiinnostava peli ja ohjelma julkais- 
tiin vain levykkeellä, tai kasettiversio- 
ta ei ollut tarvittaessa saatavilla. Niinpä 
esimerkiksi hyötyohjelmien testaami- 
nen oli välillä hankalaa, mutta näem- 
mä olin saanut 6.3.1987 kokeiltavaksi 
C64:n piirtopöytää hyödyntävän Fin- 
ger Painter -piirto-ohjelman. Tykkäsin 
ohjelmasta, mutta artistia minusta ei 
silloinkaan tullut, sillä piirtopöytä oli 
teknisesti karsea. 

C64:n graafinen Geos-käyttöjärjes- 
telmä jäi sekin pitkäksi aikaa saavut- 
tamattomaksi unelmaksi. Miettikää 
nyt — Amiga oli jo esitelty ja sen upe- 
us kaikkine graafisine käyttöliittymi- 
neen oli jotain aivan ylimaallista näin 
kuusnelos-kasettiasemalamerin — sil- 
miin. Mahdollisuus käyttää kuusne- 
losta graafisella käyttöliittymällä kuu- 
losti todella houkuttelevalta. Muistan 
edelleen sen karun pettymyksen, kun 
soitin maahantuojalle ja kyselin oh- 
jelmasta testimielessä: olin kuvitel- 
lut Geosin olevan moduuli, mutta se- 
hän toimikin levykkeiltä. Testaamatta 
jäi. Pääsin sinuiksi Geosin kanssa vas- 
ta joskus paljon myöhemmin, eikä se 
enää silloin kiinnostanut. Kuusnelosen 
käyttäminen hyvät työkalut sisältävil- 
lä moduleilla ja levyturboilla oli jo niin 
sutjakkaa, ettei graafisella käyttöliitty- 
mällä ollut enää mitään tarjottavaa. 





Kasettiasema mainittu! 

Olen seurannut monttu auki moder- 
nien C64-harrastajien kasettiasema- 
fanitusta. Kasettiasemista on makset- 
tu huutokaupoissa päättömiä summia, 
enkä ymmärrä miksi. Jotkut jopa teke- 
vät uusia kokoelmakasetteja, joille he 
koostavat mieluisiaan pelejä ja myyvät 
niitä toisilleen muutamalla kympillä. 
Anteeksi, mutta minusta kasettiasema 
on kauheaa muinaistekniikkaa, jolle ei 
ole mitään järkevää käyttöä. Mutta kun 
menemme riittävän syvälle retron syö- 
vereihin, niin kaiketi pelin hitaasta ja 
epävarmasta latautumisesta saa jotain 
nostalgiaa. 

Kasettiasemista mieleeni tulee yleen- 
sä ensin kauhunsävyisiä muisteloita lo- 
puttoman — pitkistä lataustuokioista, 
kopion kopioista ja kymmenistä ko- 
piokaseteistani, joilta ohjelmien lataa- 
minen vaati hitusen mustaa magiaa. Fi 
siinä, minä olin magiassani hyvä. Kaik- 
ki eivät olleet, joten kasettipelien kans- 
sa oli aina tiettyjä haasteita. Niitä rat- 
kottiin muun muassa pienen pienellä 
ruuvimeisselillä. 

Kasettiaseman äänipään kulman eli 
atsimuutin säätäminen oli näet varsi- 
nainen taitolaji. Data tallentui kaseteil- 
le eri kasettiasemilla eri tavoin: kau- 
palliset pelit oli tallennettu kaseteille 
yleensä varsin neutraaleilla asetuksilla, 
joita useimmat kasettiasemat pystyivät 
lukemaan ongelmitta. Harrastajien ko- 
piot sen sijaan olivat mitä sattuu. Niin- 
pä kasettiaseman äänipäätä täytyi sää- 
tää ruuvarilla, jotta laite lukisi dataa 
mahdollisimman oikein ja virheettö- 
mästi, sillä muuten pelit ja ohjelmat ei- 

Ehkä se näyttää rämältä, mutta se on 
paljon kokenut rämä. Hän on aito 
turbotape-sotien ja orastavan suomalaisen 
demoskenetyksen veteraani. 


vät latautuneet. Tämä oli niin arkipäi- 
väistä, että kasettiaseman kannessa oli 
valmis reikä meisselille atsimuutin sää- 
tämiseen. 

Oma ratkaisuni oli merkitä jokai- 
seen kasettiin ja vihkoon lukupään 
ruuvin asento ja käyttää yhtä ja samaa 
uniikkia pikkumeisseliä, johon sinitar- 
ralla kiinnitetty nuoli näytti lukupään 
asennon. Toinen tapa oli käyttää hi- 
fimpää kasettiasemaa, kuten Load-Iltiä, 
jonka LED-näyttö ilmaisi kasetilta lu- 
ettavan signaalin vahvuuden. LED- 
palkkeja tarkkailemalla ja ruuvaria 
pyörittämällä atsimuutin pystyi säätä- 
mään mahdollisimman oikeaksi ja ää- 
nekkääksi. Sitten vain kelattiin kasetti 
takaisin oikealle kohdalleen ja laitettiin 
peli latautumaan. Luulen kuitenkin, 
että suurelle osalle käyttäjistä — ei siis 
harrastajista — tällainen pro-ratkaisu 
jäi haaveeksi, ja kasettien latailu poh- 
jautui lähinnä tuuriin. Peli joko toimi 
tai ei toiminut. 

Ei siis ihme, etten ikävöi kasettiase- 
maa. Vanhojen kasettieni digitoidut 
kasetti-imaget toki herättävät välillä 
rajuakin nostalgiaa, mutta niiden se- 
lailu sujuu niin paljon mukavammin 
C64:ään liitetyn 1541 Ultimaten SD- 
muistikortilta tai tylysti emulaattorilla. 
Niiden avulla vanhojen pelikasettien 
sisältöjä on ilo tutkailla vuosikymme- 
nien tauon jälkeen ja nauttia nostal- 
gisesta hämmennyksestä. Mutta tästä 
oma juttunsa myöhemmin. f& 


Jukka O. Kauppinen alias Grendel/Byterapers on pitkän linjan toimittaja, joka kirjoitti 
ensimmäisiä tekstejään mekaanisella kirjoituskoneella. JOKin ensimmäinen peliarvostelu 
julkaistiin 1986, mistä lähtien hän on ahkeroinut tauotta kirjoittaen juttuja muun muassa 
videopeleistä, tietotekniikasta, viihteestä, ilmailusta ja burleskista. JOKstoriaa-sarjassa 
pureskellaan niin kotimikroilun kuin peli- ja digijournalismin maailmaa grennulasien läpi 


nähtynä. jukkaOskrolli.fi 

oin vuosi sitten sain ka- 
vereilta vinkin, että Tam- 
pereen Telakalla esiintyisi 
mainioksi väitetty syna- 
pop-yhtye Sekret Teknik. Mikä ettei, sil- 
le illalle ei ollut deadlineja, ei kiirettä, 
ei pakollista tekemistä. Menin siis tsek- 
kaamaan. 

Arki-iltaan osunut keikka ei ollut 
yleisömenestys, eikä paikalla ollut kuin 
kymmenkunta katsojaa. No, kaikki sai- 
vat täten eturivin paikan ja fiilis oli 
erinomainen - harvemmin esiintyvän 
bändin kanssa jutellaan keikan aika- 
na näin paljon. Setti oli musiikillises- 
ti raivoisan kova ja soittajamiekkosista 
jäi sympaattinen vaikutelma. Harvoin 
olen nähnyt syntikoiden saavan kyytiä 
noin hyväntuulisen syvällä tunteella. 
Kunnon vokooderi-vokaalit, jämäkät 
biitit sekä vauhdikkaat luritukset miel- 
lyttivät ja kodin levyhylly kasvoi illan 
jäljiltä parilla vinyylillä. 

Myöhemmin osuin Sekretin keikalle 
Vantaalla, jossa koko kaupunginosan 
sähköt pimenivät juuri ennen bändin 
showtimea. Tilanteen normalisoitues- 
sa jampat vetivät edellistäkin kovem- 
man keikan. Nyt sekä yleisöä että kaiu- 
tinkaappeja oli enemmän. 

Keväällä yhtyeeltä oli tulossa uusi le- 
vykin, jolta julkaistiin ensimmäisenä 
musiikkivideo Kim Wilde. Commo- 
dore 64 -vitsailusta 16-bittiseen low- 
techiin etenevä video ammentaa kak- 
sin käsin pikselisiä kasariunelmia ja 
vie katsojat rakeiselle autopeliretkel- 
le. Kim Wilde oli minustakin kuuma 
poptähti kasarilla, mutta tämä kaksik- 
ko laulaa rakkaudestaan niin houkut- 
televasti, että enää ei riittänyt pelkkä 
passiivinen kuuntelu, vaan alkoi kiin- 
nostaa, mitä kytee pinnan alla: Kei- 

tä nämä syntikkasankarit oikein ovat? 
Miksi musavideo on niin Retro Rewin- 
dia? Tampereella Lumous-festivaalien 
koronarajoitetun keikan yhteydessä oli 
hyvä tilaisuus istahtaa pöytään soun- 
dcheckin ja liveshow'n välissä. 

Sekret Teknikiä kuvataan entisten 
punkkareiden projektiksi, jonka mu- 
siikissa soi niin post-punk kuin syntik- 
kadisko. Miten on? 

— Me on oltu aina erilaisia punkjät- 
kiä. Vaikka ollaankin punkista peräisin, 
niin ei me oltu tiukkapipoisia lokero- 
punkkeja. Me on tykätty aina kaiken- 
laisesta muustakin, kertoo Teknik 1 eli 
Lasse Nevala. Teknik 2 eli Elmeri Veh- 
kala peesaa: 

— Mutta eihän sitä saanut aikoinaan 
mainita. Salassa piti Duran Durania 
kuunnella. 





Elmeri Vehkala jättää bändin visuaalisen ul- 
koasun Lasse Nevalan käsiin, "kunhan minä 
vain saan pitää tämän DDR-ratikkakuskin 
hatun ja kiinalaiset kirurgilasit. (Kuva: Tomi 
Vitikainen) 


SEKRET TEKNIK 


Feikkisatanismia ja 
dystooppista cyberpunkdiskoa 


Punkkia. Tummaa cyberpunkia. Syntikoita. Retroa. 
Kirurginlasit. Niistä on Sekret Teknik tehty. 


Teksti: Jukka O. Kauppinen 
Kuvat: Tomi Vitikainen, Sekret Teknik, Stupido 


Kavereilla on myös asennetta. Jo en- 
simmäisellä keikalla he kertoivat va- 
pautuneesti soittimistaan ja esittelivät 
romukasasta pelastamaansa rämäsyn- 
tikkaa, jota he nyt kokeilivat ensim- 
mäistä kertaa. Soihan se! 

— Monilla bändeillä on hifistinen 
suhde syntikoihinsa. Me käytämme 
semmoisia, joista pidetään tai jotka 
ovat lojuneet lähellä jotain tarvitessa- 
ni, Nevala kertoo. Vehkala jatkaa: 

— Minä soitan paskaa Casiota ja käy- 
tän syntikoista yhtä ja samaa preset 
1 -soundia, muuta en tarvitse. Tämä 
erottaa meidät muista syntikkabän- 
deistä. Muut muokkaa ja hifistelee, me 
korkeintaan ajetaan presetit paskan 
efektilaitteen läpi ja soitetaan valtaosa 
lavan äänimassasta itse livenä. Me kyt- 
keydytään aina miksauspöytään niin, 
että jokainen instrumentti rummuis- 
ta lähtien tulee omana kanavanaan. 
Jokaisen paikan miksaaja luo meistä 
omanlaisensa näkemyksen. Näin tu- 
los on paljon orgaanisempi ja jokainen 
keikka erilainen. 

— Se tuo myös sattuman mahdolli- 
suuden. Lavalla pelottaa enemmän ja 
on oltava varpaillaan. Jokin voi aina 
mennä päin helvettiä. 

Yhtye elääkin omaa kaaosteoriaansa, 
jossa sattumasta voi syntyä livenä jotain 
hienoa. Musiikki on synteettistä ja or- 
gaanista, sähköistä mutta inhimillistä. 


Ydinsodan 
syntetisaattorijoukot 
Sekret Teknikin musiikki ei ole täs- 
tä maailmasta, sillä bändin mytologia 
haarautui vuonna 1985 omaan rinnak- 
kaistodellisuuteensa: 

— Silloin käytiin ydinsota. Täydel- 
lisen tuhon jälkeen satanistiset kultit 


olivat hetken aikaa ainoa voimateki- 
jä, kunnes syntetisaattorijoukot ottivat 
vallan. Siksi tämä on ydinsodan jäl- 
keistä syntikkamusiikkia. 


Perustetaanko uskonlahko 
vai bändi? Bändi on us- 
kottavampi. Tässä liikkuu 
vähemmän rahaa mutta 
jotkut ovat niin köyhiä, 
että heillä on vain rahaa. 


— Jossain on sanottu meidän tekevän 
retromusiikkia, mutta se ei ole rajoite tai 
tavoite. Retromaisema on sielun kuva. 
Meidän musiikkimme on 80-lukulais- 
ta, mutta ei tällaista ollut silloin. Meil- 
le tämä on vaihtoehtoista 80-lukua ja 
keksittyä kasarimusiikkia, joskin olem- 
me ottaneet myös varovaisia askeleita 
1990-luvun suuntaan, Nevala summaa. 

— Musiikin lähtökohdat tulevat aika 
paljon 80-luvun scifistä ja toimintalet- 
foista. Olemme kumpikin pelanneet 
pöytäroolipelejä pienestä saakka ja na- 
panneet paljon ideoita Warhammer 
40K:sta ja Cyberpunkista. Atari 2600, 
Commodore 64, Rob Hubbardin mu- 
siikki sekä tietokonepelien kuvasto 
elää siellä vahvasti. Siellä ne ajatukset 
pyörivät koko ajan ja sieltä ideat sitten 
nousevat, tummasta 80-luvun scifi-sä- 
vytteisestä popkulttuurista. Cthulhu ja 
Lovecraft tarjoavat aina loputtomas- 
ti iloa ja inspiraatiota, ja esimerkik- 
si uuden levyn yhden biisin sanat ovat 
inspiroituneet (William Gibsonin) 
Neurovelhosta ja Kreivi Nollasta, toi- 
nen Battlestar Galacticasta. Siitä alku- 
peräisestä, tietenkin. 

— Katson usein elokuvaa niin, että 
pysäytän ja kelaan sitä. Otan känny- 
källä kuvia ruudusta ja jokin yksittäi- 
nen lause jää 


kummittele- Sekret Teknikin julkaisut: 
maan. Ehkä 2014 Sekret Teknik 
siellä on kek- 2016 Atomic Cities 
sitty = tulevai- 2018 Radikal Software 


suuden tekno- 
loginen termi, 
joka kuulostaa 
tosi hyvältä. Sanoituksia miettiessä se 
sitten löytyy myöhemmin. 

— Me ollaan viisi vuotta mietitty bii- 
siä, jossa olisi mainframe. ”Welcome 
to mainframe. We are in the mainfra- 
me." Mutta aina jokin muuttuu eikä se 
toimi. Jos joskus kuulet sen levyllä niin 
tiedät, että viimein onnistuimme. 


2020 Modem Wars 





Punkkia, HC:tä ja 

Miami Vicea 

Sekret Teknikin juuret ovat silti jossain 
rumemmassa ja raaemmassa: 80-lu- 
vun neonvärejä, permanentteja ja Mia- 
mi Vicea protestoivissa punk- sävelissä. 

— Teininä iski punk- ja hc-vaihe. 
Kaikki oli vain kaaosta ja riistettyä. 
Vuonna 1987 minulla oli eka HC-bän- 
di, ja vaikka tuntui, että tämä on se kai- 
kista kovin juttu, silti sydämessä kulki 
koko ajan myös se kaikki muu ja pääl- 
limmäisenä Battlestar Galactican tun- 
nari. Perään tuli mustahuulimusa ja 
goottihommat. Goottiskenen kautta 
löysin syntikat, joilla pystyin tekemään 
rankkaa syntikkamusiikkia. Se muhi 
vuosien ajan, kunnes päätettiin perus- 
taa syntikkabändi, Nevala herkistelee. 

Rajujen hc-punkkarien mustan nah- 
kan, niittien ja vihaisuuden takaa löy- 
tyi muutakin. Vehkala jatkaa: 

— Vaikka kasvoin nuoreksi aikuisek- 
si 1980-luvulla punkin ympäröimänä, 
niin elämäni soundtrack oli silti Son- 
ny Crockett ja Miami Vice lepattavine 
puuvillahousuineen. Tanssin Duran 
Durania kolmannen luokan sukkadis- 
kossa ja se oli kova juttu. 

Ydintuhon syntikat ovat tuoneet 
myös vapautta: 

— Nyt me on vapauduttu siitä, että 
pysyykö rumpali tahdissa, onko kita- 
risti kännissä, osuuko basistin kom- 
pit oikein. Me ollaan vapauduttu sii- 
tä pelosta, että kuulostetaan yläasteen 
joulujuhlan yhtyeeltä. Koneet soitta- 
vat oikein ja vain me tehdään virheitä, 
mutta meidän ei tarvitse olla virtuoo- 
seja. Meillä on koneen henki. Kone oh- 
jaa hommaa, mutta me sanotaan mitä 
kone tekee. 

— Punk-jätkänä pystyin sanomaan 
kolmella soinnulla kaiken. Synalla riit- 
tää yksi sormi ja silti se on punk, Veh- 
kala ynnää. 

Sanottavaa ja tyyliä siis riittää. 
Biisit syntyvät perinteisesti, ta- 
voite on viiden minuutin mak- 
simimitta ja ”tiukkaan 3:30:een 
ehtii kertoa kaiken tärkeän mo- 
neen kertaan” vaikkapa cylonien 
hyökkäyksestä Maapallolle. 

Lavalle noustessaan kaksikko halu- 
aa olla läsnä. 

— Fi me haluta olla kuten ne tyypit, 
joilla on kuulokkeet korvassa ja vain 
tuijottavat tietokoneita. Vaikka biisit 
syntyvät tietokoneella, niin se ei ole 
edes mukana lavalla. Se on tärkeää. Me 
haluamme pitää yllä sitä riemua, että 


voimme esittää jotain, joka kuulostaa 
hyvältä ja näyttää meiltä. Jos joku muu 
tykkää, niin se on bonusta, Nevala yn- 
nää. Vehkala jatkaa: 

— Eka syntikkani oli muuten puo- 
lalainen sähköurku. Opettelin ensim- 
mäiseksi soittamaan Galactican tun- 
narin. Olin silloin maailman paras 
soittaja ja nyt olen palannut siihen. 
Vanhat miehet taantuu lapsiksi taas. 


"Tron. Katsoin sen Reko- 
lassa elokuvateatterissa, 
jonne satoi lunta sisään. 
Oikeasti sisällä leijaili 
lumihiutaleita ja oli saa- 
tanan kylmä. Silti istuin 
siellä ja katsoin Tronia. 
Se oli parasta mitä mun 
elämässä oli.” 


Teknik 2, Elmeri Vehkala 


Modeemien kättelyä 

ja kissavideoita 

ST:n neljäs albumi Modem Wars oli tu- 
loillaan keväällä, mutta sitten maailma 
karahti koronaan. 

— Se iski pahaan paikkaan. Meillä oli 
hyvä tilanne päällä. Keikat olivat koko 
ajan vähän parempia, niille tuli enem- 
män ihmisiä ja sitten kaikki peruun- 
tui, levykin laitettiin jäihin. Se oli yllät- 
tävän kova pala, kaksikko harmittelee. 

Pitkän linjan pelaajat saattavat tun- 
nistaa levyn nimen: Modem Wars oli 
Electronic Artsin julkaisema, legendaa- 
risen Dani Buntenin suunnittelema 
Commodore 64:lle ja PC:lle julkaistu 
peli vuodelta 1988. Se oli innovatiivinen 
reaaliaikainen modeemilla kaksinpelat- 
tava strategiapeli, jonka monet ominai- 
suudet yleistyivät peleissä vasta paria 
vuosikymmentä myöhemmin. 

— Nimi liittyy peliin mutta myös ny- 
kyaikaan, kun ihmiset sotivat modee- 
mien sijaan internetissä mielipiteillään. 

Vaikka Nevala olikin miettinyt levy]l- 
le teeman etukäteen, niin kappaleis- 
ta rakentui puolivahingossa melkein- 
pä rock-ooppera, kokonainen tarina. 
Syntikkamuurien takaa löytyy konesy- 
dämisiä koneihmisiä, jotka lähestyvät 
KimWilden tahtiin bailaavaa maapal- 
loa. Miten käy, kun cylonit laskeutu- 
vat? 

Vehkala kertoo, että levyllä on ko- 
keiltu enemmän uudenlaisia tyylejä ja 

sillä suorastaan flirttaillaan aiempaa 
enemmän valtavirtamusiikin kanssa. 
Yksi kappaleista on ”jos Keihäsmat- 
kat olisi lentänyt Ibizalle” -ysärijumpu- 
tusta mutta myös Gibsoninsa tarkkaan 
lukevat löytävät omat scifi-henkiset 
mausteensa. 

Miksi me muuten päädymme aina 
vain takaisin KimWildeen? 

— Kim on vampyyri, joka tulee aina 
takaisin. Sitä aina vain odottaa, että 
miehet laulavat 00 000 Kids in Ame- 
rican kertosäkeessä. Sen kaipuun kun 
yhdistää Commodore 64 -estetiikkaan 
ja meidän pelitaustaamme, niin se on 
siinä, musiikkivideota myöten. 

Niin, ne musiikkivideot. Ne ovat eri- 
koisia — ja bändin näköisiä. Atomic Ci- 
ties kuvattiin vanhalla VHS-kameralla 
kaksikon kävellessä autioilla kaduil- 
la kemikaalisuojapuvuissa. Kamera 
oli kiinni kärryihin nostetussa huonoa 
sähköä antavassa aggregaatissa. Huono 
sähkö loi kuvaan ylimääräisiä analogi- 
sia häiriöitä VHS-häröjen kaveriksi, 
joten kukaan ei tiennyt etukäteen mikä 
kohtaus onnistui ja mikä ei. Kuvaa ei 
tarvinnut juurikaan editoida, kun se 
oli valmiiksi säröillä. Machine Spirit- 
sin videosta taas tuli CSI-sarjan innoit- 
tama rikospaikkatarina, johon Nevala 
teki kotonaan 50 litraa tekoverta. Dra- 
gon Spiritsissä mennään 1980-luvun 
kyberavaruuteen: 

— Kyllästyin kuvaamaan, joten 3D- 
skannasin meidät Kinect-liiketunnisti- 
mella. Koska en osannut tehdä oikeasti 
hyvää jälkeä, niin tehtiin sen näköis- 
tä, mikä olisi ollut tosi kovaa vuon- 
na 1988. Sekin on tavallaan yhdistel- 
mä siitä, miten omia kovia ajatuksia 
voi yhdistää rajallisiin taitoihin ja sat- 
tumaan. 

— Kim Wildeen tein animaatioi- 
ta, kaupungin, liikkuvia autoja ja niin 
edelleen. Editoin sen näyttämään C64- 
peliltä, mutta lopuksi sitä piti huonon- 
taa, kun video näytti liian hyvältä. 

Toden totta; kun musiikkivideo al- 
kaa Commodore 64:n kasettipelin la- 
tausrutiinilla ja ruudulle ilmestyy klas- 
sinen Cracked By -teksti decruncherin 
rasterivärinällä, tipahtaa leuka koval- 
takin retroilijalta. 

Seuraavaksi bändi teki kesäbiisin. 

— Minä tuon treeneihin mustahuu- 
lisinfonian, joka on tumma kuin kor- 
pin selkä. Hitto että on hyvää Curea! 
Sitä soitetaan puoli tuntia ja se muut- 
tuu kissabiisiksi, Nevala hämmästelee. 
Vehkala jatkaa: 

Musiikki syntyy yhteistyönä: Nevala tuo biisiaihion Vehkalalle, joka ”poppijätkänä luo siihen 
struktuurin”. Teknologinen elementti on tärkeä osa Sekret Teknikin musiikkia — mutta show ei 
saa silti olla liian täydellinen tai koneellinen. Mukana on oltava aina virheen mahdollisuus — 
paitsi jos ollaan mainframessa. Kuva: Tomi Vitikainen 


— Mustahuulicureen rakennettiin 
pohjakuvioinnin päälle uusi pääriffi ja 
siitä tulikin biisi, jolla voi myydä mil- 
joona kiloa muovileluja. Maneki Ne- 
kosta tuli tavattoman hauska kesäbiisi, 
ihana japanikokemus. 

Hämmentävä luomus onkin pahim- 
manlaatuinen sekoitus pöhköä japa- 
nikissailua, jähmeitä tanssiliikkeitä ja 
datamoshing-tekniikalla luotuja  gra- 
fiikkavirheitä. Siinä videodataa kor- 
ruptoidaan = tietoisesti — poistamal- 
la välistä videon ajastukseen käytetyt 
keyframet, jolloin pakattu videokuva 
sekoaa ja vääristyy toistettaessa. Kau- 


pan päälle lisätään vielä Vehkalan ta- 
hallaan huonontamat Casion soundit, 
jotta ”niistä tulisi vielä omanlaisemmat 
ja autenttisemmat.” 

— Virheet ja huonolaatuisuus voivat 
nekin luoda estetiikkaa. 

Tämä omituinen aitous, rehellinen 
nörttiys ja tekemisen ilo tekevät Sek- 
ret Teknikistä erikoisen yhtyeen, jonka 
kaksikko osaa ammentaa omaperäises- 
ti inspiraationlähteistään ja hyödyntää 
tietotekniikkaa omituisilla, kekseliäillä 
tavoilla. Toisin sanoen Sekret Teknik on 
täyttä Skrollia. e 


Stupido Records julkaisi elokuussa Sekret Teknikin albumin Modem Wars. Levy löytyy le- 
vykaupoista vinyylinä ja Spotifystä, minkä lisäksi yhtyeen antimiin voi tutustua artistin 


Facebook- ja Youtube-sivuilla ja Lumous-festivaalien livetallenteella (face 








Viina on ollut aina demoskenen ytimessä. Vuosikymmenten mittaan kosteista 
tapaamisista on kuitenkin jalostunut jotain kaunista. 


Teksti ja kuvat: Jukka O. Kauppinen 


iksi näin? Ehkä 
se juontaa aivan 
sieltä alkuvuosil- 
ta, kun valtaosin 
molemmin puolin 
täysikäisyyttä olevat demojonnet haki- 
vat rajojaan ja nauttivat alkoholia. Kai 
se oli jännittävää, joillekin varmasti 
myös ensimmäiset kännit. Eipä se lie- 
ne ollut sen kummempaa kuin muilla- 
kaan nuorisoporukoilla, jotka touhusi- 
vat kaveriensa kanssa. 

Demoskeneläisten reippaasta ryyp- 
päämisestä kuitenkin kasvoi jotain 
omaleimaista. Demoskenetapahtumat, 
demopartyt, yrittivät siistiytyä jo suh- 
teellisen varhain, joskin onnistuminen 
riippui paljon järjestäjien kokemukses- 
ta ja tuuristakin. Mutta mitä isompia 
partyjä järjestettiin, sen tärkeämpää lä- 
träyksen kontrollointi tapahtumapai- 
kalla oli. Huonoja kokemuksia oli jo 
turhan monia. 

Assembly-partyt kasvoivat 1990-lu- 
vun alussa hurjaa vauhtia, kun vieras- 
määrä tuplaantui vuosi vuodelta. Kun 
tapahtumaan osallistui parinsadan si- 
jaan tuhansia ihmisiä, juopottelul- 
le oli löydettävä sekä rajat että paikka. 
Niinpä skeneveteraanit päättivät ot- 
taa partyholismin haltuun. Ensin juo- 
pottelu siirtyi ryhdikkäästi lähimet- 
siin. Vuonna 1995 Assembly siirtyi 
Helsingin Messukeskukseen ja kasvoi 
megaluokan tapahtumaksi. Mutta ku- 
ten skenettäjät jo tiesivät, ”the real par- 











ty is outside”: syntyi Boozembly-var- 
jotapahtuma ja Assembly Organizing 
sai rinnalleen Boozembly Disorgani- 
zing -ryhmän. Alkoholia nauttiva ske- 
nekansa houkuteltiin porkkanalla kau- 
emmas päätapahtumapaikasta, jolloin 
porukalla on kivempaa eikä Assembly 
kärsi järjestyshäiriöistä. 

Boozembly | osoittautui toimivaksi 
ideaksi, vaikka ensimmäisenä vuon- 
na kestikin hetken löytää Messukes- 
kuksen läheltä miellyttävä metsäinen 
kukkula. Itä-Pasilan puistoihin har- 
hautuneista piknik-skenettäjistä ehdit- 
tiin tehdä 130 valitussoittoa poliiseille. 
Boozekukkula oli idyllinen sekä suo- 
jaisa ja sieltä oli helppo piipahtaa sekä 
lähikaupassa että Assemblyssä. 

Fpävirallisesta varjotapahtumasta kas- 
voi nopeasti tärkeä osa Assemblyä. Moni 
aktiivi viihtyi siellä paremmin kuin itse 
Assemblyssä — sisällä käytiin vain vie- 
mässä kilpailuteokset ja katsomassa 
kompot, muuten ulkona oli mukavam- 
paa. Homma toimi, ja Assemblyn muut- 
taessa Hartwall Areenalle vuonna 1999 
myös Boozembly muutti uusille kalli- 


oille, kukkuloille (byterapers.scene.org/ 
scene-sfpartyt-boozembly-99.htm). 

Mikä tässä ryypiskelyssä sitten on niin 
hienoa? Maineestaan huolimatta Boo- 
zembly ei ole känniääliöintiä vaan oma- 
laatuinen sosiaalinen kokoontuminen, 
jopa verkostoitumistapahtuma. Siellä 
kohtaa vanhoja kavereita, tutustuu uu- 
siin ja näkee demoskenen koko ”kuka 
kukin on” -naamakirjaston, ylimmistä 
eliteistä rivilamereihin. Kilpailevien de- 
moryhmien tähdet istuvat yhdessä, su- 
lassa sovussa, ja aina joskus joku koh- 
taa ikiaikaisen idolinsa, oli tämä sitten 
legendaarinen pelintekijä kaukomailta 
tai 20 vuotta skenestä sivussa ollut de- 
molegenda. Osallistujat ovat varsinai- 
nen poikkileikkaus niin suomalaisen 
kuin kansainvälisen IT-alan kermasta. 
Moni pitkän linjan harrastaja näet vai- 
kuttaa tänään isoissa yhtiöissä tai inno- 
vatiivisissa startupeissa, joten kallioilla 
voi törmätä ihan kehen tahansa ja jutus- 
tella niin elämästä ja maailmankaikkeu- 
desta kuin tekniikkayritysten julkista- 
mattomista tuotteista, 3D-moottoreista 
— tai itse demoista. 

Boozembly on riemukas risti- 
riitaisuuksien sekamelska. Poruk- 
ka ryyppää piilossa metsässä mutta 
siististi, ilman deekuilua, ja roskat- 
kin kerätään aina pois. Tapahtu- 
malla on sponsoreita, jotka tuovat 
metsään olutta, limua ja ruokaa. Jää- 
paloilla täytetty lasten uima-allas 
kaljalasteineen on aina yhtä sym- 
paattinen näky. Kilpailuja saatetaan 
katsoa metsään pystytetyllä video- 
tykillä ja valkokankaalla. Epäviral- 
lisesta varjotapahtumasta on kasva- 
nut ainutlaatuinen osa suomalaisen 
demoskenen historiaa, jonne As- 
semblyn kunniavieraatkin aina lo- 
pulta päätyvät —- hämärtyvään suo- 
malaiseen kesäyöhön katsomaan, 
kun epäsosiaaliset suomalaiset tans- 
sivat kallioilla ilman paitaa. 4 

Terveisiä somesta 
Tehkää juttu MUMPS-kielestä/tieto- 
kannasta? Joidenkin mielestä hirveintä 
mitä voi olla ja toisten mielestä inno- 
vatiivista teknologiaa, joka ennakoi big 
dataa, noSOL:ää ja Hadoopia. 
Asko Nivala 
jacebook.com/skrollilehti/community 


Skrolli 6,4 vuotta sitten -juttuihin voi- 
si lisätä jonkinlaisen arvion siitä, miten 
paljon sisällöstä kelpaisi painaa edel- 
leen. Alusta asti tarkoituksena on ol- 
lut aika-agnostinen sisältö, joten olisi 
kiva mitata sitä, miten hyvin siinä on 
onnistuttu. 
Eetu *eeko” Korhonen 
tskrolli (IRCnet) 


Skrolli International 

Edition 

These magazines are AMAZING. Just 
finished most of the first one and I am 
very impressed with the guality of the 
articles. Well worth a read. 

Please go and order and support this 
venture. If theres a third international 
edition, I will be purchasing it. 

Matt Davies 
jacebook.com/groups/specnext 


Aänestyksen tulokset 

Skrolli järjesti verkon puolella jälleen 
Google Forms -palautekyselyn edelli- 
sen numeron suosikkijutuista. Vastaa- 
jat saivat valita niin monta juttua kuin 
halusivat. Kesä-heinäkuussa järjestet- 
tyyn äänestykseen vastattiin 43 ker- 
taa kuukauden aikana. Tässä Skrolli 
2020.2:n kolmen kärki: 


Spectrumin uudet vaatteet (42,9 %) 
Demoskenen pimeämpi puoli (40,5 %) 
Elämän peli - John Conway (33,3 %) 
JOKstoriaa: pienet piraatit... (33,3 %) 


Kuten edelliselläkin kerralla, sokkona 
tehtävä Google Forms -palautekysely 
tuntui toimivan vanhaa Facebook-ryh- 
mäkyselyämme paremmin, sillä Face- 


VAKIOT 


Män, 


bookissa äänestysvaihtoehtojen järjes- 
tys muuttui dynaamisesti äänestyksen 
edetessä ja osa äänestysvaihtoehdois- 
ta piiloutui useiden klikkausten taak- 
se. Facebook-ryhmässä äänestyksen 
eteneminen vaikutti siis tuloksiin ai- 
nakin jonkin verran ohjaavasti. Google 
Formsissa kaikki lehden jutut saivat ää- 
niä, mitä ei Facebookissa juuri tapahtu- 
nut. Some-algoritmit tuppaavat vääris- 
tämään osallistumista. 

Kolmen kärjen kaula oli joka tapa- 
uksessa kiistaton, sillä neljännelle si- 
jalle tullut Tritti-kolumni sai selkeät 
kymmenen prosenttiyksikköä vähem- 
män ääniä. Kuten aiemminkin, histo- 
ria ja skene menestyivät äänestyksessä 
— näistä kiinnostuneissa piireissä Skrol- 
lia luetaan ahkerasti ja osallistutaan ak- 
tiivisesti. Kiitos! Tavoittelemme toki 
muitakin yleisöjä, joten edellisessä nu- 
merossa esittämämme pyyntö uusil- 
le kirjoittajille aivan uusista teemoista 
on edelleen voimassa (sähköpostimme 
alla). 

Lopuksi vielä tiivistettyjä poimintoja 
palautekyselystä saaduista kirjallisista 
kommenteista: 


”DIY [eli tee-se-itse] parasta.” 
”Ulkoasu on nykyään ihan kamala. 
Kauaksi on tultu Amiga torus -kannes- 
ta [numerossa 2014.3]. 

”Oikein hyvä numero!” 

”Monessa jutussa olisi taas voinut pyy- 
tää toimittajaa karsimaan kiemurtelua 
ja monisanaisuutta.” 

”Kaipaisin taas pitkiä juttusarjoja, jossa 
näytettäisiin ihan kädestä pitäen, kuin- 
ka laitetaan pystyyn vaikkapa joku IoT- 
härvellys minimiresursseilla (osat, kol- 
vailu, datan käsittely, serveri, nettisivu 
yms.) tai pikakurssi jonkin asian pe- 
rusteisiin, esim. OpenGL-ohjelmointi 
(Skrolli 2013.2-2014.2)” 

”Tällä kertaa retron tarjonta ei osu- 
nut omiin kiinnostuksen kohteisiin. 
Yleensä parhainta parasta.” 
”[Kolumnin] pohdinta lukujutuista oli 
mielenkiintoinen — Skrolli sisältää itsel- 
le enimmäkseen juurikin tällaisia juttu- 
ja, jotka eivät liippaa välttämättä omaa 
osaamista tai ydinkiinnostusta, mutta 
joita silti lukee oikein mielellään ja ehkä 
ammentaa johonkin toiseen hommaan 
uusia ajatuksia.” 

”Skrolli on aivan loistavaa settiä niin 
kuin ennenkin, tuen lehteä niin kau- 
an kuin sitä tullaan tekemään. Fi tä- 
män tasoista lehteä tehdä juuri mis- 
sään muualla.” 


Kiitos äänistä ja palautteesta! Voit 
edelleen osallistua kyselyihin osoittees- 
sa skrolli.fi/palaute. Lisäksi toimitus lu- 
kee kommentit sosiaalisesta mediasta ja 
sähköpostista — olemme kuulolla osoit- 
teessa toimituseskrolli.fi. 

Janne Siren 


Tikusta asiaa 
”Vuoden 1984 parhaat speedrunit; 
enpä ole vähään aikaan nähnyt niin pit- 
kää tikusta asiaa -artikkelia vailla mi- 
tään päämäärää. 

Poiminta palautekyselyn vastauksista 


Artikkeli on siis osuva tribuutti voitta- 
jaksi valitun B.C. II: Grog's Revenge -pe- 
lin MSX-versiolle, jota pelattiin myös- 
kin vailla mitään päämäärää. Peliä voi 
simuloida lukemalla Vuoden 1984 par- 
haat speedrunit -artikkeli siten, että lo- 
pettaa lukemisen aina juuri ennen vii- 
meistä trollia ja lukee sitten artikkelin 
uudestaan takaperin. ;) 

Janne Siren 


Maailman paras 
Skrolli on maailman paras juttu ja toi- 
von sille pitkää ikää. Lehti on laaduk- 
kaasti ja ammattimaisesti tehty — tär- 
keimpänä sen läpi paistaa kuitenkin 
yhteisöllisyys ja intohimoinen itse teke- 
misen tunnelma. Kiitos kaikille luovil- 
le sieluille, jotka tekevät Skrollia todek- 
si. Erikoinen kiitos myös kaikille, jotka 
vaalivat teksteissään suomenkielisiä il- 
mauksia englannin kielen rinnalla. II- 
man kieltä ei ole (tietokone)kulttuuria. 
Poiminta palautekyselyn vastauksista 


Twitter-muisto: 
Beowulf-klusteri 
Imagine a Beowulf cluster of |skrol- 
lilehti! 

Eiltakoodari 6.10.2017 


Lucky guess Oiltakoodari! Skrolli's so- 
cial media is run by a cluster of Inter- 
national Editions. Neural net posting 
this is on the cover disk. 

Eskrollilehti 7.10.2017 


Beowulf-klusterilla tarkoitetaan yleen- 
sä identtisistä, tavanomaisista tietoko- 
neista rakennettua kokonaisuutta, joka 
on verkotettu yhteen rinnakkaislasken- 
taa varten. Nimi Beowulf tulee muinai- 
senglanniksi kirjoitetusta runosta. Tieto- 
tekniikassa sana viittasi alkujaan NASAn 
vuonna 1994 rakentamaan samannimi- 
seen tietokoneeseen. 


UTF-8 ja oktaalit 

Skrolli 2020.2:n Tritti-kolumnini kirvoitti lukijapalautteen seuraavan virk- 
keen vuoksi: ”Oktaaliperintö elää edelleen 6-bittisissä UTF-8-merkistö- 
rykelmissä ja Unix-tiedostojärjestelmien oikeushallinnassa. Palaute kos- 
ki tarkemmin sanottuna lauseen alkupuoliskoa. Palautteessa koettiin, ettei 
UTF-8:n ja oktaalilukujen välillä ole yhteyttä. Sanassa ”oktaaliperintö? oli- 
kin lievää pakinoitsijan lisää. On totta, että UTF-8-koodattuihin merkkei- 
hin viitataan usein esimerkiksi heksaluvuilla. 

Oktaalilukujen käytölle UTF-8:n yhteydessä on kuitenkin perustelunsa. 
Ensinnäkään ei ole edelleenkään tavatonta nähdä tekstipohjaisissa työnku- 
luissa oktaaliesitystä ASCII-perusmerkistöstä poikkeaville merkeille, joita 
ilmenee nykyisin usein juuri UTF-8-dokumenteissa. Puhtaasti numeeriset 
oktaalikoodit kun erottuvat tekstin seasta heksoja paremmin. 

Mutta mikä tärkeintä, 7-bittisen ASCIIn ulkopuolisissa UTF-8-tavuis- 
sa — siis juuri niissä, joita todennäköisimmin esitetään koodimuodossa — 
merkin Unicode-arvo on ryhmitelty korkeintaan 6-bittisiin osiin. Muut bi- 
tit ovat ohjausbittejä. Toisin kuin ASClIssa, UTF-8-tavussa on näin mukana 
muutakin kuin merkin koodiarvo. Tällaisen tavun arvo-osa voidaan esit- 
tää luontevasti kahdella 3-bittisellä oktaaliluvulla. Kolmas oktaaliluku kat- 
taa loput ohjausbitit (usein 2 kpl). 

Kolminumeroisessa oktaaliesityksessä UTF-8:n tavun arvo-osa erottuu 
näin ohjausbiteistä paljaalla silmällä. Kaksimerkkisessä heksamuodossa oh- 
jausbitit sen sijaan leivotaan aina merkitsevän osan kanssa yhteen, jolloin 
Unicode-merkin koodiarvon heksaesityksellä ja vastaavalla UTF-8-kooda- 
uksen heksaesityksellä ei ole silmämääräisesti juurikaan yhteistä. Heksaesi- 
tyksessä ohjausbitit ”suolaavat” merkin koodiarvon piiloon. 

Lisäksi heksaesitys kätkee UTF-8-ohjausbittien muodostaman rakenteen, 
vähentäen luettavuutta entisestään. UTF-8-tavujen oktaaliesitys on heksa- 


esitystä luettavampi. 
Janne Siren 


UTF-8 okt. Unicode heks. UTF-8 heks. 


jä ja5 — |303245 C3A5 
20 446 342 204246 —|2126 E2 84 6 


Unicode-arvot erottuvat UTF-8-koodauksen oktaaliesityksestä (alleviivaukset). 


Unicode okt. 





-Internat 


Computer culture UUETeETATIYS 


Kuva: Jänne Siren 

E. 
utustumme Skrolli 6,4 vuotta 
sitten -palstalla Skrolli-lehden 
historiaan. Olemme edenneet 
toisen varsinaisen Skrolli-vuosikerran 
alkuun. Olipa kerran synkkä ja myrs- 
kyisä yö, tarkalleen 6,4 vuotta sitten... 

Skrolli 2014.1 ilmestyi 20. maalis- 
kuuta 2014 ja sen pdf-versio vapautet- 
tiin ilmaisjakeluun 25.4. Näiden päivi- 
en väliin mahtui aprillipäivä 1.4., jolloin 
Skrolli julkaisi kotisivuillaan web-artik- 
kelin Illuminatus: maailman paras peli 
elää edelleen. Kyseessä oli tribuutti Mik- 
robitti-lehden tuolloin 25-vuotiaalle ap- 
rillipilalle avaruuspelistä. Juttuun liitty- 
nyttä videota varten Skrolli kehitti tästä 
keksitystä pelistä pelattavan demon, joka 
julkaistiin myöhemmin Skrollin eng- 
lanninkielisessä numerossa 2016.1E ja 
uudelleen suomeksi 30-vuotisjuhlan 
kunniaksi numerossa 2019.1 (linkit jut- 
tuihin ja demoon verkkojatkoilla). 

Kenties kaikkien aikojen kehu- 
tuin kantemme oli Skrollin numeros- 
sa 2013.4. Sen jälkeen ilmestyneen 
2014.1:n kokeilullisempi kansikuva to- 
disti IT-lehtialan vanhaa totuutta: va- 
lokuva ihmisestä kannessa ei tunnu 
uppoavan yleisöön. Fi ainakaan tä- 
mänkertaisen = palautteen mukaan. 
Vaikka kansi ei ollut suosikki, se oli 
kuitenkin huomionarvoinen. Lehden 
retrofuturismiartikkelia — juhlistettiin 
nimittäin osuvasti kuvaamalla kansi- 
kuva suomalaisarkkitehti Matti Suu- 
rosen suunnittelemassa Futuro-ufota- 
lossa. 

Lisäksi kannessa tekivät lehtidebyyt- 
tinsä hienot Skrolli-aiheiset tekstiilit: 
Tomi Juntusen toteuttama Skrolli-pi- 
po (yksi kahdesta) sekä Mitol Meer- 
nan uniikki Skrolli-trolli-pehmolelu. 
Etenkin jälkimmäinen on sittemmin 
matkannut Skrollin mukana tapah- 
tumissa ympäri Suomen ja vilahdel- 
lut lehdessäkin — viimeksi pehmotrolli 

esiintyi Skrollissa 2019.2. Tällä hetkel- 
lä vihreä maskottimme on uudelleen- 
täytettävänä Tampereella. 

Skrollissa 2014.1 oli myös toinen 
ikivihreä debyytti, joka liittyi suoma- 
laiseen = Mikrobitti-tietokonelehteen. 
Mikrobittihän oli uudistunut vuon- 
na 2012 elämäntapalehti MP:ksi, mikä 
poiki internetissä retrobitti.jpeg-mee- 
mikuvan hypoteettisesta nykypäivän 
Mikrobitistä, joka olisi pysytellyt us- 
kollisena juurilleen. Tästä meemistä 
käynnistyi prosessi, josta syntyi myö- 
hemmin samana vuonna Skrolli-lehti. 
Lehtien tarinat nivoutuivat lopullisesti 
yhteen, kun Mikrobitin vuodesta 1985 
julkaisema sarjakuva Mikrokivikausi 
lopetettiin vuonna 2013. 

Skrolli kutsui sarjakuvan piirtäjän 
Wallun mukaan Skrollin numeroon 
2014.1. Näin sarjakuva ilmestyi seuraa- 
vat kaksi vuotta Skrollissa, mukaan lu- 
kien numeron 2015.2 kannessa, sar- 
jan silloisen 30-vuotisjuhlan kunniaksi. 
Mutta kuten Mikrobitti oli vaikuttanut 
Skrollin syntymään, Skrollin esimerk- 
ki jätti jälkensä Mikrobitin uudelleen- 
syntymään loppuvuodesta 2015 — leh- 
ti halusi sarjiksen takaisin. Mikrobitti 
otti myös retrobitti.jpegin tapaan alku- 
peräisen logonsa jälleen käyttöön. Ym- 
pyrä sulkeutui. 

Kannen lisäksi toinen asia, jossa 
Skrollin toimitus törmäsi lehdenteon 
vaikeuteen 2014.1-numeron kohdalla, 
oli toiveikkaasti alkaneen Blender-ar- 
tikkelisarjan osa 1. Kakkososaa edel- 
leen odotellessa, olkaapa hyvät, neljä 
otetta Skrollista 2014.1: 


Historia 


2014.1 

Tietokonekulttuurin erikoislehti 


Superkoneita ja roskiskoneita 


Internetin Isoveljeä pakoon 


Suomalaiset tietokoneet 
Eskosta Elliin 





”Pääosin kierrätysvanerista ja pleksi- 
muovista kasattu, vajaan kymmenen 
neliömetrin kokoinen mökki oli kas- 
vihuone, jossa viljeltiin chiliä ympäri 
vuoden käyttämällä hyväksi palvelin- 
ten hukkalämpöä” — Kalle Viiri, Kum- 
pulassa kukkii 


”[Järkeä tekijänoikeuslakiin -kansa- 
laisaloitteen] ehkä rohkein kohta on 
pilvipalveluiden määritteleminen yk- 
sityiseksi käytöksi. Jos ehdotus me- 
nisi tältä osin läpi, se tarkoittaisi, että 
”piuhan pituudella ei ole merkitystä” 
eli kuluttajan yksityiskäytössä olevat 
palvelut olisivat yhtä laillisia tarjottu- 
na verkossa kuin kotona olevasta laati- 
kosta. Tässä kohtaa Suomi olisi edellä- 
kävijä” — Ville Oksanen, Tekijänoikeus 
ja tietosuoja tapetilla 


vo 000" 
v 





Skrolli 2014.1: 60 vuotta suomalaisia tietokoneita. 


s] 0 ] on tunnetuin supertie- 
tokoneiden suorituskyvyn mittari. Se 
perustuu niin sanottuun High Perfor- 
mance Linpack (HPL) -testiin, jossa 
ratkaistaan yhtälöryhmä Ax =b.* — OI- 
li-Pekka Lehto, Laskentatehon linnak- 
keet 

%.. seksi!?! Oi, sama on hehku ham- 
paissamme! Tule lähemmäs..? — Wal- 
lu, Mikrokivikausi: Uusi, kaunis alku! 


Skrollin alkumetreillä toimituksessa 
keskusteltiin myös siitä, miten lehti tu- 
lisi numeroida — tätä pohdittiin uudes- 
taan vielä toisen vuosikerran kynnyk- 
sellä. Nykyinen vuosilukuun perustuva 
numerointi voitti molemmilla kerroil- 
la (2013.1., 2013.2, ...), mutta ehdolla 
oli myös juokseva numerointi (tyyliin 
1,2,3, ...). Vuosilukunumerointi sopii 
hienosti suomenkielisen Skrollin kal- 
taiselle säännöllisesti ilmestyvälle ai- 
kakauslehdelle, mutta kääntöpuolena 
lehden numero kannessa ”vanhenee” 
nopeammin kuin itse sisältömme (ks. 
laatikko). 

Huomasimme tämän käytännös- 
sä, kun vuosiluku ensimmäisen ker- 
ran vaihtui ja jäljelle jääneitä ”vuoden 
vanhoja” lehtiä oli vaikeampi myydä. 
Skrolli 2014.1:n ja useita muita vanhoja 
Skrollin numeroita voikin edelleen os- 
taa paperisena: E 


Janne Siren 


Skrollin vanhat pdf-lehdet saat maksut- 
ta verkkojatkoilta: skrolli.fi/n 





Richard Stallman ja edellinen Skrolli 2013.4 
helmikuussa 2014. (Kuva: Tapio Berschewsky) 

Illuminatuksen pelattava demo. 


Eek-O-Mittari: 95% 
VOTE TAISI IT LÄL OSS ITE TKTT MLO KSTIITII TÄ OLTTTLIOIIITETÄSTETTTKA 


tskrolli-irkkaaja eeko ehdotti, että palstalla arvioitaisiin, kuinka hyvin Skrol- 
li-artikkelit ovat kestäneet aikaa. Kokonaisuutena 2014.1 on pysynyt ajankoh- 
taisena todella hyvin. Artikkelit toki liikkuvat joko varsin korkealla tasolla tai 
ovat sopivan kaukana menneessä jo valmiiksi. Sattumalta jopa dystooppinen 
Mikrokivikausi-avaus sopisi näin pandemian ensiaallon jälkeiseen aikaan. 

Lähinnä kaksi lyhyttä tuote- ja ajankohtaisjuttua on jäänyt ajastaan jäl- 
keen, kuten Amigan Vampire 600 -kiihdyttimen testi. Tuotteen FPGA- 
päivitykset ja seuraajamalli Vampire 600 V2.1 ovat sittemmin nostaneet 
Vampiren suorituskyvyn lehdessä ilmoitetusta 2,75 MIPSistä yli sataan 
MIPSiin! Jutussa tosin mainitaan huomattavasta jatkokehityspotentiaalis- 
ta, eikä sen taustoittamispuolikaan ole varsinaisesti vanhentunut. 

Rajatapauksia löytyy hieman enemmän. Visuaalisen simulaation monet 
muodot -artikkeli kirjoitettaisiin nyt varmasti hieman enemmän virtuaali- 
tai lisätyn todellisuuden silmikkojen, kuin näyttörivien- tai valkokangaskop- 
[DS AN OTIT ENKI SISTA SISII EESTI EEI KOTSII ENON TSS KSS SS TY SEITE NEN 

Myös binäärihakua käsittelevä Maailman vaikein algoritmi tuo mieleen 
tietotekniikkamaailman tuoreimpia mullistuksia. Kenties tänä päivänä nos- 
taisimme neuroverkot tai kvanttitietokoneet tällaisessa yhteydessä pöydäl- 
le. Toisaalta, eipä se napakka hakualgoritmikaan ole mihinkään kadonnut. 

OpenGL-ohjelmointikurssin neljäs osa käsitteli grafiikkamoottorin suun- 
nittelua. Pyysin kirjoittaja Mikko Rasaa arvioimaan juttua nykyperspek- 
tiivistä. Mikko, joka muuten esiintyy myös 2014.1:n kansikuvassa, totesi 
artikkelin olevan edelleen kurantti — löysimme vain pari taittoon jäänyt- 
tä ”(Puuttuu.)”-merkintää, ilmeisesti juttukuvituksen ideoinnin jäljiltä. 
OpenGL:n perusasiat eivät ole muuttuneet ja sarjan kyseinen osa liikkui 
muutenkin korkealla tasolla. Vulkan-rajapinta ilmestyi vuonna 2015 haasta- 
jaksi, mutta sekään ei ole kokonaan syrjäyttänyt OpenGL:ää. 

Ehkäpä osuva vertailukohta tälle Skrollille onkin lehdessä esitelty, vuon- 
na 1990 ensijulkaisunsa saanut BatMUD. Tämä tekstipohjainen peli jul- 
kaistiin viimein Steamissa vuonna 2019. Steam-versio näyttää edelleen jo- 
takuinkin samalta kuin Skrollissa 6,4 vuotta sitten. Palaute on ylistävää. 
Jotkut asiat kestävät aikaa. 

TILAA SKROLLI KOTIIN TAI KONTTORILLE 39,90 € 
Skrolli seuraavaksi vuodeksi: 5 numeroa, joulukuu 2020 — joulukuu 2021. 
Paperilehden tilaus sisältää digitaalisen pdf-lehden. 

Saatavilla myös pelkkä pdf-lehti ja irttonumerot. 


tilaaskrolli.fi 


II EE LII OSI TEST IE PIA? 


Skrolli-logo on brodeerattu eli konekirjottu. Maskit ompelee 


työvaatevalmistaja Univormu Suomessa ja niissä on filtteritasku. 
Skrolli myy maskit omakustannushintaan, sisältäen toimituksen. 
Kaupasta myös Skrollin T-paidat. skrolli.fi/kauppa 

9 / 2020 Skrollin lehtipistesaatavuuden myötä myös Retro Rewindillä lienee tällä kertaa pal- 
jon uusia lukijoita, joten kerrataan aluksi nopeasti pelin henki: vaikka tämä 30-sivui- 
nen lehdykkä on fyysisesti Skrollissa kiinni, kyseessä on kolmihenkisen, pelitoimit- 


Päätoimittaja tajista ja retroharrastajista koostuvan toimituksen (tuossa vasemmalla) itsenäisesti 

Jukka 0. Kauppinen koostama retropelinilistely. Tällä kertaa sattumoisin myös kaikki jutut ovat meidän 
kynästämme, mutta muitakin kirjoittajia sivuilla vierailee. 

Toimitus Kuten aina, tarjolla on runsaasti peliarvosteluita. Tässä numerossa niiden paino- 

Mikko Heinonen piste on uusissa julkaisuissa vanhoille koneille sekä vanhan oloisissa julkaisuissa 

Jukka 0. Kauppinen uusille koneille, mutta mukaan mahtuu tietenkin myös vanhoja uusia julkaisuja ja 


pidemmät jutut vanhoista vanhoista julkaisuista... tai siis... kaikenlaista peliaiheis- 
ta viimeisten viiden vuosikymmenen ajalta. LucasArtsin The Secret of Monkey Island 
Taitto, AD, kuvankäsittely täyttää 30 vuotta, joten sitä juhlistetaan, ja Jukka taas muistelee, miten ihanaa oli 

katsella suttuista videota CD-levyltä ja kuulla sitä kutsuttavan peliksi. Keräilijäsar- 
jassa tapaamme Brian Nalleyn, jonka kokoelman sisältö vetää monen itseään 
asiantuntevanakin pitävän hiljaiseksi. 


Manu Pärssinen 


Manu Pärssinen 


Tuotanto 

Alasin Media Oy, 1932899-7 Retro Rewindin tekeminen on meille aina hauska kokemus, joten toivottavasti 
pieni pala tästä ilosta välittyy myös lukijoille. Pelataan! 

Kannen kuva: 


Retrosedät Jukka, Manu ja Mikko | retroaretrorewind.fi 
Lucasfilm Games 





Ajankohtaisia RETROUUTISIA peleistä ja laitteista 
FMV:N LYHYT AIKAKAUSI — kun video mullisti videopelit 
Konsoleillakin pelattiin VIDEOTA 
EVERCADE tuo pelimoduulit takaisin 























110 MAX PAYNE räiskii Suomen pelimuseolla & 
11] — VUTTAC64:LLE: Great Escape 115%, Joust, Vegetables — 


117 — Seikkailupeliklassikko THE SECRET OF MONKEY ISLAND ; 


115 NAMCO MUSEUMIT tuovat klassikkopelit Switchille 

120 — X68000 JA MIDI — onko se vaivan väärti? R [ m | 
SMARTY — kadonnut Amiga-peli Suomesta tekee paluun AN 


GAMEBOYN kummat käyttötarkoitukset 
C64-pelien mestaritekijä ANTONIO SAVONA « E 
VIELÄKÖ MAISTUU? Flight Simulatorit ja Solo Flight K5/088 

UUTTA RETROA: Boreal Tanebrae, Craptastic, Ghosts'n DJs 

MANUN KUMMAT: Sony PSX ja Tandy Sports Arena kavereineen ja - 

Tekstit: Jukka 0. Kauppinen 


UUS VANHAA SUOMIPELATTAVAA 
SEGA 5G-3000:LLF 


Johan tärähti. Vuonna 1989 Mik- 
roBitissä listauksena julkaistusta 
ja kuukauden ohjelmapalkinnon 
voittaneesta Pasi Kettusen MSX- 
peli Skyfoxista on työstetty oikea, 
fyysinen versio. Tosin ei MSX:lle 
vaan hieman yllättäen Segan 
SC-3000 -tietokoneelle, joka on 
MSX:n lähisukulainen. 

Sami Kettinen on tehnyt ka- 
settiversiolle upean kotelon ja 
kansigrafiikat, ja pelin pitäisi olla 
lukiessanne jo valmis ja saatavil- 
la. Lisätietoja Retro Rewindin Fa- 
cebook-sivulta tai suomalaisten 
Sega-harrastajien ryhmästä: 
fb.com/groups/ 
163939123980374/ 





VIC-20 ON TULOSSA TAKAISIN 


THEC64 Minin menestyksestä huu- 
maantunut Retro Games julkaisee 
seuraavaksi Commodoren vanhem- 
man hittimikron uudelleen. THEVIC20 
on moderni emulaattoripohjainen 
tulkinta vuoden 1981 kasibittimik- 
rosta, joka pohjusti Commodoren 
nousun mikromaailman huipulle. 


ZN SPECTRUMIN (UUSIN) COMEBACK 


Sinclairin ZX Spectrum oli yksi vahvim- 
mista haastajista Tasavallan tietoko- 
neelle Commodore 64:lle. Brittimikro oli 
paikoin jopa kuusnelosta suositumpi ja 
myi yli viisi miljoonaa kapaletta. Laitteen 
uusioversioille riittääkin asiakaskuntaa. 

ZX Spectrum Next Issue 2 on viilattu 
painos vuonna 2017 julkaistusta ensim- 
mäisestä Spectrum Nextistä. Sen Kick- 
starter-joukkorahoitus saavutti 250 000 
punnan tavoitteensa minuuteissa ja ke- 
räsi lähes 1,85 miljoonan potin (noin 2,1 
Me). Uusittu Next on yhteensopiva muun 
muassa Spectrum 48, 128, +2 ja +3 -mal- 
lien kanssa ja tukee jopa klooneja, kuten 
venäläistä Pentagonia. FPGA-rautatoteu- 
tusta voidaan päivittää ja laajentaa myö- 
hemmin lisäämään yhteensopivuutta ja 
ominaisuuksia entisestään. Sillä voidaan 
myös ajaa alkuperäisiä Spectrum-pelejä 
esimerkiksi 3D-grafiikkaa nopeuttavassa 
tilassa. 

Laitteeseen voidaan liittää alkuperäisiä 
Spectrumin lisälaitteita. Siinä on VGA-, 
RGB- ja HDMI-ulostulot, SD-muistikortti- 
paikka, kaksi joystick-liitäntää, Wi-Fi-tuki 
sekä tuki uudemmille Spectrum-käyttö- 
järjestelmille. ZX Spectrum Next maksoi 
Kickstarterissa 300-325 puntaa mallista 
riippuen. Kampanja on nyt päättynyt. 


www.kickstarter.com/projects/spect- 
rumnext/zx-spectrum-next-issue-2 


THE-versio VlCistä on kuitenkin 
käytännössä vain uudelleen brän- 
dätty ja väritetty THEC64, jonka 
pelivalikoimaa on muokattu enem- 
män VICin suuntaan. Siinä missä 
täysikokoisen THEC64:n mukana 
tuli bonuksena VIC-20-tuki, sisältää 
THEVIC20 vastaavasti bonuksena 
C64-tuen ja pelejä. THEC64:n omis- 
tajalle laitteessa ei ole juuri järkeä. 


THEVIC20 julkaistaan lokakuun lo- 
pussa 119 euron suositushintaan. 


www.retrogames.biz 


UUTISET 


INTELLIVISION AMICO 
SIIRTYI ENSI VUOTEEN 


1980-luvulla suositun Intellivision- 
konsolin uudelleenlämmittely Ami- 
co on siirtynyt pandemian takia 
ensi vuoteen. Vaikka laite retrolla 
ratsastaakin, se ei ole ”Intellivision 
Mini” vaan moderni koko perheen 
pelaamiseen soveltuva viihdelai- 
te. Valmistajan mukaan viidennes 
Amicon peleistä on päivitettyjä 
versioita = Intellivision-klassikoista, 
toinen viidennes uusia varta vasten 
sille tehtyjä pelejä ja loput erilaisia 
viihdyttäviä urheilu-, lauta-, äly- ja 
opetuspelejä. Muun muassa Earth- 
worm Jim 4 julkaistaan yksinoikeu- 
della Amicolle. 

Intellivision-pomo, pelimuusik- 
kona ja pelikonserttijärjestäjänä 
pätevöitynyt Tommy Tallarico van- 
noo, että laite julkaistaan 15.4.2021 
noin 249 dollarin hintaan. 


Wwww.intellivisionamico.com 

ZI6GURAT KIIHDYTTÄÄ RETROTAHTIAAN 


Yhdysvaltalainen retropelitalo Ziggurat 
Interactive julkaisee jatkossa joka kuukau- 
si useita retropelejä, joita ei ole ollut kos- 
kaan aikaisemmin saatavilla digitaalisessa 
muodossa. Uusvanhat julkaisut saapuvat 
kuukauden ensimmäisenä perjantaina, 
jolloin nopeat nappaavat ne alehintaan. 
Ensimmäisenä uutta eloa saivat mys- 
teeriseikkailupeli Return of the Phantom 
(1993), 3D-metsästyssimulaatio Hunting 
Unlimited (2001), sotajunasimulaatio The 
Train: Escape to Normandy (1988) sekä 
scifi-roolipeli Altered Destiny (1990). 

Ikka 0. Kauppinen 


etropelit tarjoavat loputtomasti 
ilon hetkiä sekä muistojen että 
uusien löytöjen merkeissä. Pe- 
laamisen historiasta löytyy to- 
sin myös miinakenttiä, joihin ei tee mieli 
palata. Muistelemme nyt yhtä niistä. 





Monilla on varmasti muistoja ällötystä 
aiheuttavista peleistä, mutta entäpä ne 
kokonaiset ajanjaksot ja genret, jotka 
joutavat jäädä historian vähemmän 
vierailuille sivuille? Ehkä ei kuitenkaan 
aivan unohdetuille, koska sitten jäisi tä- 
mäkin juttu tekemättä. 

Yksi pelihistorian synkimmistä ajan- 
jaksoista on 1990-luvun puoliväli, kun 
FMV- eli Full Motion Video -pelit nousivat 
hetkeksi valtavirtaan. Upouuden CD- 
ROM-teknologian arveltiin mullistavan 
pelaamisen täysin, sillä CD:lle voitaisiin 
tallentaa mielettömät määrät tietoa. Tä- 
hän saakka PC-pelit toimitettiin disketeil- 
lä eli ”korpuilla” joille mahtui dataa noin 
1,4 megatavua. CD-ROMiille taas mahtui 
noin 700 megatavua. Isommat pelit toi- 
mitettiin jopa yli kymmenellä korpulla, 
joista yksi tai useampi saattoi olla val- 
miiksi rikki, tai puuttua välistä. 

Enemmän dataa, vähemmän sär- 
kyviä osia: CD oli voittoisa valinta sekä 

pelaajalle että pelitaloille, kunhan CD- 
asemien hinnat vain laskivat inhimiilli- 
selle tasolle. Vai oliko? Tietyin rajoituk- 
sin, kyllä. CD:n haku- ja lukunopeudet 
olivat hitaammat kuin kiintolevyllä, sillä 
ensimmäiset yksinopeuksiset asemat 
lukivat dataa 150 kilotavua sekunnis- 
sa, kaksinopeuksiset 300 kt/sek ja niin 
edelleen. Muistan myös miettineeni 
alkuaikoina, että kuinkahan CD-pelien 
kanssa käy jatkossa, kun niitä ei voi edes 
päivittää. Tämä ratkesi niin, että varsin 
usein varsinainen peli asennettiin CD:ltä 
kiintolevylle ja hopeakiekolta ladattiin 
vain videoita, taustamusiikkia tai muu- 
ta isompaa dataa. Modeemilla ladatun 
pelipäivityksen pystyikin ajamaan käte- 
västi kiintolevyllä majailevaan asennuk- 
seen. 

CD-ROMin tulevaisuus näytti hetken 
aikaa hienolta. Sitten kaikki keksivät 
yhtä aikaa, että siltä voidaan toistaa vi- 
deota. 

CD-ROM löi läpi muutamassa vuo- 
dessa, samalla kun PC-pelikoneiden 
tekniikka harppoi eteenpäin huikeaa 
vauhtia. Näytönohjaimet nopeutuivat 
ja äänikortit puskivat ulos yhä laaduk- 
kaampaa ääntä. Tavallisillakin näytön- 
ohjaimilla voitiin toistaa postikortin 
kokoista videokuvaa ikkunassa. Siispä 

hyvästi viiden sekunnin mittaiset, sut- 
tuiset ja postimerkin kokoiset videot! 
Seuraavaksi kotikoneille ja -konsoleille 
keksittiin myydä erillisiä MPEG2-video- 
standardin mukaisia purkukortteja, joil- 
la CD:ltä saatiin ulos koko ruudun video- 
ta järkevällä tarkkuudella. Ne olivat tosin 
lyhytaikaisia, sillä jo vuotta myöhemmin 
pelikoneissa riitti vääntöä koko ruudun 
videon toistamiseen ilman erillistä lisä- 
korttia. Konsolirintamalla CD-FMV:n ai- 
kakauteen kiisivät ensimmäisinä Segan 
Mega-CD, Philips CD-i, Commodoren 
Amiga CD32 ja 3DO. Olimme astuneet 
tulevaisuuteen, Full Motion Videon eli 
FMV:n aikakauteen. 


Interaktiivisen elokuvan aikakausi 
Pelidatan ja CD-ääniraitojen lisäksi kie- 
koille voitiin tunkea massiivisesti gra- 
fiikkaa ja videoita, mikä villiinnytti ohjel- 
mistovalmistajat. Markkinoille ryöpsähti 
hyökyaalto uudenlaisia pelejä, jotka vä- 
hintään nojasivat rankasti, elleivät jopa 
perustuneet täysin animaatioihin ja 
FMV-videoon. Osa niistä oli oikeasti pe- 
lejä, osa taasen interaktiivisia elokuvia. 
Etenkin jälkimmäisestä kasvoi suoranai- 
nen vitsaus. 

Kyllähän sulava video isommassa ik- 
kunassa tai jopa koko ruudun kokoisena 

oli aikaansa nähden innovatiivista ja vai- 
kuttavaa, mutta harva osasi käyttää sitä 
hyvin tai hienosti. Ensimmäisten hieno- 
jen FMV-pelien visuaalinen tykitys teki 
kyllä vaikutuksen, mutta vaihe jäi aika 
lyhyeksi. 

Miksikö? No. Niin. Koska FMV-pelit 
olivat loppujen lopuksi aivan kamalaa 
ryönää. Usein ne olivat jopa niin sano- 
tusti epäpelejä. Pelit ja FMV-pelit, mate- 
ria ja antimateria. 

FMV-huuma —sokeutti =pelikehittäjiä 
pahemman kerran. Voinee sanoa, että se 
enemmänkin villitsi multimediatuottajia, 
koska FMV-pelit eivät olleet aina erityisen 
pelillisiä. Usein ne olivat enemmänkin va- 
likkotekstiseikkailuja, joissa tekstiseinät 
oli korvattu videoilla, mutta pelaaminen 
koostui lähinnä halutun toiminnon klik- 
kaamisesta. Sitten odoteltiin CD:n hakies- 
sa oikeaa tiedostoa hopeakiekolta ja kat- 
seltiin viimein seuraava välivideo. Moni 
interaktiivinen elokuva tehtiin muuten 
samoilla ohjelmilla, joilla tehtiin myös in- 
teraktiivisia multimedia-tietosanakirjoja. 

En väitä, että kaikki FMV-pelit olivat 
tätä antipelikaameutta. Fakta nyt vain 
on se, että aikakausi on jäänyt mieleen 
— tai sen on yrittänyt unohtaa - juuri näi- 
den videokammotusten vuoksi. 

Videolla on toki paikkansa peleissäkin, 
mutta jos peli on todellisuudessa inte- 
raktiivinen elokuva, joka on toteutettu 
genren alkuvaiheen kengännauhabudje- 
teilla, niin lopputulos on kalkkunaa ilman 
kalkkunaleffan tai -pelin viihdearvoa. 

Kengännauhabudjetti tarkoitti, että 
vaikka CD-pelien alkuaikoina moni stu- 
dio halusi peleihinsä kunnon ääniraidat, 
ääninäyttelijöihin ei yleensä ollut varaa. 
Niinpä pelifirman oma väki yski komeros- 
sa repliikkejään mikrofoniin. Taso ei pa- 
rantunut FMV:n myötä, kun noloimman 
budjetin tuotannoissa videot kuvattiin 
VHS-kasetille ja säästettiin digitoimalla 
ja editoimalla materiaalit itse. Vähän kal- 
liimmissa tuotannoissa sentään palkat- 
tiin laarin halvimpia näyttelijöitä. 

Pelisuunnittelijat eivät myöskään ol- 
leet ohjaajia, mikä näkyi monessa tuo- 
tannossa. Edes niistä satunnaisesti pa- 
remmistakaan näyttelijöistä tai kameran 
eteen tungetuista apureista ei saatu irti 
tönkköilyä kummempaa, enkä voi kovin 
kehua dialogiakaan. Siihen on syynsä, 
että nykyään pelien välivideotkin rooli- 
tetaan ja kuvauksia vetää palkattu am- 
mattilainen. 


FMV oli läpimurtoteknologia 


Vaikka miten haukun FMV-pelejä, niin 
tunnustan: kyllähän ne olivat komeita. 
CD:stä kasvoi nopeasti tärkeä formaatti 
peleille. 


Meikäläinenkin katseli CD-asemien 
tuloa aikaisessa vaiheessa täysin kau- 
palliselta näkökulmalta. Mietin, että 
vaikka CD-asemat ovatkin nyt ikävän 
kalliita, niin ne yleistyvät varmasti jos- 
sain vaiheessa. Niinpä tilasin koneesee- 
ni yksinopeuksisen — muitahan ei vielä 
edes ollut — aseman, joka käytti koneen 
ISA-väylään asennettavaa ohjainkorttia. 
Riskinotto kannatti, sillä pian CD-pelejä 
ja -ohjelmia tuli joka suunnasta testatta- 
vaksi. Siksikin muistikuvani ajanjaksosta 
ovat synkähköt — näin, koin ja pelasin 
aivan liikaa FMV:tä. 

Tähän kohtaan pieni huomautus sii- 
tä, minkä ylipäätään lasken FMV-peliksi, 
sillä vaikka monessa pelissä on kaiken- 
laisia videoita, kaikki videota sisältävät 
videopelit eivät ole Full Motion Videota. 
Välivideo on välivideo ja pelin kulmassa 
välillä pyörähtävä video on vain lisuke. 
Todellinen FMV-peli on rakennettu vide- 
oiden ympärille; ne ovat siinä pääasia, 
eivät mauste. Esimerkiksi Red Alert tai 
Wing Commander III ei- 
vät siten ole FMV-pelejä, 
vaikka niissä juustoista 
videota riittääkin. 

Joissain FMV-peleissä 
oli kuitenkin tajuttu mi- 
ten tehdään todellinen 
peli, tai ainakin tekijät 
olivat osanneet luoda 
teoksiinsa jonkin kun- 
Yksi niistä oli Myst (Cyan/ 
Broderbund, 1993), joka 
ei sinänsä ole FMV-peli, 
mutta nivoutuu tiukasti genren nou- 
suun. Se hyödynsi CD-formaatin mas- 
siivista kapasiteettia huikeiden rende- 
röityjen maisemien tallentamiseen ja 
esittämiseen. Vaikka se onkin antipeli 
sanan varsinaisessa merkityksessä, seik- 
kailu loi myöhemmille CD- ja FMV-pe- 
leille valtavan, nälkäisen asiakaskunnan. 

Myst nivoutui ensimmäiseen todelli- 
seen CD-ROM-FMV-megapeliin, seikkai- 
lupeli The 7th Guestiin (Trilobyte/Virgin, 
1993). Mystin julkaisija tivasi tiimiltä jo 
kehitysvaiheessa, että onhan tämä sit- 
ten ainakin yhtä hieno kuin 7th Guest 
johon tekijät lupailivat, että on on, vaik- 
ka pelit olivat aivan erilaiset. Mikäs siinä 
naapurin hypellä ratsastaessa. 

The 7th Guest oli Mystin tapaan yksi 
ensimmäisistä peleistä, joka julkaistiin 
ainoastaan CD:nä. Myös se myi CD-ase- 
man jos toisenkin ja kelpasi yli kahdelle 
miljoonalle pelaajalle. Myst muuten myi 
lähemmäs seitsemän miljoonaa. 7thissä 
uutta formaattia ja videotoistomahdol- 
lisuuksia hyödynnettiin tehokkaasti: siir- 
tymät paikasta toiseen näytettiin aikan- 
sa mittapuulla uskomattoman hienoilla 
CD:ltä toistetuilla animaatioilla. FMV- 
toteutus oli tyylikäs, sillä videoita ei tois- 
tettu ikkunoissa, vaan ne istutettiin huo- 
lellisesti eri lokaatioiden taustakuvien 
päälle. Kummitus saattoi leijua ikkunan 
takana, istua sohvalla purkamassa miel- 
tään tai loikkia huonekalulta toiselle. 
Kokonaisuuteen oli nähty paljon vaivaa, 
joten ei ihme, että se teki tyrmäävän vai- 
kutuksen. 


Omissa muistoissani FMV-aikakau- 


den kaunein kimpale oli LucasArtsin 
räiskintäpeli Rebel Assault (LucasArts, 
1993). Siinä oli Jippo, pelattavuutta ja 





peli. Olkoonkin raideräiskintä, niin 
ainakin se oli hetkittäin tyrmäävän 
hieno sellainen. Rebelissä loitsittiin 
ensimmäisen kerran CD-levyltä strii- 
mattua kokoruudun FMV-videota toi- 
mintapelin taustagrafiikoiksi. Pelaaja 
ohjasi hiirellä tai joystickillä ruudulla 
näkyvää alustaan tai raiteilla lentävän 
hävittäjän aseita pelihahmojen pulis- 
tessa taustalla radiossa. Avaruustais- 
telut, kanjoneissa pujottelu ja aivan 
erityisesti star destroyerien pintaa 
nuollen lentäminen lasereita laulatta- 
en oli uskomattoman tunnelmallista. 
Rebel Assault II (LucasArts, 1995) nosti 

panoksia korvaamalla välianimaatioi- 
ta näytellyillä välipätkillä sekä lisää- 
mällä elokuvamaista tarinankerron- 


EF 
FI 
W! 


L 
IN 
IF 


V 











0 | =] = jo 


, — 
= = <M 
22 OSA 
KI 
— 
ad 
ke 
dä 
Ps < 
ad Kd F 
X 
W 
W 
a ” 
p 
%* > ö h < 
a 4 kx 
p » N "ua 
k U 
N % - 
S L- » a 
ja W 
A a 





taa ja jaloittelua tukikohtien käytävillä. 

Rebel II:n jälkeen FMV-ideapankki 
oli kuitenkin koluttu jotakuinkin tyh- 
jäksi. Samana vuonna Rebel Assaultin 
kanssa julkaistu Microcosm (Psygnosis, 
1993) nojasi paljolti samaan ideaan, eli 
CD:ltä striimatun taustan päällä räiskit- 
tiin pikku aluksella, tosin tällä kertaa 
vipellettiin ihmisen suonistossa sukel- 
lusveneellä. Fantastic Voyage -elokuva 
oli selvästi katsottu. Pelit olivat yllät- 
tävän samankaltaisia, mutta Microcos- 
mista puuttui Tähtien sodan vetovoima 
ja peli näytti päälleliimaltulta, joten se 
ei iskenyt läheskään yhtä voimallisesti. 
Mainittakoon vielä autopeli Megarace 
(Cryo/Software Toolworks, 1994), jossa 
autoradat striimattiin kiekolta FMV:nä. 
Kaahailussa oli ihanan vinksahtanutta 
huumoria, mutta pelinä se oli harvinai- 
sen kulmikas ja nykivä kökkö. 

FMV:n autuus kesti lopulta vain het- 
ken. Genren kultainen hetki oli vuosi 
1993, jolloin ongelmat ja rajoitteet pys- 
tyttiin vielä peittämään näyttävän video- 
toiston alle. Mutta jo vuosina 1995-96 
julkaistuissa, korkeammalle kurkottele- 
vissa FMV-peleissä videoformaatti tuntui 
rasitteelta. Kulissit olivat rapisseet nope- 
asti: pelkkä videokuvan naittaminen pe- 
liin ei riittänyt viihdyttävään elämykseen, 

eikä interaktiivisen elokuvan saralla näh- 
ty lopulta ainuttakaan teosta, joka olisi 
ollut oikeasti hyvä ja kiinnostava tai kes- 
täisi uudelleenpelaamista. 

Elävä pelikuva menetti vetovoimansa 
nopeasti monen eri syyn yhteisenä seu- 
rauksena. Niistä suurin oli yksinkertai- 
sesti se, että harva osasi hyödyntää sitä 
hyvin. Käyttöliittymäsuunnittelu kehittyi 
nopeammin kuin pelintekijöiden video- 
kuvaustaidot, joten moni peli tuntui jo 
ilmestyessään vanhanaikaiselta ja köm- 
pelöltä. Myös pelikoneiden tekniikka ryn- 
täsi eteenpäin niin hurjaa vauhtia, että 
perinteiset pelkästään 2D:tä käyttäneet 
näytönohjaimet korvautuivat rautakiih- 
dytetyillä 3D-korteilla, joilla ruuduille voi- 
tiin loitsia riittävän hienoja maisemia ja 
jopa ihmishahmoja. Niinpä FMV ei enää 
tehnyt vaikutusta edes visuaaleillaan. Ja 
vaikka CD:lle mahtui paljon dataa ja laa- 
dukasta ääntä, niin CD-asemat olivat liian 
hitaita jatkuvan pelidatan lukemiseen: 
sitä myöten myös FMV-pelit olivat liian 
hitaita. 

Suurin syy oli silti pelaajien väsymi- 
nen: kansa halusi oikeita pelejä. FMV 
katosi samaan aukkoon, jonne edellisel- 
lä vuosikymmenellä kipattiin LaserDisc- 
kolikkopelit. 

FMV oli kuollut. Eläköön pelit. 

Kill IITTI 


MITÄ SANOIN SILLOIN? 


Arvostelin 90-luvulla luultavasti kym- 
meniä FMV-pelejä. Tässä muutama 
aikalaiskommentti suoraan omista 
MikroBitissä ilmestyneistä jutuistani. 

SHERLOCK HOLMES CONSULTING 
DETEGTIVE VOLUME II 


Icom/Mindscape - 1992 


"Pelattavaa Sherlockista ei löyty. Tekijät 
ovat langenneet grafiikan ja audion 
metsään itse pelin unohtaen. Juonet 
ovat kiinnostavia ja mutkikkaita, mut- 
ta minkäs teet, kun pelaaminen on 
sitä, että mietitään, kenen luo seuraa- 
vaksi matkaisi. Filminpätkiin kyllästyy 
nopeasti." 


ITÄ GUEST 


Trilobyte/Virgin — 1993 


"Zth Guest ylittää humpsauksella tä- 
hänastiset seikkailupelien graafiset 
luokitukset. Peli on täynnä sanoinku- 
vaamattomia elämyksiä, upeita graa- 
fisia ideoita ja tapahtumia!” 


REBEL ASSAULT 


LucasArts - 1993 


"RA on yksi vaikuttavimmista näkemis- 
täni peleistä. Tähtiristeilijää vastaan 
taisteltaessa ei tahdo pysyä tuolillaan. 
Peli on lyönyt totaalisesti hepnaadilla 
jokaisen testihenkilön. Parempi kuin 
esikuvana ollut elokuva! 


MAN ENOUGH 


Tsunami/Accolade 


"Man Enough tarjoaa virtuaalitreffejä, 
joista voisi saada virikkeitä tosielä- 
mään. Sen treffipalvelu tarjoaa viisi 
kaunista naista ja valtaisan määrän 
lähikuvia kauniista naisista. Peli tosin 
on kaksi CD:tä täynnä roskaa!” 








MEGARAGE 


Cryo/Software Toolworks - 1994 


"Otetaan CD-lätty, isketään se täyteen 
3D-grafiikkaa, reitreisauksia, animaatioi- 
ta ja mausteeksi huono peli. Ei sisältöä, 
ei pelattavuutta!” 


11TH HOUR 


Trilobyte/Virgin - 1995 


"1IthHouron lähinnä "multimedia-puzz- 
le", sillä varsinainen seikkailu tästä puut- 
tuu - mutta liikkuvaa kuvaa ja päänvai- 
vaa ei. Trilopyte on vääntänyt kasapäin 
grafiikkaa, linkannut niihin ääniefektejä 
ja ahtanut kolmen CD:n verran dataa 
karmaisevan koodin päälle tehden tyl- 
sän ylimitoitetun puzzlepelin: 





Acclaim - 1995 


"3D-fotorealistiseksi  kauhuseikkailuksi 
mainostettu D on pelinä tavallinen. Pe- 
laaja liikkuu askel-askel-käännös-peri- 
aatteella odotellen CD-asemaa, seuraa- 
van animaation näyttämistä ja katsoo 
kuinka hahmo askeltaa uuteen lokaati- 
oon. Pelaajaa hemmotellaan liikkumi- 
sen lisäksi vallan yhdellä toiminnollakin, 
välilyönnistä tapahtuvalla toiminnalla. 
Oikeaa seikkailua kaipaavien on parem- 
pi vältellä.” 


DEADLY TIDE 


Microsoft - 1996 


"Kaunis raideräiskintä hyvällä juonella 
ja olemattomalla 'oikealla' pelillä. Yksi 
pelikerta kuitenkin riittää kaiken koke- 
miseen." 


HA NIKT INIT 





HARVESTER 


Merit Studios / DigiFX - 1996 


"Grafiikka on luotu siirtämällä piirret- 
tyjen/skannattujen taustojen päälle 
ihmisistä digitoitua animaatiota mitä 
höystetään  FMV-lähizoomauksilla 
keskusteluista tai muista yksityiskoh- 
dista. Graafinen materiaali ja tarinan 
TSS A INSEL EET UTKS UTO] NE 
tuksen hyväksyttäväksi. Efekteissä 
on välistä todellista munaa, mutta 
samalla H on myös ensiluokan tarina 
ihmisen pimeästä puolesta, vinoutu- 
mista, perversioista ja kauhusta." 


MEGARAGE I] 


Cryo / Mindscape - 1996 


"Poikkeuksellisesti MR2 on ehdot- 
toman hyvä FMV-rallipeli. Syötävän 
hyvägrafiikkaisilla radoilla mahaa- 
kieputtavine kurveineen ja täsmästi 
kohdallaan olevalla pelattavuudella 
lienee jotain vaikutusta asiaan.” 


RIPPER 


Gametek - 1996 


"Ripper pyörii tyylikkään 3/4-ruudun 
videokuvan voimalla. Vaikka siniseinää 
vasten kuvatut ihmiset väliin erottu- 
vatkin räikeästi pelin taustoista, on jäl- 
ki muutoin siistiä. Renderoidut kulissit 
ovat jyhkeydessään ilo katsella. Mutta 
jos pyrkimys on tehdä murhanyysteeri, 
niin tarvitaan muutakin kuin jokunen 
nimekäs näyttelijä. Nyt Ripper kärsii 
11th Hour -taudista, eli seikkailupelin 
sekaan on pakotettu puzzleja ja lop- 
putulos on komea mutta yksoikoinen. 
Ripper on kuin pelaaja ratsastaisi suun- 
nattomalla videonauhalla." 

FMV KONSOLEILLA 


Kuten Jukka jutussaan toteaa, myös mo- 
nessa konsolissa oli valmius videon tois- 
tamiseen suoraan CD-levyltä, ja sitä myös 
käytettiin hyväksi. 

Kenties kuuluisin — tai pahamainei- 
sin — FMV:tä hyödyntänyt konsoli oli 
Sega Mega-CD, joka tunnettiin Yhdys- 
valloissa Sega CD:nä. CD-ROMin myötä 
16-bittinen konsoli sai runsaasti lisätilaa 
videodatan tallennukseen, mutta ei juu- 
ri mitään lisärautaa sen purkamiseen tai 
esittämiseen ruudulla. Näin suurin osa 
Mega-CD:n FMV:stä esitettiin varsin kar- 
kealla tarkkuudella. Kuuluisin peli oli se 
pahamaineisin eli Night Trap, joka oli itse 
asiassa syntynyt Hasbron VHS-teknologi- 
aan pohjautuvalla, juuri ennen julkaisua 
peruutetulla Control-Vision-konsolilla. 
Samalta suunnalta Mega-CD peri myös 
Sewer Shark -nimisen FMV-pelin. 

Mega-CD:n FMV-pelit yhdistivät te- 
hokkaasti kaikki teknologian huonot 
puolet: videopohjaisuuden vuoksi peli- 
tavat olivat rajoittuneita, mutta samalla 
melko vaatimattoman laitteiston sane- 
lemana video näytti rakeiselta ja rujolta. 
Kohu vähäpukeisista teinitytöistä teki silti 
Night Trapista klassikkokalkkunan, ja mil- 
tei vastaavia videopohjaisia reaktioteste- 
jä julkaistiin Segan koneelle kymmeniä. 
Jokusia jäi jopa julkaisematta, kun kon- 
solin taru loppui Saturnin lähestyessä, ja 
pieni amerikkalainen Good Deal Games 
hankki niiden julkaisuoikeuksia myö- 
hemmin. Maailma olisi kieltämättä ollut 
kylmempi paikka ilman alan perusteok- 
sia kuten Bug Blasters: The Exterminators. 

Vielä pidemmälle Mega Driven kanssa 
päästiin, kun siihen ympättiin LaserDisc- 
soitin. Pioneer LaserActive-konsolilla 
oli mahdollista pelata Mega-LD-pelejä, 
joiden videodata soitettiin 12 tuuman 
kuvalevyltä. Samaisen konsolin NEC-mo- 
duulin pelit taas ristittiin LD-ROMeiksi. 
Näiden pelien kuvanlaadussa ei ollut 
moittimista — sikäli kun huomioidaan, 
että LaserDiscin kuva parhaimmillaan on 
hieman VHS-tason yläpuolella —, mutta 
toimintaa oli vain kahta sorttia: räiski tai 
kaahaile pakkovierivän videokuvan pääl- 
lä tai paina nappia, jotta seuraava video- 
pätkä toistetaan. 

äsikonsoliharrastajana = innos- 
tun kaikista uusista laitejulkis- 
tuksista, ja kun sain ensimmäi- 
sen kerran tietoa Evercadesta, 
se herätti monenmoista positiivista hyr- 
räystä sisuksissani. Hinta oli kohdillaan, 
vaikka kyseessä ei ollutkaan mikään pa- 
rinkympin kiina-emulaatiovekotin, ulko- 
näössä oli jotain mukavan nostalgista — ja 
ennen kaikkea sen pelit julkaistaisiin peli- 
moduuleina. 





Evercade-käsikonsolin taustalta -— ja aloi- 
tusruudusta — löytyy nimi Blaze, joka ei 
retroharrastajassa herätä välttämättä 
pelkästään positiivisia viboja. Blaze ni- 
mittäin levitti muun muassa AtGamesin 
kehittämiä Sega Mega Drive -uusiojul- 
kaisuja, joissa oli monenmoista asiaa 
pielessä. Evercade on onneksi pääasi- 
allisesti eri maata, ja vaikka muutamia 
harmituksia löytyykin, ostohinnalle saa 
parin kuukauden satunnaisen pelailun 
perusteella hyvin katetta. 

Hankin itselleni niin kutsutun Pre- 
mium Editionin, joka maksoi hieman 
alle 90 euroa ennen postikuluja Isosta- 
Britanniasta. Paketissa tulee konsolin 
lisäksi kolme pelikokoelmaa (Atari Col- 
lection 1, Namco Museum 1 ja Interplay 
Collection 7), eli yhteensä 37 peliä. Lisäk- 
si mukana on USB-latauskaapeli, mutta 
ei virtalähdettä. Evercaden voi myös 
liittää televisioon, mutta HDMI-kaape- 
liakaan (mini-HDMI>HDMI) mukaan ei 
ole laitettu. Ainakin ensimmäiset ostajat 
sen sijaan saivat mukana metallisen ke- 
räilykolikon. 


Sulavaksi suunniteltu 


Evercaden suunnittelijat ovat selväs- 
ti rajanneet kohderyhmäkseen 80- ja 
90-lukujen taitteessa Atari Lynxia ja 

EVERLADE 


-PALUU PELIMODUULEIHIN 


Teksti: Manu Pärssinen 

Sega Game Gearia task... repussaan 
kuljettaneet. Kun laitteen käynnis- 
tää, Evercaden logo rävähtää ruudulle 
neonväreissä VHS-efekteillä ja hieman 
heikkolaatuisella, tarkoituksellisesti vää- 
ristyneellä ääniefektillä varustettuina. 
Pelimoduulien muotoilusta tuo mieleen 
Game Gearin vastaavat, ja oikeista muo- 
vikoteloista löytyy myös paperille tulos- 
tettu pieni ohjekirjanen. Yksityiskohtiin 
on kiinnitetty huomiota. 
Yksityiskohtaisesta designista kielii 
myös se, että pelimoduuli asettautuu 
laitteen sisuksiin niin tiiviisti, että se on 
käytännössä yhtä ja samaa muotoa. 
Tämä on poikinut myös ongelmia, sillä 
sormenpäissä ei saa olla yhtään hikipi- 
saraa, kun peliä pistää ensi kertaa sisään 
tai yrittää ottaa sitä ulos, ja hieman uh- 
karohkeaa puristusvoimaakin vaaditaan. 
Muutaman pelinvaihdon jälkeen 
touhu alkaa kuitenkin luis- 
taa. Tekijät tiedostavat Pdf 
ongelman —ja siitä - 
SA TS. 






mainitaan laitteen 
kotisivuilla. Pe- M 
limoduulin — voi D w 
vaihtaa lennos- 
sa sammutta- 
matta laitetta. 
Painikkeisiin 
on selvästi nähty 
kehitystyövaivaa. 
Sekä ristiohjain että 
peleissä — käytettävät 
toimintopainikkeet ovat 
mukavan vasteisia painettaessa 
sekä miellyttäviä sormea vasten. Koko 
D-pad kallistelee hieman, joten väli-il- 
mansuunnatkin onnistuvat ongelmitta. 
Alareunasta löytyvä äänenvoimakkuu- 
den säätökin on normaalisti monesta 
halvasta laitteesta löytyvän rimpulan 

Kuvat: Evercade 


rullan sijaan kaksi naksahtelevaa nappia. 
Hieman voisi valittaa turhan matalista 
ja liukkaista mikrokytkin-olkanapeista, 
mutta Evercaden painikkeista syntynyt 
negatiivinen palaute ei olekaan koske- 
nut niiden teknistä toimivuutta. 

Suurin natina laitteen ensimmäisissä 
julkisissa arvioissa nimittäin kohdistui 
siihen, että joidenkin pelien näppäin- 
asettelu oli väärin - tai jopa päinvastoin 
kuin alkuperäisessä pelissä. Itseäni tämä 
ei pienen totuttelun jälkeen hirveästi 
haitannut, mutta ymmärrän yskän, jos 
lapsuuden ohjustimet ovat edelleen 
syvällä selkärangassa. Uusien firmware- 
päivitysten myötä Evercade on lisännyt 
tällaisiin peleihin asetuksen, jolla näp- 
päinasettelua voidaan muuttaa. 


Never-arcade (tai harvoin) 


Evercaden näyttö on 4,3-tuumaista 
laajakuvasorttia, ja ainoa useimmista 
peleistä löytyvä asetus onkin 4:3-kuva- 
suhteen valitseminen. Näyttö on koh- 
tuullisen hyvälaatuinen, musta näyttää 
suoraan edestä katsottaessa mustahkol- 
ta ja valkoinen melko valkoiselta. Katse- 
lukulmatkin toimivat sivusta kurkkijoil- 
le, mutta isompaa yleisöä varten laite 
kannattaa toki kytkeä HDMI-piuhalla 
televisioon. Itse en havainnut näinkään 
pelatessa mitään ilmeisiä ongelmia. 
Evercadessa on kaikesta ihan tyytyväi- 
sestä hyminästäni huolimatta kaksi peri- 
aatteellista pohdintaa aiheuttavaa asiaa. 
Ehkä lisenssimaksuissa on pihistel- 
ty ja sitä myötä laitteen hinta on saatu 
pysymään kurissa, mutta se on vaatinut 
veronsa. Monista klassikkopeleistä ei ni- 
mittäin ole pelimoduuleilla niitä parhai- 
ta tai edes kohtuullisia versioita. Vaikka 
laitteen nimessä tavallaan on 
i "arcade”, kovin montaa peli- 
hallipeliä sillä ei ainakaan 
vielä pääse pelaamaan. 
Muuten ihan muka- 
| van kattauksen sisäl- 
tävä Atari-kokoelma 
sisältää arcade-klas- 
sikoiden Atari 2600- 
tai  7800-versioita, 
mikä on ikävä pet- 
tymys, vaikka ne ihan 
nostalgisia laitteita ovat- 
kin.  Namco-kokoelmakin 
sisältää enimmäkseen (= peli- 
hallien parhaimmiston kotiversioita 
ja niin edelleen. Olisin myös kaivannut 
hieman enemmän pelin sisäistä ohjeis- 
tusta esimerkiksi kontrolleista, vaikka 
ohjekirjoista ne toki löytyvät. Monissa 
minikonsoleissa ja muissa emulaattori- 
laitteissa moinen ominaisuus on. 


Toiseksi herää kysymys siitä, kuinka 
tarpeellinen laite Evercade on näinä ai- 
koina, kun emuloitua viihdettä saa jos 
vaikka mitä kautta ja useimmiten sel- 
laisessa muodossa, että pelattavissa on 
ilman lisäostoksia vähintään kymmeniä 
ellei satoja lapsuuden pelejä. Evercaden 
kohderyhmä on kapea, mutta ehkä juu- 
ri niin sen tekijät haluavatkin: laite on 
suunniteltu retrokeräilijöille, jotka vielä- 
kin saavat lähes yhtä paljon kiksejä pe- 
limoduulin hipelöinnistä tai ohjekirjan 
selaamisesta kuin itse peleistä. Heille, 
jotka haluavat vain mahdollisimman kä- 
tevästi palata nuoruutensa NES-pelien 
pariin, on tarjolla muita vaihtoehtoja. 
Varsinkin kun Nintendon omia teoksia 
tuskin tullaan Evercadella näkemään. 

Toistaiseksi Evercadelle on julkistettu 14 
pelikokoelmaa, joissa on 2-20 peliä. Pe- 
livalikoima niillä vaihtelee Atari 2600:n 
varhaisista klassikkopeleistä kohtuulli- 
sen tuoreisiin indiepeleihin, kuten Sega 
Mega Drivelle julkaistuihin Tanglewoo- 
diin (2016) ja Xeno Crisisiin (2017). Hen- 
kilökohtaisesti odotan eniten syksyllä 
myyntiin saapuvia Atari Lynx -kokoelmia, 
joilta löytyvät mm. pelit California Ga- 
mes, Gates of Zendocon ja Blue Lightning. 

Alla on lyhyesti arvioituna Premium 
Editionin mukana tulleet pelikokoel- 
mat, erikseen ostettuna niiden hinta on 
16,49 euroa kappaleelta. Evercaden rau- 
ta pyörittää näitä pelejä ja emulaattorei- 
ta enimmäkseen hengästymättä. 

Vaikka kokoelmalla on 20 
peliä ja klassikoita kuten 
Centipede, Missile Com- 
mand, Gravitar ja Tempest, 

kaikki edellä mainitut pelit 

ovat Atari 2600 -versiota. Atari 7800 

-puolelta löytyy sentään jotain enem- 

män pelikelposta, sillä Ninja Golfin jää 

aina koukkuun, eivätkä Food Fight tai 
vuonna 1990 julkaistu Motor Psycho 
ole hullumpia pikaviihdykkeitä. 

e e NAMCO MUSEUM. 

Namco-kokoelman = sisältö 
nousee askelta ylemmäksi 
klassikko-Atarin tasolta, sillä 
vaikka vieläkään ei täysilllä 
päästä pelihallitunnelmaan, 
paketin 11 peliä ovat "8 bit”- ja "16 bit” 
-versioita. Valitettavan vaikeaa on sitten 
selvittää, mitä versioita pelit itse asiassa 
ovat, mutta NES ja SNES ovat todennä- 
köisiä vaihtoehtoja. 

Takakannen kuvituksesta päätellen 
viisi isointa klassikkoa, eli Galaxian, Pac- 
Man, Xevious, Mappy ja Dig Dug ovat 
kotoisin NESiltä. Ne ovat ihan kohtuul- 
lista pelattavaa, mutta kalpenevat toki 
enemmän tai vähemmän arcadeversi- 
oilleen. Erikoisempi kasibittituttavuus 





on Libble Rabble, jonka Wikipedia 


kertoo olevan vuodelta 1983, 
alkuvalikko vuodelta 1994 
ja pelin alkuruutu vuodelta 
2020. Alkuvalikosta löytyy 
myös dip switch -valinta 
sekä äänitesti, mikä viittaisi 
vahvasti siihen, että tässä on 
nyt oikeasti kyseessä pelihal- 
liversio pelistä. Toimintapuzzle on 
saanut vaikutteita Oixista, mutta siinä 
on oma ideansa kahdesta langanpääs- 
tä, mistä ihan pidinkin. Alkuperäistä 
peliä pelattiin kahdella joystickillä, mikä 
oli varmasti helpompaa kuin nappuloi- 
den ja d-padin painelu. Toinen itselleni 
uusi kasibittipeli oli Mappy Kids, eli aino- 
astaan Famicomille aikanaan julkaistu 
Mappyn jatko-osa, joka onkin tasoloik- 
ka. Namcolla on katseltu selvästi Nin- 
tendon suuntaan. 

16-bittiseltä puolelta löytyy kolmik- 
ko Battle Cars, Metal Marines sekä Ouad 
Challenge. Myönnän, ettei mikään niistä 
ollut itselleni entuudestaan tuttu. Battle 
Cars on autotaistelua Super Nintendo 
-tyyliin, eli hieman kuin F-Zero aseilla. 
Ouad Challenge taas on hieman yh- 
dentekevää nelipyörämönkijöillä hur- 
jastelua, mutta Metal Marines on jo 









erikoisempi tapaus. Kyseessä on ihan 
pikkukiva reaaliaikastrategia, jota jäin 
tahkoamaan pidemmäksi aikaa kuin 
olin ensin ajatellut. Osittain tämä johtui 
tutoriaalin puutteesta, sillä kesti hetken, 
ennen kuin vihollisen tukikohdat alkoi- 
vat kaatua. 

Interplay-kokoelmalta — löy- 
tyy vain kuusi peliä, mutta 
kaksi kolmannesta niistä 
on klassikoita, joiden nimet 

ovat monille tuttuja. Battle 
Chess -shakki tehtiin aikoinaan Amigalle 
ja se on julkaistu useille alustoille, mutta 
Evercade-kokoelmalta löytyy "8 bit” -ver- 
sio, ilmeisesti NESiltä. Räkäinen ja huu- 
morilla höystetty Boogerman-tasoloikka 
taas on itselleni tuttu Super Nintendolta, 
mutta en ole varma, onko tällä kokoel- 
malla SNES- vai Mega Drive -versio. Eroa 
niillä ei kai juurikaan ole, mutta veikkaisin 
SNESiä. 

Edellisen kanssa samaan sarjaan 
kuuluu myös Clayfighter-mätkintä. Sa- 
vihahmoilla toteutettu Street Fighter 
-parodia huvittaa yhä kuvastollaan sen 
verran, että sitä jatkaa hetken takoa. Ko- 
koelman helmi on kuitenkin Earthworm 
Jim, sekin parodiaotteella höystetty ta- 
soloikka, josta löytyy monia hassuja ani- 

maatioita sekä kekseliästä huumoria. 
Aivan täysin se ei ole ajan ham- 
masta kestänyt, mutta Jimp- 





Evercadea ysärillä peliharras- 
tuksensa aloittaneille. 
Tästäkin kokoelmasta 
löytyy pari erikoisempaa ta- 
pausta. /ncantation on perintei- 
nen keskitason tasoloikka 90-luvun 
puolivälistä, johon kuitenkin onnistuin 
käyttämään hyvän siivun aikaa heti en- 
simmäisellä istunnolla. Jos kerron, että 
sen kehittäjä on ranskalainen Titus, mo- 
net osaavat asettaa odotustasonsa oi- 
keaksi. Viihdytti se silti pidempään kuin 
Atari 2600 -teokset. Toisesta Tituksen 
pelistä, Titanista, mukana on kasibitti- 
versio. Kyseessä on Breakout-variaatio, 
jossa liikutellaan mailaa sekä vaaka- että 
pystysuunnassa. Kaoottinen pallon jah- 
taaminen tai sen odottelu käy nopeasti 
tylsäksi, ja Titan oli myös ainoa peli, jos- 
sa huomasin selvää hidastelua — enkä 
oikein ymmärrä miksi. 


Lisätietoa: evercade.co.uk 





POIMINTOJA PELIMUSEOSTA 





Teksti: Jukka 0. Kauppinen 


Onnittelut 
25-vuotiaalle Remedylle 


Retro Rewindilta! 





MÄÄ zu 


ax Payne. Kaksi sanaa, jot- 

ka ovat muuttaneet suoma- 

laista pelialan historiaa ja 

pelaamista enemmän kuin 
mikään muu, koskaan. 


Max Paynestä kertovaan pieneen muis- 
teloon tarvittaisiin oikeastaan vain nuo 
kaksi sanaa ruudun keskellä, isolla: Max 
Payne. Sen jälkeen jokainen meistä voi 
luoda oman mielikuvansa Remedyn 
pelistä, joka räjäytti Suomen pelien 
maailmankartalle. Maxin jälkeen näet 
kaikki tiesivät, että Suomessakin teh- 
dään pelejä. 


Max Payne. When it's done. 


Max oli kaikin tavoin erikoinen luomus. 
Peliprojekti alkoi vuoden 1996 lopulla, 
mutta peli julkaistiin vasta 23. heinäkuu- 
ta 2001. Niin pitkä kehitysaika oli poik- 
keuksellista tuohon aikaan, sillä useim- 
mat pelit syntyivät vuodessa tai parissa. 
Remedy oli kuitenkin saanut taakseen 
luotettavan ja varakkaan tukijan, 3D 
Realmsin, joka antoi peliprojektin jat- 
kua, vaikka aikataulut eivät pysyneet ku- 
rissa. Julkaisija Gathering of Developers 
ja jakelijat olivat tottuneet pelitalojen 
nöyriin poikiin, jotka lupaavat pelinsä 
valmistuvan joulumarkkinoille hinnalla 
millä hyvänsä. Remedyn ei kuitenkaan 
tarvinnut nöyristellä: heillä oli käsissään 
maailman kenties hypetetyin ja odo- 
tetuin peli. Max Paynen legenda kasvoi 
kasvamistaan pelin odotuttaessa itse- 

ään, ja tiimi totesi julkaisupäivää kärk- 
kyville pelitalopomoille, lehdistölle ja 
pelaajille, että se julkaistaan kun se on 
valmis. When it's done. 

Odotukset olivat siis kovat ja itse- 
kin kyselin MikroBitti-lehdessä vuonna 
1998 "onko Espoon Westendissä sijait- 
seva omakotitalo Suomen iD Softwa- 
ren synnyinsija?". Niinhän siinä kävi, 
vaikka matkan varrella studio loikin 
itsensä sekä Max Paynen uusiksi muu- 
tamankin kerran. 

Artikkelini ilmestyessä pelkästään 
Maxin pohjatekniikkaa ja työkaluja oli 
tehty 10 kuukautta ja "niiden viimeis- 
telyyn menisi vielä nelisen kuukautta 
lisää. Remedy luotti omaan koodiin 
ja työkaluihin, eikä muilta lisensoitui- 
hin välineisiin. Hyvä niin, sillä erityi- 
sesti näytönohjainteknologia kehittyi 
ja muuttui noihin aikoihin jättiloikilla. 
Esimerkiksi jenkkiläisen lon Stormin 
Daikatana viivästyi tämän takia vuosi- 
kausia, kun vanhentunut pelimoottori 
piti vaihtaa kesken projektin. 3D-koo- 
dia oli muutenkin vaikea lukita, kun 
kaikki tehty tuntui vanhentuneelta 
puolen vuoden kuluttua. Niinpä tiimi 
tähtäsi Maxia "kahden PC-sukupolven 
päähän" mutta kaikki meni silti uusiksi 
muutamankin kerran. Aikataulut saivat 
taas joustaa. When it's done. 

Projekti kuitenkin eteni ja tarinanker- 
ronnan palaset löysivät paikkansa, kun 
käsikirjoittaja Sami Järvi yhdisti Maxin 
pohjana olleeseen Dark Justice -nimi- 
seen pelikonseptiin Remedyn toisessa 
pelikonseptissa - fantasiaseikkailussa! - 
olleen film noir -kytän. Siihen sitten ripo- 
teltiin päälle pimeyttä, sarjakuvamaista 
kerrontaa ja asennetta: "Max Paynen 
maailma tulee olemaan likainen ja saas- 
tainen, pimeä ja synkkä Seven-elokuvan 
ja Millennium-tv-sarjan tapaan. Pelille 
luodaan selkeä identiteetti, jossa pelaa- 
jalle perustellaan sekä itsen että muiden 
läsnäolo ja tekojen motiivit." 

"THE MOST IMPORTANT ACTION 
GAME EVER MADE FOR THE PC." 
L) 

EVERYTHING RIPPED APART IN A NEW YORK MINUTE...- 





Todella moni asia toki muuttui mat- 
kan aikana, mutta yksi niistä ei ollut te- 
kijöiden kunnianhimo. Valmistuessaan 
Max Payne oli vaikuttava, koskettava ja 
mukaansatempaava seikkailu, joka sine- 
töi Remedyn aseman loistavien kerron- 
nallisten pelien tekijänä. Sen toiminta 
oli niin lumoavaa, että minäkin pelasin 
samoja taisteluja monet kerrat uudelleen 
ihan vain nauttiakseni bullet time -hidas- 
tuksista. Läpipeluulla ei ollut kiire, koska 
matka oli niin nautinnollinen. 

Suomen pelimuseossa on pelatta- 
van Max Paynen lisäksi Järven haastatte- 
lu ja muuta Max-aineistoa. 


www.suomenpelimuseo.fi 








IHE GREAT ESCAPE 115% 


Denton Designsin kehittämää leffapeliä 
on moni kokeillut mutta harva tajun- 
nut. Samannimiseen elokuvaan poh- 
jautuvassa seikkailussa yritetään paeta 
sotavankileiriltä, mutta homma on jok- 
seenkin haastavaa — pakoon tarvitaan 
sitkeää kartoittamista, leirin aikataulu- 
jen opiskelua ja monia uudelleen yrityk- 
siä. Mustavalkoisen ahdistava tunnelma 
on kuitenkin kohdallaan. 

Monille tutumpi C64-versio kärsi 
isometrisen grafiikan hitaudesta, mitä 
tämä Elysium-demoryhmän muokkaa- 
ma uusi versio paikkaa: nyt klassikko 
on kokonaiset 15 % nopeampi. Eihän se 
valtavaa eroa tee, mutta näyttää sen, mi- 
ten tästäkin klassikosta yhä välitetään. 

The Great Escape on vielä vuosikym- 
mentenkin jälkeen oman tiensä kulkija, 
sillä moni peli ei aseta pelaajaansa yhtä 
armottomaan ympäristöön, muiden 
armoille. Siinä on myös hiekkalaatik- 
kohenkeä, sillä pakeneminen onnistuu 
usealla eri tavalla — kannattaa siis kokeil- 
la monenlaisia erilaisia ideoita. Kenties 
kovalla yrittämisellä vankileiri jää lopul- 
ta taakse. Pelin löytyy osoitteesta csdb. 
dk/release/?id=178037. 





Kehittäjä: Denton Designs 
Julkaisija: Ocean 

Vuosi: 2020 (1986) 
Alustat: C64 (Amstrad CPC, 
ZX Spectrum) 


JOUSI 


Alkujaan vuonna 1982 julkaistu kolik- 
kopeli Joust on veikeä ja omaperäinen 
tekele. Pelaaja on strutsilla ratsastava 
ritari, joka koittaa kepittää muut ritarit 
ratsuiltaan. Williamsin luomus oli mah- 
tava hitti, joka käännettiin kaikille ai- 
kansa pelikoneille — paitsi C64:lle. Toki 
klooneja piisasi, mutta virallista versiota 
ei koskaan tehty. Vai tehtiinkö sittenkin? 

Yllättävänä käänteenä yhdysvaltalai- 
nen kasettilameri Ken Van Mersberger 
löysi julkaisemattoman, vahvistamat- 
tomaksi tarinaksi luullun C64-version 
odottamattomasta datakätköstä. Games 
That Werent -sivusto julkaisi löytyneen 
pelin suuren yleisön iloksi. 

On ilo huomata, että Joustissa on yhä 
taikaa. Se on tarkkuutta vaativa arca- 
depeli, jonka idea ei ole kulunut puhki 
vuosikymmenten saatossa tai kloonaa- 
jien käsissä. Tarkkuutta ja hyvää ajoitus- 
ta vaativa sympaattinen strutsilentely 
on hieno retrolöytö, johon kannattaa 
sukeltaa tänäänkin, ja virallisessa ver- 
siossa pelaaminen onnistuu myös ka- 
verin kanssa. Lisätiedot sekä lataustie- 
dosto löytyvät gamesthatwerent.com/ 
gtw64/joust/ -sivulta. 


VIDEO GAME CARTRDGE 
FOR THE ATARI 2600 VCsm 





An Exciting Medieval Battle 


Kehittäjä: Atarisoft 
(Williams) 
Julkaisija: - (Atarisoft) 
Vuosi: 2020 (1984) 
Alustat: C64 (arcade) 


PELIARVIOT | C64 








MATCHES SHUFFLES 


VEGETABLES 


Match 3 -pelejä voi ihan syystä pitää 
yhtenä nykymaailman pahimmista pe- 
lisyövistä, mutta mitenkäs suu pannaan 
sitten, kun ne leviävät myös C64:lle? No, 
ehkä voimme katsoa kasari-Tetriksen 
suuntaan ja todeta, että onhan noita 
puzzleja ollut ennenkin. Ainakaan tässä 
ei voi tehdä mikromaksuostoksia ja säi- 
kähtää tenavan aikaansaamaa korttilas- 
kua. 

Vegetablesissa ruudulle läimäistään lä- 
jäpäin rehuja, joita siirtelemällä pelaajan 
pitäisi luoda kolmen tai neljän vihan- 
neksen rivejä. Helppoa ja mukavan aivo- 
ja virittelevää! Peli myös näyttää varsin 
pramealta isolla näytöllä tai videotykillä. 
Tällä kelpaa viihdyttää mobiilipelikan- 
saa. 

Vihannespuzzlen ilmaisen perus- 
version voi ladata itselleen osoitteesta 
csdb.dk/release/?id=179453. Jos mieli 
tekee enemmänkin kasviksilla huvitte- 
lua, Deluxe-version voi hankkia kase- 
tilla tai ilmaisena digilatauksena sivul- 
ta www.psytronik.net/newsite/index. 
php/c64/122-vegetables. 


= —== == 





—1 = 
p —$3-53 





1 
== 
m === 


Kehittäjä: Mike Richmond 
Julkaisija: Psytronik 
Vuosi: 2019 

Alustat: C64 

-Deepin the Caribbean, the island of Mölee... 


Joskus tarvitaan vain vähän, että viihde tempaa kuluttajansa aivan muihin maisemiin. Siihen voi riittää 
muutama nuotti, kutsuva teksti ja mystinen kuva öisestä Karibianmeren saaresta. Jos olet joskus pelannut 
The Secret of Monkey Islandia, avausmusiikki soinee juuri nyt päässäsi. 


KILL E SIIM US LEKE 

vaiheessa. Olin teini-iässä ja kehit- 

tänyt juuri sen verran kielitaitoa, 

että englanniksikin — kirjoitetut 
seikkailut alkoivat sujua. Apinasaaren sa- 
laisuus ei ollut ensimmäinen pelaamani 
seikkailupeli, mutta se oli ensimmäinen, 
jonka pelasin läpi enimmäkseen omin voi- 
min. Sierran Leisure Suit Larry oli toki tullut 
koluttua pikkutuhmuuksien toivossa, Police 
Ouest puhallustesteineen samoin, mutta 
molemmissa piti turvautua melko runsaasti 
ulkoiseen apuun (eli lehtien vinkkipalstoi- 
hin). Lucasfilm Gamesin hiiriohjattu seik- 
kailu, jossa ei ollut oikeastaan mahdollista 
kuolla, oli kuin unelmien täyttymys kaltai- 
selleni aloittelijalle. 


Kaikkein eniten pelin pariin veti kuiten- 
kin sen taianomainen tunnelma. Peli 
on kuin satu — visuaalisesti upea, kieli 
poskella kirjoitettu, sopivasti taiteen- 
sisäisiä viittauksia sisältävä kertomus. 
Osan heitoista ymmärsin jo tuolloin, 
osa meni ohi, mutta missään vaihees- 
sa en kokenut pelin vähättelevän ym- 
märrystäni. Tunnelmaa täydensi upea 
musiikki, josta sai pienen esimaun jo 
PC-piipperillä, mutta jo AdLib-versio rä- 
jäytti tajunnan. Roland MT-32 -sovituk- 
sen kuuleminen tuolloin olisi varmasti 
ollut jo nuorelle mielelle liikaa. 


< XIV: 


Teksti: Mikko Heinonen 


Ja rommia pullo 


Merirosvoilua oli mystifioitu ja romanti- 
soitu viihteen puolella jo pitkään ennen 
TSOMIn ilmaantumista. Errol Flynn nou- 
si Hollywoodin kirkkaimpaan tähtikaar- 
tiin 1930-luvulla esittämällä Kapteeni 
Blood -nimistä piraattia samannimises- 
sä elokuvassa, joka taas perustui Rafael 
Sabatinin jo vuonna 1922 julkaistuun 
kirjaan. Pelipuolella kenties tunnetuin - 
muttei lainkaan ainoa — merirosvoilu oli 
Sid Meierin Pirates! vuodelta 1987. 

Ron Gilbert, Tim Schafer ja Dave 
Grossman pääsivätkin aloittamaan ide- 
ointinsa runsaan lähdemateriaalin poh- 
jalta. Tunnelma oli kuitenkin kepeämpi 
kuin vaikkapa Piratesissa; sen lähtökoh- 

tana kerrotaan olleen useammasta Dis- 
neyland-huvipuistosta löytyvä Pirates of 
the Caribbean -laite, joka on synnyttänyt 
kylkeensä myös kokonaisen elokuvasar- 
jan (eikä siis toisinpäin —- ensimmäinen 
PotC rakennettiin jo 60-luvulla Walt Dis- 
neyn valvonnassa). 

Lopputulos onkin tietyssä mielessä 
merirosvokulttuurin äärimmäinen viih- 
teellistäminen. Pelissä ei käydä aino- 
atakaan meritaistelua, vuodateta verta 
miekkailussa tai muutenkaan koeta mi- 
tään järin järkyttäviä hetkiä. Gilbert on 
haastattelussa kertonut turhautuneensa 
siihen, miten keskimääräiset seikkailu- 
pelit opettivat pelaajaa äkkikuolemilla, 
joten Monkey Islandin päähahmo Guy- 
brush Threepwood selviää uhkaavim- 


The:sthree trials! 
HTT The three trialg!! 











mistakin tilanteista yleensä säikäh- 
dyksellä. Samaa filosofiaa olivat toki 
toteuttaneet useimmat aiemmatkin 
SCUMM-moottorilla tehdyt seikkailut: 
TSOMI oli jo viides samaa pohjaratkai- 
sua käyttävä julkaisu. 


Liikkuvan junan kyytiin 

Guybrush (jonka nimi siis tulee sanoista 
"guy" ja "brush" eli pelihahmon sisältä- 
neen kuvatiedoston nimestä) saapuu 
Möelee-saarelle aikomuksenaan ryhtyä 
hurjaksi merirosvoksi. Ajankohta on 
toisaalta epäonninen, sillä kummituspi- 
raatti LeChuck on juuri asettanut koko 
saaren kauppasaartoon, joten kaikki 
merirosvot istuvat SCUMM Barissa juo- 
massa grogia. Toisaalta taas juuri tämä 
on syy siihen, että rosvojoukon johtajat 
päättävät antaa Guybrushille tilaisuu- 
den osoittaa taitonsa — minkä jälkitilan- 
teessa hän tulee tempautuneeksi mu- 
kaan melkoiseen myllytykseen. 

Pelin lähtöasetelma ja tärkeimmät 
hahmot selvitetään pelaajalle hyvin 
nopeasti. Pelkästään keskustelemalla 
SCUMM Barin pöydässä notkuvien pi- 
raattien kanssa saa hetkessä tietoonsa 
käytännössä kaiken tarvittavan, ja luke- 
malla repliikit tarkkaan myös varsin yk- 
sityiskohtaiset ohjeet siitä, miten tulisi 
toimia tavoitteiden saavuttamiseksi. 

Guybrushin — perimmäiset — motii- 
vit jäävät sen sijaan tässä sarjan yk- 
kösosassa — kuten osin myöhemminkin 
— hieman epäselviksi. Hän on kuitenkin 
nuori, optimistinen, vähän sosiaalises- 
ti taitamaton ja kohtuullisen näppärä 
suustaan. Tästä löytyi runsaas- 
ti tarttumapintaa 14-vuo- 
tiaalle = itselleni, etenkin 
verrattuna niihin iänikui- 
siin ritarisankareihin = ja 
OKSIA EKSTI A M€: 10] 010] COTATSI N 
siin. Monkey Islandin vink- 
sahtaneessa piraattimaa- 
ilmassa kannatti aina 
yrittää sitä hieman 


älytöntäkin — temp- 
pua. 
ISIS IE USUKS 
Ensimmäisestä Mon- 
key Island -läpipe- 
luustani on kulunut 


lähes yhtä kauan kuin 
pelin julkaisustakin, mutta 
olen toisinaan palannut 
Apinasaarelle virkistä- 
mään muistiani, viimeksi 
Special Editionin parissa. 
Tätä artikkelia varten päätin 
aloittaa uuden istunnon 
SCUMMvn:llä MS-DOS- 








Get the POINT? 

a feather-duster, 















painoksen VGA-versiolla ja katsoa, mi- 
ten pitkälle pääsen lunttaamatta lain- 
kaan ohjeita. Samoin yritin arvioida, 
miten vaikeita pulmat ovat nykymitta- 
puulla. 

En jumittunut minnekään pidemmäk- 
si ajaksi, ja pelin läpipeluu kesti kahtena 
iltana yhteensä arviolta viitisen tuntia. 
Objektiiviseen arviointiin en luonnolli- 
sesti enää kykene, mutta periaatteessa 
mikään pulma ei ole sellainen, etteikö 
sitä voisi lopulta ratkaista "kokeilemalla 
kaikkea”. Useimmissa tapauksissa tarjol- 
la kun on käytännössä loputtomasti yri- 
tyksiä. Toki säästin tuntikaupalla aikaa, 
koska muistin monta sinällään vaikeaa 
kohtaa ennalta. 

Ilahduttavaa — silloin aikanaan ja nyt 
— on se, että pelaajalta ei juurikaan vaa- 
dita nopeaa reagointia. Olin nuorem- 
pana vielä nykyistäkin huonompi toi- 

mintapelien pelaaja ja lannistuin 
muutenkin herkästi äkkikuole- 
mista. TSOMI rankaisee useimmi- 
ten huonosta yrityksestä vain sillä, 
että ratkaisua joutuu etsimään pi- 
dempään. 

Silti takaraivossa kummittelee, 
että aivan kaikkea en ole voinut itse 
keksiä. Takuuvarmasti muistan, että 

läpipeluuohjeella en LeChuckia 
kukistanut, mutta tiettyjä kohtia 
olen varmasti jostakin selvittänyt. 
Näin jälkikäteen arvioiden ne on- 
gelmat liittyvät juuri englannin 

W kielen finesseihin ja sanaleik- 

tuurialtistuksella ei ollut oikein 
mahdollista ymmärtää. Sen si- 
jaan olen ylpeä siitä, että selvitin 
miekkailun Sword Master Carlaa 
vastaan jo silloin aikanaan ihan 
oman oivallukseni pohjalta. En 
tosin tiedä, voiko sitäkään hävitä... 

Päällimmäinen tunne uu- 
sioläpipeluun pohjalta — oli 


kuitenkin hykerryttävä hymyilytys. Vuo- 
det ovat olleet Monkey Islandin tunnel- 
malle ja käsikirjoitukselle lempeitä, ja 
huumori toimii yhä. Jos jotakin, pidem- 
pi elämänkokemus on tuonut vain lisää 
kaikupohjaa vaikkapa niihin passiivis- 
aggfressiivisiin heippalappuihin, joita 
punaista lihaa karttavat kannibaalit, 
kummituskapteeni ja mökkihöperö 
erakko lähettelevät toisilleen. 


Luukas ja suuri 
japanilainen hintakupla 


The Secret of Monkey Island ei ole millään 
tavalla hankala hankkia itselleen vaikka 
heti. Steamista voi kirjoitushetkellä napa- 
ta ykkösosan paranneltuna (mutta myös 
alkuperäisen pelin sisältävänä) Special 
Edition -versiona alle kympillä, neljä en- 
simmäistä "Monkkaria” irtoavat yhteensä 
20 eurolla. Keräilijät kuitenkin himoit- 
sevat luonnollisesti alkuperäisiä fyysisiä 
ysärijulkaisuja, jotka eivät ole säästyneet 
viime vuosien retrohintapiikiltä. 
Kohtalaisen luotettavana hintaop- 
paana toimiva eBayn myytyjen kohtei- 
den luettelo paljastaa, että hinnakkain 
viime kuukausina myyty yksilö on yhä 
muoveissaan ollut MS-DOS-versio, josta 
maksettiin yli 1 000 euron hinta. Pelat- 
tu, mutta siistikuntoinen samanmoinen 
on noussut huutokaupassa vajaaseen 
kahteen sataan euroon. Tästä alaspäin 
löytyy sitten muiden koneiden versioita, 
kärjessä Amiga-painokset. Limited Run 
Games taas teetti jonkin aikaa sitten uu- 
siopainoksen pelin Sega CD -versiosta. 
Historiallisesti hintavin on ollut Fujitsu 
FM Towns -julkaisu, josta on pakkauk- 
sineen maksettu jopa ”kaverihintana” 
keräilijöiden kesken useita satalappu- 
sia. Parhaillaan eBayssa on tarjolla yksi 
täydellinen kappale edullisella 999,90 
euron osta heti -hinnalla, pelkkään le- 
vyyn pääsee kiinni viidelläsataa. Japanin 
Yahoosta peliä ei löydy lainkaan. Osin 

tähän vaikuttaa etenkin länsimaisille pe- 
laajille sopivien FM Towns -pelien yleinen 
harvinaisuus ja hintavuus, mutta myös 
LucasArts-keräilijöiden suurehko määrä. 
Myös muut Lucas-seikkailut tällä alustalla 
ovat tähtitieteellisissä hinnoissa. 

FMT-version hintainflaatio on sikäli- 
kin erikoinen juttu, että peli ei ole alus- 
talla mitenkään parhaimmillaan noin 
pelaamisen kannalta. Peruskoneessa 
ei ole kiintolevyä, joten vain harva peli 
on tehty sitä käyttämään. Kun samaa 
hitaahkoa CD-ROM-asemaa käytetään 
sekä musiikin soittamiseen että peli- 
datan lukemiseen, lopputulos on mel- 
koisen tahmea. Toki audiovisuaaliset 
puitteet ovat juuri siten kunnossa kuin 
ne ovat suurimmassa osassa FM Towns 
-julkaisuja, mutta jos huomaatte minun 
maksaneen tästä tonnin yhteisvaluut- 
taa, olen joko voittanut Eurojackpotissa 
tai henkisestä tilastani on syytä huoles- 
tua (entistä enemmän). 


Seikkailusta saagaksi 


Hyvistä arvosteluistaan huolimatta The 
Secret of Monkey Island ei ollut välittö- 
mästi valtava kaupallinen menestys. 
Grumpy Gamerille pelin 25-vuotisjuh- 
lan yhteydessä antamassaan haastat- 
telussa Ron Gilbert sanoo sen myyneen 
lopulta hyvin, muttei koskaan niin hy- 
vin kuin vaikkapa Sierran seikkailupeli- 
julkaisut. Hän kuitenkin aloitti kakkos- 
osan työstämisen lähes heti saatuaan 
SAKSILLA LL E TKTT ASSI N ETLIUTA W [007010 [UTA MLOJSI S 
tain tämä oli hänen strategiaansa: jos 
peli olisi jo riittävän pitkälle kehitetty 
ennen kuin sen kaupallista mielekkyyt- 

tä aletaan punnita, se ehkä julkaistai- 
siin joka tapauksessa, eikä hänen tar- 
vitsisi liittyä johonkin (selvästi ankeana 
pitämäänsä) Tähtien sota -projektiin. 

Ei kakkososan julkaisua kuitenkaan 
tarvinnut sen suuremmin pelätä, sillä 
etenkin eurooppalaiset MS-DOS- ja Ami- 
ga-pelaajat ottivat Monkkarin omakseen 
ja veivät sen listojen kärkeen. Suomessa 
myyntiä edisti aivan varmasti Petri Teit- 
tisen ylistävä arvostelu, joka toimi samal- 
la hyvänä johdantona pelin meininkiin. 
Eriävän mielipiteen jätän kuitenkin siitä, 
että Michael Landin ja Patrick Mundyn 
säveltämät upeat merirosvoteemat olisi- 
vat "yksinkertaisia lurituksia”. Olen kuun- 
nellut tuskin mitään yksittäistä pelibiisiä 
niin monta kertaa kuin TSOMIn tunnaria. 

Suomeen ja TSOMIin liittyy Myös mie- 
lenkiintoinen sivujuonne, sillä vanhassa 
MikroBitissä mainitaan ohimennen, että 
paikallinen maahantuoja olisi tehnyt 
sopimuksen Lucasin pelien suomenta- 
misesta ja Monkey Island kuuluisi kään- 
nettävien pelien joukkoon. Tämän jäl- 
keen asiasta ei kuitenkaan juuri missään 
puhuttu tai kirjoitettu. Näin kääntäjänä 
olisin halunnut todella nähdä, miten kä- 
sikirjoituksen nokkeluudet siirtyvät tä- 
käläisiin puheenparsiin, mutta samalla 
veikkaan juuri sen sekä pienen markki- 
na-alueen olleen projektin kompastus- 
kivinä. Sinällään pelistä kyllä tehtiin eri 
kieliversioita, mutta lähinnä Keski-Eu- 
roopan valtakielille. Myöhemmin saatiin 
myös ”talkie”, jossa kaikki repliikit olivat 
puhuttuja, ja Special Editioniin grafiikat 





piirrettiin uusiksi. Itselleni sitä kaikkein 
pyhintä edustaa tietenkin 16- tai 256-vä- 
rinen alkuperäisgrafiikka joko AdLibin 
tai Rolandin säestyksellä. 

Olennaista oli toki myös se, että yhden 
tai kahden pelin sijaan Apinasaaresta 
muodostui kokonainen pelisarja. Kak- 
kososan jälkeen ehti kulua kuusi vuotta 
ennen kuin The Curse of Monkey Island 
(1997) ilmestyi, mutta sitä seurasi vain 
kolmen vuoden kuluttua Escape from 
Monkey Island. Sarjan uusin osa on episo- 
deina julkaistu Tales from Monkey Island 
vuodelta 2009, jota LucasArts ja sittem- 
min jo kaatunut Telltale Games työstivät 
yhdessä. Myös elokuvaa sarjan pohjalta 
pohdittiin vuosituhannen vaihteen tie- 
noilla, mutta se jäi suunnittelupöydälle. 

Nykyisin LucasArtsin perinnön — ku- 
ten varmaan kohta kaiken muunkin viih- 
teen — omistaa Disney. Heillä on omakin 
piraattisarjansa, jo mainittu Pirates of 
the Caribbean, joten on epäselvää missä 
määrin (jos ollenkaan) Guybrush Threep- 
woodin varalle on laadittu mitään jatko- 
suunnitelmia. Tällä hetkellä yli 26 000 fa- 
nia on allekirjoittanut vetoomuksen, jolla 
Disneytä pyydetään myymään Monkey 
Islandin oikeudet takaisin Gilbertille. 


Turn your computer off and go to sleep! 


Lopuksi vielä oma noloin tunnustuk- 
seni: en ole koskaan pelannut läpi asti 
mitään muuta Monkey Island -peliä kuin 
ykkösen, jonka olenkin sitten läpäissyt 
useasti. Monkey Island 2: LeChuck's Reven- 
ge ei liikkunut paikallisissa kopiopii- 
reissä eikä ilmestynyt kauppaankaan, 
ja juuri tuossa vaiheessa oma datailu- 
mielenkiinto oli pelien sijaan demojen 
katselussa, vaihtelussa ja tekemisessä- 
kin, joten se jäi väliin. Nyttemmin peli 
toki löytyy niin Steamista kuin hyllystä- 
kin monena versiona, mutta huomaan 
törmääväni rimakauhuun: entä jos se 
ei olekaan niin hauska? Entä jos Guy- 
brush onkin siinä toisenlainen hahmo 
kuin se, johon aikanaan samaistuin? 
Nuoruusvuosien liki uskonnollisten ko- 
kemusten kanssa ei uskalla leikitellä. 





Teksti: Mikko Heinonen 


NAMCO MUSEUM ARCRIVES VOL. 1 8 Z 


FAMICOMIN TÄHTIKETKIÄ UUSINTANA 


amco on perinteisesti ollut 
pelitalo, jonka laatuun voi 
luottaa. Harvinaisen totta 
tämä oli Nintendo Famico- 
min/NESin aikoihin, jolloin kustantaja 
vyörytti markkinoille hitin toisensa pe- 
rään. Namco Museum Archives tarjoaa 
mahdollisuuden muistella niitä — ja täky- 
nä pari uutta julkaisua. 





Pakko myöntää, että ensimmäinen 
tunne Namco Museum Archivesin la- 
tautumisen jälkeen oli pettymys: ei- 
väthän nämä olekaan arcade-pelejä, 
vaan niiden Famicom- ja NES-kään- 
nöksiä! Aivoni olivat väärässä asennos- 
sa, sillä Namco Museum -nimikkeellä on 
aiemmin julkaistu kotiversioita firman 
kultakauden kolikkoautomaateista. 

Hetken pohdinnan jälkeen aloin 
kuitenkin nähdä asian valoisat puolet: 
Museum on myös kiertänyt pahasti 
kehää, ja ne samat Dig-Dugit on nähty 
emuloituna jo alkuperäiseltä PlaySta- 
tionilta alkaen. Ehkä tässä lähestymis- 
tavassa olisi hyviäkin puolia? Kokoel- 
man on niputtanut luottoretroputka 
M2, joten tarjolla ovat jälleen tutut sa- 
vestatet ja skaalaukset sekä myös peli- 
tilanteen kelaus taaksepäin. 


Kourallinen vanhaa... 


Kumpikin Namco Museum Archives 
maksaa parisen kymppiä ja sisältää 
kymmenen vanhaa peliä lisättynä yh- 
dellä uudemmalla. Ykkösvolyymilla 
täydennyksenä on todellinen erikoi- 
suus, nimittäin Xbox 360 -pelistä teh- 
ty ”"demake” alkuperäiselle Nintendo- 
raudalle: Pac-Man Championship Edition 
Plus. Kakkoskokoelmaa taas täydentää 
kehittäjä M2:n tekemä käännös Gaplus- 
kolikkopelistä (1984), joka jatkaa Gala- 
xians-Galaga-sarjaa. 

Muilta osin pelivalikoimasta ei juu- 
ri originaalius loista. Dig-Dug on taas 
mukana, Xevious samaten, ja muutkin 
pelit on ollut vaikea missata jos retroko- 
koelmat yhtään kiinnostavat. Pakko on 
myös todeta, että osa peleistä ei ole Fa- 
micom-versioina parhaimmillaan. Tyttä- 
reni suuri PC Engine -suosikki Pac-Land 
sai tylyn tuomion muutaman minuutin 
pelin jälkeen, koska ulkoasu nyt vain on 
liian käppäinen. 

Vaan ei niin pahaa ettei jotain hy- 
vääkin, sillä ykkösvolyymilla on muka- 





na mainio, hilpeä Splatterhouse: Wanpa- 
ku Grafnti. Siinä missä muiden koneiden 
Splatterhouset ovat melkein kauhua, 
Nintendo vaati perheystävällisempää 
lähestymistapaa, joten tällä kertaa san- 
kari Rick nousee kuolleista taistelemaan 
keskelle jonkinlaista parodiaa. Dracula ja 
hirviöt tanssivat kovin Thriller-hengessä 
ja kaikki on monta piirua iloisempaa — ja 
myös vähän helpompaa, vaikkei alkupe- 
räinenkään ihan murhaava ole. 

Kakkospaketin vanhasta tuotannos- 
ta itseäni miellytti eniten Rolling Thun- 
der, jota en ollutkaan pelannut sitten 
muinoin kokeilemani Amiga-version 
(joka ei ole kummoinen). Huppupäitä 
ammuskeleva, kerrosten välillä loikkiva 
agentti on vähän koominen ilmestys, 
mutta pelattavuus on tiukkaa (kuten 
Namcolla useimmiten) ja haastetta ai- 
nakin riittävästi. 





...ja hyppysellinen uutta 


Kokoelmiin sujautetuista uusista peleis- 
tä ehdottoman hyväksynnän hylkeeni 
saa Pac-Man CE Plus. Vaikutelma on kuin 
joku olisi antanut pelin lähdekoodit Jeff 





Vol. 1: Pac-Man, Galaxian, Xe- 
vious, Mappy, Dragon Buster, 
Dig-Dug, The Tower of Druaga, 
Sky Kid, Dragon Spirit: The 
New Legend, Splatterhouse: 
Wanpaku Graffhti, Pac-Man Championship 
Edition Plus 


PELIARVIOT | SWITCH 


Minterille ja sanonut, että pistä hei tä- 
hän vähän lisää happoa. Pelin tempo on 
kova — minkä sanelee jo peliaika-ajastin 
—, tehosteet iskevät verkkokalvoille voi- 
malla ja kaikki toimii niin sulavasti, että 
piti oikein luntata, onko tämä muka tehty 
toimimaan oikealla Famicomiilla. Interne- 
tin mukaan on, tosin käytössä on NAM- 
CO163-äänilaajennus, mutta vastaavia oli 
jo aikoinaan monissa Famicom-peleissä. 

Gaplus on myös erinomaisen laadu- 
kas toteutus esikuvastaan, mutta jää 
väistämättä Pac-Manin varjoon. Teknii- 
kan puolella kaikki toimii taas kerran 
hienosti, mutta itse Galaxians/Galaga- 
pelimekaniikasta alkoi tässä kohtaa olla 
puristettuna kaikki, mitä siitä oli saata- 
vissa. Erona edellisiin osiin alus voi liik- 
kua vapaammin, ja vihollisaluksia pystyy 
nyt lisäämään suoraan omaksi tulivoi- 
makseen kaappaussäteen avulla. Peli ni- 
mettiinkin aikoinaan uudelleen Galaga 
3:ksi lisämyyntien toivossa (vaikka Gala- 
ga2:ta ei edes ollut olemassa). 





Ei Gaplus siis missään nimessä huono 
peli ole, mutta ei se myöskään onnistu- 
ne synnyttämään hysteriaa kuin pelisar- 
jan kovimpien fanien keskuudessa. On 
ehkä helppo nähdä, miksi sen Famicom/ 
NES-käännös jäi aikoinaan väliin. 

Näin ollen joudun jakamaan eri osille 
myös eri peukut. Ykkösen nostaa koko- 
elmien kartuttajaksi Splatterhouse: Wan- 
paku Graffiti ja ennen kaikkea huisi Pac- 
Man Championship Edition Plus. Volyymi 
kakkosta kannattaa harkita vain, jos 
listassa on useita pelaamattomia, mutta 
kiinnostavia pelejä — ja jos hinta laskee 
alle nykyisen tason. 

Vol. 2: Battle City, Pac-Land, 
Dig-Dug II, Super Xevious, 
Galaga, Rolling Thunder, 
Mappy-Land, Legacy of the Wi- 
zard, Dragon Buster II, Mendel 
Palace, Gaplus 

Teksti: Mikko Heinonen 
Kuvat: Mikko Heinonen, Konami 


uuri kun ehdin luvata itselleni, 
etten osta enää yhtään minikon- 
solia, Konami veti ässän hihasta. 


Rakkauteni PC Engineen syttyi jo lukies- 
sani siitä ensimmäisiä juttuja MikroBiti- 
stä ja ulkomaisista pelilehdistä. Konsoli, 
jonka pelit olivat lähinnä äärimmäisen 
näyttäviä arcade-käännöksiä, vaikutti 
1980-luvun lopussa liian hyvältä ollak- 
seen totta. Ja sitähän se olikin, näin eu- 
rooppalaisten näkökulmasta. Sekalaisen 
harmaatuonnin lisäksi täällä kun nähtiin 
vain pari pientä yritystä tuoda konet- 
ta virallisesti markkinoille. Tunnetumpi 
näistä oli amerikanversio TurboGrafx:n 
PAL-paketointi, mutta myös pikkuista 
CoreGrafx-varianttia myytiin jonkin aikaa 
Ranskassa RGB-modilla terästettynä. 
Ehkä juuri sen vuoksi Konami on - 
onneksi — valinnut juuri CoreGrafxin 
eurooppalaisille tarjottavan PC Engine 
Minin koteloinniksi. Tarjollahan on siis 
Japanissa alkuperäinen valkoinen kone 
ja USA:ssa musta, muita kookkaampi 


PC Enginestä - siitä isommasta 


— on pitkä juttu Retro Rewindin 
numerossa 1-2019 

TurboGrafx-16. Ja onneksi tämä koituu 
nimenomaan siksi, että omasta mieles- 
täni TurboGrafx on eräs historian kama- 
limpia konsolin uudelleenbrändäyksiä. 
Somasta pienestä palikasta paisutettiin 
tarpeettoman iso rumilus pelkällä muo- 
vin lisäämisellä. 

Sisikaluiltaan eri alueiden koneet 
eivät luonnollisesti eroa toisistaan: ky- 
seessä on monen muun minikonsolin 
tavoin edulliseen järjestelmäpiiriin pe- 
rustuva laite, jossa pyörii pieni GNU/ 
Linux ja emulaattori. Toteuttajaksi on 
valittu mm. positiiviset arviot saaneen 
Mega Drive Minin takana ollut M2. Mu- 
kana onkin kaikki tutut ominaisuudet 
erilaisista ruutufilttereistä pelitallennuk- 
siin. 

Pienestä vähän pienempi 

Koska jo alkuperäinen kone oli huomat- 
tavan pieni, hädin tuskin Commodore 
64:n kasettiaseman kokoinen, Miini- 
käsittely ei sitä juurikaan kuihduta. Ver- 
tailu aitoon CoreGrafxiin paljastaa, että 
mitoista on hävinnyt vain muutama 
sentti sieltä täältä. Piirilevyn puolesta va- 
raa lisäkutistamiselle olisi varmasti ollut, 
mutta on olemassa myös se piste, jossa 
laitteesta tulee huvittavan pieni. Siksi 
ymmärrän, ettei mittakaavaa ole valittu 
aivan samaksi kuin vaikkapa NES Clas- 
sicissa. Muuten konsoli näyttää uskolli- 
selta esikuvalleen, mutta yhtä puuttuu: 


Vasemmalla alkuperäinen, oikealla 
vain hieman pienempi Mini. 

NEC-logoa ei näy koneessa eikä alkupe- 
räisen kokoisessa ohjaimessa. 

Koneen nimittäin julkaisi Konami eikä 
NEC. PC Enginen yhdessä NEC Home 
Electronicsin kanssa aikoinaan kehit- 
täneen Hudson Softin jäämistö on yri- 
tyskauppojen ja sulautumisten myötä 
päätynyt tämän viime aikoina lähinnä 
pachinko-versioistaan tunnetun, mutta 
aikoinaan todella maineikkaan softatalon 
hoteisiin. Ainakin minut Konamin päätös 
konsolista onnistui yllättämään, enkä fir- 
man toimintaa sivusilmällä seuranneena 
ollut asiasta ensin järin innoissani. 

Olen kuitenkin mielelläni väärässä 
epäilysteni suhteen, ja PCE Mini onnistui 
sulattamaan sydämeni lähes heti virto- 
jen kytkemisen jälkeen. Laskelmoidun 
rahastuksen sijaan se onkin varsin kau- 
nis kunnianosoitus konsolille, joka muo- 
dostui aikoinaan suureksi hitiksi vain 
Japanissa, mutta nousi jo 90-luvulla 
kulttimaineeseen laatutietoisten pelaa- 
jien parissa kaikkialla maailmassa. 


Kortilta ja kiekolta 


Puhtaasti pelimäärällä arvioitaessa PCE 
Mini menee ainakin konsoleiden mini- 
versioiden kärkeen yhteensä 57 pelil- 
lään (Japanin versiossa niitä on 58). NES 
Classicissa on 30 eri peliä, SNES Classicis- 
sa 21 ja Mega Drive Minissä 42. THE C64 
Mini sisältää peräti 64 eri peliä, mutta se 
ei olekaan varsinainen pelikonsoli. 

= Select Game f=n Options 


Lukumäärää kurittaa tosin se, että osa 
peleistä (mm. Y's ja Neutopia) on muka- 
na sekä englannin- että japaninkielisinä 
versioina, osa taas sisältää käytännössä 
niin paljon japania, ettei niiden pelaami- 
nen onnistu (mm. Hideo Kojima -klas- 
sikko Snatcher). Näilläkin vähennettynä 
erilaisia, täysin pelattavissa olevia pele- 
jä on kuitenkin enemmän kuin muissa 
viime vuosien minikonsoleissa. Suurin 
osa PC Enginen peleistä on toiminta- 
pelejä, joissa kuvaruututekstit joko ovat 
englanniksi tai tekstit eivät ole missään 
määrin oleellisia 

Konsolin käyttöliittymä on jaettu 
kahtia sen mukaan, pelataanko Japanin 
(PC Engine) vai USA:n (TurboGrafx-16) 


PCE Minin kaikkien 57 pelin arviointiin 
tila ei riitä, mutta nostetaan esiin muu- 
tamia, joita ei ainakaan kannata jättää 
kokematta. 

GRADIUS, GRADIUS 11 JA SALAMANDER 


Nämä Konamin klassikkoräiskinnät vie- 
rivät PC Enginellä sulavasti. Mukana on 
piilotettuna ekstrana myös Gradiusin 
kolikkopeliversio (jonka saa käynnistet- 
tyä pitämällä Select-näppäin pohjassa). 
Gradius II: Gofer no Yaboo ilmestyi PC 

KONAMI. 


'1 Start Game 





julkaisuja. Laitteesta toiseen siirrytään 
"sammuttamalla virta” oikeasta alakul- 
masta. Tätä seuraa tyylikäs television 
sammutusanimaatio... jonka toivoisi 
aika pian olevan lyhyempi. 

Mukana on HuCardien eli PC En- 
ginen alkuperäisten, luottokortin ko- 
koisten ”kasettien” lisäksi myös useita 
CD-pelejä sekä prosentuaalisesti hurja 
osuus parannellun SuperGrafx-konsoli- 
version peleistä. Kaikkiaan viidestä tälle 
konsolille julkaistusta pelistä mukana 
on kaksi, Aldynes ja Daimakaimura eli 
Ghouls'n Ghosts. Etenkin jälkimmäinen 
on varsin definitiivinen kotikäännös 
Capcomin kohtalaisen kinkkisestä rita- 
riseikkailusta. 


Engine CD:lle ja hyödyntää siis CD- 
ääniraitaa. PCE Minin länsipainoksissa 
tulee mukana myös Salamander, joka 
täydentää tämän vaakasuuntaan vieri- 
vän trilogian. 


N-TYPE 


Iremin kolikkopelistä on montakin hy- 
vää käännöstä kotikoneille. Factor 5:n 
Amiga-versio on rautaa, mutta myös 
PC Engine -porttaus kestää mainiosti 
tarkastelun. Minissä on mukana Turbo- 
Grafx-16-versio, joka sisältää koko pe- 
lin: Japanissa oli näet aikanaan erikseen 
myynnissä R-Type / ja II, jotka sisälsivät 
pelin alku- ja loppuosan. Syynä päätök- 
selle oli ensimmäisten HuCardien pieni 
muistikapasiteetti. 


L0RDS 0F THUNDER 


Mikä on parempaa kuin maittava japa- 
nilainen räiskintä? Maittava japanilai- 


Tarjolla uusia näkökulmia 


PC Engine Mini on tuotteena kaltais- 
tensa joukossa sikäli erikoinen, että 
etenkin monille eurooppalaisille pe- 
laajille se edustaa hieman eri asiaa kuin 
vaikkapa NES Classic tai Mega Drive 
Mini. Siinä missä jälkimmäisillä on en- 
nen kaikkea nostalginen funktio — siis 
muistella vanhoja pelaamisen tähti- 
hetkiä omien lasten kanssa tai vaikka 
saunaillassa -, PC Engine Mini tarjoaa 
ikkunan todellisuuteen, joka monelta 
täällä jäi kokematta. Samaan on sel- 
västi pyritty myös muilla markkinoilla 
ottamalla rohkeasti mukaan myös "sen 
toisen alueen" pelejä. 

Konsolia myy Euroopassa virallisesti 
yksinoikeudella Amazon, mutta myös 
Suomessa sitä on välillä ollut tarjol- 
la pienemmiltä kauppiailta. Hinta on 
vaihdellut 100-150 euron välillä, mikä 
on yläkanttiin minikonsoleiden mitta- 
puulla, mutta sinällään melkein koh- 
tuullinen hinta pelien määrän ja laadun 
huomioiden. Valitettavasti saatavuus 
on monen muun minikonsolin tavoin 
ollut ajoittain heikkoa, eikä ole täysin 
selvää, kuinka pitkään laitteita on tar- 
koitus edes valmistaa. 





nen räiskintä, jossa on taustalla kunnon 
kitaraheviä! Lords of Thunder tunnetaan 
Japanissa nimellä Winds of Thunder ja 
se maksaa oikeana CD-versiona jo mel- 
kein yhtä paljon kuin koko PC Engine 
Mini. Toiminta on raivokasta, kitarariffit 
raskaita ja vaikeustaso miltei kohtuulli- 
nen aloittelijallekin. 


FANTASY ZONE 


Ensivaikutelmat voivat joskus mennä 
vikaan. Pidin itse tätä Segan hyväntuu- 

lisen musiikin säestämää, tempoltaan 
rauhallista räiskintää aluksi lapsellise- 
na, mutta kun sitten satuin bongaa- 
maan sen Yakuza-sarjan peleistä, huo- 
masinkin miten hauskaa Opa-Opan, 
tiedostavan avaruusaluksen ohjasta- 
minen on. Tästäkin pelistä on mukana 
myös parannettu versio. 





CASTLEVANIA: RONDO OF BL00D 


Kun Konami oli aikoinaan hyvä, se oli 
todella hyvä. Castlevania: Rondo of Blood 
tehtiin myöhemmin uusiksi Super Nin- 
tendolle ja PlayStationille, mutta tämä 
alkuperäinen on toden totta kokemisen 
arvoinen. Huikean hienot CD-ääniraidat 
tahdittavat niin sulavaa toimintaa, ettei 
konsolia uskoisi kasibittiseksi. 


PARASOL STARS 


Bubble Bobblen tarinassa on kaksi rin- 
nakkaista aikajanaa, joista toisessa lo- 
hikäärmeet Bub ja Bob palaavat pikku- 
pojiksi, toisessa eivät. Parasol Stars on 
Rainbow Islandsin jatko-osa ja edustaa 
näin kertomuksista ensimmäistä. Asee- 
na ei ole kuplien puhaltelu vaan päi- 
vänvarjot, mutta toiminta on juuri niin 
söpöä kuin se Taiton peleissä kasarilla 
oli. Kannattaa kokea jo ihan nähdäk- 
seen, mihin asti pelisarja lopulta eteni. 


SUPER STAR SOLDIER, 
BLAZING LAZERS, SOLDIER BLADE 
JA STAR PARODIER 


Hudson Soft tekaisi PC Enginelle jatko- 
osan Famicomille julkaistulle Star Soldier 
-pelille, eikä jättänyt asiaa siihen: sarjan 
osia ja spin-offeja ilmestyi PCE:lle kasa- 
päin. Kaikkia yhdistää samankaltainen 
power up -järjestelmä, aluksen ainakin 
riittävä tuhovoima sekä varsin maltillises- 
ti kohoava vaikeusaste. Oma suosikkini 
on PC Engine CD:lle tehty Star Parodier, 
joka yhdistää sujuvan toiminnan, kome- 
an CD-audion ja leppoisan pelitempon 
nautittavaksi räiskintäkokemukseksi. 

BONK 3 ADVENTURE 
JA BONK'S REVENGE 


Kaikilla konsoleilla piti aikoinaan olla 
maskotti, ja Bonkista tuli ainakin epävi- 
rallinen sellainen PC Enginelle. Bonkin 
seikkailut ovat tahdiltaan rauhallisem- 
pia verrattuna Super Mario Bros. -sarjaan, 
Sonicista nyt puhumattakaan, mutta 
hahmo on sympaattinen ja toiminta 
riittävän omintakeista, että kiinnostus 
säilyy kohtalaisen pitkään (etenkin kun 
pelin voi nyt helposti tallentaa). Factor 
5 käänsi muuten Bonk's Adventuren Ami- 
galle nimellä BC Kid. 


Pon LLA 


SPLATTERHOUSE 


Namcon kolikkopelistä käännetty Pläis- 
ketalo johdattelee pelaajan B-luokan 
kauhuleffojen tunnelmiin ahdistavan 
junnaavalla musiikilla ja reippaan hur- 
mehenkisellä toiminnalla. PC Engine 
Minissä tarjolla on TurboGrafx-16-ver- 
sio, jossa päähenkilön haltuunsa otta- 
nut maski on muuttunut violetiksi (jot- 
ta vältettäisiin ikävät vertailut Perjantai 
13. -elokuvasarjan Jason Vorheesiin) ja 
pelin varsin runsaita uskonnollisia viit- 
tauksia on siistitty. Pohjimmiltaan peli 
on kuitenkin se sama tuttu ja yksinker- 
taiseen mekaniikkaansa nähden 
peräti ällistyttävän 
viihdyttävä. Aset- 
ta vain ei kannata 
menettää kesken 
kentän. 

UUDENLAISTA OTETTA 
DREAMCASTIIN 


Teksti: Mikko Heinonen 


Sega Mega Drive ja Saturn ovat jo 
saaneet — uustuotanto-ohjaimensa, 
Nintendo 64 samoin, joten nyt on 
Dreamcastin vuoro. Retro-bitin Se- 
gan kanssa solmima lisenssisopimus 
kattaa myös uusien DC-kapuloiden 
valmistuksen, mutta N64:llekin oman 
Brawler64:nsä rakentanut Retro Figh- 
ters ehti ensin. Joukkorahoitetut 
ohjaimet saapuivat vihdoin yleiseen 
myyntiin loppukesästä. 

Siinä missä Retro-bit aikoo toisin- 
taa Segan alkuperäisen ohjaimen 
ainakin lähes sellaisenaan, Retro 
Fighters on laittanut designin uusiin 
puihin. Muotokieli on pehmeämpää 
ja modernimpaa, mutta tekee kui- 
tenkin kunniaa entiselle ja vanhat 
lisävarusteet = sopivat paikoilleen. 
Ohjaussauvan = potentiometrit on 
korvattu nykyaikaisella Hall-anturilla, 
joten tikun tuntuma on entistä hie- 
man löysempi — mutta samalla myös 
tarkempi. 

Sinällään pätevä ohjain on kärsi- 
nyt pienistä lastentaudeista liittyen 
etenkin liipaisimiin (jotka on muuten 
myös kahdennettu päätypainikkeik- 
si). Toisessa minullekin Kickstarterin 
kautta saapuneessa yksilössä oli vi- 
kaa, jonka vuoksi toinen liipaisin tun- 
tui koko ajan lähettävän pientä arvoa 
koneelle. Tämä taas sekoittaa mm. 
USB-GDROMin valikon. Tuesta vas- 
tattiin nopeasti ja luvattiin lähettää 
toinen ohjain tilalle, mutta ongelman 
voi hätätilassa ratkaista itsekin hio- 
malla hieman muoviosaa ohjaimen 
sisällä. Vaan eihän yli 50 euron hin- 
taisessa ohjaimessa pitäisi tällaista 
tarvita. 

Jos laatuongelmat saadaan jatkos- 
sa ratkaistua tyydyttävästi, StrikerDC 
on oikein mukava vaihtoehto Drea- 
mcast-pelailuun, ja myös hyvään ai- 
kaan ensimmäinen järkevä third par- 
ty -ratkaisu DCille. 








Streets of Rage -pelisarja kuului aikoinaan Segan Mega Drive 
-konsolin suosituimpiin julkaisuihin, mutta sarja tyssähti jo 
vuonna 1994 julkaistun kolmosen jälkeen. Sen jälkeen ka- 
duilla on mätetty vain retrokokoelmissa ja 3DS:n retrover- 
sioissa. Sarjan jatkumista saatiinkin odottaa kokonaiset 26 
vuotta, vaikka Sega harkitsikin välissä Saturn- ja Dreamcast- 
versioita. 

Hyvää kannatti onneksi odottaa. SoR4:n tunnistaa heti 
sarjansa perilliseksi, vaikka peli onkin visuaalisesti ja ääni- 
maailmaltaan kirjaimellisesti eri vuosituhannelta. Meininki 
on niin entisensä, että koin hetken ajan suoranaista dejä 
vuta, kunnes muistin, että mehän pelasimme Mikon kanssa 
SoR2:ta Pelisohvan jaksossa S3E7. 

Eihän tämä sama peli ole, mutta meininki peilaa esikuvan 
asennetta ja fanipalveluksen määrä on melkoinen. Viittauksia 
edellisiin osiin riittää ja pelattavuus on oivallisesti nykypäivää 
retroripauksella. Hahmot liikkuvat sopivan kulmikkaasti, mut- 
ta taisteluliikkeet, loikat ja kombot sujuvat mallikkaasti. Visu- 
aalinen efektitykitys on näyttävää, mutta ei liian päällekäyvää. 
Tappeluseikkaillessa kelpaakin nauttia sekä hyvästä mätöstä 
että sarjakuvamaisen värikkäistä ympäristöistä. Kenttäsuun- 
nittelusta löytää maukkaita yksityiskohtia ja paikkoja, joita voi 
käyttää hyväkseen matkan edetessä. 

Lisäplussaa täytyy antaa sekä kaltaisteni bash'n'mash- 
pelaajien että taitopelaajien huomioinnista vaikeustasoissa 
sekä jopa neljä pelaajan co-op-moninpelistä samalla koneel- 
la. Streets of Rage 4 on täyttä rautaa beat'em'uppien ystäville 
ja varmasti yksi parhaimmista uusista vaihtoehdoista, nautit 
niistä sitten retrona tai uutuuspeleinä. 





Kehittäjä: Lizardcube / 
Guard Crush Games 
Julkaisija: Dotemu 
Vuosi: 2020 
Vv Alustat: PC,PS4, X1, Switch 

UUTTA MEGA DRIVEA: 


Jenkkiläinen indiekustantaja Mega Cat Studios suoriutuu hie- 
nosti pelikulttuurin vaalimisen saralla, sillä firma on äskettäin 
julkaissut kolme uutta peliä Sega Mega Drive -konsolille fyy- 
sisinä moduleina. 

Arkagis Revolution heittää soturit mode 7 -henkiselle pans- 
sarisotaretkelle, jonka monimutkaiset kontrollit vaativat mel- 
koista näppäryyttä. Joka suuntaan ohjautuva ja pyörivä scift- 
animepanssari mennä paukuttaa suurilla, jouheasti pyörivillä 
kentillä. Tekninen toteutus on esimerkillisen toimiva ja haas- 
tekin hyvä, sillä peli pyörii hienosti ja ohjaaminen on tarkkaa. 

Visuaalisesti Arkagis ei tosin ole näyttävimmästä päästä, 
mutta pikkutarkan pikseligrafiikan sijaan tarjolla on laajoja 
kenttiä sekä pelaajaystävällinen toteutus automaattikartan 
ja säännöllisten tallennuspisteiden kera. Niiden avulla mat- 
kaansa voi jatkaa samasta kohtaa konsolin sammuttamisen 
jälkeenkin. 

Aikaisemmin ZX Spectrumille julkaistu 
puzzleseikkailu GLUF taas on tuplannut bit- 
tinsä. Se on näppärän yksinkertainen mutta 
ihastuttavan haastava arcadepeli, jossa on 
etäinen ripaus Space Panicia. Pelaaja yrittää 
värittää kaikki lattialaatat, mutta kentillä liikkuvat öttiäiset 
vaikeuttavat urakkaa ja maalauskoneen akutkin tyhjenevät 
koko ajan. Pelaaminen on iloisen yksinkertaista, mutta alun 
totuttelukenttien jälkeen joutuu miettimään tosissaan hyviä 
ratkaisutapoja ja yrittämään uudelleen. 

Lode Runneria mukaileva Yazzie julkaistiin sekin aikaisem- 
min Spectrumille. Mega Drivellä mukava kaiva ja pakene -peli 
on näyttävämpi, mutta sen viehättävä ydin on ennallaan. Tä- 
män parissa viihtyy hyvin pitkän tovin. 

Lisätietoja: megacatstudios.com/collections/genesis. 

Yazzie 


Kehittäjä: RetroSouls & Sik 
Julkaisija: Mega Cat Studios 
Vuosi: 2020 

Alustat: Mega Drive 

KUN MIKÄÄN EI RIITÄ 


SHARP 





NOBUUD 


JA MIDI € 


Teksti ja kuvat: Mikko Heinonen 





Kun MS-DOS-pelaaminen nousi huip- 
pusuosioon 1990-luvun alun tietämissä, 
hyväosaisimmat varustivat pelikoneensa 
MIDI-pohjaisilla äänilaitteilla. Suosituim- 
pia olivat Rolandin eri mallit, kuten ulkoi- 
nen MT-32 sekä LAPC-I, joka sisälsi MT- 
32:n riisutun version ja MIDI-ohjaimen 
samalla ISA-kortilla. 

Käytännössä Rolandin MIDI-laitteet 
ovat syntetisaattorien ”aivoja” pienessä 
paketissa. Niitä on mahdollista soittaa 
instrumentin tavoin liittämällä MIDI-yh- 
teensopiva koskettimisto, mutta useim- 
pien pelaajien pöydällä ne toki toistivat 
valmista sisältöä. Sitä tarjoilivat mm. 
LucasArtsin ja Sierran seikkailupelit, joi- 
den Roland-ääniraitojen rinnalla kalpeni 
perus-PC-piipperin lisäksi myös suosittu 
SoundBlaster — jonka FM-äänipiiri taas 
oli samaa sukua kuin hieman aiemmin 
esitellyn AdLib-äänikortin. SoundBlaster 
nousi suosituimmaksi tarjoamalla sa- 
massa paketissa myös D/A-muuntimen 
ääniefektejä varten sekä peliohjainpor- 
tin. 

AdLibin tapaan myös useimpien Ro- 
landien ongelma oli se, että niiden ääniva- 
likoima koostui erilaisista syntetisoiduista 
soittimista. Peleihin kaivattiin usein myös 
puhtaita ääniefektejä. Eräs mahdollinen 
ratkaisu olikin miksata kahden äänikortin 
signaalit yhteen: tehosteet ja puheet tu- 
livat SoundBlasterista, taustamusiikki Ro- 
landista. Tämä teki ennestäänkin kalliista 
ratkaisusta vielä kalliimman, kun yhden 
äänikortin sijaan tarvittiinkin kaksi ja vielä 
audiomikseri väliin. Silti tällaisiakin toteu- 

harpin X68000-kotimikro tunnetaan bittiviihteen hirmukonee- 
na, jonka pelien grafiikka ja äänet päihittävät lähes kaikki saman ai- 
kakauden tuotteet. Mutta mikään ei ole niin hyvää, ettei sitä voisi parantaa: 
ulkoinen MIDI-laite nostaa Sharpin pelimusiikin vielä uudelle tasolle. 


tuksia nähtiin. Vähemmän tunnettu to- 
siasia muuten on, että etenkin Sierran 
pelit tukivat MT-32-ääniä myös Amiga- 
ja Atari ST -versioissa. 


Japanissa kaikki oli paremmin 


Ainakin ulkopuolisen silmiin vaikuttaa 
siltä, että nousevan auringon maan koti- 
mikroilijat suhtautuivat harrastukseensa 
keskimäärin melko vakavasti. Tämä joh- 
tui varmasti siitä, että myös puhdas bit- 
tiviihde oli suosittua: pelkästä pelaami- 
sesta kiinnostuneet saattoivat helposti 
poimia kaupasta Nintendo Famicomin, 
NEC PC Enginen tai Sega Mega Driven, 
joita sai vaikka useita yhden kotimikron 
hinnalla. Näin varsinkin Sharp X68000:n 
ja Fujitsu FM Townsin kaltaiset huippu- 
laitteet päätyivät usein harrastajille, joilla 
oli mahdollisuus ja halua sijoittaa laitteis- 
toon suuriakin summia. 

Roland SS MSS5e NMT-32 


Mikään muu kuin kilpavarus- 
telu ei nimittäin tunnu selittävän sitä, 
miten suosittua MIDI-musiikkituki on 
Sharp-peleissä, vaikka koneessa itses- 
sään on tasokas Yamahan FM-piiri ja 
myös kaksikanavainen D/A-muunnin. 
Kymmenissä julkaisuissa on mukana 
vaihtoehtoinen ääniraita, joka avautuu 
käyttöön MIDI-lisäkortin ja äänimoduu- 
lin avulla. Useimmin tuettu moduuli 
on se suosituin eli Roland MT-32, mut- 
ta osassa peleistä löytyy omat valinnat 
myös mm. uudemmalle SC-55:lle sekä 
CM-64:lle, joka sisältää MT-32:n instru- 
menttivalikoiman lisäksi myös ääniefek- 
teinä käytettäviä sampleja. 

Jo lyhyt kokeilu paljastaa epäilijälle, 
että MIDI todella tuo Sharp-peleihin ma- 
keata lisäpotkua. Akumajoo Dracula eli 
täkäläisittäin Castlevania tarjoaa upeita 
sulosointuja etenkin SC-55-moduulilla, 

MT-32 taas paukuttaa Parodius-räiskin- 
nän taustalle hupaisaa sirkusmeininkiä. 
Vaikka Sharpin omat FM-äänet ovat laa- 
dukkaita, nekin kalpenevat oikean syn- 
tetisaattorin rinnalla. 


Hintavaa korttipeliä 


Jos siis tuntuu siltä, että Sharp-harrastus 
ei ole jo valmiiksi riittävän hankalaa ja 
kallista, MIDI tuo siihen pikantin lisän- 
sä. Ensin on löydettävä MIDI-lisäkortti, 
joita on alkuperäisenä tarjolla suhteelli- 
sen harvoin ja silloinkin varsin korkeaan 
hintaan. Harrastajat ovatkin pyrkineet 
helpottamaan tilannetta useammalla 
tavalla. Robert Krenicki on takaisinmal- 
lintanut Sharpin alkuperäisen CZ-68M1- 
kortin ja valmistanut siitä kopioita, jotka 
perustuvat samaan Yamahan YM3802- 
X-ohjainpiiriin. Piirin saatavuus on kui- 
tenkin heikentynyt viime aikoina, joten 
näitä kortteja ei enää saa uusina. On- 
nistuin itse nappaamaan tekijältä vii- 
meisen yksilön noin 100 euron hintaan 
olemalla ajoissa hereillä Facebookin 
Sharp-ryhmässä. 

Toinen vaihtoehto on nimimerkki TD- 
Linuxin kehittämä Midiori, joka löytyy 
myös Githubista: github.com/tdaede/mi- 
diori. Midiori korvaa YM3802-X:n FPGA- 
piirillä ja oikoo hieman mutkia, eikä se ole 
vielä aivan täydellisen yhteensopiva kaik- 
kien pelien kanssa, mutta tuki paranee 
yhä. Valitettavasti tämänkin kortin hank- 
kiminen on hieman hankalaa, ellet sitten 
kykene itse valmistuttamaan piirilevyä ja 
kokoamaan laitetta. Valmiita kortteja löy- 
tyy kirjoitushetkellä japanilaiseen retro- 
tavaraan erikoistuneen Beep-myymälän 
verkkokaupasta, mutta Beep sijaitsee 
Akihabarassa ja vaatii käytännössä välit- 
täjän käyttöä, jotta kaupankäynti länteen 
onnistuu. 

Halvin valinta puolestaan on RS- 
MIDI, joka nimensä mukaisesti käyttää 
koneen sarjaporttia. RS-MIDI-tuki ei ole 
aivan yhtä kattava kuin lisäkorttiratkai- 
sun, mutta kaapeli on mahdollista tehdä 
jopa itse. 


Moduuli, mikseri ja muuta 


Pelkkä ohjain ei vielä soita mitään, vaan 
se tarvitsee parikseen äänimoduulin. Ro- 
land MT-32 on tuetuin ja myös halutuin 
— täällä päin siitä saa maksaa jo useita 
satoja euroja. Japanissa MIDI-moduulei- 
ta kuitenkin myytiin paljon enemmän, 
joten niitä on myös enemmän tarjolla. 
Päivystämällä Japanin Yahoo-huuto- 
kauppaa ja Mercari-kauppapaikkaa on 
yhä mahdollista tehdä löytöjä — itse 
maksoin siellä omastani vain muutaman 
kympin — mutta valitettavasti hinnat 
ovat karkaamassa käsistä. 


Hieman uudempi Roland SC-55 ja 
etenkin sen vain pelaamiseen tarkoitettu, 
yksinkertaistettu painos SC-55ST sen si- 
jaan liikkuvat yhä hieman kohtuullisem- 
piin hintoihin. Maksoin itse SC-55ST:stä 
vuosi sitten Yahoossa alle 20 euroa, ja alta 
satasella irtoaa jo Sound Canvas -per- 
heen huippumalli SC-88. Ongelmana on 
kuitenkin se, että vaikka SC-mallit sisäl- 
tävätkin MT-32-emulaation, se ei ole täy- 
sin tarkka, sillä laitteet käyttävät äänen 
muodostukseen eri teknologiaa. MT-32 
ei nimittäin noudata General MIDI -stan- 
dardia, siitä vain muodostui peliäänistan- 
dardi aikoinaan. Pelistä riippuen ero on- 
kin joko hädin tuskin kuuluva nyanssi tai 
ilmiselvä sointivirhe. 

MT-32:ta voi myös emuloida — ja 
Raspberry Pi soveltuu siihen käyttöön 
mainiosti. MT32-pi on suoraan Raspin 
muistiin ladattava ”bare metal”-emulaat- 
tori, joka yhdessä sopivan hatun kanssa 
muuttaa laitteen MT-32-yhteensopivaksi. 
Valitettavasti PI-MIDI-hattu ei ehtinyt 
saapua ennen lehden painoon menoa, 
mutta emuloinnin pohjana toimii varsin 
uskollisesti soiva Munt-projekti. 

Nykyaikaisin ja tavallaan jännittävin 
vaihtoehto on tarjolla iOS-laitteiden 
omistajille. Roland kauppaa App Sto- 
ressa Sound Canvas -nimistä sovellusta, 
joka toisintaa SC-88:n toiminnallisuu- 
den iPhonella tai iPadilla. Lisävarustee- 
na saatavalla Bluetooth-MIDI-palikalla 
on mahdollista laittaa Sharp ohjaa- 
maan 30 vuotta uudempaa älylaitetta, 
jonka suoritinteho riittäisi moneen ker- 
taan koko koneenkin emuloimiseen. 


Kun ääni sitten lopulta kuuluu, tör- 
mätään vielä siihen viimeiseen ongel- 
maan: miten yhdistää PCM-ääniefektit 
MIDI-musiikkiin? Edullinen ratkaisu tä- 
hän löytyy vaikkapa eBay-haulla ”mini 
audio mixer", joka palauttaa parin-kol- 
men kympin hintaisia varsin kompak- 
teja ratkaisuja. Aivan halvinta ei kanna- 
ta valita, sillä rätisevät potentiometrit 
pilaavat ääninautinnon varmasti. Itse 
päädyin hankkimaan Douk Audio MC5 
-nimisen passiivimikserin (n. 35 €), joka 
tarjoaa erillisen äänenvoimakkuuden 
säädön neljälle stereokanavalle näp- 
pärässä koossa ja tyydyttävistä kompo- 
nenteista kasattuna. 


Järkee vai ei? 


Totuuden nimissä on sanottava, että 
Sharpin sisäänrakennetut ääniominai- 
suudet riittävät useimpiin käyttötarkoi- 
tuksiin. MIDI-musiikit ovat kyllä todella 
komeita, mutta ellen olisi sattunut tör- 
määmään Facebookissa Krenickin vies- 
tiin kloonikorttien ”loppuunmyynnistä” 
ja omistamaan jo valmiiksi kahta erilais- 
ta (halvalla saatua) Rolandin moduulia, 
olisi ollut vaikea perustella projektin 
kustannuksia. Nyt selvisin käytännössä 
MIDI-kortin ja mikserin hinnalla. 
Äänimoduuleista on kuitenkin peri- 
aatteessa muutakin iloa, sillä niitä tuke- 
vat sadat MS-DOS-pelit ja myös muiden 
japanilaisten kotimikrojen, kuten NEC 
PC-98:n ja Fujitsu FM Townsin julkaisut. 
Tosin niille MIDI-korttien etsiminen on- 
kin sitten ihan oma harjoituksensa... 

Teksti: Mikko Heinonen 


— VIITTÄ VAILLE AMIGA-HITTI SUOMESTA 


onet pelit kohtaavat kehi- 

tysaikanaan — vaikeuksia, 

joillekin ne koituvat jopa 

kohtaloksi. Smarty ei ai- 
kanaan valmistunut, mutta sai onneksi 
toisen mahdollisuuden vuosikymmeniä 
myöhemmin. 


Teksti: Mikko Heinonen 


Tampereella vaikuttanut Avesoft muis- 
tunee useimmille mieleen lähinnä har- 
rastelehtien ilmoituksista, joissa se kaup- 
pasi PD-ohjelmia ”disketin hinnalla”. Kun 
modeemit olivat hitaita eikä internetin 
kaltaista tietovarastoa ollut käytettävissä, 
valmiiden levyjen ostaminen postimyyn- 
nistä olikin aivan pätevä keino hankkia 
julkisohjelmia. Vastaavia yrityksiä toimi 
1990-luvun taitteen tienoilla monia mui- 
takin, mutta ne kuivuivat kokoon varsin 
pian. Avesoft kuitenkin tähtäsi alusta asti 
korkeammalle ja halusi olla myös pelien 
ja ohjelmien kustantaja. 

Avesoftin nimekkäin tuote on Co- 
loris, Signum Victoriae -kehittäjätiimin 
näyttävä puzzle-peli, jonka MikroBitti- 
kin arvioi viiden tähden tuotteeksi. Va- 
litettavasti Coloriksen maailmanvalloitus 
katkesi siihen, että sen mekaniikka oli 
turhan suoraan inspiroitunut Segan Co- 
lumnsista, eikä kansainvälisiä julkaisijoita 

huvittanut lähteä kokeilemaan onneaan 
tuolloin muodikkaissa ns. look & feel -oi- 
keudenkäynneissä. 

Coloriksen lisäksi Avesoft sekä julkaisi 
että suunnitteli useita muita pelejä Ami- 
galle. Näistä mainittakoon ainakin ”sääs- 
töohjelmana” myyty Bloody Afternoon, 
joka on yksinkertainen Operation Wolf 

-variantti, sekä julkaisematta jäänyt 
soluaiheinen räiskintäpeli Celloids, 
joka saatiin talteen alkuperäisiltä 
levyiltä vuonna 2018. Tarinaa siitä 
olikin Retro Rewindin ihan ensim- 
mäisessä numerossa. 


Aika loppui kesken 


Smarty and the Nasty Gluttonsin suunnit- 
telun alkusanat lausui Avesoftin voima- 
hahmo Jyrki Kummola, jolla oli vuoden 
1992 tienoilla visio vauhdikkaasta taso- 
loikkapelistä. Hän sai projektiin mukaan 
Eero Tunkelon, Sami Karjalaisen sekä 
koko joukon muita suomalaisen Amiga- 
kehityksen kärkinimiä: grafiikkaa tekivät 
mm. Mikko Lipiäinen ja Hans Zenju- 
ga, musiikkia Sami Järvinen, Juha Ku- 
janpää ja Aleksi Eeben. Äänirutiinista 
vastasi Jarno Paananen, jonka koodia 
käytettiin ulkomaita myöten. 

Tälläkään voimatiimillä ei kuiten- 
kaan päästy kohtaloa karkuun. Pelin 
alkuperäinen rakenne oli liian epäselvä 
ja se piti tehdä uusiksi, mikä vei turhan 
kauan samalla, kun hiekka Avesoftin ja 
Amigan tiimalasissa alkoi valua tyhjiin. 
PD-levyjen myyntituotot eivät riittäneet 
pitämään kustannustoimintaa pyörimäs- 
sä, eikä ulkomaistakaan kustantajaa pe- 
lille enää löytynyt Avesoftin kaaduttua. 
Timo ja Mika Hirvikorpi työstivät 
pelistä MS-DOS-käännöstä, mut- 
ta 90-luvun puoliväliin tultaessa 
aika oli ajanut yhden ruudun 
söpöpuzzleista ohi. Smar- 
tyn palaset jäivät siis hyllyyn 
odottamaan aikaa parempaa. 

Tuo aika koitti viimein vuo- 
den 2017 tienoilla, kun pelin levyrutii- 
nit ohjelmoinut Jouni Korhonen, joka 
demoskenessä tunnetaan nimellä Mr. 
Spiv, löysi Smartyn demoversion Eero 
"Python/(B)” Tunkelon vanhoilta dis- 
keteiltä. Hän julkaisi sen saatuaan lu- 
van Eerolta, joka oli aikoinaan fiksuna 
hankkinut Smartyn oikeudet itselleen 
Avesoftin konkurssipesästä. Tämän 
myötä Eero ja Sami innostuivat projek- 
tista uudelleen ja päättivät palata van- 
han koodinsa pariin Jounin myötämie- 
lisellä avustuksella. Peli ohjelmoitiin 
osin uudelleen, viimeisteltiin ja julkais- 
tiin ilmaiseksi kesällä 2020. 

SIMARTY AND THE NASTY GLUTTONS 






Konsolitasoista toimintaa 


Tutustuminen Smartyyn näin lähes 30 
vuotta myöhemmin onkin hämmen- 
tävä kokemus: ihan ilman Amiga- ja 
Suomi-fanilasejakin täytyy todeta, että 
peli on todella laadukkaasti tehty. Varsi- 
nainen peli-idea ei ole se aivan helpoim- 
min avautuva, mutta kun sen tajuaa, 
homma alkaa luistaa. Grafiikka on pik- 
kutarkkaa ja repii sulavuudessaan kaikki 
tehot irti perusmallin Amigasta, musiik- 
ki sekä Aleksi Eebenin ja Ville Hyvösen 
ääniefektit rytmittävät toimintaa. 

Tarina on toki ysärin alun söpöily- 
hyppelyille tyypillistä satuilua isoisästä 
ja unikoneesta, mutta kun pelaaminen 
alkaa, tämä kaikki unohtuu. Lyhyesti 
kuvattuna tarkoitus on ampua ruudul- 
la vilistäviä pahiksia tainnutusaseella, 
jolloin ne käpertyvät palloksi. Palloa 
potkaisemalla sen voi vierittää alemmil- 
la tasoilla olevien pahisten päälle, ja 
onnistuneesta osumasta palkitaan 
avaimella. Viisi avainta kerättyään 
voi siirtyä seuraavaan kenttään. 
Helppoa, omaksuttavaa ja yllättä- 
vän koukuttavaa. 

Onkin suuri sääli, että Smarty ei 
koskaan päässyt markkinoille Suomes- 
sa, kansainvälisestä julkaisusta nyt pu- 
humattakaan. Vaikka koodi todennä- 
köisesti onkin nyt paremmin viilattua 
kuin se olisi 90-luvun alussa ollut, pelin 
kantava idea ja audiovisuaalinen ulko- 
asu ovat sitä luokkaa, että ostajia olisi 
luullut löytyvän. Valtava hatunnosto 
kehittäjäporukalle, joka jaksoi nähdä 
vaivan Smartyn paketoimiseksi näin jäl- 
kikäteen retroyleisön ulottuville. 


Lataa peli ilmaiseksi: 


smartygame.fi 





PELIPOIKA 


DIKEISSÄ TÖISSÄ 


GAME BOYN KUMMAT 
KÄYTTÖTARKOITUKSET 


Teksti ja kuva: Manu Pärssinen 


nternetissä kiertää tasaisella kierrolla 
tositarinoita siitä, kuinka eräs Com- 
modore Amiga huolehtii michigani- 
laisen koulupiirin ilmastoinnista tai 
kuinka Commodore 64 on pitänyt puolalais- 
ta autokorjaamoa pyörimässä kaikki nämä 
vuodet. 80-luvun kotitietokoneet ovat tun- 
netusti työjuhtia, mutta astetta kummal- 
lisempaa on se, kuinka monta työtehtävää 
on potentiaalisesti sälytetty pienen käsi- 
konsolin, Nintendo Game Boyn harteille. 


Game Boyta ja sen jälkeläisiä on myyty 
maailmanlaajuisesti satoja miljoonia 
kappaleita. On siis luonnollista, että 
jossain vaiheessa joku pellepeloton on 
tuijottanut Tetris-laitettaan ja tuuminut, 
että vekottimella voisi tehdä jotain hyö- 
dyllistäkin. Suomenkin tapahtumissa 
kiertää elektronisen musiikin taitureita, 
jotka hoitavat illan viihdytyksen iske- 
mällä pari Game Boyta kiinni äänentois- 
toon, mutta tähän artikkeliin olemme 
keränneet seitsemän ehkä vielä kum- 
mallisempaa käyttötarkoitusta. 


7. Radio 


Segan Game Gear- ja NECin PC-Engine 
GT (TurboExpress) -käsikonsoleille oli 
olemassa viralliset TV-virittimet, eli nii- 
den ruuduilta pystyi analogiaikaan kat- 
somaan myös televisiota. Vaan Ninten- 
don pelilaitteelle ei julkaistu samanlaista 
lisälaitetta. Sen sijaan radioaaltojen ys- 
tävät pystyivät virittäytymään paikallis- 
radioiden taajuudelle. Kiinalainen lisä- 
tarvike hyödynsi Game Boysta lähinnä 
paristoja, joten pelejä pystyi pelaamaan 
ysäridancea kuunnellen. 


6. Autodiagnostiikkalaite 


Uskollinen C64 saattaa avustaa autokor- 
jaamoa Gdanskissa, mutta melkein kuka 
olisi voinut tarkistaa (yhteensopivan) 
autonsa vikakoodit iskemällä Game 
Boynsa kiinni OBD-kaapeliin. Touhuun 
vaadittiin kuitenkin teknistä tietämystä, 
silllä Cardiagnostic-firma kauppasi vain 
kaapelit sekä ohjelmiston. Käyttäjän piti 
koota laitteisto itse tarjottujen sähkö- ja 

Game Boy -vispilä on olemassa valitettavasti 


vain kuvittajan mielikuvituksessa. 


liitinkaavioiden perusteella. Tarvittavan 
ohjelmiston saattaa yhä löytää interne- 
tin syvyyksistä. 


5. Kalatutka 


"Isi, anna mun Game Boy takaisin, täällä 
on ihan tylsää”. Bandai toi markkinoil- 
le Japanissa ihan virallisen Game Boy 
Pocket Sonar -kalatutkan (1998). Sen lu- 
vattiin havaitsevan kaloja jopa 20 met- 
rin syvyydestä, ja jos ei kalaonni ollut 
myötä, saattoi aikaansa kuluttaa muka- 
na tulevan minipelin kanssa. Bandai jul- 
kaisi vastaavan laitteen myös omalle kä- 
sikonsolilleen Wonderswanille. Pocket 
Sonarin toimintaa käytännössä voi ihail- 
la vaikkapa Gaming Historianin videolta 
osoitteesta youtu.be/5mHSHmk UUA4. 


4. Autokisan tulosseuraaja 


Mikään listan laitteista ei varmasti saa- 
nut osakseen ostorynnistystä, mutta 
iCardilla oli jokseenkin kapea kohderyh- 
mä heti lähtöviivalla, vuonna 2003. Laite 
oli käytännössä radiovastaanotin, mutta 
iCardilla otettiin vastaan viikon listahit- 
tien sijaan NHRA:n kisojen sekä Ameri- 
can Le Mans Series -kilpasarjan tuloksia 

datamuodossa. Game Boy sitten näytti 
kisafaneille ruudultaan muun muassa 
reaaliaikaisia kierrosaikoja, kokonaissi- 
joituksia ja kisakalentereita. Laitteesta 
julkaistiin ainakin neljä hieman toisis- 
taan eroavaa versiota, joiden hinnat oli- 
vat uutena 130 ja 200 dollarin välillä. 


3. Ompelukone 


Tämän listan lisälaitteista — tai tässä ta- 
pauksessa Game Boy taitaa olla se var- 
sinainen lisälaite — tunnetuin on Singer 
Izek 1500 -ompelukonae. Siitä kirjoitettiin 
aikanaan Suomenkin pelijulkaisuissa ja 
muistan jopa nähneeni laitteen mes- 
suilla esiteltävänä kotomaassa. Game 
Boy ohjelmistoineen kytkettiin siis om- 
pelukoneeseen ja käsikonsolin ruudulta 
saattoi valita, millaista tikkiä tai kuviota 
koneen halusi kankaaseen nakuttavan. 
Izek 1500:stä on tullut Game Boy -keräi- 
lijöiden graalin malja, josta saa pulittaa 
useita satoja euroja. Kaupasta ostettaes- 
sa Game Boy sisältyi hintaan. 


2. Verensokerin mittaaja 


Diabetes on alati yleistyvä kansantauti ja 
mikäli on diagnoosin saanut, on verenso- 
keria syytä tarkkailla säännöllisesti. Game 
Boyhin liitettävä GlucoBoy vei motivoin- 
nin seuraavalle asteelle, sillä käyttäjä 
ansaitsi Glucose Reward Pointseja pitä- 
essään sen avulla kirjaa sokeritasoista. 
GLP:itä käytettiin sitten minipelien avaa- 
miseen sekä pelien sisäisenä valuuttana. 
Käytännössä tämä on varmastikin ainoa 
konsolipeli, joka vaatii aitoa veren vuoda- 
tusta toimiakseen. 


1. Lasten tainnuttaja 


Lääketieteellisellä teemalla jatketaan 
myös tämän listan ykkössijalla, mutta 
tämä lisälaite vie pelaajansa unten maille. 
PediSedate yhdistää Game Boyn ham- 
maslääkärin nukutuslaitteeseen, jotta 
(lapsi)potilas ei tilanteesta stressaannu. 
Pelatessa Game Boyhin liitetyn kuuloke- 
maskin kautta annostellaan hengitystie- 
hyihin ilokaasua, kunnes pikku potilas 
nukahtaa turvallisesti ja rauhallisesti. 
PediSedaten ohjelmisto tarkkailee järjes- 
telmänsä kautta myös potilaan pulssia 
ja hapen saantia sekä säätelee ilokaasun 
annosta sen mukaisesti. Laitteen keksijä 
sai lähes kaksi miljoonaa dollaria ideansa 
toteuttamiseen, mutta kukaan ei tiedä, 
onko PediSedatesta olemassa muuta- 
maa prototyyppiä enempää. 


Nykyajan mobiililaitteet ovat täysin eli- 
minoineet ylläolevan tapaisen kekse- 
liäisyyden pelikonsolien lisälaitemark- 
kinoilta. Harmi? 

ANTONIO SAVONA 





Tekstit: Jukka 0. Kauppinen 
Kuva: Antonio Savona, JOK 


elien takaa löytyy joskus ihas- 

tuttavia tarinoita. Esimerkiksi 

Disneyn vuonna 2012 julkaisema 

animaatioelokuva — Räyhä-Ralf 
(Wreck It-Ralph) sisälsi makoisaa videope- 
limenoa. Sen sankarit Ralf ja Fiksari-Felix 
olivat pelihahmoja, jotka elivät elokuvaan 
keksityn Fix-It Felix Jr. -pelin uumenissa. 
Disney julkaisi Fix-Itistä markkinointimie- 
lessä selainpelin ja teetti siitä kolikkopeli- 
kabinetinkin. 


Muutama vuosi sitten vietin uuttavuot- 
ta Italiassa ja piipahdin myös Rooman 
pelimuseossa, Vigamusissa. Siellä oli 
hauska kolikkopeli, josta en ollut kos- 
kaan kuullutkaan. Tänä kesänä sitten 
julkaistiin C64:lle uusi Fix-It Felix Jr. -peli, 
jonka esikuva oli "vuonna 1982 julkaistu 
kolikkopeli, jota ei ole oikeasti olemas- 
sa”. Mutta minähän olin pelannut juuri 
tätä Vigamusissa, kolikkopelinä. Jos sitä 
ei kerran ole oikeasti olemassa, mitä 
minä pelasin? 

Näemmä yhtä niistä Disneyn teet- 
tämistä arcadekabineteista. Seuraava 
mysteeri: mistä tämä elokuvan feikki- 
pelin C64-versio sitten putkahti? No ita- 

lialaisen pelimaakari Antonio Savonan 
käsistä. 

Nykyään Lontoossa asuva Savona 
aloitti Commodore 64:n parissa jo yli 
30 vuotta sitten, kun hänen isoveljensä 
vaihtoi Amigaan ja antoi pikkuveljelle 
"ihmeillä täytetyn leipälaatikon”. An- 
tonio syöksyi hetimiten ohjelmoinnin 
maailman ihmeisiin. 

- Muistan yhä sen aikaansaamisen 
ja jännityksen tunteen, kun ensimmäi- 
nen koodaamani sprite liikkui ruudulla. 
Kutsuin kaverini kylään ja tuijotimme 
ruudulla liikkuvaa valkoista palloa, hän 
muistelee. 

Pelinteonkin hän aloitti, mutta kes- 
ken jäi. Myöhemmin Antonio aikuistui, 
siirtyi PC:lle ja uraantui, kunnes vanhat 
kuusnelosen disketit löytyivät vuonna 
2013. Nehän toimivat, vanhat lähdekoo- 
dit käynnistyivät ja Antonio hurmaantui 
kuusnelosesta jo toisen kerran. Hän päät- 
ti, että nyt tehdään peli ja viedään hom- 
ma maaliin asti. POSnaken, Planet Golfin ja 
monien muiden julkaistujen pelien myö- 
tä kehtaakin todeta, että Antonio on yksi 
nykyajan kirkkaimmista C64-indiepeli- 
tähdistä. Herra elää kunnon kaksoiselä- 
mää, kun suuryhtiön kehitysjohtaja riisuu 
iltaisin kravattinsa ja muuttuu 8-bittisten 
pelien koodisankariksi. 


Fix-It Felix Jr. sai alkunsa, kun Antoni- 
on luottograafikko Steven Day esitteli 
hahmotelmiaan Räyhä-Ralfiin pohjautu- 
vasta pelistä. Koska Antoniokin tykkäsi 
leffasta, ylipuhuminen ei ollut vaikeaa, 
joten ei muuta kuin koodaamaan. Seu- 
raavaksi kaksikko pyysi projektiin muu- 
sikko Saul Crossin. Disneyn versioiden 
lisäksi Fix-Itistä oli tehty jo ainakin kolme 
homebrew-fanipeliä, joten kolmikko 
puntaroi suunnitteluvaiheessa, mikä 
niissä kussakin oli hyvää ja mitä niistä, 
elokuvan pelistä ja Disneyn versioista 
kannattaisi hyödyntää. Prototyypin koo- 
daamisen jälkeen alkoi pelattavuuden 
tuunaaminen ja ennen kaikkea omien 
ideoiden testaaminen. 

Fix-It Felix Jr. on rakkauden työ, joka on 
luotu esikuvaa katsoen, mutta suunni- 
teltu ja tehty itse, jokaista pelimekanii- 
kan pikkudetaljia, pikseliä ja ääniefektiä 
myöten. Lopputulema on ihanan kiva 
peli, jossa tiivistyy niin paljon hyvyyttä: 
Dayn värikäs pikseligrafiikka ja animaa- 
tiot luovat peliin herkullisen kutsuvan 
ulkoasun, jota Crossin loihtima ääni- 
maailma täydentää loistavasti. 

Ideahan on kasariklassisen ytimekäs: 
vihainen Ralph kipuaa Niceland-taloa 
ylöspäin ja rikkoo paikkoja. Felixillä on 
kuitenkin taikavasara, joten hän kiipeil- 
len kipittää pitkin talon ulkosivua ja 
fiksaa paikat kuntoon. Mutta voi, pahan- 
tuulinen Ralph vain kiipeää ylöspäin rik- 
koen paikkoja mennessään. Ylemmissä 
kerroksissa haaste kasvaa ja monipuo- 
listuu sopivalla tahdilla. Parhaan piste- 
tuloksen tavoittelusta tulee muutaman 
kentän aikana herkullisen haastavaa. 

Felixin ja Ralphin mekastus on mitä 
mainioin arcade-peli, josta nauttii näin- 
kin, mutta erityisen paljon molemmat 
jatkumoon kuuluvat elokuvat nähtyään. 
Pikselihahmoihin tulee upeaa lisäsy- 
vyyttä ja pelistä nauttii entistä useam- 
malla tasolla. Suosittelen sekä elokuvia 
että peliä lämpimästi. Lataa peli: bro- 
kenbytes.itch.io/fix-it-felix-jr 





Kehittäjä: Antonio Savona 
(Disney) 

Julkaisija: Antonio Savona 
Vuosi: 2020 

Alustat: C64 








ATARI 2600 -HERKKUJA COMMODORELLA 


ntonio Savona on hassutellut 

retropelien maailmassa muil- 

lakin tavoin. Hän on nimittäin 

kääntänyt myös useita Atari 
2600 -konsolipelejä 1980-luvun alkupäi- 
viltä nykyaikaan. Tai ei aivan nykyaikaan, 
vaan C64:lle. No, uusia retro-retrojulkaisu- 
ja kuitenkin! 


Modernisoinnit ovat oivallisen laaduk- 
kaita, sillä niissä ikivanha idea on puser- 
rettu väri- ja äänivatkaimen läpi uudem- 
mille näytöille. Atarin palikkagrafiikka 
on korvautunut kunnon pikseleillä ja pii- 
pitykset musiikeilla sekä ääniefekteillä. 

- Käännökset ovat rakkauskirjeitämme 
pelien alkuperäisille kehittäjille ja tunnus- 
tuksia niiden huikealle pelattavuudelle ja 
8-bittiselle täydellisyydelle. He loivat hui- 
mia pelejä äärimmäisen rajallisilla resurs- 
seilla. Commodoren kauniimmat versiot 
voivat tehdä klassikoista vetoavampia 
suuremmalle yleisölle. Me emme tieten- 
kään yritä korvata alkuperäisiä pelejä, 
vain tehdä niiden sisäisestä kauneudesta 
saavutettavampaa, Savona kertoo. 

Kuusneloskäännöksissä tavoitellaan 
alkuperäisten pelien tuntumaa ja Riilis- 
tä. Vaikka parempi rauta houkuttelee 


KEYSTOÖNE KAPERs 

muokkaamaan peleistä monimutkai- 
sempia ja laajempia, niin ”nehän ovat 
täydellisiä tällaisenaan. 

Savona kertoo, että faniperspektii- 
vistä käännöksen täytyy tuntua aidolta. 
Haaste olikin luoda peleihin identtisesti 
toimiva pelattavuus ja sisäinen logiikka. 
Atari 2600 -koodista löytyvän pelilogii- 
kan kierrättäminen ei ollut mahdollista, 
sillä alkuperäiskoodi on kiedottu liian 
tiukasti konsolin raudan ympärille. Ura- 
kan vaivalloisin aihe olikin käännösten 
viilaaminen ja pelitestaaminen niin kau- 
an, että vannoutuneet Atari-fanitkin hy- 
väksyivät ne. 

- Löysin Activisionin 1980-luvulla ja- 
kamien, läpipeluusta jaettujen saavu- 
tusmerkkien haltijoita, jotka pystyivät 
pelaamaan nämä pelit läpi vaikka silmät 
sidottuina. Julkaisin kunkin pelin vasta 
kun he vannoivat, että ne tuntuvat aivan 
alkuperäisiltä. 

Uusittujen grafiikoiden ja äänien lisäk- 
si peleihin tehtiin vain pienen pieniä viila- 
uksia. Esimerkiksi Keystonessa hississä on 
nyt suuntamerkki ja Frostbiten aiemmin 
mykissä kohdissa on ääniefektejä. 

- Olemme saaneet kiitosta jopa 
pelien alkuperäisiltä kehittäjiltä. Sa- 
nomattakin selvää, että ne olivat 
meille todellisia ilon hetkiä. 

Miksi valitsitte juuri nämä Activi- 
sionin pelit käännettäväksi? 

- Chopper Command oli Stevenin 
lapsuudensuosikki ja minä ihastuin sen 
huikeaan tekniseen toteutukseen. Nel- 
jän kilotavuun on ahdettu valtavasti ai- 
kaansa edellä olevia ominaisuuksia. Key- 
stone Kaperson ehkä se Activisionin isoin 
kasaripelihitti, jota ei nähty koskaan 
kuusnelosella. Frostbite ja Crackpots taas 
olivat Activision-fanien toiveita. 

- Mutta ei meillä ole mitään käännös- 
verstasta, vaikka kuuntelemmekin toivei- 
ta. Meidän on myös tykättävä valitsemis- 

tamme peleistä niin, että niitä on hauska 
työstää. Ja me rakastamme näitä! 

Valmiiden pelien hauskuusaste toki 
riippuu pelaajasta itsestään, koska luo- 
musten pelattavuus ja sisältö on todella 
vahvaa varhaiskasaria. Keystone Kapers 
lainaa vahvasti mustavalkoisen mykkäfil- 
min kulta-aikojen Keystone Cops -eloku- 
vista ja heittää Keystone Kellyn tavarata- 
loon jahtaamaan Harry Hooligania, joka 
yrittää paeta saaliinsa kanssa. Peliä voi 
pitää joko raivostuttavan epäreiluna tai 
juonekkaan taktisena. Symppismeininkiä 
silti. Chopper Command lainaa huoletto- 
masti helikopteri-ilmasotaansa aineksia 
Defenderistä, eikä se mitenkään väärin 
ole. Crackpots taas jatkaa Kaboom!:in ja 
Avalanchen pudota/ota koppi -teemaa 
laittaen pelaajan torjumaan hämähäkki- 
en invaasiota kukkaruukkuja pudottele- 
malla. Frostbitessä pelaaja rakentaa iglua 
hyppimällä jäälautalta toiselle arktisia 
vaaroja väistellen. Kiire on, sillä säätila las- 
kee vauhdilla kohti pakastumisrajaa. 

Henkilökohtaisesti en ehkä kutsuisi 
näitä pelejä erityisen suuriksi klassikoik- 
si, mutta jokaisella niistä on tärkeä paik- 
kansa pelihistorian varhaisilla 
vuosilla, maailman ensimmäisiin 
itsenäisiin pelitaloihin lukeutu- 
van Activisionin =esihistoriassa. 
Modernisoituina ne ovat hieno 
kurkistus muinaisen konsoliret- 
ron maailmaan ja näyte siitä, 
miten hyvin jotkut ideat voivat toimia 
myös moderneina versioina. Hienoa 
että Savona jaksaa näitä pakertaa. Pelit 
voi ladata csdb.dk-sivustolta. 






Kehittäjä: Antonio Savona 
Julkaisija: Antonio Savona 
Vuosi: 2019-2020 
(1982-1983) 

Alustat: C64 (Atari 2600) 

PELIT | VIELÄKÖ MAISTUU? 








icrosoftin Flight Simulator -sar- 
ja on yksi maailman pitkäikäi- 
simmistä — pelisarjoista. Sen 


kehitys alkoi jo 1970-luvulla, ja ensim- 
mäinen kaupallinen versio kotimikroille 
julkaistiin 1982. 


Microsoft kuitenkin pisti lapun Flight Si- 
mulatorin luukulle vuonnna 2009 ja sulki 
ACES Game Studion. Sarjaa yritettiin he- 
rätellä vuoden 2012 Microsoft Flightilla, 
mutta sen mikromaksumekaniikka ei 
vedonnut simulaattorikansaan. Sittem- 
min yhtiössä kuitenkin havahduttiin len- 
tämisen ihanuuteen ja Microsoft Flight 
Simulator -perhe laajenee tänä syksynä 
2020-painoksella. Tämä ilouutinen sai 
myös JOKin pelihousut pärisemään 
huolestuttavasti. 

Retro Rewindiin ei uutukaisesta ar- 
vostelua tosin tule, ainakaan pariin vuo- 
sikymmeneen. Mutta jos pelisarja on 
kerran ikiaikainen ja lentosimulaattorit 
muutenkin hieno ja vaka vanha genre, 
niin mitä siviililentäjät sitten aikaisem- 
min lensivät? Vilkaistaanpa muutamaa 
lentävää makupalaa! 





FLIGHT SIMULATOR 11 (C64) 


Subl OGICin Flight Simulator -sarjan en- 
simmäinen osa vuodelta 1982 julkais- 
tiin vain Apple II- ja TRS-80-koneille. FS2 
vuodelta 1984 sen sijaan putkahti myös 
C64:lle. Aikalaisekseen se kuvaa ilmailua 
monipuolisesti, sillä vektorigrafiikka, tut- 
ka/karttatila ja monipuolinen mittaristo 
navigaatiolaitteineen ovat jotain aivan 
muuta kuin aikansa köpömmät simulaa- 
tiot merkkigrafiikoineen ja tekstikomen- 
toineen. Hupi- tai käyttöarvoa retrosimul- 
la ei kuitenkaan ole, sillä onhan se ruma 
ja kelvottoman hidas. Silti tästä haistaa 
sen magian, mikä nosti simusarjan vuosi- 
kymmeniä kestävään kukoistukseen. 

FLIGHT SIMULATOR 1] (AMIGA) 


Amigalle ja Atari ST:lle julkaistu FS2 
muistuttaa sen sijaan jo ihailtavassa 
määrin lentokuntoista simulaattoria. 
Onhan se muutamaa vuotta uudempikin, 
mutta bonuksena 16-bittisten mikrojen 
mahdollisuuksia osattiin hyödyntää jo 
aika kivasti. Ruudulla on enemmän tietoa 
ja vektorigrafiikka pyörii kelvollisesti jo 
peruskoneella, saati sitten turbon kanssa. 
Maisemalevykkeillä osattiin rahastaa ja 
moninpeli onnistui modeemilla. Maise- 
mat eivät ole erityisen tunnistettavia tai 
yksityiskohtaisia;, mutta vapaudenpat- 
saan ja ylväät WTC-tornit tunnistaa mie- 
likuvitusta käyttämällä. Lentokoneitakin 
on jo kaksi, Cessna 182RG -pöristin ja 
Learjet 25G -suihkari. 

Alkeellisuudestaan huolimatta 16-bit- 
tinen FS2 on täyttä tavaraa. Sen suun- 
nittelusta ja tekniikasta on helppo vetää 
suora linja nykypäivän siviilisimulaatto- 
reihin. Ilmailijan kelpaa makustella Bru- 
ce A. Artwickin muinaisen vision toimi- 


vuutta. 

SOLO FLIGHT 


Legendaarisen MicroProsen juuret ovat 
nimenomaan ilmailussa, etenkin sotilas- 
sellaisessa. Vuonna 1983 julkaistu Solo 
Flight oli kuitenkin täysin rauhanomai- 
seen lentämiseen keskittyvä kolmannen 
persoonan lentosimulaattori, joka oli 
kaikin tavoin aivan omanlaisensa, uniik- 





ki teos. Siinä missä MicroProsen aiem- 
mat lentopelit olivat toisen maailman- 
sodan ilmataisteluja, Solo Flight opetti 
pelaajilleen lentämisen alkeita tyynen 
rauhallisesti. Vapaiden harjoituslento- 
jen lisäksi tarjolla oli pelillistettyä lentä- 
mistä, sillä pelaaja pystyi lennättämään 
postia haluamassaan Yhdysvaltain osa- 
valtiossa. Eihän navigointi ja matkalen- 
to kovin jännittävää ollut, mutta peli 
kuitenkin mahdollisti lentosuunnitel- 
man tekemisen ja lentosuoritusten op- 
timoinnin. Enkä hämmästyisi jos tämä 
oli ensimmäinen kotisimulaatio, jossa 
oli myös vuorokaudenajat, eri säätilat ja 
jopa mahdollisuus lentää mittarilentoa 
pilvessä ILS-laskeutumisineen. 

Solo Flight toimii ihmeen hyvin tä- 
näänkin, mistä kiitos kuuluu alkujaan- 
kin hyvin speksatulle pelisuunnittelulle 
ja toimivalle ulkoasulle. Vaikka peli ei 
kovin vauhdilla pyörikään, pikku lento- 
kone ruudulla on sympaattinen. Kokeili- 
jan kannattaa lukea Archive.orgista löy- 
tyvä ohjekirja, jos ei 
muuten, niin ainakin 
navigaatiokarttojen 
vuoksi. Kasarin 8-bitti- 
grafiikalla kun ei juuri 
navigoida — maaston 
yksityiskohtien perus- 
teella. 





Flight Simulator 


Kehittäjä/julkaisija: 
subLOGIC 

Vuosi: 1984 

Alustat: C64, Apple II, Atari, 
TRS-80 CoCo 





Solo Flight 





Kehittäjä/julkaisija: 

MicroProse 

Vuosi: 1985 
Alustat: C64, Apple II, Atari, %. 
Thomson 


Flight Simulator II 


Kehittäjä/julkaisija: p S 
subLOGIC [1 4 ' 
Vuosi: 1986 | f 
Alustat: Amiga, Atari ST, A - P / 
PC-98 "-a” 


Wolf Cop 
p Hey what was thati? 


Kanadalainen yhden miekkosen seik- 
kailupeliprojekti Boreal Tanebrae on 
hämmentävä — loikka — surrealistiseen 
PlayStation 1 -aikakauteen ja pienten 
polygonimäärien estetiikkaan. Kauhu- 
seikkailuksi luokiteltava peli on kuin 
kämyisen VHS-nauhan kautta pelattava 
tavallistakin sekavampi Twin Peaks, mut- 
ta sen täydellinen omituisuus myös kou- 
kuttaa tehokkaasti. 

Pelaaminen tuo vahvasti mieleen 
PS1:n ja Alone in the Dark -aikakauden 
kömpelöt yritykset tehdä 3D-seikkailuja 
kiinteillä kamerakulmilla. Kökköä, mutta 
nykyään jo viehättävää. Visuaalitkin no- 
jaavat ysäriin aina 640x480-tarkkuutta 
myöten, mutta niissä on silti modernia 
outoutta ja luovuutta. 

Siihen päälle lisätään vielä tarina ja 
peliversumi, jossa eläimetkin ovat ihmi- 
siä ja omituisuudet arkipäivää: tarina ja 
hahmot vieläpä liikkuvat useilla eri to- 
dellisuuden tasoilla. Boreal on ikiaikoihin 
hämmentävin ja kummallisin peli, jonka 
kanssa saa varautua yllätyksiin. Tästä ei 
3D-uusioretro enää fuusiojatsimmaksi 
muutu. 


Kehittäjä ja julkaisija: 
Snot Bubbles Productions 
Vuosi: 2020 

Alustat: PC 


Tekstit: Jukka 0. Kauppinen 


LEVEL 
02 


Australialaisen Ausretrogamer-sivuston 
joka toinen vuosi järjestämä C64-pelin- 
tekokilpailu tuotti jälleen levykkeellisen 
veikeitä, outoja, kamalia ja kummallisia 
miniatyyripelejä. Reset6ö4 4kB -kisassa 
tehtiin maksimissaan neljän kilotavun 
pelejä, joiden yhteinen teema oli "crap- 
tastic”. Pelien ei kuitenkaan tarvinnut 
olla itsessään surkeita, kunhan niiden 
ideat ja toteutukset vain viuhahtelivat 
vapaasti mielikuvituksen ulottuvuuksis- 
ta toisiin. 

Noin 30 peliin mahtuu veikeitä ja oi- 
valtavia ideoita, hyviä pikkupelejä ja ros- 
kaa. Useimmat jäänevät kertakokeiluiksi, 
mutta muutamissa riittää pähkäiltävää 
ja kenties myöhempääkin pelattavuut- 
ta. Paikoin pitää myös nostaa hattua sille 
taidolle, jota käyttäen harrastajat ovat 
mahduttaneet neljään kilotavuun näin- 
kin paljon kuvaa ja ääntä. 

Kisan teokset voi ladata .d64-imagei- 
na osoitteesta resetö4-magazine.itch. 
i0/2020-reset64-4kb-craptastic-game- 
compo. 

Jos muuten tykkäätte /K/IK+:n välio- 
siosta, jossa pelaaja torjuu pomppivia 
palloja kilvellä, niin tsekatkaapa Kung 
Poo Fighter: csdb.dk/release/?id=193166 


Kehittäjä: Useita 
Julkaisija: Ausretrogamer 
Vuosi: 2020 

Alustat: C64 








Ghosts'h Goblins on minulle kauheu- 
den peli: en ole päässyt koskaan edes 
sen ensimmäisen kentän loppuun 
ilman huijauskoodeja. Siitä on kuiten- 
kin inspiraationsa hakenut run'n'gun- 
tasoloikkailu Ghosts'n DJs. Se on on- 
neksi helpompi, vaikka ei ylläkään 
samaan legendaarisuuden tasoon. 

Värikkään, — musabisnesmaailmaa 
kritisoivan taustatarinan takaa löytyy 
veikeä peli. Kyseessä on metkan sut- 
tuinen ysäriestetiikkaa ja kasari-VHS:ää 
puhkuva tasoloikka, jonka hahmoka- 
valkadi näyttää katu-uskottavalta whi- 
te trash -legioonalta pirun siivillä höys- 
tettynä. Meininki on kiitollisen pöhköä, 
eikä tekijä ole selvästikään nauttinut 
liikaa järkipillereitä. Tämä on kuiten- 
kin myös probleema, sillä ilmaiseksi 
jaettavaa peliä ei ole erityisemmin 
viimeistelty. Ghosts'n DJs jää vekkulik- 
si harrastelijaluomukseksi, joskin sen 
äänimaisema on vallan upea ammatti- 
laismuusikoiden luomus. 

Peli jättää ristiriitaisen fiiliksen, 
mutta ainakin sen kokeileminen on 
ilmaista — ja kyllä nämä rakeiset VHS- 
pikselit jotenkin viehättävät. Lisätie- 
toa osoitteesta drkuchogames.com. 


Kehittäjä ja julkaisija 
Dr. Kucho! Games 
Vuosi: 2020 

Alustat: PC 

KUMMALLISET 


HAASTATTELUSSA PELIKERÄILIJÄ BRIAN NALLEY 


Teksti: Manu Pärssinen 
Kuvat: Brian Nalley, Mobygames, 
Evan-Amos / Wikimedia Commons 


etro Rewindin numerossa 2-2019 

sukelsimme erikoisten peliko- 

neiden maailmaan haastattele- 

malla Nicolas Robillardia, joka 
ylläpitää harvoin nähtyjen pelikoneiden 
keräilyyn keskittyvää ryhmää Facebookis- 
sa. Tänä keväänä ryhmään alkoi ilmestyä 
kuvia toinen toistaan harvinaisemmista 
laitteista, ja kaikki niistä löytyivät saman 
keräilijän varastoista. RR haastatteli outo- 
uksiin erikoistunutta Brian Nalleyta. 


Brian kertoo asuneensa koko ikänsä 
Marylandissa, USA:ssa, lähellä Washing- 
ton DC:tä. Pelien kanssa puuhastelu on 
miehelle pelkkä harrastus, vaikka hän 
aikanaan pelikaupoissa työskentelikin. 
Rakkaus peleihin syttyi jo kuitenkin pal- 
jon aiemmin. 

- Sain Atari VCS:n (myöhemmin 2600) 
joululahjaksi lapsena. Liityin Atari-ker- 
hoon ja hankin pelejä sen kautta, sekä 
Sears- ja Woodrop & Lothrop -tavarata- 
loista. Pelasin Breakoutia, Adventurea ja 
tietenkin Combatia hirvittäviä määriä. 

Brianin ystävä oli puolestaan saanut 
Mattel Intellvisionin, mutta äidin vas- 
taus sen hankkimiseksi oli tyly: "Sinulla 
on jo pelikone. Jos haluat toisen, hanki 
töitä!"”. 

- Niin sitten teinkin, menin töihin Cha- 
fitz Electronics -liikkeeseen Rockvillessa. 
Ostin Intellivisionin, sitten Colecovisio- 
nin ja sitten Vectrexin Erol's TV and Video 
-kaupan  loppuunmyynnistä — hintaan 
49,99 dollaria. Sen jälkeen jatkoin vain. 

Nalley kertoo periaatteellisena ta- 
voitteenaan olevan kaikkien sellaisten 
laitteiden hankkimisen, joille on vaih- 
dettavia pelejä, oli kyseessä sitten peli- 
moduuli, CD, muovikortti tai mikä vain. 

- Minulla on myös iso kasa Pongeja ja 
muita itsenäisiä pelilaitteita, mutta mel- 

kein kaikissa Pongeissa on samat Gene- 
ral Instrumentsin piirit sisässä, joten use- 
amman kuin 5-10 sellaisen kerääminen 
on vähän järjetöntä. 


Vaarallinen lelukauppatehtävä 


Kun Nalleyltä kyselee mieleenpainuvim- 
mista keräilykohteen metsästystarinas- 
ta, muistot ovatkin melko tuoreita — ja 
vieläpä tuoreesta laitteesta. Keräilijän 
kutoma tarina on pitkä ja monivaihei- 
nen, joten tässä siitä tiivistetty versio: 

- Rakastan kaupoissa olleita pelikon- 
solien esittelytelineitä (demokioskeja), 
minulla on niitä tusinan verran ja etsin 
aina lisää. Kun Toys R Us -kauppaket- 
jua oltiin sulkemassa, ajattelin, että sitä 
kautta voisin saada itselleni Switch- 
kioskin. Kuukautta ennen sulkemis- 


ta kävin jo kyselemässä asiaa alueen 
TRU-kaupoista, mutta heillä oli tiukat 
säännöt kalusteiden jälleenmyynnistä. 
Pääsin kuitenkin tutustumaan monen 
liikkeen henkilökuntaan ja sain pahvisia 
mainoksia sekä muuta tavaraa, mutta en 
kioskia. 








- Sulkemispäivänä kävin taas kyse- 
lemässä asian perään, mutta vastaus 
oli sama. Viidennessä liikkeessä ei ollut 
enää kuin tyhjiä hyllyjä ja Switch-kioski, 
mutta konkurssisääntöjen mukaan se oli 
jätettävä paikoilleen. Sitten yksi tutumpi 
myyjä tuli juttelemaan: Hei Brian, edel- 
leenkään emme voi myydä sitä sinulle... 
Mutta koko henkilökunta on kaupan 
etuosassa pelaamassa lautapelejä lop- 
puillan ja valvontakamerat poistettiin 
eilen... Ihan vain sinun tiedoksesi. 

Hetken aikaa Brian kertoo empineen- 
sä, että tarkoittiko myyjä tosiaan sitä, 
mitä hän oletti hänen tarkoittavan. Eep- 
pisen raahaamisen, työkalujen etsimisen, 
pulttien irroittelun, ramppien rakentami- 
sen (mm. roskatynnyreistä), rymistelyn, 
kolistelun ja harhaluuloisen ympärilleen 
vilkuilun jälkeen hän kuitenkin sai kun 
saikin laitteen Hondansa kyytiin. 

- Kun palasin hakemaan vielä yhtä 
LEGO-pelien telinettä kännykkäni tas- 
kulampun valossa, korvissani soi Mis- 
sion: Impossible -musiikki ja olin varma, 
että minut pidätettäisiin hetkenä minä 
hyvänsä! 

Ehkä tarina on turvallista kertoa ou- 
dolla kielellä kirjoitetussa paperileh- 
dessä, joka julkaistaan 7 000 kilometrin 
päässä tapahtumapaikalta. 


Kummallinen ei ole aina harvinaista 


Nalley kertoo, ettei ole koskaan listan- 
nut kokoelmaansa, mutta pari kuukaut- 
ta sitten tehdyn muuton jälkeen hän 
alkoi kuitenkin naputella inventaariota 
kasaan. Kokoelmassa on kaiken muun 
ohella yli kolmesataa erilaista pelikonso- 
lia. Hän on myös sitä mieltä, ettei se, että 
jokin laite on ”kummallinen” tarkoita 
läheskään aina sitä, että laite olisi harvi- 
nainen tai edes kovin arvokas. 

- Minun suosikkini, vaikkei se olekaan 
lähellekään kaikkein oudoin laitteeni, 
on Vectrex. Se on edelleen cool. Kun 
ihmiset näkevät sen, varsinkin jos se on 





Phantasy Star || 
Final Fantasy III 
The Legend of Zelda 
Military Madness 
Sonic The Hedgehog 


heille uusi tuttavuus, he hämmästyvät ja 
pitävät sitä coolina pelikonsolina. 

Toinen vastaava laite — siis ei niin har- 
vinainen, mutta ihmisiä ensimmäisel- 
lä kohtaamisella hämmästyttävä — on 
Brianin kirjoissa Pioneer LaserActive. Jos 
taas kyseessä on henkilö, jolle pelien ke- 
räily on jo hyvin pitkälti tuttua, voi syvän 
pään syövereistä kiskaista esiin vaikkapa 
futuristisen tyylikkään Toshiba Visicom 
C-100:n, joka on vuonna 1977 julkaistun 
RCA Studio II:n japanilainen klooni. 

Kuten monille keräilijöille käy, tavara- 
paljous saa Nalleynkin välillä pohdiske- 
lemaan. 

- Ystävälläni on pelihalli ja osa laitteis- 
tani on tallessa siellä, mutta silti minun- 
kin kotonani on liikaa. Haluaisin ehkä 
perustaa jonkinlaisen museon tai jotain 
kuten National Videogame Museum 
Teksasissa. Ehkä voisin avata ”"NVM Eas- 
tin”, tai jotain sen tyylistä. 


Nykyajan outoudet 


Kun pohditaan, mikä viime aikojen lait- 
teista voisi olla tulevaisuuden keräily- 
kummallisuus, Brianille tulee vain yksi 
ehdokas mieleen. 

- Onhan kaikesta erikoisversiota, 
mutta en niitä oikein laske. Uudem- 
masta päästä on ehkä vain yksi kum- 
mallisuus, Zeebo. Se julkaistiin vain 
Brasiliassa ja muutamassa muussa Ete- 
lä-Amerikan maassa. Pelit siihen ladat- 
tiin 3G-kännykkäyhteyden kautta, eikä 
se ollut kauaa markkinoilla. Nykyään 
Zeeboista, joihin on ladattu paljon pe- 
lejä, maksetaan tuntuvia summia. 

Outojen laitteiden keräilyä harkitse- 
via hän varoittaa: "olkaa valmiina, touhu 
on kallista". Pelien keräämistä aloittele- 
ville hänellä on tarkempi neuvo: 

- Miettikää, mitä haluatte kerätä ja 
miksi. Älkää kerätkö vain keräämisen 
vuoksi. 







Vectrex 
Pioneer LaserActive 
Nintendo Virtual Boy 


W 
Atari Jaguar -esittelykioski BrianiRikoköelmaa esillä ja pelattavissa 
Singer Game Boy -ompelukone ReplayFX-tapahtumassa Pennslyvaniassa. 


Videobrain Family Computer (1977), jolle 
julkaistiin parikymmentä peliä ja ohjelmaa. 


Tulostin ja rattiohjain lapsille suunnatulle 
Sega Pico (1993) -opetuskonsolille. 





APF Imagination Machinessa (1979) yhdistyi- 
vät Pong-peli ja kotitietokone. 





Omni Entertainment System (1980) kyseli 
pelaajilta kasiraitanauhoille nauhoitettuja 
tietovisakysymyksiä. 





Etelä-Amerikassa julkaistun Zeebon (2009) TI-99-tietokoneelle (1981) julkaistiin todella 
pelit ladattiin kännykkäyhteydellä. futuristisen näköisiä lisälaitteita. 

MANUN KUMMAT 


VEKOTTIMET 


Teksti ja kuvat : Manu Pärssinen 








ähes kaikilta pelikeräilijöiltä löy- 
tyy komeroistaan Commodorea 
tai Nintendoa, mutta paljon on 
niitäkin, jotka haalivat talteen 
monille kummallisempaa kamaa. Keräi- 
lijäkolmikko Pelikonepeijoonien Manu 
kaappasi kokoelmastaan tutkailtavaksi 
vähän tuntemattomampaa teknologiaa. 


SUNV PSX 


"Hetkinen!" saattaa joku sanoa, "eikös 
ensimmäistä PlayStation-konsolia sa- 
nottu joskus PSX:ksi, mitä kummallis- 
ta pleikkarissa muka on?". Totta tämä 
joku puhuisi ja siksipä aika pian tämän 
nimenomaisen Sony PSX:n julkaisun 
jälkeen ykkös-pleikkarista puhuttaessa 
alettiin käyttämään selvyyden vuoksi 
nimeä PS1 tai PSone. 

Kyseessä on pääasiallisesti kalliin 
hintansa (lähes 700 euroa) ja huonon 
myynnin vuoksi vuonna 2003 vain Ja- 
panissa julkaistu DVR (Digital Video 
Recorder) -laite, joka on yhteensopiva 
myös PlayStationin ja PlayStation 2:n 
kanssa. PlayStation-logoa siitä ei kui- 
tenkaan löydy kuin himmeällä yhdes- 
tä kulmasta, sillä PSX:n pääasiallinen 
käyttötarkoitus oli Japanin televisio- 
kanavien ohjelmistojen tallentaminen 
kiintolevylle. Tallennettuja videoita, 
kuvia ja ääniä pystyi myös editoimaan. 

Vaikka laite oli markkinoilla vain 
kaksi vuotta, siitä julkaistiin kaikkiaan 
kahdeksan =erilaista versiota, joiden 
isoimmat erot olivat kiintolevyn koos- 
sa (160 Gt tai 250 Gt) sekä liitäntöjen 
määrässä. Vaikka PSX:stä esiteltiin usei- 
takin väriversioita, myyntiin päätyivät 
vain valkoinen sekä hopeinen Limited 
Edition -versio. Mikäli joku keräilijä on 
jostain syystä haalinut hyllyilleen kaik- 
ki PSX-versiot, nostan hattua omistau- 
tumisesta. 

Ulkoisesti PSX on möhkäle, jonka 
koosta monet VHS-nauhuritkin olisivat 
kateellisia. Se on kuitenkin designiltaan 
tyylikäs ja valkoisen PS2-ohjaimen (jota 

alunperin ei edes 
tullut laitteen muka- 
na) sekä kaukosäätimen 
kanssa jylhän näköinen 
kokonaisuus. Design-ajattelu 
laajeni myös — käyttöjärjestel- 
mään, sillä PSX oli ensimmäinen 
laite, joka käytti Sonyn niin sanottua 
XrossMediaBar-valikkoa. Se tuli länsimais- 
sa tutuksi PlayStation Portablen sekä myö- 
hemmin PlayStation 3:n ruuduilta. PSP:n 
muuten pystyi kytkemään PSX:ään tiedos- 
tojen siirtämistä varten. 

PSX-laitteissa on muutamia tunnettu- 
ja vikoja. Koska sen kiintolevy on salat- 
tu, levyn hajotessa uuden asentelu on 
hankalaa. Monet yksilöt kärsivät myös 
lukupääongelmista, jolloin esimerkiksi 
ykkös-pleikkarin pelit saattavat toimia, 
mutta PlayStation 2:n eivät pukahda- 
kaan. Omassa PSX:ssäni on juuri tämä 
vika ja olen käyttänyt useita iltoja yrittäen 
saada laitetta modattua, jotta pelejä sai- 
si käynnistettyä kiintolevyltä < ainakaan 
toistaiseksi siinä onnistumatta. Mahdol- 
lista sen pitäisi olla. 

PSX on kuitenkin erikoisuus, joka kuu- 
luu erityisen innostuneen PlayStation-ke- 









räilijän kokoelmaan. Japanin Yahoosta 
niitä voi hankkia parilla saturaisella, jo- 
ten harrastajalle uhraus ei ole järkyttä- 
vä. Massiivisen konsolikimpaleen pos- 
tikuluista saattaa toki syntyä muutama 
hikipisara otsalle. 


PEIJOONIMUISTO 


Itse säästyin Japanin postikuluilta, 
sillä onnistuin hankkimaan oman 
laitteeni = paikalliselta = keräilijältä, 
joka oli erikoistunut japanilaiseen 
rautaan. Toki olin PSX:stä sitä ennen 
kuullut, muuten en ehkä olisikaan 
kiinnittänyt huomiota Facebook- 
postaukseen, jossa vekotin oli tar- 
jolla. Kiintolevylle oli tallennettuna 
pieni pätkä japanilaista saippua- 
oopperaa. 





IANDY SPORTS ARENA 
JA SEN KAVERIT 


Alkuvuodesta 2020 huomasin huuto. 
netissä omituisen näköisen käsikonso- 
lin, ja sitten käteni olivatkin jo naputte- 
lemassa Osta heti -painiketta. Kyseessä 
oli Tandy Sports Arena, vuonna 1981 
julkaistu simppeli LED-valoihin perus- 
tuva kolmen urheilulajin elektroniikka- 
peli, joka muistutti minua muutamasta 
muusta kokoelmassani jo olevasta lait- 
teesta. 

Sports Arena sisältää kolme peliä: 
koripallon, jalkapallon ja jääkiekon. 
Pelien välillä vaihdetaan pienestä kytki- 
mestä näyttöosan alla, ja lisäksi laitteen 
mukana tulee näytön eteen laitettavia 
muovisia kalvoja. Muoviset levyt sekä 
tuovat peleihin hieman väriä että sel- 
keyttävät niiden toimintaa ja sääntöjä, 
koska näyttönä toimivat vain syttyvät 
ja sammuvat LED-valot. Samanlainen 
ajatusmalli oli jo ensimmäisessä peli- 
konsolissa Magnavox Odysseyssa, jossa 
televisioon teipattiin värikalvoja, sekä 
Vectrexissä, jossa värikalvot toivat lIi- 
säilmettä mustavalkoisilla vektoreilla 
toteutettuihin peleihin. 


Kalvoista huolimatta pelaaminen 
vaatii huomattavasti mielikuvitusta, 
sillä valopisteen liikuttelulla ei ole ko- 
vinkaan paljon yhteistä varsinaisten 
urheilulajien kanssa. Kaikkien kolmen 
pelin pelimekaniikka on myös hyvin 
samankaltainen: omalla valolla pujotel- 
laan vastapuolen joukkueen läpi kohti 
maalia ja sitten laukaistaan/heitetään. 
Jääkiekossa sentään voi vastapuolen 
puolustaja saada jäähyn ja koripallossa 
koreista saa kaksi pistettä. Myös eriä on 
eri määrä: jääkiekossa kolme, muissa la- 
jeissa kaksi. 

Laitetta ostaessani kuvittelin, että 
"lajikalvoja” käytettäisiin myös pelin 
valitsemiseen, kuten parissa muussa 
omistamassani laitteessa. Tandyn su- 
kulaisissa, eli Coleco Total Control 4:ssä 
ja Tiger 7-in-1 Stadiumissa mukana 
tulevat muovilevyt ovat tosin huomat- 
tavasti tukevammat. Tigerin kalvoissa 
on reunassa kolosia, jotka peittävät tai 
paljastavat sisäisiä liitäntöjä ja Colecon 
vastaavissa on liitinrivi, joka mahdollis- 
taa tietyt kytkökset laitteen sisällä. Näin 
vekotin tietää, millä säännöillä pelataan. 
Käytännössä muovilevyt ovat siis pelejä 
vaihtavia pelimoduuleja, vaikka eivät si- 
sälläkään minkäänlaista elektroniikkaa. 





Vastaavia laitteita on olemassa muu- 
tamalta muultakin valmistajalta, mutta 
Colecon versio on niistä ainakin Ame- 
rikan maalla tunnetuin ja toteutuksel- 
taan laadukkain. Taas voidaan palata 
myös Magnavox Odysseyhin (1972), 
joka myös sisälsi itse konsolissa koko 
pelivalikoimansa ja piirilevymäiset pe- 
limoduulit vain kytkivät eri liitoksia kun 
ne koneen liitinporttiin työnnettiin. 


PEIJOONIMIETE 


80-luvun alussa oli jo useita pelikon- 
soleita ja jopa yksi käsikonsoli (Mil- 
ton Bradley Microvision), joille oli 
olemassa aivan aitoja vaihdettavia, 
muistikapasiteettia sisältäviä peli- 
moduuleita. Tandy hoiti sporttilait- 
teesaan pelinvaihdon perinteisesti 
kytkimellä, mutta ehkäpä Colecolla, 
jonka Colecovision-konsoli tuli vasta 
vuotta myöhemmin, sekä Tigerillä 
haluttiin emuloida konsoleilta tut- 
tua toimintaa ja näin tehdä laitteesta 
hieman interaktiivisempi ja houkut- 
televampi. Hukkuneet ja rikkoutu- 
neet muovilevyt saattoivat tosin ai- 
heuttaa muksuille harmitusta. 

